
San Franciskas 


Visą dieną stebiu tą mergaitę. 

Ji nerodo jokių ženklų, kad būtų atkreipusi dėmesį į mane, nors 
mano išsinuomotas automobilis aiškiai matomas nuo gatvės kampo, 
kur ji su kitais paaugliais susirinko šią popietę leisti laiko taip, kaip 
jį leidžia nuobodžiaujantys vaikai. Ji atrodo jaunesnė už kitus galbūt 
dėl to, kad yra azijietė, smulkutė kaip septyniolikos, mergaitė kaip 
smilgelė. Jos juodi plaukai nukirpti trumpai kaip berniūkščio, o mė- 
lyni džinsai apspurę ir suplyšę. Ne dėl to, kad nori atrodyti madinga, 
tai skurdaus gyvenimo gatvėse rezultatas. Ji užsitraukia cigaretę ir 
išpučia dūmų kamuolį su gatvinio vaiko abejingumu, kuris netinka 
prie jos išblyškusio veido ir švelnių kiniškų bruožų. Ji ganėtinai daili, 
tad patraukia alkanus dviejų praeinančių vyrų žvilgsnius. Mergina 
pastebi tuos žvilgsnius ir įžūliai, be baimės, įsispitrija į vyrus, ta- 
čiau lengva būti bebaime, kai pavojus tėra abstraktus. Įdomu, kaip 
ši mergaitė reaguotų susidūrusi su rimta grėsme, pagalvoju. Kovotų 
ar pasiduotų? Aš noriu žinoti, iš kokio ji molio drėbta, bet dar netu- 
rėjau progos jos išmėginti. 

Vakarėjant paaugliai ima skirstytis. Iš pradžių dingsta vienas, 
paskui kitas. San Franciske nergi vasaros naktys gana vėsios, tad tie, 


kurie dar liko, tvirčiau įsisupa į megztukus ir švarkus, glaudžiau su- 


siburia, pridegdami vienas kitam cigaretes, mėgaudamiesi trumpa- 
laike liepsnos kaitra. Tačiau šaltis ir alkis galiausiai išvaiko ir pas- 
kutiniuosius; lieka tik mergaitė, kuri neturi kur eiti. Ji pamojuoja 
nueinantiems draugams ir kurį laiką stoviniuoja viena, tarsi kažko 
lauktų. Paskiau, gūžtelėjusi pečiais, ji pasitraukia nuo garvės kampo 
ir susikišusi rankas į kišenes patraukia manęs link. Praeidama pro 
mano automobilį ji nė nedirsteli į mane, žiūri tiesiai prieš save, o jos 
žvilgsnis sutelktas ir įtemptas, tarsi mintyse nagrinėtų kažkokią dile- 
mą. Galbūt ji svarsto, kur šįvakar susimedžioti vakarienę. O galbūt 
apie kažką svarbesnio. Apie savo ateitį. Išlikimą. 

Mergaitė veikiausiai nė neįtaria, kad ją seka du vyrai. 

Vos tik ji praeina pro mano automobilį, aš pastebiu juos, iš- 
nyrančius iš skersgatvio. Atpažįstu — tie patys, kurie spoksojo į ją. 
Praeidamas pro mano automobilį, sekdamas paskui ją, vienas iš vyrų 
pro priekinį stiklą pasižiūri į mane. Žvilgsnis skubotas, tik įsitikinti, 
jog aš nekeliu grėsmės. Tai, ką jis pamato, nesukelia jokio įtarimo, 
ir jis su savo draugužiu nužingsniuoja tolyn. Jie juda tarytum užti- 
krinti grobuonys, kokie jie iš tikrųjų yra, sėlinantys paskui silpnesnę 
auką, kuri tikrai nepajėgtų apsiginti. 

Aš išlipu iš automobilio ir nuseku įkandin. Taip, kaip jie seka 
paskui mergaitę. 

Ji pasuka į rajoną, kur stūkso daug tuščių pastatų, kur šaligat- 
viai nubarstyti butelių šukėmis. Mergina neatrodo būgštaujanti ar 
dvejojanti, atrodo ši teritorija jai pažįstama. Ji nė karto neatsigręžia, 
ir aš pagalvoju, kad arba ji nutrūktgalviškai rizikuoja, arba apskritai 
nieko nenutuokia apie pasaulį, nei apie tai, ką jis gali padaryti to- 
kioms mergaitėms kaip ji. Įkandin pėdinantys vyrai irgi nesidairo. 
Net jei jie ir pastebėtų mane — o tai neįmanoma — jie neišvystų 
nieko, ko reiktų bijoti. Niekas niekada neišvysta. 


Kitame kvartale mergaitė pasuka į dešinę ir dingsta už durų. 


Aš pasislepiu šešėliuose ir stebiu, kas bus toliau. Vyrai, apta- 
rinėdami strategiją, stabteli gatvėje prie namo, į kurį ką tik įžengė 
mergaitė. Tada jie irgi įeina į pastatą. 

Nuo šaligatvio nužvelgiu lentomis užkaltus langus. Tai tuščias 
sandėlis, ant kurio kabo iškaba ĮEITI DRAUDŽIAMA. Bet durys vis dėl- 
to praviros. Įsėlinu į vidų, į tokią tirštą tamsą, kad turiu stabtelėti 
ir leisti apsiprasti akims; tuo metu kliaujuosi savo kitais pojūčiais, 
kad pajusčiau tai, ko negaliu matyti. Išgirstu, kaip sugirgžda grindys. 
Užuodžiu degančios žvakės kvapą. Pamatau silpną švieselę už durų 
kairėje. Paslapčia pažvelgiu į už jų esantį kambarį. 

Mergaitė klūpo prie laikinai suręsto palaikio staliuko; jos 
veidą apšviečia virpanti vienos žvakės šviesa. Aplinkui matyti lai- 
kino gyvenimo požymiai: miegmaišis, maisto skardinės ir maža 
turistinė viryklė. Šio būsto gyventoja galynėjasi su nepaklusniu 
skardinių atidarytuvu ir nemato dviejų vyrų, besiartinančių jai iš 
už nugaros. 

Vos tik perspėjamai kvėpteliu, mergaitė skubiai atsigręžia į 
įsibrovėlius. Jos rankose tik atidarytuvas, menkas ginklas prieš du 
stambius vyrus. 

— Čia mano namai, — taria ji. — Nešdinkitės. 

Aš jau ketinau įsikišti, bet sustojau ir ėmiau stebėti, kas bus 
toliau. Norėjau pamatyti, ko verta ši mergaitė. 

Vienas iš vyrų nusijuokia. 

— Mes tik užsukome pasisvečiuoti, mieloji. 

— Ar aš jus kviečiau? 

— Man atrodo, tau praverstų draugija. 

— O man atrodo, tau praverstų smegenys. 

Nelabai išmintingas būdas atsikratyti nekviestų svečių, pagal- 
voju. Dabar jų geidulys susimaišys su pykčiu, o tai pavojingas deri- 


nys. Bet mergina stovi visiškai ramiai ir visiškai rami, rankoje laiky- 


dama tą apgailėtiną virtuvinį įrankį. Kai vyrai puola į priekį, aš jau 
ant pirštų galų, pasirengiu šuoliui. 

Ji metasi pirmoji. Tik šuolis, ir jos pėda dusliai atsimuša vie- 
nam vyrui į krūtinkaulį. Smūgis nelabai elegantiškas, bet veiksmin- 
gas, įsibrovėlis susiėmęs už krūtinės susvirduliuoja, tarsi nepajėgtų 
įkvėpti. Antrajam net nespėjus sureaguoti, ji jau skrieja prie jo ir 
suvaro į galvą atidarytuvą. Jis suvaitoja ir atsitraukia. 

Darosi įdomu. 

Pirmasis vyras, jau atsitokėjęs, prišoka prie jos ir taip stipriai 
trenkiasi, kad jie abu pargriūna ant grindų. Ji spardosi ir kumščiuo- 
ja jo žandikaulį. Bet, apimtas įniršio, vyras nebejaučia skausmo; jis 
riaumodamas užgula ją ir prispaudžia savo svoriu. 

Dabar atsikvošėja ir antrasis. Sugriebęs ją už riešų, jis prispau- 
džia juos prie grindų. Jaunystė ir patirties stoka įstūmė į bėdą, su 
kuria ji vargiai susitvarkys. Nors įnirtingai priešinasi, mergaitė dar 
žalia ir nepatyrusi, ir netrukus atsitiks tai, kas neišvengiama. Pirma- 
sis vyras atsega jos džinsus ir nutraukia nuo siaurų klubų. Jis akivaiz- 
džiai susijaudinęs, kelnės išsipūtusios. Akimirka, kai vyras pažeidžia- 
miausias. 

Jis manęs neišgirsta. Vieną sekundę jis atsisega užtrauktuką. 
Kitą jau guli ant grindų sutraiškytu žandikauliu ir byrančiais iš bur- 
nos dantimis. 

Antrasis vos spėja paleisti mergaitės rankas ir pašokti, bet jis 
nėra pakankamai vikrus. Aš esu tigras, o jis tik gremėzdiškas bui- 
volas, kvailas ir bejėgis prieš mano kirčius. Jis klykdamas susmunka 
ant grindų; sprendžiant iš groteskiško jo rankos kampo, kaulas lūžo 
į dvi dalis. 

Pripuolu prie mergaitės ir pastatau ją ant kojų. 

— Tu sveika? 


Ji užsisega džinsus ir įsistebeilija į mane. 

— Kas ru, po galais? 

— Apie tai vėliau. Dabar eime! — paliepiu. 

— Kaip tu tai padarei? Kaip taip mikliai juos sutvarkei? 
— Nori išmokti? 

— Taip! 


sw-- 


vyrus. 
— Tai štai pirmoji pamoka: žinok, kada bėgti. — Stumteliu ją 
durų link. — Tai reiškia — dabar. 


Stebiu ją valgančią. Kaip tokia smulki mergaitė, ji turi vilko apetitą, 
be vargo praryja tris paplotėlius su vištiena, dubenį pakepintų pupų 
ir didelę stiklinę kokakolos. Ji norėjo meksikietiško maisto, tad mes 
sėdime kavinėje, kur groja mariachi, o sienos išpuoštos akį rėžian- 
čiais šokančių senjoritų paveikslais. Nors mergaitės bruožai kiniški, 
ji aiškiai amerikietė — nuo trumpų plaukų iki apiplyšusių džinsų. 
Storžieviška laukinė būtybė iššliurpia paskutinį kokakolos gurkšnį ir 
ima garsiai triaukšti ledo kubelius. 

Imu abejoti, ar verta su ja prasidėti. Ji jau per sena, kad išmo- 
kytum, pernelyg laukinė, kad sutramdytum. Turėčiau paleisti atgal į 
gatvę, jei ji to nori, ir surasti kitą būdą. Bet tuomet pastebiu randus 
ant jos krumplių ir prisimenu, kaip ji viena vos nesutvarkė tų dviejų 
vyrų. Ji iš prigimties gabi ir bebaimė — tai du dalykai, kurių nega- 
lima išmokyti. 

— Ar prisimeni mane? — klausiu. 

Mergaitė pastato stiklinę ir suraukia kaktą. Man pasirodo, jog 
akimirką jos akyse blyksteli prisiminimai, bet greitai išnyksta. Ji pa- 
purto galvą. 


— "Tai buvo seniai, — sakau. — Prieš dvylika merų. — Visa 
amžinybė tokiai jaunai mergaitei. — Tu buvai maža. 

Ji gūžteli pečiais. 

— Nenuostabu, kad neprisimenu tavęs. 

Ji įkiša ranką į švarkelio kišenę, išsitraukia cigaretę ir ruošiasi 
prisidegrti. 

— Tu terši savo kūną. 

— Tai mano kūnas, — atkerta ji. 

— Ne, jei nori mokytis. — Ištiesiu per stalą ranką ir ištraukiu 
cigaretę. — Jei nori mokytis, turi pakeisti savo požiūrį. Turi išmokti 
rodyti pagarbą. 

Ji prunkšteli. 

— Kalbi kaip mano motina. 

— Aš pažinojau tavo motiną. Bostone. 

— Ji mirė. 

— Žinau. Praeitą mėnesį gavau jos laišką. Ji papasakojo, kad 
serga ir jai likę mažai laiko. Todėl aš ir čia. 

Nustembu, kai mergaitės akyse pasirodo ašaros, ir ji paskubo- 
mis nusisuka, tarsi gėdytųsi atskleisti savo silpnumą. Tačiau tą aki- 
mirką, prieš jai paslepiant akis, prisimenu savo dukterį, kuri buvo 
jaunesnė už šią mergaitę, kai netekau jos. Mano akis gelia ašaros, bet 
aš nebandau jų slėpti. Sielvartas padarė mane tuo, kas esu. Išgrynin- 
tas skausmas išgalando mano ryžtą ir išryškino tikslą. 

Man reikia šios mergaitės. Matau, jai irgi reikia manęs. 

— Užtrukau kelias savaites, kol suradau tave, — sakau jai. 

— Globos namai užkniso. Man geriau pačiai tvarkytis. 

— Jei dabar tave pamatytų tavo motina, jai širdis plyštų. 

— Ji niekada neturėjo man laiko. 

— Gal todėl, kad dirbo dviejuose darbuose, stengdamasi iš- 


maitinti tave? Nes negalėjo niekuo pasikliauti, išskyrus save? 

— Mama leidosi trypiama. Nė karto nemačiau, kad ji už ką 
nors kovotų. Net už mane. 

— Ji bijojo. 

— Ji buvo bestuburė. 

Aš pasilenkiu į priekį; mane įsiutino šis nedėkingas vaikiūkštis. 

— Tavo vargšė motina neapsakomai kentėjo. Viskas, ką ji darė, 
buvo dėl tavęs. — Su pasibjaurėjimu sviedžiu jai cigaretę. Ne tokią 
mergaitę tikėjausi rasti. Galbūt stipri ir bebaimė, tačiau ji nejaučia 
jokios vaiko pareigos savo mirusiems motinai ir tėvui, nepaiso šei- 
mos garbės. Neturėdami ryšių su protėviais, mes esame tik vienišos 
dulkelės, žarstomos ir plaikstomos pavėjui, nieko neturinčios ir nie- 
kam nepriklausančios. 

Aš sumoku už jos valgį ir atsistoju. 

— Tikiuosi, vieną dieną atrasi savyje išminties, kad suvoktum, 
ką tavo motina paaukojo dėl tavęs. 

— Tu išeini? 

— Aš nieko negaliu tavęs išmokyti. 

— Taip, ir kodėl turėtum norėti? Kodėl išvis manęs ieškojai? 

— Maniau, tu būsi kitokia. Tokia, kurią galėčiau išmokyti. To- 
kia, kuri man padėtų. 

— Ką nors padaryti? 

Nežinau, kaip atsakyti į jos klausimą. Kurį laiką iš restorano 
garsiakalbių sklinda vieninteliai metaliniai 2ariachi muzikos garsai. 

— Ar tu prisimeni savo tėvą? — klausiu. — Ar prisimeni, kas 
jam nutiko? 

Ji niūriai žiūri į mane. 

— Tai štai koks reikalas, ar ne? Todėl ir ieškojai manęs. Nes 
mano motina tau apie jį parašė. 

— Tavo tėvas buvo geras žmogus. Jis mylėjo tave, o tu užtrau- 


kei jam gėdą. Užtraukei gėdą abiem savo tėvams. — Aš padedu prie- 

šais ją krūvelę grynųjų. — Čia jų atminimui. Palik gatvę, grįžk į 
mokyklą. Ten bent jau nereikės muštis su nepažįstamais vyrais. 

Nusisuku ir išeinu iš restorano. 

Po kelių sekundžių ji išbėga pro duris ir ima vytis mane. 

— Palauk! — šaukia ji. — Kur eini? 

— Grįžtu namo, į Bostoną. 

— Aš prisimenu tave. Manau, žinau, ko tu nori. 

Aš sustoju ir pažiūriu į ją. 

— Tu irgi turėtum to norėti. 

— K turiu daryti? 

Nužvelgiu ją nuo galvos iki kojų, matau jos liesus pečius ir to- 
kius siaurus klubus, kad ant jų vos laikosi džinsai. 

— Svarbiausia ne tai, ką turi daryti, — atsakau. — Svarbiausia 
tai, kuo reikia 56at/. — Lėtai prisiartinu prie jos. Iki šios akimirkos ji 
neturėjo pagrindo bijoti manęs, o ir kodėl turėtų? Aš juk tik moteris. 
Bet kažkas mano akyse priverčia ją atsitraukti. 

— Tu bijai? — švelniai klausiu. 

Ji arkiša smakrą ir demonstratyviai drąsiai atsako: 

— Ne. Nebijau. 


— O turėtum. 


Po septynerių metų 


— Esu daktarė Mora Ailz, pavardė rašoma A-i-1-z. Teismo medici- 
nos patologė, dirbu Masačusetso valstijos medicinos ekspertų biure. 

— Prašom informuoti teismą apie savo išsilavinimą ir kvalifi- 
kaciją, daktare Ailz, — tarė Safolko apygardos prokuroro padėjėja 
Karmela Agilar. 

Atsakydama į klausimą, Mora žiūrėjo tik į prokuroro padėjėjos 
veidą. Daug lengviau susikoncentruoti į neutralų Agilar veidą, nei 
matyti piktus kaltinamojo ir jo šalininkų žvilgsnius; teisme jų buvo 
keli tuzinai. Agilar, rodės, nė nepastebėjo ar net nekreipė dėmesio, 
kad teismas vyksta priešiškai nusiteikusios auditorijos akivaizdoje, 
tačiau Mora tą priešiškumą jautė ypač aštriai; didelė dalis susirin- 
kusiųjų buvo teisėsaugos institucijų pareigūnai ir jų draugai. Tai, ką 
pasakys Mora, jiems tikrai nepatiks. 

Kaltinamasis buvo Bostono policijos pareigūnas Veinas Bra- 
jenas Grafas, kampuoto veido ir plačių pečių — tikras Amerikos 
didvyrio įvaizdis. Susirinkusieji palaikė Grafą, o ne auką, vyrą, ku- 
ris prieš šešis mėnesius sumuštas ir sulaužytas atsidūrė ant Moros 
skrodimo stalo. Žmogų, kurio kūno niekas neatsiėmė ir negedėjo. 
Žmogų, kuris dvi valandos prieš savo mirtį įvykdė mirtiną nuodė- 


mę — nušovė policijos pareigūną. 

Mora, vardydama savo biografijos faktus, jautė, kaip susirinku- 
siųjų žvilgsniai, karšti kaip lazeriai, degina jai veidą. 

— Baigiau Stanfordo universitetą, įgijau antropologijos baka- 
lauro laipsnį, — tarė ji. — Po to studijavau Kalifornijos universiteto 
Medicinos fakultete, ten baigiau ir penkerių metų patologijos re- 
zidentūrą. Esu ir anatominės, ir klinikinės patologijos kvalifikuo- 
ta specialistė. Baigusi rezidentūrą, dvejus metus mokiausi ir dirbau 
Kalifornijos universiteto Los Andželo teismo medicinos patologijos 
skyriuje. 

— Ir turite licenciją dirbti šioje srityje? 

— Taip, ponia. Bendrosios ir teismo medicinos patologijos sri- 
tyje. 

— Kur dirbote prieš pradėdama darbą Medicinos ekspertų 
biure čia, Bostone? 

— Septynerius metus dirbau patologe Medicinos ekspertų biu- 
re San Franciske, Kalifornijoje. Taip pat dėsčiau patologijos kliniko- 
je Kalifornijos universitete. Turiu licencijas dirbti tiek Masačuset- 
se, tiek Kalifornijoje. — Ji pateikė daugiau informacijos, nei buvo 
prašyta, ir Agilar susiraukė, nes Mora suardė jos iš anksto paruoštų 
klausimų tvarką. Mora ne kartą buvo liudijusi teisme ir tiksliai Ži- 
nojo, ko bus klausiama, todėl jos atsakymai buvo tokie pat automa- 
tiški. Kur mokėsi, koks jos darbo pobūdis, ar ji turinti teisę liudyti 
šioje byloje. 

Pasibaigus formalumams, Agilar pagaliau perėjo prie esmės. 

— Ar praėjusį spalį jas atlikote asmens, vardu Fabianas Dikso- 
nas, skrodimą? 

— Taip, aš, — atsakė Mora. 

Atsakymas buvo trumpas ir dalykiškas, tačiau ji pajuto, kaip 
teismo salėje įtampa tučtuojau padidėjo. 


— Papasakokite mums, kaip pas jus atsidūrė ponas Dikso- 

nas. — Agilar stovėjo įsmeigusi akis į Morą, tarsi sakytų: mekreipk į 
kitus dėmesio. Tiesiog žiūrėk į mane ir vardyk faktus. 

Mora išsitiesino ir pradėjo kalbėti pakankamai garsiai, kad ją 
girdėtų sėdintieji salėje. 

— Mirusysis — dvidešimt ketverių vyras aptiktas nereaguojan- 
tis ant užpakalinės sėdynės viename iš Bostono policijos patrulinių 
automobilių. Tai atsitiko praėjus maždaug dvidešimčiai minučių po 
to, kai buvo suimtas. Greitosios pagalbos automobiliu jis buvo nu- 
gabentas į Masačusetso ligoninę ir priėmimo skyriuje konstatuota 
jo Mirtis. 

— Ir taip jis pateko pas jus? 

— Taip. Paskui jis buvo pervežtas į mūsų lavoninę. 

— Papasakokite teismui, kaip atrodė ponas Diksonas, kai pir- 
mą kartą jį pamatėte. 

Pro Moros ausis neprasprūdo, kad Agilar vadino mirusįjį pa- 
varde. Ne kūnu ar mirusiuoju. Taip ji priminė teismui, kad aukos 
tapatybė buvo žinoma: vardas, veidas ir gyvenimas. 

Mora atsakė pasekdama jos pavyzdžiu. 

— Ponas Diksonas buvo geros formos, vidutinio ūgio ir svorio; 
pas mus jis pateko tik su medvilninėmis trumpikėmis ir kojinėmis. 
Kiti drabužiai buvo nuvilkti bandant jį gaivinti priėmimo skyriuje. 
Prie jo krūtinės tebebuvo pritvirtinti elektrokardiografo elektrodai, 
o kairėje rankoje buvo likęs kateteris... 

Mora nutilo. Toliau bus sunkiau. Nors ji vengė žiūrėti į sėdin- 
čiuosius salėje ir kaltinamąjį, žinojo, kad jų akys įsmeigtos į ją. 

— Kokios būklės buvo kūnas? Kaip jūs apibūdintumėt? — tęsė 
Agilar. 

— Krūtinės srityje buvo sumušimų, ypač kairėje pusėje ir vir- 
šutinėje pilvo dalyje. Abi akys užtinusios, įplėšta lūpa, galvos odoje 


taip pat buvo plėštinės žaizdos. Trūko dviejų priekinių dantų. 

— Prieštarauju. — Atsistojo kaltinamojo advokatas. — Nega- 
lime žinoti, kada jis prarado tuos dantis. Gal jis jų seniai neturėjo. 

— Peršvietus rentgenu, vienas dantis buvo rastas jo skrandy- 
je, — atsakė Mora. 

— Liudytoja turėtų susilaikyti nuo komentarų, kol aš paprašy- 
siu, — griežtai įsiterpė teisėjas. Jis pažiūrėjo į kaltinamojo advoka- 
tą. — Prieštaravimas atmestas. Ponia Agilar, prašom tęsti. 

Prokuroro padėjėja linktelėjo trramdydama šypseną ir vėl sutel- 
kė dėmesį į Morą. 

— Vadinasi, ponas Diksonas buvo sumuštas, sužalotas ir buvo 
išmuštas bent vienas iš jo dantų. 

— Taip, — tarė Mora. — Visa tai galima pamatyti morgo nuot- 
raukose. 

— Teismui leidus, mes norėtume parodyti šias morgo nuotrau- 
kas, — tarė Agilar. — Turiu įspėti susirinkusiuosius, kad jos nėra 
malonios akiai. Jei kas nors šioje teismo salėje nenorėtų jų matyti, 
siūlyčiau išeiti. 

Ji nutilo ir apsižvalgė. 

Niekas nepajudėjo. 

Pasirodžius pirmajam kadrui, kuriame buvo matyti sumuštas 
Fabiano Diksono kūnas, salėje pasigirdo aiktelėjimai. Mora komen- 
tuodama sąmoningai sumenkino Diksono sužalojimus, nes žinojo, 
kad nuotraukos viską atskleis geriau už ją pačią. Nuotraukų šališ- 
kumu ar melavimu neapkaltinsi. Ir tiesa, atsispindinti tame vaizde, 
buvo akivaizdi visiems: Fabianas Diksonas buvo žiauriai sumuštas, o 
paskui įgrūstas į policijos automobilį. 

Pasirodė kiti kadrai, ir Mora papasakojo, kas buvo aptikta skro- 
dimo metu. Daugybiniai šonkaulių lūžiai. Prarytas dantis skrandyje. 
Kraujas plaučiuose. Ir mirties priežastis: trūkusi blužnis ir prasidėjęs 


stiprus vidinis kraujavimas. 

— Kaip būtų galima apibūdinti pono Diksono mirtį, daktare 
Ailz? — paklausė Agilar. 

Tai buvo pagrindinis klausimas, į kurį Mora labiausiai bijojo 
atsakyti. 

— Jis buvo nužudytas, — atsakė Mora. 

Ne jos darbas nurodyti, kas tai padarė. Ji apsiribojo trumpu 
atsakymu, tačiau negalėjo susilaikyti nežvilgtelėjusi į Veiną Grafą. 
Kaltinamasis policininkas sėdėjo nė nekrustelėdamas, neįskaito- 
mu it granitas veidu. Daugiau nei dešimtmetį jis garbingai tarnavo 
Bostono miestui. Tuzinas žmonių paliudijo teisme, kaip pareigūnas 
Grafas drąsiai ateidavo jiems į pagalbą. Jis buvo didvyris, teigė jie, ir 
Mora jais tikėjo. 

Tačiau tą spalio 31-osios naktį, kai Fabianas Diksonas nužudė 
policininką, Veinas Grafas ir jo partneris virto keršto angelais. Jie su- 
ėmė jį, ir Diksonas buvo jų rankose, kai mirė. Subjektas buvo susijau- 
dinęs, siautėjo, tarsi būtų paveiktas fenciklidino ar kreko, rašė jie savo 
ataskaitoje. Jie aprašė Diksono įnirtingą priešinimąsi, jo antgamtiš- 
ką jėgą. Abu pareigūnai vos įgrūdę suimtąjį į patrulių automobilį. 
Bandant jį sutramdyti, teko panaudoti jėgą, tačiau jis, rodės, nė nejautė 
skausmo. Grumtynių metu jis kriokė ir leido gyvuliškus garsus, bandė 
nusitraukti drabužius, nors tą naktį buvo vos keturi laipsniai. Jie gal 
net pernelyg tobulai aprašė medicinoje žinomą būseną, kuri pražudė 
daugelį kirų kokainą vartojančių kalinių. 

Tačiau po šešių mėnesių toksikologinis tyrimas parodė, kad 
Diksono kraujyje būta tik alkoholio. Morai neliko jokių abejonių, 
kad auka buvo nužudyta. Ir vienas iš žudikų, dėbsodamas į Morą, 
dabar sėdėjo kaltinamųjų suole. 

— Daugiau klausimų neturiu, — pasakė Agilar ir atsisėdo už- 
tikrinta, jog sėkmingai atliko savo darbą. 

Kaltinamojo gynėjas Morisas Veilis atsistojo atlikti kryžminės 

apklausos, ir Mora pajuto, kaip įsitempė jos raumenys. Veilis atro- 
dė draugiškai nusiteikęs, kai prisiartino prie liudytojų pakylos, tarsi 
norėtų tik draugiškai pasišnekučiuoti. Jei jie būtų susitikę kokiame 
nors kokteilių vakarėlyje, galbūt jis jai net patiktų — gana patrauk- 
lus vyriškis su Brooks Brothers kostiumu. 

— Manau, mums visiems padarė įspūdį jūsų kvalifikacija, dak- 
tare Ailz, — tarė jis, — todėl negaišinsiu teismo laiko ir nekartosiu 
jūsų akademinių pasiekimų. 

Ji nieko neatsakė, tik žiūrėjo į jo besišypsantį veidą svarstyda- 
ma, iš kurios pusės laukti smūgio. 

— Nemanau, kad kam nors šioje salėje kyla abejonių, kaip 
sunkiai jūs dirbote, kad taprumėte tuo, kas esate šiandien, — tęsė 
Veilis. — Ypač turint galvoje iššūkius, su kuriais susidūrėte savo gy- 
venime per pastaruosius kelis mėnesius. 

— Prieštarauju. — Agilar sunkiai iškvėpė ir atsistojo. — Tai 
nesusiję su byla. 

— Susiję, gerbiamasis teisėjau. Tai gali paveikti liudytojos nuo- 
monę, — atšovė Veilis. 

— Kokiu būdu? — nusistebėjo teisėjas. 

— Parirti išgyvenimai gali paveikti liudytojos parodymus. 

— Apie kokius išgyvenimus jūs kalbate? 

— Jei leisite man tęsti, aš paaiškinsiu. 

Teisėjas griežtai pažvelgė į Veilį. 

— Leisiu užduoti kelis klausimus šia tema. Bet tik kelis. 

Agilar raukydamasi atsisėdo. 

Veilis atsisuko į Morą. 

— Daktare Ailz, ar prisimenate, kada tiksliai apžiūrėjote mi- 
rusiojo kūną? 


Nustebinta, kad jis netikėtai vėl grįžo prie skrodimo temos, 

Mora kurį laiką tylėjo. Ji pastebėjo ir tai, kad gynėjas vengia auką 
vadinti vardu. 

— Kalbate apie poną Diksoną? — paklausė ji ir pamatė, kaip 
jo akyse šmėstelėjo susierzinimas. 

— Iaip. 

— Skrodimas buvo atliktas praeitų metų lapkričio pirmą dieną. 

— Ir tą dieną jūs nustatėte mirties priežastį? 

— Taip. Kaip jau minėjau, jis mirė nuo stipraus vidinio krau- 
javimo trūkus blužniai. 

— Ir tą pačią dieną jūs nustatėte mirties būdą? 

Mora akimirką dvejojo. 

— Ne. Bent jau ne... 

— Kodėl ne? 

Ji įkvėpė, jausdama į ją įsmeigtas akis. 

— Norėjau palaukti toksikologinio tyrimo rezultatų. Įsitikinti, 
ar ponas Diksonas iš tiesų buvo paveiktas kokaino ar kitų medika- 
mentų. Norėjau būti tikra. 

— To ir derėtų tikėtis. Kai jūsų sprendimas gali sugriauti dvie- 
jų atsidavusių pareigūnų karjerą ir netgi gyvenimą. 

— Aš vadovaujuosi tik faktais, pone Veili, kad ir kuo viskas 
baigtųsi. 

Atsakymas jam nepatiko; ji pamatė, kaip sukrutėjo jo žandi- 
kaulio raumenys. Visos užuominos į draugiškumą išgaravo; prasi- 
dėjo mūšis. 

— Taigi jūs atlikote skrodimą lapkričio pirmąją, — vėl tarė jis. 

— Taip. 

— Kas atsitiko po to? 

— Nelabai suprantu, ko klausiate. 

— Išvykote savaitgaliui? Ar kitą savaitę darėte kitus skrodimus? 


Mora stebeilijosi į jį jausdama, kaip į jos skrandį it gyvatė įsi- 

rango nerimas. Ji nežinojo, kur link jis suka, tačiau jai nepatiko toji 
kryptis. 

— Išvykau į patologų konferenciją, — atsakė ji. 

— Vajominge, kiek žinau. 

— Taip. 

— Ir ten paryrėte skaudžių išgyvenimų. Buvote užpulta nedoro 
policijos pareigūno. 

Agilar pašoko. 

— Prieštarauju! Tai nesusiję! 

— Atmesta, — tarė teisėjas. 

Veilis nusišypsojo; dabar jis galėjo netrukdomas uždavinėti 
klausimus, kurių Mora bijojo. 

— Ar tai tiesa, daktare Ailz? Jus užpuolė policininkas? 

— Taip, — sušnabždėjo ji. 

— Atleiskite, neišgirdau. 

— Taip, — pakartojo ji garsiau. 

— Kaip jums pavyko išlikti gyvai? 

Salė nuščiuvo laukdama istorijos tęsinio. Istorijos, apie kurią ji 
nenorėjo net pagalvoti, nes vis dar sapnuodavosi košmarai. Ji prisi- 
minė tą nuošalų kalną Vajominge. Išgirdo duslų pavaduotojo auto- 
mobilio durelių trinktelėjimą, įkalinusį ją ant užpakalinės sėdynės 
už grotelių pertvaros. Prisiminė, kaip išsigandusi beviltiškai daužė 
rankomis langą, bandydama pasprukti nuo žmogaus, kuris norėjo 
ją nužudyti. 

— Daktare Ailz, kaip jūs išlikote gyva? Kas jums padėjo? 

Mora sunkiai nurijo seiles. 

— Vienas berniukas. 

— Šešiolikmetis Džiulijanas Perkinsas, kiek man žinoma. Jau- 
nuolis nušovė tą policininką. 


— Jis neturėjo kitos išeities! 

Veilis pakreipė galvą. 

— Jūs ginate berniuką, kuris nužudė policininką? 

— Blogą policininką! 

— Tada jūs grįžote į Bostoną ir nusprendėte, kad ponas Dikso- 
nas buvo nužudytas. 

— Nes taip ir buvo. 

— O gal tai buvo tik nelaimingas atsitikimas? Neišvengiama 
pasekmė bandant sutramdyti siautėjantį kalinį? 

— Jūs matėte morgo nuotraukas. Policija panaudojo daugiau 
jėgos, nei buvo būtina. 

— Kaip ir tas berniukas Vajominge, Džiulijanas Perkinsas. Jis 
šovė į šerifo pavaduotoją ir nužudė jį. Ar jūs pateisinate tokį jėgos 
panaudojimą? 

— Prieštarauju, — įsiterpė Agilar. — Čia teisiama ne daktarė 
Ailz. 

Veilis, įsmeigęs akis į Morą, paskubomis tėškė dar vieną klau- 
simą. 

— Kas atsitiko Vajominge, daktare Ailz? Kol kovojote dėl savo 
gyvybės, turbūt staiga suvokėte, kad policininkai yra priešai? 

— Prieštarauju! 

— O gal policija visada buvo priešas? Regis, jūsų šeimos nariai 
taip mano. 

Teisėjas kaukštelėjo plaktuku. 

— Pone Veili, prašom tučtuojau prieiti prie manęs. 

Mora priblokšta sėdėjo, o abu advokatai kuždėjosi su teisėju. 
Štai ko jie ėmėsi — paviešino faktus apie jos šeimą. Tikriausiai visi 
Bostono policininkai žinojo apie jos motiną Amaltėją, šiuo metu at- 
liekančią bausmę moterų kalėjime Framingame. Pabaisą, kuri mane 
pagimdė, galvojo Mora. Mane pamatęs tikriausiai kiekvienas pagal- 


voja, ar tas blogis įsiskverbė ir į mano kraują. Ji pastebėjo kaltina- 

mojo, pareigūno Grafo, žvilgsnį. Jų akys susitiko, ir jo lūpas iškreipė 
šypsena. Pasidžiauk pasekmėmis, sakė jo akys. Štai kas atsitinka, kai 
išduodi ploną mėlyną liniją. 

— Teismas skelbia pertrauką, — pareiškė teisėjas. — Darbą 
tęsime antrą valandą po pietų. 

Kai prisiekusieji išėjo, Mora susmuko kėdėje ir nepastebėjo ša- 
lia stovinčios Agilar. 

— Tai buvo nesąžiningas žaidimas, — tarė Agilar. — Šitaip 
neturėjo atsitikti. 

— Jis labai apšmeižė mane, — pasakė Mora. 

— Taip. Ber tai viskas, ką jis turi, nes skrodimo nuotraukos 
velniškai įtikinamos. — Agilar įdėmiai nužvelgė ją. — Ar yra dar kas 
nors, ką turėčiau apie jus žinoti, daktare Ailz? 

— Išskyrus tai, kad mano motina nuteista už žmogžudystę, o 
aš savo malonumui kankinu kačiukus? 

— Aš nejuokauju. 

— Pati sakėte. Teisiama ne aš. 

— Ne, bet jie bandys dar ką nors sugalvoti. Gal nekenčiate 
policininkų. Gal turite slaptą planą. Mes galime pralaimėti šią bylą, 
jei teisėjui pasirodys, kad nesate atvira. Todėl pasakykite man, jei 
manote, kad jie gali dar ką nors iškasti. Jei turite paslapčių, apie 
kurias man neužsiminėte. 

Mora mintyse permetė savo nuodėmes. Neteisėtas ryšys, kurį ji 
ką tik nutraukė. Smurtas jos šeimoje. 

— Visi turi paslapčių, — tarė ji. — Bet manosios nieko bendra 
neturi su šia byla. 


— Tikėkimės, — atsiliepė Agilar. 


Kad ir kur pažiūrėtum Bostono kinų kvartale, visur sklando vai- 
duokliai. Jie šmėsčioja tyliame Tai Tung Vilidže bei blizgioje Pajūrio 
gatvėje, kyburiuoja virš Ping On skersgarvio ir skraidžioja tamsioje 
alėjoje už Oksfordo aikštės. Šiose gatvėse pilna vaiduoklių. Bent jau 
taip porino ekskursijų vadovas Bilis Fu, ir šios versijos jis sąžiningai 
laikėsi. Nesvarbu, ar jis pats tikėjo vaiduokliais; jo darbas buvo įti- 
kinti turistus, kad šiose gatvėse gyvena dvasios. Žmonės norėjo tikėti 
vaiduokliais, todėl tiek daug jų mielai mokėjo po penkiolika žalių ir 
drebėdami stovėjo Pajūrio ir Oksfordo garvių kampe klausydamiesi 
šiurpių Bilio istorijų apie žmogžudystes. Šįvakar trylika laimingųjų 
užsirašė į naktinę ekskursiją po Kinų kvartalą, įskaitant dešimtme- 
čius dvynius, kurie jau prieš tris valandas turėjo gulėti lovose. Bet 
kai tau reikia pinigų, nestumdai šalin žmonių, kurie jų turi, netgi 
tokių bjaurių vaikiščių. Bilis turėjo teatro magistro laipsnį be jokių 
darbo perspektyvų horizonte, o šis vakaras žadėjo 195 dolerius plius 
arbatpinigiai. Visai neblogas dienos uždarbis už dvi valandas pasakų, 
net jei tenka žemintis dėvint atlasinį mandarino apdarą bei segint 
netikrą kaselę. 

Kad patrauktų ekskursantų dėmesį, Bilis atsikrenkštė ir iškėlė 

rankas, ketindamas pasinaudoti gebėjimais, per šešis semestrus iš- 
moktais teatro pamokose. 

— 1907-ieji metai! Rugpjūčio antroji, šilta penktadienio po- 
pietė. — Jo balsas, gilus ir grėsmingas, užgožė dėmesį blaškantį 
triukšmą. Tarytum mirtis, rinkdamasi auką, Bilis ištiesė ranką į 
gatvę. — Antai ten, skvere, vadinamame Oksfordo aikšte, plaka 
Bostono kinų kvartalo širdis. Sekite paskui mane, ir mes įžengsime 
į erą, kai šiose gatvėse knibždėte knibždėjo imigrantų. Kai tvankios 
naktys dvelkė prakaituotais kūnais ir keistais prieskoniais. Sugrįž- 
kime į naktį, kai ore tvyrojo mirtis. — Dramatiškai mostelėjęs, 
pakvietė grupę sekti paskui jį į Oksfordo aikštę, kur visi susibūrė 
arčiau jo, kad geriau girdėtų. Nužvelgdamas dėmesingus veidus, 
Bilis pagalvojo: metas juos pakerėti, metas užburti, — tokį dalyką 
sugeba tik geras aktorius. Jis išskėtė rankas, ir mandarino apdaro 
rankovės suplazdėjo tarsi atlasiniai sparnai, kai jis įkvėpė ruošda- 
masis prabilti. 

— Maa-myyte! — suinkštė vienas iš dvynių. — Jis spardos/ 

— Liaukis, Maiklai, — subarė motina. — Tučtuojau liaukis. 

— Aš nieko nedariau! 

— Tu erzini savo brolį. 

— O jis erzina mane. 

— Ar judu norite grįžti į viešbutį? Norite? 

O Viešpatie, maldauju, grįžkite į viešbutį, pagalvojo Bilis. Ta- 
čiau broliai stovėjo dėbsodami vienas į kitą, sukryžiavę ant krūtinės 
rankas, nė kiek nesidomėdami ekskursijos vadovo dėstoma istorija. 

— Kaip jau sakiau, — tęsė Bilis, tačiau vaikėzų elgesys iš- 
blaškė jį ir vyriškis kone girdėjo, kaip dramatiška įtampa šnypš- 
dama bliūkšta it pradurtas oro balionas. Sukandęs dantis jis vėl 
prakalbo. — Buvo tvanki rugpjūčio naktis. Šioje aikštėje po ilgos 


darbo dienos skalbyklose ir krautuvėlėse, ilsėjosi būrelis kinų. — 

Jis nemėgo žodžio kinai, tačiau vertė save jį vartoti, kad žmonės 
geriau įsivaizduotų laikmetį, kuomet laikraščiai vadindavo juos 
slapukiškais ir grėsmingais rytiečiais. Kuomet netgi Times žurnalas 
nesigėdydamas apibūdindavo juos kaip piktai besišypsančius veidus, 
geltonus kaip telegrafo blankai. Laikmetį, kai Bilis Fu, Amerikos 
kinas, nebūtų radęs jokio kito darbo, išskyrus skalbėjo, virėjo ar 
juodadarbio. 

— Čia, šioje aikštėje, netrukus prasidės mūšis, — sududeno 
Bilis. — Mūšis tarp dviejų besivaržančių kinų klanų — On Leongsų 
ir Hip Singsų. Mūšis, kuris paskandins kraujyje aikštę... 

— Kažkas uždega fejerverką. Staiga naktį nušviečia pabūklų 
ugnis! Minia kinų išsigandusi sprunka! Tačiau kai kurie nėra tokie 
greiti, ir kai stoja tyla, ant žemės lieka gulėti penki merdėjantys ir 
negyvi vyrai. Jie tampa naujausiomis kruvino ir negarbingo klanų 
karo aukomis... 

— Mamyte, ar jau galim eiti? 

— Šš, paklausykit, ką žmogus pasakoja. 

— Bet jis nuoboduuus. 

Bilis nutilo, mintimis tramdydamas rankas, siekiančias sug- 
riebti vaikėzą už gerklės. Jis tulžingai pažiūrėjo į berniuką. Vaikis tik 
abejingai trūktelėjo pečiais. 

— Ukanotomis naktimis kaip ši, — tęsė Bilis pro sukąstus 
dantis, — kartais galima išgirsti tolimus tų laikų garsus. Galima pa- 
matyti besiblaškančius šešėlius, apimtus mirtino siaubo, beviltiškai 
bandančius pabėgti nuo tą naktį zvimbusių kulkų! — Bilis nusisuko 
mostelėjęs ranka. — Dabar sekite paskui mane į Pajūrio gatvę. Į dar 
vieną vaiduoklių buveinę. 

— Mamyte. Mamyte! 

Nekreipdamas dėmesio į mažąjį šiknių, Bilis nusivedė grupę 


per gatvę. Šypsokis, plepėk niekus. Galvok apie arbatpinigius. Jam rei- 


27 


kia išsilaikyti dar valandą. Pirmiausia jie eis į Nepo gatvę. Po to į Iai- 
lerio gatvę ir į kazino, kur 1991 metais buvo nužudyti penki žmonės. 
Kinų kvartale apstu žudynių vietų. 

Jis nusivedė grupę į Nepo gatvę. Tai tebuvo skersgatvis, prastai 
apšviestas ir retai lankomas. Palikus šviesią ir judrią Pajūrio gatvę, 
temperatūra, rodės, staiga nukrito. Bilis virpėdamas tvirčiau apsi- 
siautė mandarino apsiaustą. Jis ir anksčiau pastebėjo šį keistą reiš- 
kinį; taip atsitikdavo kiekvieną kartą, atėjus į šią Nepo dalį. Netgi 
šiltomis vasaros dienomis jis visuomet jausdavo čia šaltį, tarsi šis 
būtų įsigėręs į gatvę ir niekada neišsisklaidęs. Jo grupė, rodės, irgi 
tai pajuto, ir jis išgirdo užtraukiamų striukių garsą, pamatė iš kiše- 
nių traukiamas pirštines. Visi nutilo, tik jų žingsnių aidas atsimušė 
į abipus gatvės dunksančius pastatus. Nutilo netgi tuodu išdykėliai, 
tarsi pajutę pasikeitusią atmosferą. Tikrai atrodė, kad čia kažkas sly- 
pi, kažkas sugeria jų džiaugsmą ir juoką. 

Bilis sustojo priešais apleistą pastatą, kurio duris saugojo užra- 
kinti vartai, o pirmo aukšto langus — metalinės grotos. Iki trečio ir 
ketvirto aukštų, kurių langai buvo sandariai užkalti lentomis, tarsi 
už jų reikėjo kažką paslėpti, vedė aprūdijusios gaisrinės kopėčios. Jo 
grupė susibūrė glaudžiau, tarsi saugodamasi nuo vėsumos. O gal jie 
pajuto dar kažką šiame skersgatvyje, kas privertė juos susispiesti į 
glaudesnį būrį? 

— Sveiki atvykę į vieną iš šiurpiausių Kinų kvartalo nusikaltimų 
vietų, — tarė Bilis. — Iškabos ant šio pastato nebeliko, tačiau prieš 
devyniolika metų už šių grotuotų langų buvo nedidelis kinų jūrų 
gėrybių restoranas, kuris vadinosi „Raudonasis Feniksas“. Tai buvo 
kukli užeiga, kurioje tilpo tik aštuoni stalai, tačiau ji garsėjo šviežiais 
vėžiagyviais. Buvo vėlyva kovo trisdešimtoji, drėgna ir šalta naktis. 
Paprastai triukšmingos Kinų kvartalo garvės tą naktį buvo keistai 


tylios. „Raudonajame Fenikse“ dirbo tik du darbuotojai: padavėjas 

Džimis Fangas ir virėjas, nelegalus imigrantas iš Kinijos, vardu Vu 
Veiminas. Tą vakarą — tą paskutinį vakarą — lankėsi trys klientai. 
Staiga virtuvėje atsitiko kažkas labai blogo. Mes niekada nesužinosi- 
me, kodėl virėjas pašėlo. Gal jis pavargo ilgai ir sunkiai dirbęs. O gal 
nebegalėjo pakelti svetimšalio dalios tolimoje šalyje. — Bilis nucilo. 
Paskui pritildęs balsą kraupiai sušnabždėjo: — O galbūt jį užvaldė 
kažkoks blogis. Blogis, kuris privertė jį išsitraukti ginklą. Paliepė jam 
įpulti į valgomąjį. Blogis, kuris vis dar slepiasi šioje tamsioje gatvėje. 
Mes žinome, kad jis nusitaikė ir... 

Bilis nutilo. 

— Ir ką? — paragino nekantrus balsas. 

Tačiau Bilis įtemptai žiūrėjo į viršų, tyrinėdamas stogą, ant ku- 
rio — jis būtų galėjęs prisiekti — kažkas ką tik sujudėjo. Tai tebuvo 
tamsaus šešėlio šmėstelėjimas tamsoje, kažkas panašaus į milžiniško 
paukščio sparno mostą danguje. Jis įrempė akis, mėgindamas įžiūrė- 
ti dar ką nors, tačiau tematė tik neryškų gaisrinių kopėčių kontūrą 
ant sienos. 

— Kas buvo toliau? — irzliai pasiteiravo vienas iš vaikėzų. 

Bilis pažiūrėjo į trylika susidomėjusių veidų ir pabandė prisi- 
minti, kur sustojęs. Tačiau jam vis dar nedavė ramybės tas šešėlis 
dangaus fone. Staiga jį apėmė nenugalimas noras sprukti iš šio tam- 
saus skersgatvio, kuo toliau nuo šio pastato. Noras buvo toks stiprus, 
jog jis turėjo sukaupti visus valios likučius, kad nepasileistų bėgti 
Pajūrio gatvės link. Kur šviesu. Jis giliai įkvėpė ir tarė: 

— Virėjas juos visus iššaudė. Visus. Tada pats nusišovė. 

Tai pasakęs, Bilis nusisuko ir paskubomis nusivedė juos tolyn 
nuo to niūraus pastato su jo vaiduokliais ir siaubo aidais. Priešaky- 
je buvo Harisono prospektas su jaukiai kviečiančiomis šviesomis ir 
automobilių triukšmu. Vieta gyviesiems, o ne mirusiesiems. Bilis 


ėjo taip greitai, kad jo grupė acsiliko, tačiau jis niekaip negalėjo atsi- 

kratyti to grėsmingo jausmo, kuris, rodės, dar tvirčiau juos apsivijo. 
Jausmo, kad kažkas juos stebi. Stebi jį. 

Garsus moters riksmas privertė jį atsigręžti; jo širdis daužėsi 
it paklaikusi. Tada grupė staiga prapliupo juoktis, ir vienas iš vyrų 
šūktelėjo: 

— Ei, puiki butaforija! Ar ją naudojate per visas savo ekskur- 
sijas? 

— Ką? — sutriko Bilis. 

— Velniškai mus išgąsdino! Atrodo visai kaip tikra. 

— Nesuprantu, apie ką jūs kalbare. 

Vyras parodė į daiktą, kurį manė esant programos dalį. 

— Ei, vaike, parodyk jam, ką radai. 

— Pamačiau tai štai ten, prie šiukšlių konteinerio, — pasigyrė 
vienas iš vaikėzų, iškeldamas radinį. — Fuuu. Net pačiupinėjus atro- 
do tikra. Kaip šlykštu! 

Bilis žengė porą žingsnių artyn ir staiga pajuto, kad negali pa- 
judėti, negali ištarti nė žodžio. Jis sustingo, stebeilydamasis į daiktą 
berniuko rankoje. Pamatė tamsius lašus, varvančius striukės ranko- 
ve, bet vaikas, rodės, to nepastebėjo. 

Pirmoji ėmė klykti berniuko motina. Tada ėmė spiegti trauk- 
damiesi ir kiti. Suglumęs berniukas tik stovėjo, laikydamas radinį, 


nuo kurio jam ant rankovės varvėjo kraujas. 


— Dar praėjusį šeštadienį ten vakarieniavau, — pasakė detektyvas 
Baris Frostas, jiems važiuojant į Kinų kvartalą. — Vedžiausi Lizą 
žiūrėti baleto Vango teatre. Jai patinka baletas, bet aš, o varge, nieko 
nesuprantu. Įpusėjus vaidinimui užmigau. Paskui ėjome vakarie- 
niauti į „Ocean City“ restoraną. 

Buvo antra ryto, gerokai per anksti, kad žmogus tiek velniškai 
daug šnekėtų, tačiau detektyvė Džeinė Ricoli, sukaupusi dėmesį į 
vairavimą, leido partneriui pasakoti apie savo pasimatymą. Jos pa- 
vargusioms akims kiekvienas gatvės žibintas atrodė per ryškus, kie- 
kvieno pravažiuojančio automobilio šviesos skausmingai akino. Dar 
prieš valandą ji jaukiai glaudėsi prie savo vyro lovoje; dabar bandė 
pažadinti save irdamasi automobilių sraute, kuris kažkodėl vos ju- 
dėjo arba šliaužė tokią valandą, kai visi sveiko proto žmonės turėtų 
miegoti namuose. 

— Ar esi ten kada nors valgiusi? — paklausė Frostas. 

— Kur? 

— „Ocean City“ restorane. Liza užsakė nepaprastai skanių mo- 
liuskų su česnaku ir juodųjų pupelių padažu. Vos juos prisiminęs 
užsimanau valgyti. Nekantrauju ten sugrįžti. 


— Kas ta Liza? — pasiteiravo Džeinė. 

— Pasakojau tau apie ją praeitą savaitę. Susipažinome sveika- 
tingumo klube. 

— Maniau, kad susitikinėji su kažkokia Mate. 

— Mege. — Jis gūžtelėjo pečiais. — Su ja nieko neišėjo. 

— Kaip ir su ta kita prieš ją. Neprisimenu vardo. 

— Eli, aš vis dar stengiuosi išsiaiškinti, ko noriu iš moters, sup- 
ranti? Praėjo geras šimtmetis nuo tada, kai iškritau iš rinkos. Jergutė- 
liau, nė nenumaniau, kad aplinkui tiek daug vienišų merginų. 

— Moterų. 

Frostas atsiduso. 

— Gerai, gerai. Alisa vis kaldavo man į galvą. Dabar reikia 
sakyti moterys. 

Džeinė sustojo prie šviesoforo ir pažvelgė į jį. 

— Ar pastaruoju metu dažnai kalbatės su Alisa? 

— O apie ką mums kalbėtis? 

— Gal apie dešimtį santuokos metų? 

Jis nukreipė žvilgsnį į langą. 

— Nebėra apie ką kalbėtis. Jos gyvenimas tęsiasi. 

O Frosto ne, pagalvojo Džeinė. Prieš aštuonis mėnesius jo 
žmona Alisa išsikraustė iš namų. Nuo tada Džeinė priversta klau- 
sytis apie pašėlusius, tačiau bedžiaugsmius Frosto nuotykius su mo- 
terimis. Jis susitikinėjo su krūtinga blondine, kuri pasipasakojo jam 
nedėvinti apatinių. Su bauginamai sportiška bibliorekininke, turin- 
čia gerokai nučiupinėtą Kamasutros egzempliorių. Su skaistaveide 
kvakere, kuri nugirdė jį iki sąmonės netekimo. Jis pasakodavo visas 
šias istorijas su nuostaba ir sutrikimu, tačiau pastarosiomis dienomis 
jo akyse ji dažniausiai matydavo liūdesį. Ne todėl, kad jis būtų blo- 
gas laimikis. Frostas buvo lieknas, tvirtas ir malonios išvaizdos, tad 
susirasti partnerę jam turėtų būti visai nesunku. 


Tačiau jis vis dar ilgisi Alisos. 


32 


Jie įsuko į Pajūrio gatvę, Kinų kvartalo šerdį, ir jų vos neap- 
akino Bostono policijos patrulinio automobilio švyturėliai. Džei- 
nė sustojo už jo, ir jie išlipo į kaulus geliančią pavasarinės nakties 
drėgmę. Nors buvo ankstus metas, ant šaligatvio stoviniavo keletas 
smalsuolių, ir Džeinė išgirdo angliškus bei kiniškus murmesius, ne- 
abejotinai aptarinėjančius svarbiausią klausimą: 27 kas nors žino, kas 
čia atsitiko? 

Ji su Frostu nukulniavo Nepo gatve ir pralindo pro policijos 
juostą, palei kurią patrulis sergėjo vietą. 

— Detektyvai Ricoli ir Frostas, Žmogžudysčių skyrius, — pra- 
nešė ji. 

— Štai ten, — trumpai atsakė policininkas. Jis mostelėjo šiukš- 
lių konteinerio link, kur stovėjo dar vienas policininkas. 

Jiems prisiartinus, Džeinė suprato, kad policininkas saugo ne 
konteinerį, o kažką gulintį ant šaligatvio. Ji sustojo ir įsmeigė akis į 
nukirstą dešiniąją ranką. 

— Nieko sau, — sumurmėjo Frostas. 

Policininkas nusijuokė. 

— Ir aš taip sureagavau. 

— Kas ją rado? 

— Žmonės, dalyvavę Kinų kvartalo vaiduoklių ekskursijoje. 
Vienas vaikis pakėlė ją nuo žemės manydamas, kad ji netikra. Bet ji 
buvo dar pakankamai šviežia, nes varvėjo kraujas. Kai tik jis suprato, 
kad ji tikra, numetė ją čia. Tikriausiai niekas nesitikėjo ro4i4 įspū- 
džių per ekskursiją. 

— Kur tie ekskursantai dabar? 

— Jie visi ganėtinai išsigando. Veržėsi grįžti į savo viešbučius, 
bet aš užsirašiau jų pavardes ir telefonus. Ekskursijos vadovas, vieti- 
nis kinas, sako mielai pasikalbėsiąs su jumis, kai tik norėsite. Niekas 


nieko nematė, išskyrus tą ranką. Jie paskambino 911, ir operatorė 

pagalvojo, kad tai koks pokštas. Užtrukome, kol atvykome, nes mal- 
šinome triukšmą Čarlstaune. 

Džeinė atsitūpė ir pašvietė prožektoriumi į ranką. Ji buvo at- 
skirta stebėtinai tiksliai ir švariai; žaizda buvo pasidengusi apdžiū- 
vusiu krauju. Ranka atrodė moteriška, su ilgais laibais pirštais ir 
stulbinamai elegantišku manikiūru. Ant jos nebuvo nei žiedo, nei 
laikrodžio. 

— Ji tiesiog gulėjo ant žemės? 

— Taip. Tokią šviežieną žiurkės greitai sunaikintų. 

— Nematau jokių įkandimų. Vadinasi, guli čia neilgai. 

— O, pamačiau dar kažką. 

Policininkas nukreipė prožektorių, ir jo spindulys apšvietė kaž- 
kokį pilką daiktą, gulintį už kelių žingsnių. 

Frostas nuėjo apžiūrėti iš arčiau. 

— Čia Hecler d Koch. Brangus daikčiukas. — Jis žvilgrelėjo į 
Džeinę. — Su duslintuvu. 

— Ar kuris nors iš turistų lietė ginklą? — paklausė Džeinė. 

— Niekas jo nelietė, — atsiliepė policininkas. — Niekas jo 
nematė. 

— Taigi turime automatinį šautuvą su duslintuvu ir neseniai 
nukirstą dešiniąją ranką, — tarė Džeinė. — Kas nori kirsti lažybų, 
jog jie susiję? 

— Labai gražus daikčiukas, — tarė Frostas, tebesigėrėdamas 
ginklu. — Neįsivaizduoju, kaip kas nors galėjo imti ir pamesti jį. 

Džeinė atsistojo ir pažvelgė į konteinerį. 

— Ar ieškojote jame kūno? 

— Ne, ponia. Pamaniau, kad nukirsta ranka yra pakankamai 
rimtas pagrindas kviesti jus. Nenorėjau nieko čia liesti, kol nearvyk- 
site. 


Džeinė išsitraukė iš kišenės porą pirštinių. Užsitraukusi jas pa- 

juto, kaip ima daužytis širdis, tarsi nujaustų, ką ten ras. Ji su Fros- 
tu nukėlė dangtį, ir jiems į veidus plūstelėjo pūvančių jūrų gėrybių 
dvokas. Tramdydama šleikštulį, Džeinė pažiūrėjo į sulamdytas kar- 
tonines dėžes ir išsipūtusį šiukšlių maišą. Jiedu susižvalgė. 

— Gal prisiimsi garbę? — pasiteiravo Frostas. 

Ji įkišo ranką, truktelėjo maišą ir tučtuojau suprato, kad kūno 
jame nėra. Jis buvo nepakankamai sunkus. Vaipydamasi Džeinė at- 
rišo maišą ir užmetė akį vidun. Ten buvo krevečių ir krabų kiautai. 

Jie abu atsitraukė, ir konteinerio dangtis griausmingai užsivožė. 

— Nieko nėra? — paklausė policininkas. 
kūnas? 

— Gal kažkas mėto dalis po visą miestą, — spėjo Frostas. 

Policininkas nusijuokė. 

— O gal kuris nors iš čia esančių kinų restoranų išvirė iš jo 
skanų troškinį. 

Džeinė pažiūrėjo į Frostą. 

— Gerai, kad valgei moliuskus. 

— Mes čia viską apėjome, — patikino patrulis. — Nieko ne- 
radome. 

— Manau, mes vis dėlto dar kartą apeisime kvartalą, — nu- 
sprendė Džeinė. 

Jiedu su Frostu lėtai pajudėjo Nepo garve, prožektorių spindu- 
liais skrosdami šešėlius. Jie matė butelių šukes, besimėtančius po- 
piergalius, cigarečių nuorūkas. Daugiau jokių kūno dalių. Gatvės 
namų langai buvo tamsūs, tačiau Džeinei atrodė, kad iš tų neap- 
šviestų kambarių stebi akys, lydinčios juos šiuo tyliu skersgatviu. 
Dieną reikės apeiti kvartalą dar kartą, tačiau ji nenorėjo pražiūrėti 


įkalčių, kurių per tą laiką gali ir nelikti, todėl ji ir Frostas slinko 

gatvele, kol pasiekė kitą policijos juostą, užkertančią įėjimą iš Hari- 
sono prospekto. Čia gatvė ir šaligatviai buvo apšviesti, važiavo au- 
tomobiliai. Vis dėlto Džeinė su partneriu lėtai apėjo kvartalą nuo 
Harisono prospekto iki Pajūrio gatvės, akimis tyrinėdami žemę. Kol 
jie apsuko ratą ir sugrįžo prie konteinerio, nusikaltimo vietoje jau 
darbavosi kriminalistai. 

— Matau, ir judu neradote jos kūno, — tarė policininkas 
Džeinei ir Frostui. 

Džeinė stebėjo, kaip į įkalčių maišelius deda ginklą ir ranką, ir 
svarstė, kodėl žudikas išmetė šią kūno dalį tokioje matomoje vietoje, 
kur ją neabejotinai kas nors turėjo pastebėti. Ar jis skubėjo? O gal 
norėjo, kad ji būtų surasta, gal tai koks nors pranešimas ar užuomi- 
na? Tada jos žvilgsnis nukrypo į gaisrines kopėčias, pritvirtintas prie 
keturaukščio pastato sienos į gatvės pusę. 

— Reikia apžiūrėti stogą, — pasakė ji. 

Apatinis kopėčių laiptelis buvo užrūdijęs, ir jie negalėjo jų iš- 
traukti; teks lipti įprastu keliu, laiptais. Jie sugrįžo į Pajūrio gatvę, iš 
kur buvo galima patekti į to kvartalo pastatus. Pirmuose aukštuose 
buvo įsikūrusios verslo įmonės: kinų restoranas, kepykla ir azijiečių 
bakalėja. Tokią valandą visos buvo uždarytos. Virš įmonių kituose 
aukštuose buvo butai. Užvertusi galvą Džeinė pamatė, kad visi vir- 
šutinių aukštų langai tamsūs. 

— Turėsime ką nors pažadinti, kad mus įleistų, — tarė Frostas. 

Džeinė priėjo prie būrelio kinų, susirinkusių ant šaligatvio ste- 
bėti įvykio. 

— Gal pažįstate šio namo gyventojus? — paklausė ji. — Mums 
reikia patekti į vidų. 

Jie abejingai žiūrėjo į ją. 

— Mums reikia patekti į šio pastato viršų, — pakartojo Džeinė 
parodydama. 


36 


— Žinai, kalbėdama garsiau nieko nepasieksi, — tarė Fros- 
tas. — Nemanau, kad jie supranta angliškai. 

Džeinė atsiduso. Šiai tau ir Kinų kvartalas. 

— Mums reikia vertėjo. 

— Ą-1 rajone dirba naujas detektyvas. Man rodos, jis kinas. 

— Per ilgai užtruksime, kol jo sulauksime. 

Džeinė užlipo prie paradinių durų, peržvelgė gyventojų pavar- 
des ir nesirinkdama nuspaudė mygtuką, po to dar kartą, tačiau nie- 
kas neatsiliepė. Ji pamėgino kitą mygtuką, šį kartą vidaus telefonas 
sutraškėjo ir pasigirdo balsas. 

— Wei? — atsiliepė moteris. 

— Policija, — šūktelėjo Džeinė. — Gal įleistumėt mus į namą? 

— Wei? 

— Prašau atidaryti duris! 

Praslinko kelios minutės, tada pasigirdo vaikiškas balsas: 

— Senelė nori žinoti, kas jūs. 

— Detekryvė Ricoli, Bostono policija, — prisistatė Džeinė. — 
Mums reikia patekti ant stogo. Ar galite įleisti į namą? 

Pagaliau durys suburzgė ir atsidarė. 

Pastatas buvo mažiausiai šimto metų senumo, ir mediniai laip- 
tai girgždėjo, kai Džeinė su Frostu jais lipo. Pasiekus antrą aukštą, 
durys prasivėrė, ir Džeinė spėjo pastebėti ankštą butą, iš kurio smal- 
siomis akimis dairėsi dvi mergaitės. Jaunesnioji buvo tokio pat am- 
žiaus kaip ir Džeinės dukra Regina, Džeinė stabtelėjusi nusišypsojo 
jai ir tyliai pasisveikino. 

Tą pačią akimirką mažoji dingo moters glėbyje, ir durys užsit- 
renkė. 

— Matyt, mes esame tie dideli blogieji nepažįstamieji, — tarė 


Frostas. 

Jie lipo toliau. Iš ketvirto aukšto ant stogo vedė siauri laipteliai. 
Durys buvo neužrakintos, bet kai jie jas atidarė, veriamai sucypė. 

Jie žengė į priešaušrio tamsą, tirpdomą tik išskydusio miesto 
žibintų spindesio. Pašvietusi prožektoriumi, Džeinė pamatė plasti- 
kinį staliuką ir kėdes, prieskoninių žolelių lovelius. Ant nusvirusios 
virvės it vaiduokliai vėjyje plevėsavo skalbiniai. Pro plazdenančias 
paklodes ji pastebėjo dar kažką gulintį palei stogo kraštą, už tos skal- 
binių užuolaidos. 

Netardami nė žodžio, jiedu su Frostu tuoj pat išsitraukė popie- 
rinius antbačius ir pasilenkę užsimovė juos. Tik tada nėrė po kada- 
ruojančiomis paklodėmis to daikto link, girgždindami toliu dengtą 
stogą. 

Akimirką abu tylėdami stovėjo nukreipę prožektorių spindu- 
lius į sustingusio kraujo klaną. Į tai, kas gulėjo tame klane. 


— Regis, radome ir kūną, — ištarė Frostas. 


Kinų kvartalas buvo pačiame Bostono centre, įsispraudęs tarp h- 
nansinio rajono šiaurėje ir žaliosios miesto juostos vakaruose. Tačiau 
Mora, praėjusi pro paifang vartus su keturiais iš akmens iškaltais liū- 
tais, pasijuto tarsi įžengusi į kitą miestą ar kitą pasaulį. Paskutinį kar- 
tą Kinų kvartale ji lankėsi vieną šeštadienio rytą spalį; tuomet prie 
vartų pagyvenusių vyrų grupelės gurkšnojo arbatą, žaidė šaškėmis ir 
kiniškai liežuvavo. Tą šaltą dieną ji susitiko čia su Danieliumi di? 
sum pusryčių. Tai buvo vienas iš paskutinių kartų, kai jie valgė kartu, 
ir tos dienos prisiminimai dabar it durklas persmeigė jai širdį. Nors 
šiandien buvo skaistus pavasario rytas, ir tie patys šaškininkai sėdėjo 
tarškėdami jo vėsumoje, melancholija tamsino viską, ką ji matė, ir 
saulės šviesa jai atrodė niūri. 

Ji praėjo pro restoranus, kurių akvariumuose knibždėjo sidabri- 
nės žuvys, pro apdulkėjusias atvežtinių prekių krautuves, užverstas 
palisandro baldais, nefrito apyrankėmis bei netikro dramblio kaulo 
drožiniais, ir įžengė į vis tirštėjančią smalsuolių minią. Ji pastebėjo 
uniformuotą Bostono policijos pareigūną, ūgiu išsiskiriantį iš dau- 
giausia azijietiškos minios, ir ėmė irtis jo link. 

— Atsiprašau. Aš medicinos ekspertė, — pranešė ji. 


Šaltas žvilgsnis nepaliko abejonių, kad policininkas tiksliai 

žino, kas ji tokia. Daktarė Mora Ailz, kuri išdavė atsidavusiųjų sau- 
goti ir ginti broliją. Kurios parodymai vieną iš jų gali pasiųsti į ka- 
lėjimą. Jis neištarė nė žodžio, tik spoksojo į ją, tarsi nenutuoktų, ko 
ji tikisi iš jo. 

Mora taip par šaltai atrėmė jo žvilgsnį. 

— Kur mirusioji? 

— Jums teks klausti detektyvės Ricoli. 

Jis neketino lengvai pasiduoti. 

— O kurjji? 

Nespėjus jam atsakyti, Mora išgirdo šūksnį: 

— Daktare Ailz? — Per gatvę skubėjo jaunas azijietis su kostiu- 
mu ir kaklaraiščiu. — Jie laukia jūsų ant stogo. 

— Kur man eiti? 

— Eime su manim. Palydėsiu jus laiptais. 

— Ar jūs naujas Žmogžudysčių skyriaus darbuotojas? Nema- 
nau, kad mudu pažįstami. 

— Atleiskite, man derėjo prisistatyti. Aš detektyvas Džonis Ta- 
mas, iš A-1 rajono. Ricoli reikėjo vertėjo, o kadangi aš esu kinas, 
mane įtraukė į jos komandą. 

— Čia jūsų pirmas darbas Žmogžudysčių skyriuje? 

— Taip, ponia. Tai mano svajonė. Detektyvu tapau vos prieš 
porą mėnesių, todėl esu be galo susijaudinęs. 

Trumpai įsakinėdamas smalsuoliams trauktis iš kelio, jis atlais- 
vino jai taką per minią ir atidarė duris į pastatą, kuriame kvepėjo 
česnakais ir smilkalais. 

— Pastebėjau, kad kalbate mandarinų kalba. Ar mokate ir 
Kantono tarmę? 

— Jūs skiriate tarmes? 

— Gyvenau San Franciske. Daugelis mano kolegų buvo kinai. 


— Norėčiau mokėti Kantono kalbą, tačiau ji man kaip grai- 

kų, — prisipažino jis, kai jie pradėjo lipti laiprais. — Bijau, kad 
mano mandarinų čia nelabai naudinga. Dauguma senolių kalba 
Kantono arba taišano dialektu. Dažnai man pačiam reikia vertėjo. 

— Tai jūs ne iš Bostono. 

— Gimiau ir augau Niujorke. Mano tėvai atvyko iš Fudžijano 
provincijos. 

Jie pasiekė stogo duris ir išžengė į lauką, į ankstyvo rytmečio 
saulės šviesą. Prisimerkusi Mora pamatė kriminalistus, tyrinėjančius 
stogą, ir išgirdo, kaip kažkas šūktelėjo: 

— Radau dar vieną tūtą. 

— Kelinta ši — penkta? 

— Pažymėk ir įdėk į maišelį. 

Staiga balsai nutilo, ir Mora suprato, kad jie pastebėjo ją ir su- 
žiuro. Išdavikė atėjo. 

— Sveika, daktare! — šūktelėjo Džeinė, eidama prie jos vėjo 
plaikstomais plaukais. — Matau, Tamas pagaliau rado tave. 

— Kokios čia dar rūtos? — paklausė Mora. — Telefonu kalbė- 
jai apie amputaciją. 

— Taip ir yra. Bet apačioje, gatvėje, mes radome Hechr 7“ 
Koch. Regis, iš čia buvo šaudoma. Paleisti mažiausiai penki šūviai. 

— Ar kas nors pranešė girdėjęs šūvius? Ar žinome apytikrį lai- 
ką? 

— Ginklas su duslintuvu, tad niekas nieko negirdėjo. — Džei- 
nė pasisuko. — Auka štai čia. 

Mora užsitraukė antbačius, pirštines ir nusekė paskui Džeinę 
prie uždengto kūno palei stogo kraštą. Pasilenkusi, ji kilstelėjo plas- 
tikinį uždangalą ir kurį laiką tylėjo, negalėdama prakalbėti. 

— Taip. Ir mums atėmė žadą, — tarė Džeinė. 

Moteris buvo maždaug trisdešimties baltoji, liekna ir sportiš- 


ka, apsirengusi juodu bluzonu su gobtuvu ir juodomis timpėmis. 

Kūnas buvo visiškai sustingęs. Ji gulėjo ant nugaros, užvertusi veidą 
į dangų, tarsi būtų prigulusi pasigrožėti žvaigždėmis. Jos sodriai kaš- 
toniniai plaukai buvo surišti į paprastą uodegą. Jos oda buvo blyški 
ir nepriekaištinga, o išsišovę lyg modelio skruostikauliai šiek tiek 
priminė slavų kilmę. Tačiau Moros dėmesį patraukė žaizda — kirtis 
buvo toks gilus, kad padalijo odą, raumenis ir kremzles, perskrosda- 
mas trachėją ir atverdamas perlų spalvos stuburo kaklinę dalį. Arteri- 
nis kraujavimas buvęs toks galingas, kad kraujas tryško stulbinamai 
dideliu spinduliu, apraškydamas netoliese kabėjusius skalbinius. 

— Nukirsta ranka nukrito į garvelę apačioje, — tarė Džei- 
nė. — Ginklas irgi. Spėju, kad ant jo rasime jos pirštų antspaudų, o 
ant plaštakos — parako likučių. 

Mora arplėšė žvilgsnį nuo kaklo, nukreipė akis į dešinįjį riešą, 
kuris buvo švariai atskirtas, ir pamėgino įsivaizduoti, koks instru- 
mentas galėjo taip veiksmingai perskrosti kremzles ir kaulą. Jis turė- 
jo būti velniškai aštrus ir valdomas tvirtos rankos. Ji įsivaizdavo kirtį, 
matė, kaip ranka persirito per stogo kraštą ir nukrito žemyn. Matė 
tuos pačius ašmenis, perrėžiančius liekną kaklą. 

Sudrebėjusi Mora atsistojo ir pažiūrėjo į policininkus, stovin- 
čius tolimajame Nepo gatvės gale. Minia atrodė dvigubai didesnė 
nei prieš keletą minučių, nors tebebuvo ankstyvas rytas. Amžinai 
nerimstantys smalsuoliai visada užuodžia kraują. 

— Ar tu tikrai nori čia būti, Mora? — tyliai paklausė Džeinė. 

Mora atsisuko į ją. 

— Kodėl turėčiau nenorėti? 

— Aš tik svarstau, ar ne per greitai ėmeisi darbo. Žinau, kad 
turėjai sunkią savaitę — tas teismas ir visa kita. — Džeinė parylė- 
jo. — Padėtis Grafui neatrodo palanki. 

— Ir neturėtų būti palanki. Jis nužudė žmogų. 


— O tas žmogus nužudė policininką. Gerą policininką, kuris 


42 


turėjo žmoną ir vaikų. Galiu prisipažinti, kad aš irgi būčiau neišlai- 
kiusi. 

— Prašau, Džeine, tik nesakyk, kad gini pareigūną Grafą. 

— Aš dirbau su Grafu ir negalėčiau norėti geresnio partnerio. 
Tu juk žinai, kas atsitinka, kai policininkas patenka į kalėjimą. 

— Man jau ir taip gana. Gaunu pakankamai bjaurių laiškų. 
Negi ir tu prisidėsi prie to choro. 

— Aš tik sakau, kad dabar gana įtemptas metas. Mes visi ger- 
biame Grafą ir suprantame, kodėl jis nesusitvardė tą naktį. Polici- 
ninko žudikas negyvas, ir galbūt tai yra tam tikras teisingumas. 

— Ne mano darbas nustatyti, kas teisinga, o kas ne. Aš tik 
pateikiu faktus. 

Džeinės juokas buvo kandus. 

— Taip, tau tik faktai terūpi, ar ne? 
jančius stogą. Nekreipk dėmesio ir susitelk į darbą. Tau čia reikia tik 
šią negyvą moterį apžiūrėti. 

— Ką ji veikė ant stogo? — paklausė ji. 

— Neįsivaizduoju. 

— Ar žinoma, kaip ji čia pateko? 

— Galėjo užlipti gaisrinėmis kopėčiomis arba laiptais. O kai 
patenki ant vieno stogo, gali keliauti visais šio kvartalo stogais nuo 
Harisono prospekto iki Nepo garvės. Ji galėjo įeiti į bet kurį iš šių 
pastatų. Arba ją galėjo nuleisti sraigtasparniu, kodėl gi ne? Nė vienas 
iš mūsų kalbintų žmonių neprisimena matęs ją čia vakar vakare. O 
mes žinome, kad tai atsitiko vakar vakare. Kai ją radome, kūnas jau 
buvo pradėjęs stingti. 

Mora vėl ėmė apžiūrinėti auką ir susiraukė pamačiusi jos dra- 


bužius. 

— Keista, kad ji apsirengusi juodai. 

— Kaip sakoma, juoda tinka prie visko. 

— Dokumentai? 

— Jokių dokumentų. Jos kišenėse radome tik tris šimtus žalių 
ir hondos raktelius. Šiuo metu ieškome automobilio. — Džeinė pa- 
purtė galvą. — Gaila, kad ji vairavo ne kokį „Yugo“. Ieškoti hondos 
reiškia tą patį, ką ieškoti adatos šieno kupetoj. 

Mora uždengė kūną, ir žiojinti žaizda vėl dingo po plastikiniu 
uždangalu. 

— Kur plaštaka? 

— Jau maišelyje. 

— Tu tikra, kad ji priklauso šiam kūnui? 

Džeinė nustebusi susijuokė. 

— Kokia tikimybė, kad ne? 

— Aš niekada nedarau prielaidų. Tu tai žinai. 

Mora nusisuko. 

— Mora? 

Daktarė Ailz vėl atsigręžė į Džeinę. Jos stovėjo viena priešais 
kitą akinančioje saulės šviesoje, kur jas galėjo matyti ir girdėti visa 
Bostono policija. 

— Dėl to teismo. Aš suprantu tavo nuostatą, — tarė Džei- 
nė. — Tu tai Žinai. 

— Ir nepateisini jos. 

— Bet suprantu. Kaip, tikiuosi, ir tu suprasi, kad tokiems vy- 
rukams kaip Grafas tenka dirbti realiame pasaulyje. Būtent jie stovi 
priešakinėse linijose. Teisingumo taip tiksliai neįvykdysi kaip moks- 
linio eksperimento. Kartais jis ganėtinai keblus, o faktai dar labiau 
jį apsunkina. 

— Tai man reikėjo meluoti? 


— Tiesiog nepamiršk, kas yra tikrieji blogiečiai. 

— Ne mano reikalas vertinti, kas yra kas, — atsakė Mora, nu- 
sisuko ir nuėjo į laiptinę tylomis džiaugdamasi, kad galėjo pabėgti 
nuo skaisčios saulės ir Bostono policijos darbuotojų akių. Tačiau kai 
ji išniro pirmame aukšte, vėl susidūrė su detektyvu Tamu. 

— Ten, viršuje, ganėtinai bjauru, ar ne? — užkalbino jis. 

— Bjauriau nei paprastai. 

— Kada skrodimas? 

— Atliksiu jį rytoj rytą. 

— Ar galiu stebėti? 

— Prašom, jei turite tvirtą skrandį. 

— Stebėjau keletą, kai mokiausi akademijoje. Man pavyko ne- 
nualpti. 
pabrėžtinai gražūs bruožai, tačiau nusiteikęs draugiškai. Šį rytą, kai 
visi Bostono policininkai žvelgė į ją kaip į priešę, detektyvas Džonis 
Tamas, rodės, vienintelis neteisė jos. 


— Aštuntą ryto, — pasakė ji. — Pasimatysime morge. 


Tą naktį Mora blogai miegojo. Po sočios lazanijos, kurią užgėrė 
trimis taurėmis vyno, ji pavargusi įsiropštė į lovą. Tačiau po ke- 
lių valandų pabudo, skausmingai jausdama tuštumą šalia savęs. 
Ištiesusi ranką, ji palietė šaltą paklodę ir ėmė galvoti — kaip ir 
kitomis naktimis per pastaruosius keturis mėnesius — ar Danie- 
lis Brofis taip pat nemiega, taip pat jaučiasi vienišas. Ar jam irgi 
norisi griebti telefoną ir suardyti šią tylą, stojusią tarp jų. O gal 
jis kietai ir ramiai miega, patenkintas, kad jų romanas pagaliau 
baigėsi? Nors ji vėl gali būti savimi, laisvė turi savo kainą: tuščia 
lova, bemiegės naktys ir neatsakytas klausimas: 27 man geriau su 
juo, ar be jo? 

Kitą rytą ji atvyko į darbą apsiblaususi, jausdama šleikštulį nuo 
visos tos išgertos kavos, kuri turėjo suteikti žvalumo. Morgo prieš- 
kambaryje maudamasi kaukę, popierinę kepurę bei antbačius, ji pa- 
žiūrėjo pro stebėjimo langelį ir pamatė, kad Džeinė jau stovi prie 
stalo ir laukia jos. Vakar jos išsiskyrė nelabai draugiškai, ir Mora vis 
dar jautė Džeinės sarkastiškos pastabos geluonį: tau tik faktai terūpi, 
ar ne? Taip, jai rūpi faktai. Tai nekintami dalykai, kurių negalima 
paneigti, net jei pavojingi draugystei. Pareigūno Grafo teismas tarp 


jos ir Džeinės nubrėžė liniją, primindamas Morai, kokia neįtikėtina 

jų draugystė buvo nuo pat pradžios. Rišdamasi chalarą, ji ėmė bai- 
mintis ne lavono, o susidūrimo su Džeine. 

Giliai įkvėpusi, ji pastūmė duris. 

Jos padėjėjas Jošimas jau buvo perkėlęs kūną ant stalo. Šalia 
ant padėklo gulėjo atskirta ranka, uždengta audinio skiaute. Puikiai 
suprasdama, kad Jošima klausosi jų pokalbio, Mora dalykiškai link- 
telėjo Džeinei ir tarė: 

— Frostas neateis? 

— Šį kartą jis nedalyvaus, bet Džonis Tamas jau pakeliui. Tiesą 
sakant, man atrodo, kad jis nekantrauja pamatyti tave pjaustančią. 

— Regis, detektyvas Tamas trokšta gerai pasirodyti. 

— Manau, jis nori dirbti Žmogžudysčių skyriuje. Sprendžiant 
iš to, ką spėjau pamatyti, vaikinas turi reikiamų savybių. — Ji pakėlė 
galvą. — Vilką minim. 

Pro stebėjimo langelį Mora pamatė Tamą, kuris jau rišosi cha- 
latą. Po minutėlės, paslėpęs rašalo juodumo plaukus po kepuraite, jis 
įžengė į skrodimo kambarį. Šaltu ir abejingu veidu prisiartinęs prie 
stalo, jis sutelkė dėmesį į uždengrą kūną. 

— Prieš pradedant, Tamai, — tarė Džeinė, — noriu parodyti, 
kad kriauklė vemti štai ten. 

Jis truktelėjo pečiais. 

— Man jos neprireiks. 

— Tai dabar taip sakai. 

— Pradėsime nuo lengviausios dalies, — tarė Mora, atidengda- 
ma padėklą su nukirsta galūne. 

Ranka atrodė kaip plastikinė. Nenuostabu, kad ekskursijos da- 
lyviai pamanė, kad tai koks Helovino pokštas su netikru krauju. 
Ji jau buvo apžiūrėta laboratorijoje; ant jos rasta parako likučių. 
Šios rankos pirštų atspaudai buvo rasti ant Hecler e2 Koch rankenos, 


todėl neliko jokių abejonių, kad auka šaudė iš to ginklo ir liko pen- 

žaizdą. 

— Ašmenys praslydo tiesiai tarp distalinio stipinkaulio ir pus- 
mėnulio kaulo, — tarė ji. — Tačiau matau ir gerą gabalą trikampio. 

— Ir tai reikštų? — įsiterpė Džeinė. 

— Kirtis suskaldė riešo kaulą. O šie kaulai labai tankūs. 

— Vadinasi, ašmenys turėjo būti aštrūs. 

— Pakankamai aštrūs, kad amputuotų vienu kirčiu. — Mora 
pakėlė akis. — Nematau jokių antrinių kirčio žymių. 

— Tik patvirtink, kad ši ranka priklauso šiam kūnui. 

Mora nusisuko į stalą ir atsegė lavonmaišį. Plastikas prasiskyrė, 
ir staiga plūstelėjo šleikštus šaldytos mėsos ir pradėjusio gesti kraujo 
tvaikas. Žuvusioji tebebuvo su drabužiais; atlošta atgal galva visiškai 
atidengė kakle žiojinčią žaizdą. Kol Jošimas fotografavo, Mora ap- 
žiūrinėjo moters kaštoninius plaukus, sulipusius nuo sukrešėjusio 
kraujo. Gražūs plaukai, galvojo ji, ir graži moteris. Ši moteris buvo 
ginkluota ir šaudė į kažką nuo stogo. 

— Daktare Ailz, turime plauką ir gabalėlį pluošto, — tarė Jo- 
šimas. Palinkęs virš juodo aukos bluzono, jis tyrinėjo blyškų plauką, 
prilipusį prie rankovės. 

Paėmusi pincetą, Mora nuėmė plauką ir apžiūrėjo jį lempos 
šviesoje. Jis buvo maždaug dviejų colių ilgio, sidabrinės spalvos ir 
šiek tiek kreivas. Ji dirstelėjo į lavoną. 

— Akivaizdu, kad plaukas ne jos. 

— Žiūrėk, čia dar vienas, — parodė Džeinė į kitą giją, prilipu- 
sią prie juodų aukos timpių. 

— Gal čia gyvūno plaukai, — spėjo Jošimas. — Pavyzdžiui, 
auksaspalvio retriverio. 

— O gal ją suraitė žilaplaukis senelis. 


Mora suleido plaukus į atskirus įkalčių maišelius ir padėjo į šalį. 

— Gerai, nurenkime ją. 

Pirmiausia nuo kairiojo riešo jie nusegė vienintelį papuoša- 
lą, kurį ji turėjo — juodą šveicarišką laikrodį. Tada nuavė juodus 
Reebok sportbačius, paskui nutraukė juodą bluzoną su gobtuvu ir 
ilgarankovius marškinėlius, timpes ir sportinę liemenėlę. Pasimatė 
lieknas ir raumeningas dailiai sudėtas kūnas. Mora prisiminė, kaip 
kartą vienas patologijos profesorius sakė, kad per daugelį metų nė 
karto neskrodė patrauklaus kūno. Ši moteris įrodė, jog taisyklė gali 
turėti išimčių. Nepaisant žiojinčios žaizdos ir dėmių ant nugaros bei 
užpakalio, nepaisant apsiblaususių akių, ji vis tiek atrodė stulbina- 
mai graži moteris. 

Visiškai išrengus kūną, Mora ir abu detektyvai išėjo iš kam- 
bario, kad Jošimas galėtų peršviesti auką rentgenu. Stovėdami 
prieškambaryje jie stebėjo, kaip jis rišasi švininę prijuostę ir ruošia 
fotografines juostas. 

— Tokios moters tikrai kas nors pasiges, — tarė Mora. 

— Taip sakai, nes ji graži? — paklausė Džeinė. 

— Sakau, nes ji atrodo itin puikios sportinės formos, turi tobu- 
lai sutvarkytus dantis, ir dėvi Donna Karan blauzdines. 

— Pasakykite man, neišmanėliui, — įsiterpė Tamas, — ar tai 
reiškia, kad jos brangios? 

— Neabejoju, kad daktarė Ailz gali pasakyti tikslią kainą, — 
atsiliepė Džeinė. 

— Noriu pasakyti, — tarė Mora, — kad ji ne kokia nors vargšė 
gatvės mergina. Ji turėjo daug grynųjų, buvo ginkluota Hecler 6 
Koch, kuris, kaip suprantu, nėra įprastas gatvės ginklas. 

— Ir ji neturėjo jokio asmens tapatybės dokumento, — pridū- 
rė Tamas. 


— Gal jį pavogė. 

— Bet paliko tris šimtus žalių? — Tamas papurtė galvą. — 
Būtų keista. 

Jošimas pamojavo jiems pro stebėjimo langelį. 

— Jis baigė, — pasakė Mora ir stumtelėjo duris į laboratoriją. 
ranką, ši žaizda atrodė padaryta vienu smūgiu, nedvejojant. Įkišusi į 
žaizdą liniuotę, Mora tarė: 

— Beveik aštuonių centimetrų gylio. Perskrosta trachėja iki 
pat kaklinės stuburo dalies. — Ji pakreipė liniuotę. — Plotis dides- 
nis nei gylis, maždaug dvylikos centimetrų. Ne durta, o rėžta. — Ji 
stabtelėjo, apžiūrinėdama pjūvį. — Keista, kad jis toks lygus. Jokių 
įdrėskimų ir antrą kartą nebandyta. Pakraščiai nesumušti, nesutraiš- 
kyti. Viskas buvo atlikta greitai, auka neturėjo galimybės pasiprie- 
šinti. — Mora suėmė už galvos ir palenkė į priekį. — Gal kuris 
nors palaikytumėt kaukolę tokioje padėtyje? Noriu sulyginti žaizdos 
pakraščius. 

Detektyvas Tamas nedvejodamas žengė į priekį ir savo pirštinė- 
tomis rankomis suėmė galvą. Jei į žmogaus liemenį galima žiūrėti tik 
kaip į odos, kaulų ir raumenų komplektą, tai aukos veidas atsklei- 
džia daugiau, nei dauguma policininkų nori matyti. Tačiau Džonis 
Tamas to vaizdo nesibaidė. Jis žiūrėjo tiesiai į mirusiosios akis, tarsi 
tikėtųsi, kad jose ras atsakymus į daugelį klausimų. 

— Štai taip, gerai, — tarė Mora, prikišdama prie odos padidi- 
namąjį stiklą. — Nematau jokių dantytų žymių. Nieko, kas leistų 
nustatyti, koks peilis... — Ji nutilo. 

— Kas? — neiškentė Džeinė. 

— Keistas kampas. Ne toks, kokiu paprastai perpjaunama 
gerklė. 

— Taip, anie būna tokie nuobodūs. 


— Susimąstyk minutėlę, kaip tu pjautum gerklę, — tarė 

Mora. — Kad įsiskverbtum taip giliai, net iki stuburo, reikėtų prieiti 
iš nugaros. Reikėtų sugriebti auką už plaukų, atlošti galvą ir rėžti per 
visą priekį nuo ausies iki ausies. 

— Komandosų metodas, — tarė Tamas. 

— Priėjimas iš užpakalio leidžia kontroliuoti auką ir padidi- 
na gerklės atsidengimą. Tokiu atveju pjūvis būna kreivas, nes žaizda 
vėliau pagilinama arba praplatinama. Tačiau šiuo atveju rėžta šiek 
tiek iš apačios, iš dešinės į kairę. Kirčio metu galva buvo įprastoje 
padėtyje, neatlošta. 

— Galbūt žudikas stovėjo priešais ją, — spėjo Džeinė. 

— Tada kodėl ji nesipriešino? Nėra jokių žymių, įrodančių 
priešinimąsi. Kodėl ji tiesiog stovėjo, kol kažkas beveik tikrąja žo- 
džio prasme pjovė jai galvą? 

— Iškabinau rentgeno nuotraukas, — pranešė Jošimas. 

Visi atsisuko į peržiūros stendą, kur kabėjo nuotraukos; ap- 
šviestame ekrane švytėjo balti kaulai. Mora pirmiausia apžiūrėjo 
dešiniojo riešo strampą ir nukirstąją plaštaką, mintyse lygindama 
perpjauto trikampio kaulo kampus. Jie atitiko. 

— Čia tikrai jos ranka, — patvirtino Mora. 

— Aš nė kiek tuo neabejojau, — pridūrė Džeinė. 

Paskui Mora sutelkė dėmesį į kaklo rentgenogramas, į žaizdą 
minkštuosiuose audiniuose, kur raumenys buvo taip švariai atskir- 
ti. Jos žvilgsnį tučtuojau patraukė ryški atskala kaklinėje stuburo 
dalyje. 

— Ar padarei šoninį šios dalies vaizdą? — paklausė ji. 

Jošimas turbūt tikėjosi šio klausimo, nes nedelsdamas nuka- 
bino rankos bei riešo nuotraukas ir iškabino naujas, šį kartą kaklo 
šonines. 

— Aš jau anksčiau pastebėjau tą daiktą. Pamaniau, kad jūs no- 


rėsite detaliau apžiūrėti. 

Mora įsmeigė akis į šoninį penktojo slankstelio vaizdą. Šioje 
nuotraukoje taip pat buvo matomas plonas kaip skustuvas daiktas. 

— Kas čia? — pasiteiravo Džeinė, prieidama arčiau. 

— Kažkoks metalinis daiktas, įstrigęs priešakiniame penktaja- 
me slankstelyje. — Ji nusisuko į skrodimo stalą. — Manau, atskilo 
dalis ašmenų, kai žudikas jai kirto, ir atskala įstrigo kakle. 

— Tai turbūt galėsime ištirti metalą ir nustatyti, kas pagamino 
peilį, — tarė Džeinė. 

— Nemanau, kad tai buvo peilis, — suabejojo Mora. 

— Kirvis? 

— Kirvis būtų palikęs plyšį ir sudarkęs minkštųjų audinių pak- 
raščius. Čia nematome nieko panašaus. Šis pjūvis ilgas ir lygus. Jis 
buvo padarytas aštriais it skustuvas ašmenimis ir pakankamai ilgas, 
kad vienu mostu perpjautų kaklą. 

— Pavyzdžiui, mačete? — dar kartą spėjo Džeinė. 

— Arba kardu. 

Džeinė pažiūrėjo į Iamą. 

— Mes ieškome Zoro. — Jos juoką nutraukė mobiliojo skam- 
burtis. Ji nusimovė pirštines ir nusisegė nuo diržo telefoną. — Ricoli. 

— Ar esate mačiusi kardo paliktų žaizdų, daktare Ailz? — pa- 
siteiravo Iamas, apžiūrinėdamas nuotraukas. 

— Mačiau, San Franciske. Vienas vyrukas samurajaus kardu 
mirtinai užkapojo savo merginą. 

— Ar metalo analizė nustatytų, kad tai būta samurajaus kardo? 

— Šiomis dienomis jie gaminami masiškai, todėl metalo ana- 
lizė tikriausiai nelabai padėtų, nebent rastume patį ginklą. Vis dėlto 
niekad nežinai, kada štai tokie įkalčiai tampa paskutiniąja dėlionės 
detale nuteisiant žmogų. — Mora pažiūrėjo į Tamą, kurio veidas 


tviskėjo peržiūros stendo šviesoje. Nors jo plaukus dengė pūsta po- 

pierinė kepuraitė, ją vėl pribloškė jo susikaupimas. Ir rimtumas. — 
Jūs užduodate gerus klausimus, — pagyrė ji. 

— Tiesiog stengiuosi mokytis. 

— Ricoli — sumani policininkė. Laikykitės jos, ir jums pavyks. 

— Tamai, — kreipėsi Džeinė, baigusi pokalbį telefonu. — Tu 
lik čia ir viską baik. Man reikia eiti. 

— Kas atsitiko? 


— Skambino Frostas. Rastas aukos automobilis. 


Tailerio gatvėje esančio garažo ketvirtas aukštas buvo beveik tuščias, 
tik tolimajame kampe stovėjo vieniša mėlyna honda. Tai buvo tam- 
sus ir nuošalus kampelis, kokį rinktumeisi, jei nenorėtum būti pas- 
tebėtas. Kol Džeinė ir Frostas apžiūrinėjo automobilį, juos stebėjo 
tik vienas garažo darbuotojas ir pora Bostono policijos pareigūnų, 
kurie tą rytą ir aptiko ieškomą mašiną. 

— Bilietas ant prietaisų skydelio rodo, kad įvažiuota trečia- 
dienio vakarą penkiolika minučių po aštuntos, — pasakė Fros- 
tas. — Patikrinau apsaugos vaizdo juostą, joje matyti, kaip tuo 
metu pasirodo honda. Po penkių minučių iš garažo išeina moteris. 
Ji užsidėjusi gobtuvą, todėl juostoje jos veido nematyti, tačiau iš 
išvaizdos panaši į mūsų auką. Nuo tada automobiliu niekas nesi- 
naudojo. 

Frostui kalbant, Džeinė lėtai apėjo aplink hondą. Trejų metų 
senumo modelis, be žymių įlenkimų ar įbrėžimų. Padangos geros 
būklės. Bagažinė buvo atidaryta, dangtis pakeltas, kad ji galėtų ap- 
žiūrėti vidų. 

— Išsiaiškinome, kad numeriai buvo pavogti prieš penkias die- 
nas Springfilde, — toliau pasakojo Frostas. — Automobilis pavogtas 


prieš savaitę, taip pat Springfilde. 

atsarginė padangė. 

— Vaje, daug švaresnė už manąją. 

Frostas nusijuokė. 

— Tą patį galima pasakyti apie daugelį automobilių. 

— Taip kalba vyrukas, sergantis švaros manija. 

— Atrodo, šis neseniai pirktas. Daiktadėžėje guli tikrojo savi- 
ninko registracijos dokumentai ir draudimo kortelė. Ir tau patiks 
tai, kas padėta ant priekinės sėdynės. — Frostas užsitraukė pirštines 
ir atidarė vairuotojo dureles. — Rankinė GPS. 

— Kodėl visada tu randi įdomiausius dalykus? 

— Spėju, kad ji visiškai nauja, nes joje įvesti tik du adresai. Abu 
Bostone. 

— Kur? 

— Pirmasis — privatus namas Roksbergio kryžkelėje, kur gy- 
vena kažkoks Luisas Ingersolis. 

Džeinė nustebusi sužiuro į jį. 

— Ar tai detektyvas Lu Ingersolis? 

— Tas pars. Tokį adresą turi ir Bostono policija. 

— Jis išėjo iš Žmogžudysčių skyriaus — kada? Prieš šešiolika, 
septyniolika metų? 

— Šešiolika. Šiuo metu su juo neįmanoma susisiekti. Paskam- 
binau jo dukrai, ir ji pasakė, kad Lu išvyko savaitei į šiaurę pažvejoti. 
foną ir nenori būti trukdomas. 

— O antrasis adresas? 

— Verslo įmonės, čia pat, Kinų kvartale. Kažkokia „Drakono 
ir žvaigždžių Rytų kovos menų akademija“. Jie turėtų atsidaryti vi- 
durdienį. — Frostas žvilgtelėjo į laikrodį. — Vadinasi, prieš dešimt 


minučių. 


„Drakono ir žvaigždžių Rytų kovos menų akademija“ buvo įsikūrusi 
Harisono prospekte, seno plytinio pastato antrame aukšte, ir, lipda- 
mi siaurais laiptais, Džeinė su Frostu girdėjo skandavimą, duslius 
šūksnius ir kojų trepsėjimą, užuodė prakaito prisigėrusį persirengi- 
mo kambarį. Viduje tuzinas mokinių su juodais, pižamas primenan- 
čiais kostiumais, judėjo taip susikaupę, kad, rodės, nė vienas nepa- 
stebėjo dviejų detektyvų. Išskyrus išblukusį plakatą su Rytų kovos 
menus vaizduojančiu piešiniu, salės sienos buvo visiškai tuščios, o 
medinės grindys nusitrynusios. Kurį laiką Džeinė ir Frostas stovėjo 
prie durų ir stebėjo darniai šokinėjančią ir besispardančią grupę. 

Staiga iš rikiuotės išžengė jauna azijietė ir sukomandavo: „Už- 
baigti pratimą!“ Tada ji pasuko per salę dviejų lankytojų link. Ji 
buvo liekna kaip šokėja, jos oda blizgėjo nuo prakaito, tačiau ji pati 
nė kiek nebuvo uždususi. 

— Kuo galiu padėti? — pasiteiravo ji. 

— Mes iš Bostono policijos. Aš esu detektyvė Džeinė Ricoli, 
o čia detektyvas Frostas. Norėtume pasikalbėti su šios studijos savi- 
ninku. 

— Ar galiu pamatyti pažymėjimus? 


Prašymas buvo stačiokiškas, visai ne toks, kokio Džeinė tikėjosi 

iš merginos, kuri atrodė tarsi būtų ką tik baigusi mokyklą. Kol mer- 
gina tyrinėjo Džeinės pažymėjimą, Džeinė tyrinėjo merginą. Gali 
būti ir ne tokia jauna, kaip atrodo, nutarė Džeinė. Maždaug dvi- 
dešimties, Amerikos kinė, sprendžiant iš tarmės, su tigro tatuiruote 
ant kairiojo dilbio. Plaukai trumpi, sušiaušti, žvilgsnis niūrus — ji 
priminė azijietę gotę — mažą, bet pavojingą. 

Mergina grąžino Džeinei pažymėjimą. 

— Matau, jūs iš Žmogžudysčių skyriaus. Ko prireikė čia? 

— Visų pirma, kuo jūs vardu? — paklausė Džeinė, išsitrauk- 
dama užrašų knygelę. 

— Bela Li. Mokau pradedančiuosius ir pažengusiuosius. 

— Jūsų mokiniai nuostabūs, — Frostas susižavėjęs tebestebėjo 
grupės šokinius ir sukinius. 

— Čia pažengusiųjų grupė. Jie ruošiasi Rytų kovos menų pa- 
sirodymui, kuris vyks kitą mėnesį Niujorke. Dabar jie tobulina leo- 
pardo judesius. 

— Leopardo? 

— Tai senovinė gyvūnų technika iš šiaurės Kinijos. Leopardas 
pasižymi greičiu ir agresija, ką ir matote šiame pratime. Kiekviena 
gyvūnų technika yra konkretaus gyvūno prigimties atspindys. Gy- 
vatė — klastinga ir glotni. Gandras puikiai sugeba išlaikyti pusiaus- 
vyrą ir moka išsisukinėti. Beždžionė — greita ir nuovoki. Mokiniai 
pasirenka gyvūną, kuris geriausiai atspindi jų asmenybę, ir siekia 
meistriškumo. 

Frostas nusijuokė. 

— Panašių dalykų galima pamatyti kung fu filmuose. 

Jo pastaba buvo sutikta lediniu žvilgsniu. 

— Tikrasis šio meno pavadinimas yra wushu, ir jis buvo išras- 
tas prieš tūkstančius metų. Tai, ką matote tuose filmuose, yra tik 


Holivudo mėšlas. — Ji nutilo, kai jos grupė baigė pratimą ir sustojo 


laukdama tolimesnių nurodymų. — Pasiimkite kardus. Treniruoki- 
tės sparingą, — paliepė ji, ir mokiniai pasuko prie ginklų lentynos, 
kur gulėjo mediniai pratybų kardai. 

— Ar galėtume pasikalbėti su savininku? — paklausė Džeinė. 

— Sifu Fang dirba kitoje salėje, asmeniškai treniruoja mokinį. 

— Kaip rašomas tas vardas? Sakėte S... 

— Sifu — ne vardas, — atšovė Bela. — Kinų kalba tai reiškia 
„šeimininkas“ arba „mokytojas“. Tai pagarbus kreipinys. 

— Tuomet gal galėtume pasikalbėti su šeimininku? — išrėžė 
Džeinė, suerzinta merginos elgesio. — Tai ne draugiškas vizitas, pa- 
nele Li. Mes su reikalu. 

Bela kurį laiką svarstė. Mokiniai pradėjo sparingą, ir salėje pa- 
sigirdo medinių kardų kaukšėjimas. 

— Minutėlę luktelėkite, — pagaliau pasakė ji. Mergina pasi- 
beldė į duris, pagarbiai luktelėjo prieš atidarydama ir pranešė: — 
Sifu, pas jus atėjo du policininkai. 

— Įleisk juos, — atsiliepė moters balsas. 

Skirtingai nei lanksčioji Bela, ši kinė, atsistojusi iš už stalo pa- 
sisveikinti su jais, judėjo lėtai, tarsi kentėtų sąnarių skausmą, nors 
atrodė tik penkiasdešimties. Jos veide nesimatė beveik jokių amžiaus 
žymių, o ilguose juoduose plaukuose spindėjo vos kelios sidabrinės 
gijos. Ji žvelgė į juos didingai tarsi imperatorė. Nors ji buvo Džeinės 
ūgio, dėl savo karališkos laikysenos atrodė žymiai aukštesnė. Šalia jos 
stovėjo mažas šviesiaplaukis berniukas, maždaug šešerių, apsirengęs 
Rytų kovos menų uniforma ir spaudžiantis rankoje medinę lazdą, 
beveik tokio pat dydžio kaip jis pats. 

— Airisė Fang, — prisistatė moteris. — Kuo galiu padėti? — 
Pagal jos oficialią laikyseną ir tartį Džeinė sprendė, kad moteris gi- 
musi ne Amerikoje. 


— Detektyvė Ricoli ir detektyvas Frostas, — prisistatė ir Džei- 

nė. Ji žvilgrelėjo į mažąjį berniuką, kuris spoksojo į ją kovingai nu- 
siteikęs. — Gal jūsų mokinys galėtų išeiti? Mes norime pasikalbėti 
su jumis, ponia. 

Airisė linktelėjo. 

— Bela, išvesk Adamą į kitą kambarį, tegu jis palaukia savo 
motinos. 

— Bet sifu, — ėmė protestuoti berniukas. — Aš noriu parodyti 
jums, kaip dirbu su beždžionės lazda! 

Airisė nusišypsojo jam. 

— Parodysi kitą savaitę, Adamai, — pasakė ji, švelniai brūkš- 
telėdama pirštais per jo plaukus. — Beždžionės taip pat privalo 
mokytis kantrybės. O dabar eik. — Ji šypsodamasi išlydėjo Belą su 
berniuku iš kambario. 

— Mažylis jau mokosi Rytų kovos menų? — nusistebėjo Frostas. 

— Jis turi gebėjimą ir entuziazmo. Aš neeikvoju savo energijos 
bet kam. — Šypsena nuo Airisės veido buvo dingusi, ir ji vertinan- 
čiu žvilgsniu nužvelgė lankytojus. Jos akys apsistojo ties Džeine, tarsi 
ji būtų supratusi, kuris iš lankytojų yra viršesnis. — Ko policijai 
prireikė mano studijoje? 

— Mes iš Bostono policijos Žmogžudysčių skyriaus, — tarė 
Džeinė. — Norime užduoti jums keletą klausimų apie tai, kas atsi- 
tiko Kinų kvartale praeitą naktį. 

— Kaip suprantu, kalbate apie tą negyvą moterį ant stogo? 

— Vadinasi, jūs jau žinote. 

— Visi apie tai kalba. Mūsų rajonas mažas, ir kaip ir kiekviena- 
me kinų kaime yra žmonių, mėgstančių kišti nosį ne į savo reikalus, 
mėgstančių nešioti gandus. Jie sako, kad jai buvo perpjauta gerklė, 
o ranka numesta nuo stogo. Ir dar jie tvirtina, kad ji turėjo ginklą. 

Kad ir kas tie jie būtų, jie velniškai daug žino, pagalvojo 


Džeinė. 

— Ar tai tiesa? — paklausė Airisė. 

— Mes negalime apie tai kalbėti, — atsakė Džeinė. 

— Ber juk dėl to jūs čia, ar ne? Kad apie tai pasikalbėtume? — 
ramiai atrėmė Airisė. 

Kurį laiką jos žiūrėjo viena į kitą, ir Džeinė staiga suvokė: ji ne 
vienintelė ieško informacijos. 

— Turime keletą nuotraukų, kurias norėtume jums parody- 
ti, — tarė ji. 

— Ar yra priežastis, kodėl kalbate su manimi? — paklausė Airisė. 

— Mes kalbamės su daugeliu šio rajono gyventojų. 

— Ber aš pirmą kartą girdžiu apie nuotraukas. O manau, kad 
būčiau išgirdusi. 

— Visų pirma, mes norime parodyti jums nuotrauką. Tada pa- 
sakysime kodėl. 

Džeinė žvilgtelėjo į Frostą. 

— Apgailestauju, kad jums teks tai pamatyti, ponia, — tarė 
jis. — Vaizdas gali sutrikdyti. Gal norėtumėt iš pradžių prisėsti? 

Jo pagarbus tonas, rodės, sutirpdė ledą moters akyse, ir ji link- 
telėjo. 

— Šiandien nekaip jaučiuosi. Manau, vis dėlto atsisėsiu, dė- 
koju. 

Frostas greitomis pristūmė kėdę, ir Airisė atsisėdo. Palengvė- 
jimo atodūsis, išsprūdęs jai iš burnos, aiškiai parodė, kaip jai buvo 
reikalinga tokia paslauga. Tik tuomet Frostas padėjo priešais ją skait- 
meninę nuotrauką, kurią Mora buvo atsiuntusi jiems iš morgo. 
Nors aukos žaizda buvo apdairiai pridengta, išblyškęs veidas, sugle- 
bęs žandikaulis ir pusiau atmerktos akys nepaliko abejonių, kad tai 
negyvos moters nuotrauka. 

Airisė tylėdama ilgokai stebeilijo į nuotrauką emocijų neišduo- 


dančiu veidu. 


— Ponia? — neiškentė Frostas. — Ar atpažįstate ją? 

— Ji graži, ar ne? — ištarė Airisė, pakeldama akis. — Bet aš jos 
nepažįstu. 

— Jūs įsitikinusi, kad niekada nesate jos mačiusi? 

— Kinų kvartale gyvenu trisdešimt penkerius metus, nuo tada, 
kai mudu su vyru emigravome iš Taivano. Jei ši moteris būtų iš šio 
rajono, aš žinočiau. — Ji pažiūrėjo į Džeinę. — Ar tai viskas, ko 
norėjote paklausti? 

Džeinė atsakė ne iš karto, nes ką tik pastebėjo gaisrines kopė- 
čias visai prie pat lango. Iš šio kambario, pagalvojo ji, galima patekti 
ant stogo. O tai reiškia, kad nuo šio stogo galima patekti ant bet 
kurio stogo šiame kvartale, įskaitant tą, ant kurio mirė auka. Ji atsi- 
suko į Airisę. 

— Kiek žmonių čia dirba? 

— Aš esu vyriausioji instruktorė. 

— O toji jauna moteris, kuri atlydėjo mus? — Džeinė žvilgte- 
lėjo į užrašus. — Bela Li. 

— Bela pas mane dirba beveik metus. Ji treniruoja kai kurias 
grupes ir turi savo mokinių. 

— Jūs paminėjote savo vyrą. Ar ponas Fangas taip pat čia dirba? 

Moteris keletą kartų sumirksėjo ir nuleido akis. 

— Mano vyras miręs, — švelniai ištarė ji. — Džeimso nebėra 
jau devyniolika metų. 

— Man labai gaila, ponia Fang, — tyliai ištarė Frostas, ir buvo 
akivaizdu, jog jis tai pasakė nuoširdžiai. 

Kurį laiką girdėjosi tik medinių kardų kaukšėjimas kitame 
kambaryje, kur treniravosi grupė. 

— Aš vienintelė šios mokyklos savininkė, — pasakė Airisė, — 
tad jei turite klausimų, klauskite manęs. — Ji išsitiesino. Moteris vėl 


atgavo savitvardą, ir jos žvilgsnis įsmigo į Džeinę, tarsi ji žinotų, iš 

ko labiausiai tikėtina jų sulaukti. — Kodėl, jūsų manymu, aš galė- 
čiau pažinoti šią moterį? 

Daugiau cylėti jie nebegalėjo. 

— Šįryt viename iš Kinų kvartalo garažų mes radome aukos 
automobilį, — tarė Džeinė. — Jame buvo GPS, ir vienas iš adresų 
jos atmintyje buvo jūsų. 

Airisė paniuro. 

— Čia? Mano studija? 

— Auka ketino jus aplankyti. Ar žinote kodėl? 

— Ne. — Atsakymas buvo pernelyg skubotas. 

— Ar galiu paklausti, kur buvote trečiadienio vakarą, ponia 
Fang? 

Airisė kurį laiką tylėjo, įdėmiai stebeilydamasi į Džeinę. 

— Treniravau vakarinę grupę. Paskui grįžau namo. 

— Kelintą valandą iš čia išėjote? 

— Apie dešimtą. Namuose buvau penkiolika po dešimtos. Aš 
gyvenu netoliese, Tai Tung Vilidže, Hadsono garvėje, Kinų kvartalo 
pakrašty. 

— Ar kas nors jus lydėjo? 

— Ne, aš ėjau viena. 

— Ir gyvenate viena? 

— Aš neturiu šeimos, detektyve. Mano vyro nebėra, o duk- 
ra... — Ji nutilo. — Taip, aš gyvenu viena, — užbaigė ji kilstelėdama 
smakrą, tarsi norėtų užkirsti kelią galimai užuojautai. Tačiau jos aky- 
se blykstelėjo ašaros, kurios, porą kartų sumirksėjus, greitai dingo. 
Nors ji stengėsi pasirodyti nenugalima, šią moterį vis dar kankino 
sielvartas. 

Kitame kambaryje baigėsi treniruotė, ir jie laiptinėje išgirdo 

— Netrukus ateis kita grupė. Ar mes baigėme? 

— Ne visai, — atsiliepė Džeinė. — Turiu dar vieną klausimą. 
Aukos GPS buvo dar vienas adresas. Privačios rezidencijos čia, 
Bostone. Ar jūs pažįstama su buvusiu Bostono policijos detektyvu 
Luisu Ingersoliu? 

Moters veidas akimirksniu išbalo. Ji sėdėjo nejudėdama, suak- 
menėjusiu veidu. 

— Ponia Fang, ar gerai jaučiatės? — Frostas palietė jos petį, ir 
ji krūptelėjo, tarsi prisilietimas būtų ją nudeginęs. 

— Vadinasi, pavardė jums žinoma, — tarė Džeinė. 

Airisė nurijo gumulą. 

— Su detektyvu Ingersoliu susipažinau prieš devyniolika metų. 
Kai mirė mano vyras. Kai jis... — Jos balsas nuslopo. 

Džeinė ir Frostas susižvalgė. /ngersolis dirbo Žmogžudysčių sky- 
riuje. 

— Ponia Fang, — prakalbo Frostas. Šį kartą, kai jis palietė ją, 
moteris neatšlijo, leido jo rankai gulėti ant jos peties. — Kas atsitiko 
jūsų vyrui? 

Airisė nuleido galvą ir vos girdimai sušnabždėjo: 


— Jį nušovė. „Raudonojo Fenikso“ restorane. 


Pro savo studijos langą matau, kaip detektyvai išeina iš pastato ir 
stabteli gatvėje. Jie pažvelgia į viršų, ir nors visi mano instinktai lie- 
pia man pasitraukti, aš atkakliai lieku stovėti žinodama, kad jie stebi 
mane, stebinčią juos. Aš neketinu slėptis nei nuo draugų, nei nuo 
priešų, todėl žiūriu į juos pro stiklą, nukreipusi žvilgsnį į moterį. 
DETEKTYVĖ DŽEINĖ RICOLI, parašyta kortelėje, kurią ji man paliko. 
Iš pirmo žvilgsnio ji pasirodė nelygiavertė varžovė, tiesiog dar viena 
sunkiai dirbanti moteris su pilku kelnių kostiumu ir patogiais bate- 
liais, į neiššukuojamą kuperą susisukusiais juodais plaukais. Tačiau 
jos akys gyvos. Jos ieško, stebi ir vertina. Ji turi medžiotojo akis ir 
bando nustatyti, ar aš tapsiu jos grobiu. 

Aš be baimės stoviu aiškiai matomoje vietoje, kur ji ir visi kiti 
gali mane matyti. Jie gali stebėti mane kiek tik nori, tačiau matys tik 
tylią ir nenuovokią moterį, kurios plaukai jau pažymėti pirmuoju 
slenkančių metų sniegeliu. Senatvė dar coli, aš tuo neabejoju, tačiau 
šiandien aš jaučiu jos negailestingą artinimąsi. Žinau, kad man lieka 
vis mažiau laiko baigti, ką pradėjau. O po šių dviejų detektyvų ap- 
silankymo kelionė padarė nenumatytą ir nerimą keliančią apylanką. 

Detektyvai pagaliau nueina. Grįžta atgal į medžioklę, kad ir 


kur ji nuvestų. 


63 


— Sifu, ar turime problemų? 

— Nežinau. 

Atsigręžiu į Belą ir vėl žaviuosi nepriekaištinga ir jauna jos oda 
netgi šioje ryškioje lango šviesoje. Vienintelis trūkumas — randas 
ant jos smakro, momentinio nedėmesingumo pasekmė per sparingo 
pratybas. Tai buvo klaida, kurios ji niekada nebepakartojo. Ji stovi 
tiesiai, be baimės, kupina pasitikėjimo. Galbūt net ir pernelyg pasi- 
tikinti savimi; kovos lauke arogancija gali kainuoti gyvybę. 

— Ko jie atėjo? — klausia ji. 

— Jie detektyvai. Jų darbas — uždavinėti klausimus. 

— Ar dar ką nors sužinojote apie tą moterį? Kas ji buvo, kas 
ją siuntė? 

— Ne. — Aš vėl nusisuku į langą, į praeivius, skubančius Ha- 
risono prospektu. — Ber kad ir kas tokia ji buvo, žinojo, kaip mane 
rasti. 

— Ji nebus paskutinė, — niūriai sako Bela. 

Jai nebūtina perspėti mane; abi žinome, kad degtukas jau įžieb- 
tas ir sprogiklis padegtas. 

Grįžusi į kabinetą, susmunku į kėdę ir įsmeigiu akis į įrėmintą 
nuotrauką ant stalo. Tai nuotrauka, į kurią man nereikia nė žiūrėti, 
nes atvaizdas giliai įsirėžęs į atmintį. Paimu ją į rankas ir nusišyp- 
sau veidams. Žinau tikslią datą, kada buvo daryta ši nuotrauka, nes 
buvo mano dukters gimtadienis. Motinos gali pamiršti daugelį da- 
lykų, tačiau mes niekuomet nepamirštame dienos, kai gimė mūsų 
vaikai. Šioje nuotraukoje Lorai keturiolika. Mes su ja stovime prie- 
šais Bostono filharmoniją, kur ėjome klausytis Džošua Belo. Visą 
mėnesį iki koncerto Lora tik ir kalbėjo: Džošua Belas tą, Džošua 
Belas aną. Koks jis gražus, mamyte. Girdi, kaip dainuoja jo smuikas? 
Nuotraukoje Loros veidas vis dar švyti po jos dievaičio koncerto. 


Mano vyras, Džeimsas, taip pat buvo su mumis tą vakarą, bet jo 

nuotraukoje nėra; jo nėra nė vienoje mūsų nuotraukoje, nes jis vi- 
suomet fotografuoja. Kaip aš gailiuosi, kad nesusipratau nors kartą 
paimti fotoaparatą ir nufotografuoti jo mielą pelėdišką veidą. Bet 
aš nė nepagalvojau, kad tokia brangi galimybė staiga dings. Kad jo 
šypsena išliks tik mano atmintyje, jo atvaizdas sustings sulaukus tris- 
dešimt septynerių. Mano vyras išliko amžinai jaunas. Ant rėmelio 
papteli ašara, ir aš padedu nuotrauką ant stalo. 

Dabar jų abiejų nebėra. Pirmiausia iš mano glėbio buvo iš- 
plėšta dukra, paskui vyras. Kaip gyventi, kai tavo širdis buvo per- 
pjauta ne kartą, o du kartus? Vis dėlto aš čia vis dar gyva, vis dar 
kvėpuoju. 

Kol kas. 


— Aš labai gerai prisimenu „Raudonojo Fenikso“ žudynes. Tai buvo 
tipiškas 27204 atvejis. 

Kriminalistikos psichologas daktaras Lorensas Zukeris atsilošė 
kėdėje, žiūrėdamas per stalą į Džeinę su Frostu tuo savo skvarbiu 
žvilgsniu, kuris visuomet versdavo Džeinę pasijusti nejaukiai. Nors 
Frostas sėdėjo visai šalia, Zukeris, rodės, žiūrėjo tik į ją, tarsi ji vie- 
nintelė būtų verta jo smalsumo. Zukeris ir taip jau per daug jos 
paslapčių žinojo. Jis matė jos sunkią karjeros pradžią Žmogžudysčių 
skyriuje, kai ji, vienintelė moteris tarp dvylikos detektyvų, kovojo 
dėl pripažinimo. Jis žinojo apie košmarus, kurie persekiojo ją po 
žudiko, pravarde Chirurgas, itin žiaurių žudynių serijos. Ir jis žinojo 
apie randus, kurie amžiams liks ant jos rankų, kai tas pats žudikas 
persmeigė jas skalpeliu. Vos vienu žvilgtelėjimu Zukeris sugriaudavo 
visas jos gynybines sienas ir įžvelgdavo vis dar kraujuojančias žaiz- 
das, ir Džeinei buvo pikta, kad dėl jo ji jaučiasi tokia pažeidžiama. 

Ji sutelkė dėmesį į atverstą aplanką ant stalo. Jame buvo devy- 
niolikos metų senumo ataskaita apie „Raudonąjį Feniksą“ bei Vu 
Veimino, šaudžiusio kino virėjo, psichologinis portretas. Džeinė ži- 
nojo, kokios nuoseklios būna Zukerio ataskaitos, kartais net kelioli- 


kos puslapių, todėl nustebo, kad šis aplankas toks plonas. 

— Čia visa ataskaita? — pasiteiravo ji. 

— Tai viskas, kuo aš prisidėjau prie tyrimo. Jame rasite psicho- 
loginį pono Vu portretą, taip pat ataskaitas apie kitas keturias aukas. 
Bostono policijos archyve turėtų būti šių dokumentų kopijos. Tyri- 
mui vadovavo detektyvas Ingersolis. Ar kalbėjotės su juo? 

— Šiuo metu jis išvykęs iš miesto, ir mes negalime su juo su- 
sisiekti, — pasakė Frostas. — Jo dukra sako, kad jis žvejoja kažkur 
šiaurėje, kur nėra mobiliojo ryšio. 

Zukeris atsiduso. 

— Tikriausiai gera būti pensininku. Regis, iš policijos gretų jis 
pasitraukė gana seniai. Kiek jam dabar — septyniasdešimt? 

— Skaičiuojant policininkų metais, būtų koks šimtas de- 
šimt, — nusijuokė Frostas. 

Džeinė grąžino juos prie reikalo. 

— Kitas detektyvas, tyręs tą bylą, buvo Čarlis Steinsas, bet jis 
jau miręs, todėl mes vylėmės, kad jūs pasidalysite savo įžvalgomis 
apie bylą. 

Zukeris linktelėjo. 

Mes žinome, kad virėjas, kinas imigrantas vardu Vu Veiminas, įėjo į 
salę ir nušovė keturis žmones. Pirmasis krito Džojus Gilmoras, kuris 
buvo užsukęs atsiimti užsakymo. Antrąja auka tapo padavėjas Džeim- 
sas Fangas, kuris, liudininkų teigimu, buvo artimas virėjo draugas. 
"Trečiąja ir ketvirtąja aukomis tapo sutuoktinių Malorių pora, jie sėdė- 
jo prie staliuko. Galiausiai virėjas nuėjo į virtuvę, prisidėjo ginklą prie 
smilkinio ir nusišovė. Tai buvo 2204 atvejis, pasibaigęs savižudybe. 

— Jūsų kalboje 2204 skamba kaip klinikinis terminas, — pa- 
stebėjo Frostas. 

— Taip ir yra. Tai malajiečių žodis apibūdinti tam, ką kapito- 


nas Kukas aprašė dar 1700-aisiais, kai gyveno Malaizijoje. Jis aprašė 

žudymo protrūkius be jokio aiškaus motyvo, kai asmuo — dažniau- 
siai vyras — ima žudyti apimtas įtūžio. Žudikas išgalabija visus ap- 
linkui, o paskui jį patį kas nors paguldo. Kapitonas Kukas manė, 
kad toks elgesys būdingas Pietryčių Azijai, bet dabar aišku, kad jis 
pasireiškia visame pasaulyje, kiekvienoje kultūroje. Dabar šis feno- 
menas turi gana sudėtingą pavadinimą — SMASI. 

— Ir tai reiškia? 

— Staigus vieno asmens išpuolis. 

— Kitaip sakant, saugokis paštininko. 

Zukeris smerkiamai ją nužvelgė. 

— Pašto darbuotojų atžvilgiu taip sakyti yra nesąžininga. To- 
kių išpuolių pasitaiko tiek tarp biuro darbuotojų, tiek tarp nekvali- 
fhikuotų darbininkų. Tarp jaunų ir senų. Susituokusių ir vienišų. Bet 
žudikai dažniausiai būna vyrai. 

— Ką tie žudikai turi bendra? — paklausė Frostas. 

— Tikriausiai galite atspėti. Dažniausiai jie yra izoliuoti nuo 
visuomenės. Turi bendravimo sunkumų. Dažnai jų išpuolius paska- 
tina kokia nors krizė — darbo netekimas, santuokos iširimas. Be to, 
visi šie asmenys geba gauti ginklų. 

Džeinė pervertė Bostono policijos ataskaitą. 

— Šis turėjo gloką 17 su sriegiuotu vamzdžiu, prieš metus pa- 
vogtą Džordžijoje. — Ji pakėlė galvą. — Kodėl imigrantas iš savo 
virėjo algos pirko gloką? 

— Gal apsaugai? Gal jam kas grasino? 

— Jūs psichologas, daktare Zukeri. Negi neturite atsakymo? 

Zukeris sučiaupė lūpas. 

— Ne, neturiu. Aš ne aiškiaregys. Ir neturėjau galimybės ap- 
klausti vieno iš Veimino artimiausių žmonių — jo žmonos. Kai Bos- 


tono policija paprašė mano pagalbos, ji jau buvo išvykusi iš miesto, 


68 


ir niekas nenutuokė, kur ją rasti. Psichologinis pono Vu portretas 
yra sudarytas remiantis kitų jį pažinojusių žmonių pasakojimais. Ir 
tas sąrašas buvo neilgas. 

— Vienas iš tų žmonių buvo Airisė Fang, — tarė Džeinė. 

Zukeris linktelėjo. 

— O taip. Padavėjo žmona. Puikiai ją prisimenu. 

— Ir kodėl gi? 


— Visų pirma, ji buvo graži moteris. Stulbinamai graži. 


— Mes ką tik susipažinome su ja, — tarė Frostas. — Ji vis dar 
nuostabi. 
— Tikrai? — Zukeris pervertė savo užrašus. — Kai kalbėjausi 


su ja, jai buvo trisdešimt šešeri. Vadinasi, dabar jai... penkiasdešimt 
genai. 

Džeinė ėmė jaustis nemaloniai. 

— Be to, kad judu abu manote ją esant gražuolę, ką dar prisi- 
menate apie ponią Fang? 

— Tiesą sakant, gana daug. Kalbėjausi su ja keletą kartų, kadan- 
gi ji buvo mano pagrindinis informacijos šaltinis apie Vu Veiminą. 
Pirmus metus dirbau Bostono policijoje, ir tas atvejis buvo toks siau- 
bingas, kad sunku jį pamiršti. Išeini vėlyvą vakarą pavakarieniauti į 
Kinų kvartalą, ir virėjas, užuot pavaišinęs kung pao vištiena, patiesia 
tave. Ši istorija sukėlė didelį atgarsį, nes visuomenė pasijuto nesaugi, 
bet kas galėjo tapti auka. Be to, kilo įprasta isterija dėl pavojingų ne- 
legalių imigrantų. Kaip ponas Vu pateko į šalį, kaip jis gavo ginklą, ir 
taip toliau. Aš buvau ką tik baigęs doktorantūrą, o man teko sensacin- 
giausia metų byla. — Jis parylėjo. — Parinkau netinkamą žodį. 

— Ką jums pavyko išsiaiškinti apie šaulį? — paklausė Frostas. 

— Gana liūdnas atvejis, iš tiesų. Jis atvyko iš Fudžijano pro- 


vincijos ir pateko į JAV būdamas maždaug dvidešimties. Tikslių 

duomenų nėra, nes nėra jokių dokumentų. Šią informaciją mums 
suteikė ponia Fang, kuri sakė, kad ponas Vu buvo artimas jos vyro 
draugas. 

— Ir jis buvo nušautas, — pridūrė Frostas. 

— Taigi. Nepaisant to, ponia Fang nieko bloga apie Vu nepasa- 
kė. Ji netikėjo, kad tai padarė jis. Pasak jos, jis buvęs romus ir darbš- 
tus. Teigdavęs, kad turįs dėl ko gyventi. Jis išlaikė žmoną ir dukterį, 
taip pat siuntė pinigų septynmečiui sūnui iš pirmosios santuokos. 

— Tai buvo dar viena žmona? 

— Kitame mieste. Ber Vu ir jo žmona Li Hua jau kurį laiką gy- 
veno Bostone. Jie gyveno bute virš restorano, kur jis dirbo, ir mažai 
su kuo bendravo. Veikiausiai bijojo atkreipti į save dėmesį, nes buvo 
nelegalūs imigrantai. Be to, galėjo trukdyti ir kalbos barjeras, nes jie 
kalbėjo mandarinų kalba bei savo vietiniu minų dialektu. 

— O dauguma kinų kalba Kantono tarme, — įsiterpė Frostas. 

Zukeris linktelėjo. 

— Tie dialektai tokie skirtingi, kad Vu šeima tikrai galėjo jaus- 
tis izoliuota. Taigi žmogų kamuoja didžiulis stresas. Jis slepia savo 
nelegalaus imigranto statusą. Jaučiasi vienišas. O jam reikia išlaikyti 
šeimą. Pridėkime dar ilgas darbo valandas, ir kiekvienas sutiks, kad 
tai sunkiai pakeliama našta bet kuriam žmogui. 

— Ber kas jį privertė pratrūkti? — paklausė Džeinė. 

— Ponia Fang negalėjo pasakyti. Tą savaitę, kai įvyko žudynės, 
ji buvo išvykusi iš šalies aplankyti giminaičių. Aš kalbėjausi su ja 
po to, kai sugrįžo, kai tebebuvo labai sukrėsta. Tačiau ji atkakliai 
kartojo vienintelį dalyką — Vu nebūtų galėjęs nieko nužudyri. Jis 
tikrai nebūtų žudęs jos vyro Džeimso, nes jie buvo draugai. Ji taip 
pat tvirtino, kad Vu nė neturėjęs ginklo. 

— Iš kur ji galėjo žinoti? Ji ne jo žmona. 


— Na, Vu žmonos aš negalėjau paklausti. Netrukus po žudy- 

nių ji su dukra susidėjo daiktus ir dingo. Tomis dienomis dar ne- 
buvo vidaus saugos sistemos, sekančios svetimšalių judėjimą, todėl 
nelegaliems imigrantams nebuvo sunku dingti ir apsigyventi kitoje 
vietoje ar visiškai išnykti. Tą padarė ir Vu žmona. Ji išnyko. Ir netgi 
Airisė Fang nežinojo, kur jos išvyko. 

— Jūs visiškai pasikliaujate ponios Fang žodžiais. Iš kur žinote, 
kad ji sakė tiesą? — paklausė Džeinė. 

— Galbūt aš naivus, tačiau niekada nesuabejojau jos nuoširdu- 
mu — nė karto. Tiesiog ji tokia. — Zukeris papurtė galvą. — Tokia 
tragiško likimo moteris. Man jos gaila. Nepažįstu žmogaus, kuris 
būtų išgyvenęs daugiau netekčių nei ji. 

— Netekčių? 

— Ji turėjo dukrą. 

Džeinė staiga prisiminė, kaip Airisė sakė, kad gyvena viena. 
Neturi šeimos. 

— Ar jos dukra mirė? 

— Aš nepaminėjau savo ataskaitoje, nes tai nebuvo susiję su 
„Raudonojo Fenikso“ byla. Airisė ir Džeimsas turėjo keturiolikmetrę 
dukrą, kuri buvo dingusi prieš dvejus metus. Mergaitės taip ir nerado. 

— Jėzau, — išrarė Frostas. — Mes nė nenutuokėme. Ji nieko 
nesakė apie tai. 

— Ji ne tokia moteris, kuriai reikėtų užuojautos. Bet aš prisi- 
menu skausmą jos akyse. Tokį skausmą, kokio negali įsivaizduoti. Ir 
kartu ji neįtikėtinai stipri. — Zukeris minutėlę nutilo, tarsi jį vis dar 
slėgtų prisiminimai apie tos moters sielvartą. 

Taip, Džeinė irgi negalėjo įsivaizduoti tokio skausmo. Ji pa- 
galvojo apie savo dukrą Reginą, kuriai vos dveji su puse. Pagalvojo, 
kaip reikėtų šitiek metų gyventi nežinant, ar tavo vaikas gyvas, ar 
miręs. Tokia kančia išvestų iš proto bet kurią moterį. O paskui dar 


netenki ir vyro... 

— Ber kuri tragedija, — tęsė Zukeris, — palieka tam tikrų 
pėdsakų. Tačiau po „Raudonojo Fenikso“ įvykio sugniuždyti liko ne 
tik artimieji. Tos žudynės buvo tarsi prakeiksmas. Ir jos reikalavo vis 
daugiau ir daugiau aukų. 

Kambarys staiga atvėso. Taip atvėso, kad net Džeinės oda pa- 
šiurpo. 

— Prakeiksmas? — pakartojo ji. 

— Per mėnesį nutiko dar daugiau blogų dalykų. Detektyvas 
Steinsas netikėtai parkrito ir mirė nuo širdies smūgio. Detektyvo 
Ingersolio žmoną ištiko insultas ir ji po kurio laiko mirė. Galiausiai 
dingo ta mergaitė. 

— Kokia mergaitė? 

— Šarlotė Dion. Ji buvo sepryniolikmetė Dinos Malori, vienos 
iš restorano žudynių aukų, dukra. Praėjus kelioms savaitėms po to, 
kai Dina buvo nužudyta „Raudonajame Fenikse“, Šarlotė dingo per 
mokyklinę iškylą. Jos taip ir nerado. 

Staiga Džeinė išgirdo ausyse garsų kaip būgnai savo pačios šir- 
dies plakimą. 

— Jūs sakėte, kad Airisės Fang dukra irgi dingo. 

Zukeris linktelėjo. 

— Jų dingimus skiria dveji metai, tačiau keistas sutapimas, ar 
ne? Dingo dviejų „Raudonojo Fenikso“ aukų dukterys. 

— Ar tai tikrai buvo sutapimas? 

— Kas dar galėtų būti? Šios dvi šeimos viena kitos nepažinojo. 
Fangai buvo vargšai imigrantai. Šarlotės tėvai buvo Bostono turtuo- 
liai. Jokio kito ryšio tarp jų nebuvo. Bet galima kaltinti ir „Raudo- 
pats pastatas. Kinų kvartale manoma, kad jame vaidenasi. Sakoma, 
kad jei įžengsi į jį, prie tavęs prilips blogis. — Jis pažiūrėjo į Džei- 


nę. — Ir nuseks paskui tave į namus. 

Džeinė nemėgo sutapimų. Žinoma, sudėtinguose gyvenimo vin- 
giuose visko pasitaiko, tačiau ji visuomet norėdavo išsiaiškinti, kas 
sujungė du kelius — ar tai būta atsitiktinio posūkio, o gal kažkas 
prikišo ranką — tačiau tai buvo įmanoma padaryti tik nustačius, 
kur tie keliai prasidėjo. Todėl ji sėdėjo prie stalo mėgindama būtent 
tai padaryti — nubrėžti penkis atskirus kelius, kurie prieš devynioli- 
ka metų tragiškai susikirto Kinų kvartalo restorane. 

„Raudonojo Fenikso“ aplankas nebuvo labai storas. Žmogžu- 
dysčių skyriaus detektyvams žudynės, pasibaigusios savižudybėmis, 
yra tikras laimikis, nes tokią bylą pabaigti dažniausiai trūksta tik 
tvarkingai užrišto kaspinėlio ant dėžutės — parankiai teisingumą 
įvykdžiusio paties nusikaltėlio su kulka galvoje. Steinso ir Ingersolio 
policijos ataskaitoje buvo akcentuojama ne kas, bet kodė! šaudė, ir jų 
analizė buvo paremta beveik vien tuo, ką daktaras Zukeris jau buvo 
papasakojęs Džeinei ir Frostui apie Vu Veiminą. 

Todėl ji nusprendė pasidomėti keturiomis aukomis. 

Pirmoji auka buvo dvidešimt penkerių Džojus Gilmoras, gimęs 
ir augęs Pietų Bostone. Ataskaitoje informacijos apie Gilmorą buvo 
daug daugiau, nes jam teko turėti reikalų su teisėsauga. Įsilaužimas, 


įsibrovimas į svetimą valdą, pasikėsinimas ir neteisėtas jėgos pavar- 

tojimas prieš kitą asmenį. Šis įrašas ir jo darbovietė — Donohju 
didmeninė mėsos prekyba — tučtuojau patraukė Džeinės dėmesį. 
Bostono policija pernelyg gerai pažinojo šios kompanijos savininką 
Keviną Donobhju dėl jo stiprių ir ilgalaikių ryšių su vietinėmis nu- 
sikalstamomis grupuotėmis. Per pastaruosius keturis dešimtmečius 
Donobhju iškilo nuo paprasčiausio gatvės bandito iki vieno iš trijų 
įtakingiausių vardų airių mafijoje. Teisėsaugos institucijos tiksliai Ži- 
nojo, kas tas Donohju ir kuo jis verčiasi; tiesiog jie negalėjo įrodyti 
to teisme. Dar ne. 

Džeinė iš aplanko išsitraukė nuotraukas iš nusikaltimo vietos ir 
išsirinko tą, kurioje Džojus Gilmoras guli ant grindų tarp išsibars- 
čiusių maisto pakuočių. Jis krito nuo vienintelės kulkos į pakaušį. 
Galbūt daktarui Zukeriui šis atvejis priminė am0k, tačiau Džeinei 
tai buvo velniškai panašu į nusikalstamos grupuotės susidorojimą. 

Antroji auka buvo trisdešimt septynerių Džeimsas Fangas, ku- 
ris „Raudonojo Fenikso“ restorane dirbo administratoriumi, pada- 
vėju ir kasininku. Jis ir jo žmona Airisė buvo imigravę iš Taivano 
prieš šešiolika metų, kai jis atvyko į Jungtines Valstijas kaip azijietiš- 
kos literatūros diplomantas. Restorane jis darbuodavosi tik vakarais; 
dienomis mokė vaikus Bostono kinų kvartalo bendruomenės centre. 
Jis ir Vu Veiminas buvę geri draugai, jau penkerius metus kartu dir- 
bę „Raudonajame Fenikse“. Pasak liudininkų, jokių nesutarimų tarp 
jų nebuvę. Ataskaitoje Džeinė nerado jokių užuominų apie Fangų 
dukterį Lorą, kuri buvo dingusi prieš dvejus metus. Galbūt Steinsas 
ir Ingersolis nė nežinojo apie ankstesnę tragediją, ištikusią Fangų 
šeimą. 

Trečioji ir ketvirtoji aukos buvo sutuoktinių pora Artūras ir 
Dina Maloriai iš Bruklino Masačusetse. Artūrui buvo keturiasdešimt 
aštuoneri; jis buvo Velselio grupės, investicinės firmos, prezidentas 


ir vadovas. Ką veikė keturiasdešimtmetė Dina, nebuvo paminėta; 

sprendžiant iš jos vyro užimamų pareigų, jai dirbti nereikėjo. Tiek 
Artūrui, tiek Dinai ši santuoka buvo antroji, suliejusi dvi šeimas. 
Pirmoji Artūro žmona buvo Barbara Hart, ir jie turėjo dvidešimt- 
metį sūnų Marką. Dinos buvęs vyras — Patrikas Dionas, jie turėjo 
septyniolikmetę dukrą. Policijos ataskaitoje buvo itin akcentuoja- 
mas aspektas, kurį automatiškai tiria kiekvienas geras Žmogžudys- 
čių skyriaus tyrėjas: bet kokie ir visi konfliktai, kylantys dėl aukų 
skyrybų ir naujų santuokų. 


Pasak Artūro Malorio sūnaus Marko Malorio, santykiai 
tarp Malorių ir Dionų šeimų buvo nepaprastai širdingi, 
nepaisant to, jog Dina ir Artūras prieš penkerius metus dėl 
vienas kito paliko savo pirmuosius sutuoktinius. Netgi po 
skyrybų ir naujos santuokos sukūrimo Dina Malori ir jos 
buvęs vyras Patrikas palaikė draugiškus santykius, ir šeimos 


per šventes dažnai kartu pietaudavo. 


Koks keistas civilizuotumas, galvojo Džeinė. Patriko žmona 
palieka jį dėl kito vyro, ir po to jie visi kartu švenčia Kalėdas. Skam- 
ba per daug gerai, kad būtų tiesa, tačiau informacija gauta iš paties 
Artūro Malorio sūnaus Marko, kuris turėjo tai žinoti. Ideali atkurta 
šeima, vien šypsenos ir jokių konfliktų. Galbūt tai įmanoma, mąs- 
tė Džeinė, bet tik ne jos šeimoje. Ji pamėgino įsivaizduoti naująją 
Ricolių šeimos sąjungą, kurią sudaro jos tėvas, motina, tėvo mergšė 
ir naujasis motinos draugas Vinsas Korsakas. Va tada tikrai reikėtų 
laukti žudynių, tik nežinia, kas liktų gyvas. 

Bet Maloriams ir Dionams kažkaip pavyko susitarti. Galbūt 
dėl Šarlotės, kuriai turėjo būti tik dvylika, kai tėvai išsiskyrė. Kaip ir 
dauguma išsiskyrusių šeimų vaikų, ji veikiausiai buvo mėtoma tarp 


dviejų šeimų — jos motinos Dinos ir tėvo Patriko. 

Džeinė atsivertė paskutinį ataskaitos puslapį ir rado trumpą 


prierašą: 


Šarlotė Dion, Dinos Malori dukra, dingo balandžio 24-ąją. 
Paskutinį kartą ją matė Fanel Hole per mokyklos išvyką. 
Detektyvo Henko Bukbolco nuomone, tikėtina, kad ji buvo 
pagrobta. Vyksta tyrimas. 


Po tuo balandžio 28-osios prierašu buvo pasirašęs detektyvas 
Ingersolis. 

Dvi dingusios mergaitės — Lora Fang ir Šarlotė Dion. Abi 
buvo dukterys aukų, žuvusių „Raudonajame Fenikse“, tačiau atas- 
kaitoje nėra nieko, kas leistų manyti, jog būta kažko daugiau nei tik 
liūdno sutapimo. Kaip ir sakė daktaras Zukeris. Kartais nėra jokio 
modelio, jokio plano, tik aklas likimo žiaurumas, kuris nematuoja, 
kas kenčia labiau. 

— Žinai, Ricoli, tau tereikėjo paklausti manęs. 

Ji pakėlė akis ir pamatė Džonį Tamą, stovintį prie stalo. 

— Apie ką? 

— Apie „Raudonojo Fenikso“ žudynes. Aš ką tik sutikau Fros- 
tą. Jis pasakė man, kad judu domitės ta byla. Jei būtum paklaususi 
manęs, aš būčiau viską papasakojęs. 

— Iš kur tu apie tai žinai? Kiek tau buvo — aštuoneri, kai tai 
atsitiko? 

— Kinų kvartalas priskirtas man, todėl aš turiu žinoti, kas jame 
vyksta. Vietiniai vis dar kalba apie „Raudonąjį Feniksą“. Tai tarsi 
neužgyjanti žaizda. Ir ji niekuomet neužgis, nes užgyti neleis gėda. 

— Gėda? Kodėl? 

— Žudikas buvo vienas iš mūsiškių. Sakydamas mūsiškių, turiu 


galvoje kinus. — Jis mostelėjo į aplankus ant jos stalo. — Aš peržiū- 


76 


rėjau šią medžiagą prieš porą mėnesių. Kalbėjausi su Lu Ingersoliu. 
Perskaičiau morgo ataskaitas. — Jis pabaksnojo sau į galvą. — Visa 
informacija čia. 

— Nežinojau, kad tu susipažinęs su šia byla. 

— O tau nešovė į galvą manęs paklausti? Maniau, kad esu ko- 
mandos dalis. 

Džeinei nepatiko jo kaltinamas tonas. 

— Taip, tu esi komandos dalis, — pripažino ji. — Pasistengsiu 
nepamiršti. Bet visiems būtų daug lengviau, jei liautumeis apmau- 
dauti. 

— Aš tik siekiu būti medžioklės priešaky. Nenoriu, kad su 
manimi elgrųsi kaip su kokiu įkyriu tipu, kuris pernelyg dažnai čia 
sukiojasi. 

— Ką bandai pasakyti? 

— Bostono policija turėtų būti vienas didelis laimingas tautų 
katilas, ar ne? — Tamas nusijuokė. — Nesąmonė. 

Kurį laiką Džeinė žiūrėjo į jį mėgindama įskaityti jo akmeninį 
veidą. Staiga ji atpažino save jo amžiaus, nekantraujančią įrodyti, ko 
esanti verta, ir pykstančią, kad esi per dažnai ignoruojama. 

— Sėskis, Tamai, — pasakė ji. 

Atsidusęs jis prisitraukė arčiausiai stovėjusią kėdę. 

— Taip? 

— Manai, aš nesuprantu, ką reiškia būti mažuma? 

— Nežinau. Ar supranti? 

— Apsižvalgyk. Kiek čia matai moterų detektyvių? Vieną, ir 
tu su ja kalbiesi. Aš žinau, ką reiškia, kai vyrukai išmeta iš žaidimo, 
nes esu mergina, ir jie mano, kad nesu tinkama atlikti užduotį. Tau 
tiesiog reikia išmokti dirbti su mulkiais ir nesąmonėmis, kurių čia 
netrūksta. 


— Tai nereiškia, kad visada turime nuolaidžiauti. 


— Tai nieko nepakeis. 

— Matyt, tau pavyko kažką pakeisti. Nes tave dabar jie pripa- 
žįsta. 

Džeinė susimąstė. Prisiminė, koks buvo jos gyvenimas, kai atė- 
jo dirbti į skyrių ir turėjo taikstytis su visais tais juokeliais apie tam- 
ponus ir tyčiniu žeminimu. Taip, dabar reikalai geresni, tačiau kova 
buvo sunki ir ilga. 

— Skųsdamasis nieko nepakeisi, — tarė ji. — Tiesiog turi at- 
likti darbą geriau už visus kitus. — Džeinė parylėjo. — Girdėjau, 
kad iš pirmo bandymo puikiai išlaikei detektyvų egzaminą. 

Jis trumpai linktelėjo. 

— Tiesą sakant, aukščiausiais balais. 

— Ir tau kiek? Dvidešimt penkeri? 

— Dvidešimt šešeri. 

— Tai liudija ne tavo naudai. 

— Kad esu laikomas tik dar vienu siauraakiu mulkiu? 

— Ne. Kad esi dar labai jaunas. 

— Nuostabu. Dar viena priežastis nežiūrėti į mane rimtai. 

— Suprask, yra tuzinas priežasčių jaustis neįvertintam. Kai ku- 
rios yra tikros, o kai kurios tik tavo galvoje. Tiesiog susidorok su tuo 
ir dirbk savo darbą. 

— Jei tu pasistengsi nepamiršti, kad esu komandos dalis. Leisk 
man imtis „Raudonojo Fenikso“ bylos, kadangi aš jau ir taip su ja 
susipažinęs. Galiu paskambinti kam reikia, pasikalbėti su aukų šei- 
momis. 

— Frostas planuoja dar kartą pasikalbėti su ponia Fang. 

— Tuomet aš pasikalbėsiu su kitomis šeimomis. 

Džeinė linktelėjo. 

— Gerai. O dabar papasakok, ką žinai apie tą bylą. 


— Pirmą kartą susidomėjau ja vasarį, kai mane paskyrė į A-1 

rajoną, ir išgirdau vietinius kinus kalbant apie tai. Prisiminiau, kad 
buvau girdėjęs apie tą įvykį, kai buvau dar vaikas ir gyvenau Niu- 
jorke. 

— Apie tai buvo kalbama Niujorke? 

— Jei atsitinka kas nors svarbaus ir į tai įsivėlę kinai — kad ir 
kur jie gyventų — patikėk, apie tai sužino visa kinų bendruomenė. 
Net Niujorke buvo kalbama apie „Raudonąjį Feniksą . Prisimenu, 
kaip mano senelė sakė, jog didelė gėda, kad žudikas buvo vienas iš 
mūsų. Ji sakė, kad tai meta šešėlį ant visų kinų, kad visi žiūri į mus 
kaip į nusikaltėlius. 

— Oho, koks kolektyvinės kaltės jausmas. 

— Taip, mes tai sugebame. Senelę ištikdavo priepuolis, jei mė- 
gindavau išeiti iš namų su suplyšusiais džinsais, nes ji nenorėjo, kad 
žmonės galvotų, jog visi kinai yra apkiautėliai. Kiekvieną kartą išei- 
damas pro duris turėdavau galvoti, kad atstovauju visai rasei. Taigi. 
Aš jau domėjausi „Raudonuoju Feniksu“. O kai kovą Zbe Boston 
Globe išspausdino tą skelbimą, susidomėjau dar labiau. Ir dar kartą 
perskaičiau bylos medžiagą. 

— Koks čia skelbimas? 

— Jis pasirodė trisdešimtąją, per žudynių metines. Užėmė ket- 
virtį lapo vietinių žinių skyriuje. 

— Aš jo nemačiau. Kas jame buvo parašyta? 

— Skelbime buvo virėjo Vu Veimino nuotrauka ir didelėmis 
raidėmis žodis nekaltas. — Tamas nukreipė žvilgsnį į stalus Žmogžu- 
dysčių skyriuje. — Kai pamačiau tą skelbimą, panorau, kad tai būtų 
tiesa. Norėjau, kad Vu Veiminas būtų nekaltas, kad mes galėtume 
nutrinti nuo savęs tą juodą dėmę. 

— Tu juk nemanai, kad jis buvo nekaltas? 


v-- oo 


— Nežinau. 


79 


— Steinsas ir Ingersolis neabejojo, kad šaudė jis. Daktaras Zu- 
keris irgi. 

— Bet ras skelbimas privertė mane susimąstyti. Ėmiau galvoti, 
kad galbūt Bostono policija prieš devyniolika metų suklydo. 

— Tik todėl, kad Vu buvo kinas? 

— Todėl, kad Kinų kvartalo žmonės niekada nepatikėjo, kad 
tai padarė jis. 

— Kas sumokėjo už skelbimą? Ar sužinojai? 

Jis linktelėjo. 

— Aš paskambinau į G/obe. Už jį sumokėjo Airisė Fang. 

Suskambo Džeinės mobilusis. Siekdama jo, mintyse ji virški- 
no šią naujausią informaciją. Kodėl, praėjus devyniolikai metų po 
įvykio, Airisė sumanė nupirkti skelbimą, ginantį žmogų, kuris nu- 
žudė jos vyrą? Žvilgrelėjusi į ekraną, ji pamatė laboratorijos numerį 
ir atsiliepė: 

— Ricoli. 

— Šią akimirką kaip tik žiūriu į tuos plaukus, — tarė krimi- 
nalistė Erina Volčko. — Ir nors užmušk negaliu nustatyti, kieno jie. 

Džeinė ne iš karto suvokė, apie ką kalba Erina. 

— Plaukus ant aukos drabužių? 

— Taip. Vakar iš morgo atsiuntė du plaukus. Vienas buvo nu- 
krapštytas nuo mirusiosios rankovės, kitas — nuo timpių. Abiejų 
panaši morfologija ir spalva, todėl jie greičiausiai to paties šaltinio. 

Džeinė, jausdama įdėmų Tamo žvilgsnį, paklausė: 

— Jie tikri ar sintetiniai? 

— Šie plaukai neabejotinai organinės kilmės. 

— Vadinasi, žmogaus? 


— Nesu tikra. 

Džeinė prisimerkusi spitrijosi į mikroskopo akutę, mėgindama įžiū- 
rėti kokius nors išskirtinius požymius, tačiau tai, ką matė pro lęšį, 
beveik niekuo nesiskyrė nuo kitų matytų plaukų. Ji pasitraukė į šoną 
ir užleido vietą Tamui. 

— Tai, ką matote ant šio objektinio stiklo, yra apsauginis plau- 
kas, — pasakė Erina. — Apsauginiai plaukai yra gyvūno išorinė 
danga. 

— lr jis skiriasi nuo įprasto kailio? — paklausė Tamas. 

— Taip. Kailis yra vidinė izoliacinė sluoksnio dalis. Žmonės 
kailio neturi. 

— Jei tai plaukas, tai kieno jis? 

— Būtų lengviau pasakyti, kam jis tikrai nepriklauso. Pigmen- 
tacija vienoda per visą stiebo ilgį, todėl žinome, kad tai gyvūno plau- 
kas, kuris yra tos pačios spalvos nuo šaknies iki galiuko. Vainikinių 
žvynelių nėra, vadinasi, galime atmesti graužikus ir šikšnosparnius. 

Tamas pakėlė galvą nuo mikroskopo. 

— Kas tie vainikiniai žvyneliai? 

— Žvyneliai — tai struktūra, formuojanti epidermį — plauko 
išorinį sluoksnį, kaip žuvies žvynai. Kai kurios gyvūnų šeimos turi 


joms būdingą žvynelių formą. 

— Ir jūs sakėte, kad graužikams būdingi vainikiniai žvyneliai. 

Erina linktelėjo. 

— Šis plaukas neturi ir suktų žvynelių, o tai leidžia manyti, kad 
jis ne katės, ne audinės ir ne ruonio. 

— Ar turėsime peržiūrėti visą gyvūnų rūšių sąrašą? — suirzo 
Džeinė. 

— Iš tikrųjų tai reikėtų taikyti eliminavimo principą. 

— Ir kol kas jūs eliminavote žiurkes, šikšnosparnius ir kates. 

— Teisingai. 

— Nuostabu, — sumurmėjo Džeinė. — Iš mūsų įtariamųjų 
sąrašo galima išbraukti Bermeną ir Moterį-Katę. 

Atsidususi Erina nusiėmė akinius ir pasitrynė nosį. 

— Detekryve Ricoli, aš tik aiškinu, kaip sudėtinga nustatyti 
gyvūną naudojantis vien mikroskopu. Šie morfologiniai požymiai 
padeda man eliminuoti kai kurias gyvūnų grupes, tačiau man nieka- 
da neteko susidurti su tokiu egzemplioriumi kaip šis. 

— Ką dar galite eliminuoti? — paklausė Tamas. 

— Jei tai būtų elnias ar antilopė, šaknis būtų vyno taurės pa- 
vidalo ir plaukas būtų šiurkštesnis. Todėl šis plaukas ne elnių šei- 
mos. Spalva rodo, kad tai ne meškėnas ar bebras, ir plaukas pernelyg 
šiurkštus, kad būtų triušio ar šinšilos. Jei turėčiau spręsti pagal šak- 
nies formą, diametrą ir žvynelių formą, pasakyčiau, kad jis labiausiai 
primena žmogaus plauką. 

— Tai kodėl jis negali būti žmogaus? — pasiteiravo Džeinė. 

— Pažiūrėkite dar kartą pro mikroskopą. 

Džeinė pasilenkė prie lęšio. 

— Į ką turėčiau žiūrėti? 

— Atkreipkite dėmesį, kad jis gana tiesus, nesusigarbanojęs 
kaip gaktos ar pažastų plaukai. 


— Vadinasi, turėtų būti galvos plaukas? 

— Iš pradžių ir aš pagalvojau, kad tai žmogaus galvos plaukas. 
Bet pažiūrėkite į plauko šerdį. Ji tarsi kanalas eina per visą plauko 
ilgį. Šis egzempliorius ganėtinai keistas. 

— Ojei tiksliau? 

— Šerdies indeksas. Tai santykis tarp šerdies diametro ir plau- 
neradau nė vieno, kuris turėtų tokią plačią šerdį. Žmogaus plau- 
ke normalus indeksas yra mažesnis nei trečdalis. Šio plauko šerdis 
užima daugiau nei pusę plauko diametro. Čia ne tik kanalas, čia 
milžiniškas vamzdis. 


— Gal tai susiję su sveikatos būkle? Koks nors genetinis nuk- 
rypimas? 

— Negaliu pasakyti. 

— Tai kieno tada šis plaukas? — paklausė Tamas. 

Erina giliai įkvėpė, tarsi ieškotų tinkamų žodžių. 

— Beveik visais aspektais jis atrodo žmogaus. Bet taip nėra. 

Džeinė apstulbusi susijuokė. 

— Apie ką mes čia kalbame? Sniego žmogų? 

— Spėju, kad tai gali būti kažkoks nepriklausantis žmonių gimi- 
nei primatas. Rūšis, kurios negaliu nustatyti mikroskopu. Ant plau- 
ko nėra epitelio ląstelių, todėl įmanoma tik mitochondrinė DNR. 

— Ir jos rezultatų tektų laukti visą amžinybę, — tarė Tamas. 

— Todėl aš svarstau apie dar vieną tyrimą, — pasakė Erina. — 
Radau mokslinį straipsnį iš Indijos apie elektroforetinę plauko kera- 
tino analizę. Jie turi didelę problemą dėl nelegalios kailių prekybos, 
ir naudoja šį tyrimą, kad nustatytų egzotinių rūšių kailius. 

— Kurios laboratorijos gali atlikti tokį tyrimą? 

— Jungtinėse Valstijose yra kelios laukinių gyvūnų laboratori- 


jos, su kuriomis galiu susisiekti. Gali būti, kad tai bus greičiausias 

būdas nustatyti gyvūną, kuriam priklauso šis plaukas. — Erina pa- 


w-- so 


plaukuota būtybė. 


Buvęs detektyvas Henkas Bukholcas priminė žmogų, kovojusį ilgoje 
ir varginančioje kovoje su piktuoju alkoholiu ir pagaliau pasidavu- 
sį neišvengiamybei. Džeinė surado jį įprastoje vietoje, P. J. Doilio 
bare, spoksantį į viskio taurę. Dar nebuvo nė penktos vakaro, tačiau, 
sprendžiant iš išvaizdos, Bukholcas jau buvo padaręs gerą pradžią, ir 
kai jis atsistojo pasisveikinti su Džeine, ji pastebėjo jo virpančias ran- 
kas ir pavandenijusias akis. Vis dėlto aštuoneri pensijos metai nesu- 
griovė senų įpročių, ir jis vis dar rengėsi kaip detektyvas — bleizeriu 
ir marškiniais, nesvarbu, kad tų marškinių apykaklė buvo apspurusi. 

Įprastiems baro lankytojams Bostono policininkams dar buvo 
per anksti. Bukholcui pavyko atkreipti barmeno dėmesį vienu ran- 
kos mostelėjimu. 

— Įrašyk jos gėrimą į mano sąskaitą, — pranešė jis, parodyda- 
mas į Džeinę. — Ko norėtumėt, detektyve? 

— Nieko, ačiū, — atsakė Džeinė. 

— Nagi. Neverskite seno policininko gerti vieno. 

Ji linktelėjo barmenui. 

— „Sam Adams“ šviesiojo. 

— O man dar vieną to paties, — pridūrė Bukholcas. 

— Gal norėtumėt persėsti prie staliuko, Henkai? — pasiteiravo 
Džeinė. 

— Ne, man čia patinka. Tai mano vieta. Visada čia sėdžiu. Be 
to, — pridūrė jis apsidairydamas po beveik tuščią barą, — kas čia 
klausysis? Toji byla tokia sena, kad niekas ja nebesidomi. Išskyrus 
galbūt šeimą. 

— lr jus. 

— Kažkaip sunku pamiršti, suprantate? Netgi po šitiek metų 
tos nebaigtos bylos naktimis man neduoda ramybės. Ypač Šarlotės 
Dion, nes įsižeidžiau, kai jos tėvas pasamdė privatų seklį. Neva 
buvau prastas faras. — Jis suniurnėjo ir nugėrė gurkšnį viskio. — 
Iššvaistė krūvą pinigų tik tam, kad įrodytų, jog aš nieko nepra- 
leidau. 

— Tai privačiam sekliui irgi nieko neišėjo? 

— Ne. Ta mergaitė tiesiog išgaravo. Jokių liudininkų, jokių 
įkalčių, išskyrus jos kuprinę, paliktą gatvelėje. Prieš devyniolika 
metų mes neturėjome tiek stebėjimo kamerų. Tas, kas ją pagrobė, 
pasičiupo greitai ir švariai. Turėjo veikti žaibiškai. 

— Kodėl taip manote? 

— Mergaitė dalyvavo mokyklos išvykoje. Ji mokėsi brangio- 
je internatinėje mokykloje, Boltono akademijoje, už Freimingamo. 
Trisdešimt vaikų atvažiavo privačiu autobusu į miestą pasivaikščioti 
Laisvės taku. Užsukti į Fanel Holą sugalvojo paskutinę akimirką. 
Mokytoja pasakojo, kad vaikai išalko, todėl jie nuėjo ten papietauti. 
Manau, kad pagrobėjas pastebėjo Šarlotę ir puolė ją nieko nelauk- 
damas. — Jis papurtė galvą. — Ką ir kalbėti, pagrobimas sukėlė 
didelį triukšmą. Patrikas Dionas — verslininkas; tuo metu jis buvo 
Londone. Parskrido nuosavu lėktuvu. Turėdamas galvoje, kas jis ir 
kiek turi pinigų, tikėjausi, kad bus paprašyta išpirkos. Bet nieko pa- 
našaus. Šarlotė tiesiog dingo nuo žemės paviršiaus. Jokių įkalčių, 
kūno. Nieko. 

— Vos prieš mėnesį jos motina buvo nužudyta „Raudonojo 
Fenikso“ restorane. 

— "Taip, žinau. Velniškai nelaiminga šeima. — Jis siurbtelėjo 
viskio. — Pinigai giltinės nesustabdo. 


— Manote, kad tai tebuvo skaudi nelaimė? 

— Mes su Lu Ingersoliu daug kalbėjomės apie tai. Mudu taip 
ir neradome ryšio tarp tų dviejų įvykių, nors tikrai ieškojome. Kova 
dėl Šarlotės globos? Bjaurios skyrybos? Pinigai? 

— Nieko? 

Bukholcas papurtė galvą. 

— Aš pats išgyvenau skyrybas ir vis dar nekenčiu tos kalės. Bet 
Patrikas Dionas ir jo buvusi žmona išliko draugais. Jis netgi sutarė 
su jos naujuoju vyru. 

— Nors Artūras nuviliojo Patriko žmoną? 

Jis nusijuokė. 

— Taip, ar galit įsivaizduoti? Buvo dvi laimingos šeimos. Pat- 
rikas, Dina ir Šarlotė. Artūras, Barbara ir jų sūnus Markas. Abu 
vaikai mokėsi toje snobiškoje Bolrono akademijoje, ten šeimos ir 
susipažino. Ėmė kartu vakarieniauti. Tada Artūras pakabino Patriko 
žmoną, ir visi išsiskyrė. Artūras vedė Diną, Patrikui atiteko dvyli- 
kametės Šarlotės globa, ir visi toliau gražiai draugavo. Nenormalu, 
sakau jums. — Jis pastatė savo taurę. — Būtų buvę normalu, jei jie 
būtų nekentę vieni kitų. 

— Jūs įsitikinęs, kad taip nebuvo? 

— Gali būti, kad jie ką nors slėpė. Gali būti, kad praėjus pen- 
keriems metams po jų skyrybų, Patrikas Dionas patykojo savo buvu- 
sią žmoną ir jos naująjį vyrą restorane ir nušovė juos apimtas įtūžio. 
Ber Markas Maloris prisiekinėjo man, kad visi bendravo draugiškai. 
O jis per tą šaudymą neteko tėvo. 

— O Marko motina? Ar ji irgi džiūgavo netekusi vyro per kitą 
moterį? 

— Man nepavyko pasikalbėti su Barbara Malori. Merai iki žu- 
dynių ji patyrė insultą. Tą dieną, kai dingo Šarlotė, Barbara gulėjo 
reabilitacijos ligoninėje. Po mėnesio ji mirė. Dar viena velniškai ne- 


laiminga šeima. — Henkas pamojo barmenui. — Ei, dar įpilk. 

— Chm, ar atvažiavote automobiliu, Henkai? — Džeinė sune- 

— Viskas gerai. Pažadu, ši bus paskutinė. 

Barmenas pastatė ant baro kitą viskio taurę, ir kurį laiką Buk- 
holcas tiesiog stebeilijosi į ją, tarsi jaustų pasitenkinimą vien maty- 
damas gėrimą. 

— Švai kokia ši istorija, — tarė jis. — Šarlotė Dion buvo sepry- 
niolikmetė šviesiaplaukė gražuolė. Iš mokyklos ji grįždavo gyventi su 
savo turtingu tėtušiu. Ji turėjo viską, bet staiga ją pagrobė tiesiai nuo 
gatvės. Tik mes dar neradome jos palaikų. — Dabar jau nevirpančia 
ranka jis paėmė taurę. — Keistas dalykas tas gyvenimas. 

— Ir mirtis. 

Jis nusijuokė ir gurkštelėjo viskio. 

— Tiesa. 

— Ar turite minčių apie tą kitą dingusią mergaitę? Lorą Fang? 

— Tą bylą tyrė Sedlakas, tesiilsi jis ramybėje. Bet aš ją skaičiau, 
nes buvo susijusi su „Raudonuoju Feniksu“. Neradau nieko, kas leis- 
tų manyti, kad tie du pagrobimai buvo susiję. Manau, kad Šarlotė 
buvo pagrobta spontaniškai. Loros atvejis buvo kitoks. Ji dingo pa- 
keliui iš mokyklos į namus. Vienas iš jos klasės draugų matė, kaip 
Lora savo noru įsėdo į kažkieno automobilį, tarsi būtų pažinojusi 
vairuotoją. Bet niekas neįsidėmėjo registracijos numerio, ir mergai- 
tės daugiau niekas nebematė. Dar vienas iki šiol nesurastas kūnas. — 
Jis įsmeigė akis į butelius, išrikiuotus kitapus baro. — Kai pagalvoji, 
kiek kūnų guli miškuose ar kur nors užkastų. Šioje šalyje dingsta 
milijonai žmonių. Šitiek kaulų. Aš galiu susitaikyti su mintimi, kad 
vieną dieną mirsiu, jei tik mano kapą žymės graži paminklinė lenta. 
Ber niekada nebūti surastam? Gulėti kažkur po piktžolėmis? Tarsi 
niekada nebūtum egzistavęs. — Henkas nusipurtė. — Na tai tiek 


apie Šarlotę Dion. Ar nors kiek padėjau? 

— Nežinau. Kol kas tai tik viena labai sudėtingos dėlionės de- 
talė. — Džeinė pamojo barmenui. — Leiskite man sumokėti. 

— Jokiu būdu, — nukirto Bukholcas. 

— Jūs ką tik padarėte man paslaugą — papasakojote apie Šar- 


lotę. 

— Aš vis tiek čia būnu visą laiką. Ant šios kėdės, šiame bare. 
Žinosite, kur mane rasti. — Jis pažiūrėjo į jos skambantį mobilų- 
jį. — Matau, jūs labai populiari. Jums pasisekė. 


— Nelygu kas skambina. — Ji atsiliepė: — Detektyvė Ricoli. 

— Apgailestauju, kad esu priverstas jums skambinti, — kalbė- 
jo vyriškis, ir atrodė, kad jis iš tikrųjų net nenori su ja kalbėtis. — 
Kaip suprantu, jūs esate detektyvo Tamo viršininkė? 

— Taip, mes kartu dirbame. 

— Skambinu visų aukų šeimų vardu. Mes nebenorėtume turėti 
jokių reikalų su detektyvu Tamu. Jam pavyko mus visus įskaudinti, 
ypač vargšelę Merę Gilmor. Praėjo šitiek metų — kam reikia vėl mus 
visus kankinti? 

Džeinė pasitrynė galvą, iš anksto baimindamasi pokalbio su 
jaunuoju kolega. Zu esi visuomenės tarnas. Tai reiškia, kad negali er- 
zinti visuomenės. 

— Atleiskite, pone, — tarė ji. — Neišgirdau jūsų vardo. 

— Patrikas Dionas. 

Džeinė įsitempė. Pažiūrėjo į Bukholcą, kuris susidomėjęs sekė 
pokalbį. Policininku gimei, policininku ir mirsi. 

— Dina Malori buvo jūsų pirmoji žmona? 

— Taip. Ir man skaudu prisiminti, kaip ji mirė. 

— Suprantu, kaip jums nelengva, pone Dionai. Ber detektyvas 
Tamas privalo užduoti šiuos klausimus. 

— Dina mirė prieš devyniolika metų. Niekada nekilo jokių 


abejonių, kas ją nužudė. Kodėl prireikė apie tai klausinėti? 

— Negaliu apie tai kalbėti. Tai... 

— Taip, žinau. Tai einamojo tyrimo dalis. Taip sakė detektyvas 
Tamas. 

— Nes tai tiesa. 

— Markas Maloris įniršęs, o Merė Gilmor ir jos dukra įskau- 
dintos. Iš pradžių mes gauname tuos laiškelius, tada pasipila detek- 
tyvo Tamo skambučiai. Mes norėtume žinoti, kodėl tai vyksta dabar. 

— Atsiprašau, — įsiterpė Džeinė. — Kokius laiškelius? 

— Tai tęsiasi jau šešti ar septinti metai. Kiekvieną kovo trisde- 
šimtąją jie atsiranda mūsų pašto dėžutėse tarytum niūrus metinių 
priminimas. 

— Kas juose parašyta? 

— Aš visuomet gaunu Dinos nekrologo kopiją. Kitoje pusėje 
kažkas užrašo: Negi nenorite sužinoti tiesos? 

— Ar tebeturite tuos laiškelius? 

— Taip, o Merė tebeturi savuosius. Tik Markas taip supyko, 
kad išmetė visus. 

— Kas juos siuntinėja? Ar žinote? 

— Esu priverstas manyti, kad juos siunčia tas pats asmuo, kuris 
įdėjo skelbimą į G/obe. Airisė Fang. 

— Kodėl ponia Fang turėtų taip daryti? 

Stojo ilga tyla. 

— Nenorėčiau blogai kalbėti apie ponią Fang. Žuvo jos vyras, 
ir aš žinau, kad jai teko daug iškentėti. Man labai jos gaila. Bet, ma- 
nyčiau, priežastis gana akivaizdi. 

— Kokia? 


— Toji moteris, — tarė Patrikas, — yra pamišėlė. 

Kai suskambo durų skambutis, Mora jau buvo padengusi stalą, or- 
kaitėje kepė ėriuko kumpis. Paaugliai berniukai turi gerą apetitą, 
todėl ji nupirko mėlynių ir obuolių pyragų, iškepė keturias bulves ir 
išlukšteno pustuzinį kukurūzų burbuolių. Ar jis valgo salotas? Ji net 
neįsivaizdavo. Per tas beviltiškai sunkias dienas, kurias jie kartu pra- 
leido Vajomingo kalnuose, peralkę ji su Žiurkiumi valgė tai, ką pa- 
vykdavo rasti. Ji matė jį godžiai ryjantį šuns skanėstus, konservuotas 
pupeles ir medžio žievę. Jis tikrai neturėtų raukytis pamatęs salotas, 
be to, jam tikriausiai ne pro šalį vitaminai. Kai pastarąjį kartą matė 
jį sausio mėnesį, jis buvo išbalęs ir liesas, ir būtent šiam išbadėjusiam 
berniukui ji gamino šįvakar vakarienę. Nesvarbu, kaip praeis savaitė, 
galvojo ji, bet jis neapleis mano namų alkanas. Bent jau tuo ji galėjo 
pasirūpinti, bent jau šį kintamąjį ji galėjo kontroliuoti. 

Nes visa kita, kas jos laukė per jo pirmąją viešnagę jos namuose, 
buvo vien nežinomieji. 

Džiulijanas Perkinsas Žiurkius išgelbėjo jai gyvybę, tačiau ji be- 
veik nepažįsta jo, o jis beveik nepažįsta jos. Jie kartu kovojo dėl išgy- 
venimo, o juk niekas intymiau nesusieja dviejų žmonių kaip bendra 
akistata su mirtimi. Dabar išaiškės, ar tas ryšys išlaikys rimtą išban- 


dymą, kai jiems teks kartu praleisti savaitę civilizacijos sąlygomis. 

Suskambus durų skambučiui, Mora nusišluostė rankas popie- 
riniu rankšluosčiu ir nuskubėjo koridoriumi jausdama, kaip staiga 
ima daužytis širdis. Atsipalaiduok, jis tik vaikas, pagalvojo ji atida- 
rydama duris. Ir vos nepargriuvo, kai didžiulis šuo sveikindamasis 
pašoko ir trinktelėjo jai į krūtinę priešakinėmis letenomis. 

— Meški! Ramiau! — šūktelėjo Žiurkius. 

Mora nusijuokė, kai šuo džiaugsmingai aplaižė jos veidą drėg- 
nu liežuviu. Tada jis atsitūpė ir ėmė amsėti, smagiai vizgindamas 
uodegą. Mora nusišypsojo berniukui, kuris atrodė priblokštas prastų 
savo draugo manierų. 

— Na? — paragino ji. — O tu manęs neapkabinsi? 

— Laba diena, ponia, — tarė jis, nerangiai apkabindamas ją 
savo ilgomis rankomis. Nuo praėjusio karto jis atrodė gerokai paū- 
gėjęs ir pastambėjęs. Ar berniukas galėjo taip užaugti per kelis mė- 
nesius? — nusistebėjo Mora. 

— Pasiilgau tavęs, Žiurkiau, — sumurmėjo ji. — Labai pasi- 
ilgau. 

Ant verandos laiptų pasigirdo žingsniai, ir berniukas staiga 
atsitraukė tarsi susigėdęs, kad jį pamatė apsikabinus moterį. Mora 
pažvelgė į vyrą, stovintį Žiurkiui už nugaros. Antonis Sensonas vi- 
suomet sudarydavo grėsmingą įspūdį dėl savo įspūdingo stoto ir ne- 
įskaitomo veido, tačiau šią apsiniaukusią popietę jis šypsojosi, padė- 
damas verandoje Žiurkiaus kuprinę. 

— Štai tavo daiktai, Džiulijanai, — tarė jis. 

— Ačiū, kad arvežei jį į Bostoną, — padėkojo Mora. 

— Man buvo malonu, Mora. Mes turėjome progą pasikalbė- 
ti. — Jis parylėjo, atidžiai žvelgdamas į jos veidą ir kaip visuomet per 
daug pamatydamas. — Seniai matėmės. Kaip tu? 

— Gerai. Daug dirbu. — Ji prisivertusi šyptelėjo. — Man nie- 


kada netrūksta klientų. Gal norėtum užeiti ir užkąsti? 

Jis dirstelėjo į berniuką, kuris žvalgėsi į vieną ir į kitą, su didžiu- 
liu susidomėjimu sekdamas jų pokalbį. 

— Ne, leisiu judviem su Džiulijanu pasikalbėti. Ar judu ištver- 
site savaitę? 

— Pirmadienį ir antradienį turiu eiti į darbą, tačiau nuo trečia- 
dienio pasiimsiu laisvadienių. Eisime apžiūrėti miesto. 

— Tuomet atvažiuosiu tavęs šeštadienį, Džiulijanai, — pasakė 
Sensonas, ištiesdamas jam ranką. 

Vyras ir berniukas paspaudė vienas kitam ranką. Atsisveiki- 
nimas buvo keistai oficialus, tačiau jiems atrodė visiškai natūralus, 
toks, kokio ir reikėjo tikėtis. Žiurkius luktelėjo, kol Sensonas įsėdo į 
automobilį ir nuvažiavo. Tik tada atsisuko į Morą. 

— Mes kalbėjomės apie tave, kai važiavome čionai, — tarė jis. 

— Tikiuosi, tik gerai. 

— Man atrodo, tu jam patinki. Labai. — Žiurkius pakėlė nuo 
žemės kuprinę. — Bet jis kažkoks keistas. 

Žmonės ir apie tave tą patį pasakytų, pagalvojo ji, žiūrėdama į 
berniuką. Apie mus abu. Ji apkabino jį per pečius ir pajuto, kaip jis 
krūptelėjo nuo neįprasto švelnumo. Berniukas pernelyg ilgai gyveno 
kaip laukinis žvėris, klajodamas po Vajomingo kalnus, ir jo akyse 
Mora tebematė palikto vaiko apmaudą. Pasaulis Džiulijanui Perkin- 
sui nebuvo geras, ir jam reikės laiko, kad patikėtų kitu žmogumi. 

Jie įėjo į namą, ir berniukas apsižvalgė svetainėje. 

— Kur dingo Meškis? 

— Man regis, čia jaučiasi kaip namie. Neabejoju, kad aptiko 
virtuvėje skanėstų. 

Ten jie jį ir rado, šlamščiantį ėriuko liekanas, kurias ji buvo 
sudėjusi į keraminį šuns dubenėlį. Mora niekada neturėjo šuns, tad 
dubenėlis buvo visiškai naujas, kaip ir didžiulis šuns guolis, pavadė- 


lis, pudra nuo blusų bei krūva konservuoto šunų ėdalo spintelėje. 

Meškis visuomet sekiodavo paskui berniuką, o tai reiškė, kad šią 
savaitę jai teks gyventi su dviem neįprastomis būtybėmis — šunimi 
ir paaugliu. Orkaitėje šnypštė kepanti ėriena, ir ji pastebėjo, kaip 
berniukas kilstelėjo nosį tarytum žvėris, užuodęs grobį. 

— Vakarienė bus po valandos. Eime, parodysiu tavo kamba- 
rį, — pasakė Mora ir pašnairavo į jo kuprinę. — O kur lagaminas? 

— Tai viskas, ką atsivežiau. 

— Tuomet mudviem teks eiti nusipirkti drabužių. 

— Ne, man tikrai nieko nereikia, — atsakė jis, eidamas korido- 
riumi. — Mokykloje mes dėvime uniformas. 

— Šis kambarys tavo. 

Meškis įrisnojo pirmas, tačiau berniukas dvejodamas sustojo 
tarpduryje, tarsi svarstytų, ar nebus įvykusi kokia klaida. Staiga Mora 
suprato, koks kvailai moteriškas šis kambarys berniukui ir šuniui. 
Žiurkius nenoromis įžengė į kambarį ir nužvelgė baltą antklodę, 
šviežiai skintų gėlių vazą ant staliuko, blyškiai žalią turkišką kilimą. 
Jis nieko nelietė, tarsi visi šie daiktai būtų muziejaus eksponatai, ir 
jis bijotų ką nors sudaužyti. Jis atsargiai pastatė savo kuprinę kampe. 

— Kaip sekasi mokykloje? — pasiteiravo Mora. 

— Gerai. — Berniukas atsiklaupė ir atsegė kuprinę. Iš jos iš- 
traukė dvejus marškinius, megztinį, kelnes — viskas buvo tvarkingai 
suvyniota į ritinėlius. 

— Tai tau patinka Ivensonge? Tu ten laimingas? 

— Viskas kitaip nei mano senojoje mokykloje. Žmonės man 
malonūs. — Visa tai jis ištarė dalykiškai, be savigailos, ir tie žodžiai 
atskleidė, koks kažkada skaudus buvo jo gyvenimas. Mora buvo 
skaičiusi jo asmens bylas iš Vajomingo, todėl žinojo apie muštynes 
mokyklos kieme, patyčias, kurias turėjo iškęsti dėl savo varganų dra- 
bužių ir iširusios šeimos. Daugybė žmonių, pradedant jo socialine 


darbuotoja ir baigiant jo psichologu, perspėjo ją, kad berniukas turi 

labai daug problemų, kad priėmusi jį į savo gyvenimą gali susilaukti 
nemalonumų, dėl kurių vėliau gailėsis. Dabar žiūrėdama, kaip tas 
sunkus vaikas ramiai išlanksto savo drabužius ir tvarkingai kabina į 
spintą, ji galvojo: ačiū Dievui, kad nepaklausiau jų. Nė vieno iš jų. 

— Ar turi draugų mokykloje? — paklausė ji. — Ar tau patinka 
kiti mokiniai? 

— Jie labai panašūs į mane. — Žiurkius atidarė stalčių ir sudė- 
jo į vidų kojines bei apatinius. 

Mora nusišypsojo. 

— Nori pasakyti, kad jie ypatingi. 

— Jie irgi neturi tėvų. 

Tai buvo jai naujiena. Kai Sensonas pasakė jai, kad siūlo ber- 
niukui stipendiją Ivensongo mokykloje, jis tik pasakojo apie įstaigos 
akademinį lygį bei miškingą vietovę, tarptautinį personalą ir nepap- 
rastai puikią biblioteką. Ir nė žodžiu neužsiminė, kad tai mokykla 
našlaičiams. 

— Tu įsitikinęs? — paklausė ji. — Juk kas nors atvažiuoja jų 
aplankyti. 

— Kartais matau kieno nors tetą ar dėdę. Bet niekada nesu 
sutikęs mamų ar tėčių. Jis sako, jog dabar mes vienas kito šeima. 

— Jis? 
ją. — Jis visą laiką klausinėja apie tave. 

Mora pajuto raustanti ir sutelkė dėmesį į Meškį, kuris sukinė- 
josi aplink šuns guolį, bandydamas apsiprasti su nauja prabanga. 

— Ko jis klausinėja? 

— Ar gavau iš tavęs laiškų. Gal ketini atvažiuoti aplankyti ma- 
nęs. Gal norėtum dėstyti mokykloje. 

— Ivensonge? — Ji papurtė galvą. — Abejoju, ar teismo pato- 


logijos dalykas tinka mokyklos mokiniams. 

— Bet mes mokomės daugybės įdomių dalykų. Praeitą mėnesį, 
panelė Sol parodė mums, kaip pastatyti romėnų katapulrą. Ir jie lei- 
do man vesti pamoką apie žvėrių takus, nes aš apie tai daug išmanau. 
Mes netgi skrodėme arklį. 

— Tikrai? 

— Jis susilaužė koją, todėl teko užmigdyti. Mes prapjovėme jį 
ir ištyrėme organus. 

— Ir tau nebuvo šlykštu? 

— Esu išdarinėjęs elnią. Žinau, kaip atrodo negyvėliai. 

Taip, tu žinai, pagalvojo Mora. Vajominge jis matė, kaip mirti- 
nai nukraujavo žmogus. Kažin, ar jis kada nors pabunda išsigandęs 
naktį, kaip kad ji, persekiojamas prisiminimų apie tai, kas nutiko 
jiems abiem kalnuose. Jis atrodo toks ramus ir susikaupęs, kai deda 
ant staliuko savo vadovėlius, neša į vonios kambarį dantų šepetuką, 
tarsi visi jo jausmai būtų tvirtai uždaryti. Jis panašesnis į mane labiau, 
nei norėčiau pripažinti. 

Virtuvėje suskambo jos mobilusis telefonas. 

— Ar galiu išeiti į kiemą? — paklausė jis. 

— Žinoma. Man reikia atsiliepti. 

Ji nuėjo į virtuvę ir išsitraukė iš rankinės telefoną. 

— Daktarė Ailz. 

— Čia detektyvas Tamas. Labai atsiprašau, kad skambinu jums 
savaitgalį. 

— Nieko tokio, detektyve. Kuo galėčiau padėti? 

— Norėčiau sužinoti jūsų nuomonę apie vieną seną žmogžu- 
dystę. Tai atsitiko prieš devyniolika metų viename Kinų kvartalo 
restorane. Buvo penkios aukos. Tuo metu visa tai pavadinta žudynė- 
mis, pasibaigusiomis savižudybe. 

— Kodėl jūs domitės devyniolikos metų senumo byla? 


— Ji gali būti susijusi su mūsų neatpažintu moters lavonu ant 

stogo. Gali būti, kad būtent dėl to ji atvyko į Kinų kvartalą. Atrody- 
tų, ji ieškojo žmonių, kurie žinojo apie tas žudynes restorane. 

— Ir ko būtent jūs norite iš manęs? 

— Kad peržiūrėtumėt tų penkių aukų skrodimo ataskaitas, 
ypač šaulio. Ir pasakytumėt, ar sutinkate su išvadomis. Patologas, 
kuris atliko skrodimus, nebedirba Medicinos ekspertizės biure, todėl 
negaliu jo paklausti. 

Pro virtuvės langą ji matė Žiurkių su šunimi sukančius ratus po 
kiemą, tarsi jie ieškotų kelio į laisvę, į platesnį pasaulį. Berniukas, ko 
gero, gimęs gyventi laukinėje gamtoje. 

— Šią savaitę aš užsiėmusi, — pasakė Mora. — Gal geriau 
paprašykite daktaro Bristolio. 

— Ber aš labai tikėjausi... 

— Taip? 

— Tikėjausi jūsų nuomonės, daktare Ailz. Žinau, jūs visuomet 
sakote tai, ką matote, nesvarbu, kaip būtų. Aš pasitikiu jūsų spren- 
dimais. 

Jo žodžiai nustebino Morą, nes šiomis dienomis Bostono poli- 
cija buvo kitokios nuomonės apie ją. Ji prisiminė piktus žvilgsnius 
ir šaltą tylą, kurią jai teko iškęsti praėjusią savaitę. Prisiminė kitus 
įvairius būdus, kuriais jie bandė priversti ją pasijusti svetima. 

— Šįvakar aš būsiu namuose, — tarė ji. — Galite užvežti do- 


kumentus bet kuriuo metu. 


Buvo po devintos vakaro, kai Meškis ėmė loti prie fasadinių durų. 
Atidariusi jas, Mora pamatė ant laiptelių detektyvą Tamą. Kurį lai- 
ką jis ir šuo atsargiai žvelgė vienas į kitą, tačiau po kelių tiriamųjų 
šnarpštelėjimų Meškis pademonstravo savo pasitikėjimą nurisnoda- 


mas atgal į namą, leisdamas svečiui įeiti. Tamas judėjo su ta pačia 

gyva energija, kurią ji pastebėjo dar tuomet, kai jie susitiko Kinų 
kvartale. Jis stabtelėjo vestibiulyje ir vikriai pasuko galvą bėgančio 
vandens garso pusėn. Jis neuždavė klausimo, tačiau ji galėjo įskaityti 
jį detektyvo akyse. 

— Šią savaitę pas mane apsistojęs svečias, — pasakė ji. 

— Atsiprašau, kad trukdau savaitgalį. — Jis ištiesė jai krūvą 
nukopijuotų lapų. — Tai penkios skrodimo ataskaitos ir Bostono 
policijos ataskaita, kurią surašė detektyvai Ingersolis ir Steinsas. 

— Oho. Regis, jūs gerokai pasistengėte. 

— Tai mano pirmoji žmogžudystės byla. Naujoko pastangos, 
suprantate? — Jis išsitraukė iš kišenės atmintuką. — Man neleido 
išsinešti originalų, todėl nuskenavau nuotraukas ir rentgenogramas. 
Suprantu, tai didelis darbas, ir atsiprašau, kad primetu jį jums. — 
Įspaudęs jai į delną atmintuką, jis pažvelgė tiesiai į akis, tarsi pabrėž- 
damas, kaip tai jam svarbu, kad jis labai ja pasitiki. 

Paraudusi nuo jo prisilietimo, Mora pažiūrėjo į atmintuką. 

— Prieš jums išeinant, pažiūrėkime, ar šios laikmenos per- 
sikraus į mano kompiuterį, — tarė ji. Jie nuėjo į jos kabinetą, ir 
ji įjungė savo nešiojamąjį kompiuterį. Tamas smalsiai apžiūrinėjo 
šunį, kuris atsekė paskui ir dabar sėdėjo prie Tamo kojų, stebėdamas 
naująjį svečią. 

— Kokios veislės šuo? — paklausė Tamas. 

— Net neįsivaizduoju. Tikriausiai aviganis, maišytas su vilku ar 
haskiu. Jis mano svečio. 

— Jūs labai maloni šeimininkė, jei leidžiate svečiui atsivesti 
šunį. 

— Tas šuo išgelbėjo man gyvybę. Dėl manęs, jis gali vaikščio- 
ti kur panorėjęs. — Mora įkišo atmintuką, ir po minutėlės ekrane 
pasirodė eilė mažų nuotraukų. Ji padidino pirmąją, ir ekrane atsivė- 


rė nuogas moters kūnas ant skrodimo stalo. — Regis, viskas gerai. 

Negaliu pažadėti, kada visa tai peržiūrėsiu, bet šią savaitę dar nesi- 
tikėkite. 

— Labai jums dėkingas, daktare Ailz. 

Ji atsitiesė ir pažiūrėjo į jį. 

— Daktarai Bristolis ir Kostasas — labai geri patologai. Jūs 
galite pasitikėti ir jų sprendimais. Kodėl nesikreipėte į juos? 

Jis tylėdamas pasisuko nutilusio vandens šniokštimo pusėn. 
Meškis pastatė ausis ir išbindzino iš kabineto. 

— Detektyve? — paragino jį Mora. 

Tamas nenoromis prabilo: 

— Spėju, jog žinote, kas kalbama apie jus. Dėl Veino Grafo 
teismo ir visa kita. 

Ji sučiaupė lūpas. 

— Esu tikra, nežarsto pagyrų. 

— Galbūt toji mėlyna linija ir plona, tačiau tvirta. Jie nemėgsta 
kritikos. 

— Net kai ji teisinga, — karčiai atsiliepė Mora. 

— Todėl ir atėjau pas jus. Nes žinau, kad jūs sakote tiesą. — Jis 
tiesiai ir nemirksėdamas pažvelgė jai į akis. Tą dieną, kai jie susitiko 
Kinų kvartale, Tamas pasirodė jai neįskaitomas, be emocijų. Dabar 
jo veide buvo ta pati abejinga išraiška, tačiau tai tebuvo kaukė, po 
kuria ji dar neišmoko pažvelgti. Šis žmogus slepia daugiau nei paro- 
do; vargu ar jis išvis leidžia kam nors po ja dirstelėti. 

— Ką, jūsų manymu, aš rasiu šiose ataskaitose? — paklausė ji. 

— Galbūt prieštaravimų. Nesutapimų, nesuderinamų dalykų. 

— Kodėl manote, kad jų čia bus? 

— Beveik nuo pat pirmos minutės, kai tyrimo ėmėsi Ingersolis 
su Steinsu, ši byla buvo pavadinta žudynėmis, pasibaigusiomis savi- 
žudybe. Aš perskaičiau jų ataskaitą — jie netyrė jokių kitų versijų. 
Buvo labai paprasta primesti žudynes pakvaišusiam kinui imigran- 


tui, kuris po to nusišovė. 

— Jūs manote, tai nebuvo žudynės, pasibaigusios savižudybe? 

— Nežinau. Tačiau po devyniolikos metų byla įgauna naujų 
spalvų. Mūsiškė Džeinė Dou turėjo GPS, kurioje buvo du adresai. 
Vienas buvo detektyvo Ingersolio. Kitas — Airisės Fang, vienos iš 
žudynių aukų našlės. Ši moteris, būdama gyva, aiškiai domėjosi 
„Raudonojo Fenikso“ byla. Bet mes nežinome kodėl. 

Jie išgirdo šuns inkštimą, ir Mora atsisukusi pamatė Žiurkių, 
stovintį tarpduryje, vis dar drėgnais po dušo plaukais. Jis stebeilijosi 
į skrodimo nuotrauką jos kompiuterio ekrane. Mora tučtuojau su- 
mažino nuotrauką, ir liūdnas vaizdas dingo iš akių. 

— Džiulijanai, čia detektyvas Tamas, — pasakė ji. — O čia 
mano svečias, Džiulijanas Perkinsas. Jis lanko mokyklą Meine, o pas 
mane atvyko praleisti pavasario atostogų. 

— Tai tu esi šio baisaus šuns šeimininkas, — tarė Tamas. 

Berniukas nearplėšė akių nuo ekrano, tarsi tebematytų ten bu- 
vusį vaizdą. 

— Kas ji tokia? — tyliai paklausė jis. 

— Mes tiesiog kalbėjomės apie vieną bylą, — tarė Mora. — 
Tuoj baigsime. Gal pažiūrėk televizorių? 

Tamas palaukė, kol svetainėje ėmė veikti televizorius, ir tarė: 

— Apgailestauju, kad jam teko tai pamatyti. Vaikui nedera ma- 
tyti tokių vaizdų. 

— Aš peržiūrėsiu ataskaitas, kai turėsiu laiko. Gali būti, kad 
užtruksiu. Tikiuosi, tai nėra skubu? 

— Norėtume kuo greičiau išsiaiškinti Džeinės Dou asmenybę. 

„Raudonojo Fenikso“ žudynės įvyko prieš devyniolika 
metų, — pasakė Mora ir išjungė kompiuterį. — Neabejoju, kad tai 


gali šiek tiek palaukti. 

Dar nepamačiusi žinau, kad jis įžengė į mano studiją; kad jis atvy- 
ko, praneša drėgno nakties oro dvelktelėjimas, kai atsiveria ir užsi- 
veria durys. Aš nenutraukiu pratybų, kad pasisveikinčiau su juo, bet 
toliau mosuoju kardu. Plačiame veidrodyje matau, kaip detektyvas 
Frostas susižavėjęs stebi mane, atliekančią kardo giesmę. Šiandien 
jaučiuosi stipri, mano rankos ir kojos lanksčios kaip jaunystėje. 
Kiekvieną mano judesį, kiekvieną suktuką, kiekvieną kirtį palydi se- 


novinio soneto eilutė: 


Pasiek žvaigždžių septynetą, pajodinėk tigru. 
Sukis, oru sklęsk kaip skraido dvasios, 
baltąja gerve tapk. 

Išskleisk sparnus ir atsispirk. 

Vėjas pučia 

Jr virpa lotoso lapeliai. 


Visi šie judesiai yra mano antrasis prigimimas, vienas susilieja 
su kitu. Man nereikia apie juos galvoti, kaip nereikia mąstyti kaip 
vaikščioti ir kvėpuoti. Mano kardas kapoja orą ir sūkuriuoja, tačiau 


mano mintys sutelktos į policininką ir į tai, ką aš jam pasakysiu. 

Pasiekiu paskutinę, tryliktąją, soneto eilutę. Feniksas sugrįžta į 
savo lizdą. Nurimstu, sustoju, mano kardas nuleistas, prakaitas vėsta 
ant veido. Tik tuomet atsisuku į jį. 

— Tai buvo nuostabu, ponia Fang, — sako detektyvas Frostas, 
išplėtęs susižavėjimo kupinas akis. — Tarytum šokis. 

— Pradedančiojo pratimas. Jis padeda man ramiai užbaigti 
dieną. 

Jo žvilgsnis nuslysta į kardą mano rankoje. 

— Ar tai tikras kardas? 

— Jo vardas Zheng Yi. Paveldėjau jį iš savo proprosenelės. 

— Tuomet jis tikrai senas. 

— Ir patikrintas mūšyje. Jis buvo skirtas kovai. Jei nesi laikęs 
rankose kovinio kardo, nemokėsi įvertinti jo svorio, nesugebėsi jo 
valdyti. — Aš porą kartų švysteliu kardą ore, ir jis krūptelėjęs atsi- 
traukia. Šypsodamasi ištiesiu jam rankeną. — Paimkit. Pajuskite jo 
svorį. 

Jis dvejoja, tarsi kardas galėtų jį nupurtyti. Tada atsargiai su- 
spaudžia rankeną ir nevikriai mosteli ore. 

— Kažkoks keistas, — sako jis. 

— Tikrai? 

— Sunku išlaikyti pusiausvyrą. 

— Nes tai ne tik apeiginis kardas, o tikras dao. Tikras kiniškas 
kardas. Šis modelis vadinasi „gluosnio lapelis“. Matote, kaip išlenkti 
ašmenys? Tokius nešiodavosi Mingų dinastijos kariai. 

— Kada tai buvo? 

— Maždaug prieš šešis šimtus metų. Zheng Yi buvo nukaltas 
Gansu provincijoje per vieną karą. — Aš nurylu ir liūdnai pridu- 
riu: — Deja, senovės Kinijoje per dažnai buvo kariaujama. 

— Tai šis kardas dalyvavo tikrame mūšyje? 


— Taip. Kai laikau jį, ašmenyse tebegirdžiu senųjų mūšių aidą. 

Jis nusijuokia. 

— Jei kada nors mane užpultų tamsioje gatvelėje, ponia Fang, 
norėčiau, kad būtumėt šalia. 

— Tai jūs nešiojatės ginklą. Argi neturėtumėt ginti 221957 

— Neabejoju, kad ir pati puikiai sugebate. 

Jis grąžina man kardą. Matau, kad jam nejauku netgi būti šalia 
tų aštrių it skustuvas ašmenų. Nusilenkdama paimu kardą ir pažiū- 
riu tiesiai į jį. Jis parausta nuo mano tiesmukumo; tokia policininko 
reakcija man netikėta, tuo labiau patyrusio policininko, tiriančio 
žmogžudystes. Tačiau šis vyras siulbinamai mielas, netgi pažeidžia- 
mas, jis primena mano vyrą. Detektyvas Frostas yra tokio pat am- 
žiaus, kokio buvo Džeimsas, kai mirė, ir šio vyro veide aš matau 
sutrikusią Džeimso šypseną, jo įgimtą troškimą įtikti. 

— Norėjote dar ko nors paklausti, detektyve? 

— Taip. Noriu paklausti vieno dalyko, apie kurį nežinojome, 
kai kalbėjomės su jumis aną kartą. 

— Kokio? 

Jis, rodos, nelabai nori apie tai prabilti. Jau matau atsiprašymą 
jo akyse. 

— Apie jūsų dukrą. Lorą. 

Loros vardas tarsi kumštis smogia man į krūtinę. Šito nesitikė- 
jau ir aš susvyruoju nuo smūgio. 

— Man labai gaila, ponia Fang, — sako jis, ištiesdamas ranką 
ir prilaikydamas mane. — Žinau, jums sunku. Ar gerai jaučiatės? 
Gal norite prisėsti? 

— Tiesiog... — Aš nustėrusi papurtau galvą. — Aš nuo ryto 
nieko nevalgiau. 

— Galbūt reikėtų dabar ko nors pavalgyti? Ar galėčiau jus kur 
nors pakviesti? 


— Būtų geriau, jei pasikalbėtume kitą dieną. 

— Aš turiu vos kelis klausimus. — Po pauzės tyliai priduria: — 
Be to, aš irgi dar nevakarieniavau. 

Akimirką jo žodžiai kybo ore. Mano ranka stipriau suspaudžia 
kardo rankeną; instinktyvi reakcija į abejonių kupiną situaciją. Pa- 
vojaus akimirką atsiranda galimybė. Jis policininkas, bet aš nejaučiu, 
kad jo reikėtų bijoti, matau tik dėmesingą švelnaus veido vyrą. Ir be 
galo noriu žinoti, kodėl jis klausinėja apie Lorą. 

Įstumiu Zheng Yi į makštį. 

— Pajūrio gatvėje yra koldūninė. 

Jis nusišypso, ir jo veidas stulbinamai pasikeičia. Dabar jis at- 
rodo daug jaunesnis. 

— Žinau tą vietą. 

— Aš tik pasiimsiu lietpaltį, ir galėsime eiti. 

Lauke mes kartu žingsniuojame per smulkų pavasarinį lietų, 
tačiau laikomės mandagaus atstumo. Aš nešuosi Zheng Yi, nes jis 
pernelyg vertingas, kad palikčiau studijoje. Ir todėl, kad jis yra mano 
apsauga nuo nematomų grėsmių. Net ir šį drėgną vakarą Kinų kvar- 
talas šurmuliuoja, gatvės pilnos nuolatinių klientų, išsiilgusių kepto 
ančiuko ar garuose troškintos žuvies su imbieru. Mes einame, o aš 
bandau susitelkti į aplinką, į kiekvieną sutiktą nepažįstamą veidą. Ia- 
čiau šnekus ir energingas detektyvas Frostas trukdo man susikaupti. 

— Tai mano mėgstamiausia Bostono dalis, — sako jis išskės- 
damas rankas, tarsi norėtų apkabinti Kinų kvartalą ir visus jame. — 
Čia geriausias maistas, geriausios prekyvietės, įdomiausios mažos 
gatvelės. Man patinka čia lankytis. 

— Net kai ateinate apžiūrėti negyvėlio? 

— Ne, — liūdnai susijuokia jis. — Tačiau šis rajonas kažkoks 
išskirtinis. Kartais man atrodo, kad mano vieta čia. Tarsi tik per klai- 
dą negimiau kinu. 


— Ą. Jūs manote, kad reinkarnavotės. 

— Taip. Kaip amerikietis vaikis iš Pietų Bostono. — Jis pasi- 
žiūri į mane; jo veidas blizga nuo drėgmės. — Sakėte, kad atvykote 
iš Taivano. 

— Esate ten buvęs? 

Jis apgailestaudamas papurto galvą. 

— Netenka tiek daug keliauti, kiek norėčiau. Bet per medaus 
mėnesį buvau Prancūzijoje. 

— Ką veikia jūsų žmona? 

Tyla užsitęsia, aš pasižiūriu į jį ir pamatau, kaip jis nuleidžia 
galvą. 

— Ji studijuoja teisę, — tyliai atsako jis. Ir tik po minutėlės 
priduria: — Mes nebegyvename kartu. Nuo praeitos vasaros. 

— Apgailestauju. 

— Deja, metai nebuvo labai geri, — sako jis, tada, regis, staiga 
prisimena, su kuo kalbasi. Su moterimi, kuri neteko vyro ir duk- 
ters. — Bet aš tikrai neturiu kuo skųstis. 

— Su vienišumu sunku susigyventi. Tačiau tikrai tikiu, kad su- 
tiksite kitą moterį. 

Jis pasižiūri į mane, ir aš matau skausmą jo akyse. 

— Bet jūs dar kartą taip ir neištekėjote, ponia Fang. 

— Ne, neištekėjau. 

— Bet juk buvo vyrų, kurie rodė jums dėmesį. 

— Kuo galima pakeisti savo gyvenimo meilę? — atsiliepiu 
aš. — Džeimsas — mano vyras. Jis visada liks mano vyru. 

Akimirką jis svarsto mano žodžius. Tada sako: 

— Tokia, mano nuomone, ir turėtų būti meilė. 

— Taip. 

Jo akys nenatūraliai blizga, kai jis pasižiūri į mane. 

— Bet tik kai kuriems iš mūsų. 


Mes prieiname koldūninę, kurios langai aprasoję nuo garų. Jis 

greitai žengia į priekį ir atidaro duris; šis džentelmeniškas gestas pa- 
sirodo man ironiškas, nes būtent aš nešuosi mirtiną ginklą. Ankštas 
koldūninės valgomasis pilnas lankytojų, ir mums pasiseka, kad gau- 
name paskutinį laisvą staliuką kampe prie lango. Aš pakabinu kardą 
ant kėdės atlošo ir nusivelku lietpaltį. Iš virtuvės sklinda gundantis 
česnakų ir garuose virtų bandelių kvapas, skausmingai primenantis, 
kad visą dieną nieko nevalgiau. Pro virtuvės duris atkeliauja lėkštės, 
kupinos spindinčių koldūnų, įdarytų kiaulienos, krevečių ar žuvies 
gabaliukais; prie gretimo stalo pasigirsta lazdelių bilsnojimas, ir šei- 
ma taip garsiai tarška kantoniečių tarme, jog atrodo, kad jie pykstasi. 

Frostas suglumęs peržvelgia ilgą valgiaraštį. 

— Geriau leisiu jums užsakyti mums abiem. 

— Ar ko nors nevalgote? 

— Aš valgysiu viską. 

— Žiūrėkite, kad netektų gailėtis, kad taip pasakėte. Nes kinai 
iš tiesų valgo viską. 

Jis linksmai priima iššūkį. 

— Nustebinkite mane. 

Kai padavėja atneša lėkštę su šalta medūza, viščiukų kojelėmis 
ir marinuotomis kiaulių kojelėmis, jo lazdelės kurį laiką dvejodamos 
kybo virš neįprastų patiekalų, bet paskui jis atsikanda beveik perma- 
tomų kiaulienos kremzlių. Stebiu, kaip jo akyse atsiranda pasitenki- 
nimo ir netikėto atradimo išraiška. 

— Nuostabu! 

— Nesate anksčiau ragavęs? 

— Matyt, nebuvau labai drąsus, — prisipažįsta jis, nusišluos- 
tydamas nuo lūpų aitriųjų paprikų aliejų. — Bet aš stengiuosi pa- 
sikeisti. 

— Kodėl? 

Akimirką jis svarsto, laikydamas tarp lazdelių gabalėlį medūzos. 

— Tikriausiai... tikriausiai senstu, suprantate? Ir imu suvokti, 
kiek mažai esu patyręs. Ir kiek mažai laiko liko, kad viską išmėginčiau. 

Senstu. Neišlaikiusi nusišypsau, nes esu beveik dviem dešimt- 
mečiais už jį vyresnė, todėl jis tikriausiai laiko mane nukaršusia. Vis 
dėlto jo žvilgsnis sako ką kita. Sugaunu jį tyrinėjantį mano veidą, 
ir kai atremiu jo žvilgsnį, jo skruostai staiga išrausta. Kaip ir mano 
vyro per mūsų pirmąjį pasimatymą tokį pat lietingą pavasario vaka- 
rą. O, Džeimsai, manau, tau patiktų šis jaunas vyriškis. Jis taip prime- 
na man tave. 

Padavėja atneša koldūnų, minkštų putnių pagalvėlių, prikimš- 
tų kiaulienos ir krevečių. Linksmai stebiu, kaip jis bando sugauti 
slidžius gabaliukus, bėgančius nuo jo lazdelių. 

— Mano vyras nepaprastai mėgo šiuos koldūnus. Galėdavo 
suvalgyti jų visą dubenį. — Nusišypsau prisiminusi. — Jis pasisiūlė 
visą mėnesį padirbėti čia be atlygio, jei jie atskleistų jų receptą. 

— Ar jis dirbo restorane ir Taivane? 

Išgirdusi klausimą, pasižiūriu tiesiai jam į akis. 

— Mano vyras buvo kinų literatūros specialistas. Jis buvo kilęs 
iš ilgos mokslininkų dinastijos. Todėl ne, jis nedirbo restorane. Jis 
dirbo padavėju tik kad išgyventų. 

— Aš to nežinojau. 

— Labai lengva pagalvoti, kad padavėjas, kurį čia matote, yra 
tik padavėjas, o bakalėjos pardavėjas yra tik pardavėjas. Tačiau Kinų 
kvartale negalima taip galvoti apie žmones. Tie apskurę seniai, ku- 
riuos matote žaidžiančius šaškėmis po liūtų vartais? Kai kurie iš jų 
milijonieriai. O toji moteris prie kasos .aparato? Ji kilusi iš imperato- 
riškųjų karvedžių šeimos. Žmonės čia nėra tokie, kokie atrodo, todėl 
nenuvertinkite jų. Tik ne Kinų kvartale. 

Jis paskubomis linkteli. 

— Nenuvertinsiu. Ir atsiprašau, ponia Fang, jei mano žodžiai 


įžeidė jūsų vyrą. 

Jo atsiprašymas skamba visiškai nuoširdžiai; ir tai dar viena 
priežastis, kodėl šis vyriškis toks įdomus. 

Padedu savo lazdeles ir nužvelgiu jį. Dabar, kai pavalgiau, paga- 
liau galiu kalbėti apie tai, kas visą šį laiką tvyrojo ore. Triukšmingoji 
šeimyna pakyla cypindama kėdžių kojas ir kantonietiškai klegėda- 
ma. Kai jie dingsta už durų, salėje staiga stoja tyla. 

— Jūs atėjote pasikalbėti apie mano dukrą. Kodėl? 

Jis atsako ne iš karto; nusišluosto rankas ir tvarkingai sulanksto 
servetėlę. 

— Ar jums girdėtas Šarlotės Dion vardas? 

Linkteliu. 

— Ji buvo Dinos Malori dukra. 

— Ar žinote, kas nutiko Šarlotei? 

— Detektyve Frostai, — atsidūstu. — Man teko išgyventi vi- 
sus tuos įvykius, todėl jie amžiams liko manyje. — Aš paliečiu savo 
galvą. — Žinau, kad ponia Malori buvo ištekėjusi už vyro, vardu 
Patrikas Dionas, ir kad jie turėjo dukterį Šarlotę. Praėjus kelioms 
savaitėms po žudynių Šarlotė dingo. Taip, aš viską žinau apie aukas 
ir jų šeimas, nes esu viena iš jų. — Pažvelgiu į savo tuščią lėkštę, 
blizgančią nuo riebalų. — Man neteko susipažinti su ponu Dionu, 
tačiau po to, kai dingo jo dukra, aš parašiau jam užuojautos laiškelį. 
Nežinau, ar jam vis dar rūpėjo jo buvusi žmona, ar jis gedėjo jos. 
Bet aš žinau, ką reiškia netekti vaiko. Pasakiau jam, kaip užjaučiu 
jį dėl to, kas atsitiko. Pasakiau, kad suprantu jo skausmą. Jis man 
neatsakė. — Aš vėl pasižiūriu į Frostą. — Todėl taip. Aš žinau, kodėl 
klausinėjate apie Šarlotę. Jus kankina ta pati mintis kaip ir kitus. 
Kaip ir mane. Ar gali būti, kad dvi šeimos būtų taip prakeiktos? 
Pirmiausia dingsta mano Lora, o po poros metų — jo Šarlotė. Abi 
šeimas sieja „Raudonasis Feniksas“ ir mūsų dukterų netektis. Jūs ne 


pirmas policininkas, kuris manęs apie tai klausia. 


107 


— Veikiausiai to klausė ir detektyvas Bukholcas. 

Aš linkteliu. 

— Jis aplankė mane, kai dingo Šarlotė. Norėjo išsiaiškinti, ar 
mergaitės galėjo viena kitą pažinoti. Šarlotės tėvas labai turtingas, 
todėl, žinoma, ji sulaukė daug didesnio dėmesio. Gerokai didesnio 
nei manoji Lora. 

— Savo ataskaitoje Bukholcas rašė, kad abi mergaitės lankė 
klasikinės muzikos pamokas. 

— Mano dukra grojo smuiku. 

— O Šarlotė mokyklos orkestre grojo altu. Ar gali būti, kad jos 
buvo susitikusios? Tarkim, muzikos seminare? 

Papurtau galvą. 

— Aš jau ne kartą apie tai kalbėjausi su policija. Išskyrus mu- 
ziką, mergaičių daugiau niekas nesiejo. Šarlotė mokėsi privačioje 
mokykloje, o mes gyvename čia, Kinų kvartale. — Mano balsas 
nuslopsta, ir aš sužiūru į gretimą staliuką, prie kurio atsisėda kinų 
pora su mažais vaikais. Ant aukštos kėdutės sėdi maža mergaitė; jos 
plaukai surišti į uodegėles, kurios stirkso it smailūs velnio ragučiai. 
Taip ir aš rišdavau Lorai plaukus, kai jai buvo treji. 

Padavėja atneša sąskaitą. Aš ištiesiu ranką, tačiau Frostas sus- 
kumba pirmas. 

— Prašau, — sako jis. — Leiskite man. 

— Už vakarienę visada turėtų mokėti vyresnysis. 

— Tai pats netinkamiausias žodis jums, ponia Fang. Be to, aš 
suvalgiau devyniasdešimt procentų viso maisto. — Jis padeda ant 
stalo pinigus. — Leiskite parvežti jus namo. 

— Aš gyvenu vos už kelių kvartalų nuo čia, Tai Tung Vilidže. 
Bus paprasčiau pareiti pėsčiomis. 

— Tuomet aš jus palydėsiu. Kad būtų saugiau. 

— Jums ar man? — paklausiu siekdama savo kardo, kuris kabo 


ant kėdės atlošo. 

Jis pasižiūri į Zheng Yi ir nusijuokia. 

— Pamiršau, kad jūs ginkluota ir pavojinga. 

— Todėl nėra būtinybės mane lydėti. 

— Prašau. Jausiuos geriau, jei palydėsiu. 

Lauke vis dar lynoja, ir po tvankaus restorano su palengvėjimu 
įkvepiame vėsaus oro. Migla spindi jo plaukuose ir blizgina jo odą, 
ir, nepaisant vėsumos, staiga pajuntu netikėtą šilumą savo veide. Jis 
sumokėjo už vakarienę ir dabar spiriasi palydėti mane namo. Jau 
seniai koks nors vyras nebuvo toks dėmesingas man, ir aš nežinau, ar 
man pasijusti pamalonintai, ar susierzinti, kad jis laiko mane tokia 
pažeidžiama. 

Mes einame į pietus Tailerio gatve, senojo Tai Tung Vilidžo ank- 
lavo link, įžengiame į rylesnę, tuštesnę Kinų kvartalo dalį. Čia nėra 
turistų, tik pavargę pastatai, kurių pirmuosiuose aukštuose kiurkso 
apdulkėjusios parduotuvės, šią valandą užsibarikadavusios rakina- 
mais vartais. Ryškiai apšviestame restorane aš galėjau atsipalaiduoti. 
Dabar jaučiuosi nesaugi, nors šalia eina ginkluotas detektyvas. Švie- 
sos blėsta mums už nugarų ir šešėliai tirštėja. Aš jaučiu savo pačios 
širdies plakimą ir orą, įkvepiamą ir iškvepiamą iš plaučių. Mano gal- 
voje skamba kardo giesmė, žodžiai, kurie mane ramina ir ruošia tam, 


kas gali atsitikti. 


Žaliasis drakonas išnyra iš vandens. 
Vėjas taršo gėles. 

Vžrs galvos slenka balti debesys. 
Juodasis tigras sėlina per kalnus. 


Mano ranka nuslysta prie kardo rankenos ir lieka ten. Mes vėl 


brendame per tamsą, šviesą ir vėl tamsą, ir mano pojūčiai aštrėja, o 


naktis tarytum ima virpėti. 


109 


Daužk per žolę, kad pamatytum gyvatę kairėje. 
Daužk per žolę, kad pamatytum gyvatę dešinėje. 


Tamsa atgyja. Aplinkui viskas ima judėti. Skersgarviu nubėga 
žiurkė. Iš liervamzdžio papteli vandens lašas. Aš viską matau, viską 
girdžiu. Vyras šalia manęs nieko nesuvokia, mano, kad jis suteikia 
man saugumą. Nė nepagalvoja, kad galbūt viskas atvirkščiai. 

Mes įsukame į Hadsono gatvę ir sujungtų namų eilėje prieina- 
me mano kuklų būstą, į kurį patenkama per nuosavą įėjimą pirma- 
me aukšte. Kol aš ieškau raktų, jis lūkuriuoja po gelsvu priebučio 
šviestuvu, kurio lemputę atakuoja vabzdžiai. Jis džentelmenas iki 
galo, laukia, kada aš saugiai pateksiu į vidų. 

— Dėkoju už vakarienę ir ginkluotą palydą, — nusišypsau. 

— Mes dar nelabai žinome, kas vyksta. Todėl prašau, būkite 
atsargi. 

— Labos nakties. 

Įkišu raktą ir staiga sustingstu. Jis sunerimsta vos išgirdęs mano 
gilų kvėptelėjimą. 

— Kas atsitiko? 

— Durys neužrakintos, — sušnabždu. 

Durys prasiveria. Zheng Yi jau ištrauktas iš makšties, laikau jį 
rankoje; nė neprisimenu, kada jį ištraukiau. Besitrankančia širdimi 
paspiriu duris. Jos visiškai atsidaro, ir aš pamatau tik tamsą. Žengiu 
į priekį, tačiau detektyvas Frostas mane sulaiko. 

— Laukite čia, — įsako jis. Išsitraukęs ginklą įžengia į vidų ir 
įjungia šviesą. 

Nuo tarpdurio stebiu, kaip jis vaikšto po mano kuklius namus, 
pro rudą sofą, išdilusį fotelį, kurį mes su Džeimsu pirkome arvykę iš 
Taivano. Baldus, kurių taip ir neprisiverčiau pakeisti, nes ant jų kaž- 
kada sėdėjo mano vyras ir dukra. Mylimų žmonių sielos tebegyvena 


netgi balduose. Kai Frostas pasuka į virtuvę, aš įeinu į svetainę ir susto- 

ju kvėpdama orą, tyrinėdama kambarį. Mano žvilgsnis apsistoja ties 


knygų lentyna. Ties tuščiu nuotraukos rėmeliu. Mane apima baimė. 
Kažkas čia buvo. 


Iš virtuvės atsklinda Frosto balsas: 

— Ar viskas gerai? 

Aš neatsakau, tik einu laiptų link. 

— Airise, palaukit, — sako jis. 

Bet aš jau tyliai skrieju laiptais. Tik mano širdis trankosi it 
griaustinis. Ji plukdo kraują į mano galūnes, į raumenis. Abiem ran- 


komis suspaudžiu kardą ir žengiu miegamojo durų link. 
Išblaškyk debesis ir pamatyk saulę. 


Aš įkvepiu ir iškart suprantu, kad įsibrovėlio būta ir šiame 
kambaryje; jis paliko savo agresijos kvapą. Oras dvokia, ir kurį laiką 
aš negaliu priversti savęs žengti į priekį ir susitikti su priešu. Girdžiu, 
kaip laiptais atidunda detektyvas Frostas. Jis gina mano užnugarį, 


tačiau aš bijau to, kas laukia manęs iš priekio. 
Pasibalnok septynetą žvaigždžių, kad pajodinėtum tigru. 


Žengiu per slenkstį, ir tą akimirką Frostas įžiebia šviesą. Kam- 
barys staiga nušvinta. Dingusi nuotrauka guli ant mano pagalvės 
prismeigta peiliu. Tik išgirdusi Frostą renkant mobiliuoju kažkokį 
numerį, aš atsigręžiu į jį. 

— Ką jūs darote? — klausiu. 

— Skambinu savo partnerei. Ji turi apie tai sužinoti. 

— Neskambinkite jai. Prašau. Jūs nieko apie tai nežinote. 

Jis pakelia akis, ir jo žvilgsnis staiga tampa toks įdėmus, jog esu 
priversta prisipažinti, kad neįvertinau jo. 


— O jūs? 

Džeinė stovėjo Airisės Fang miegamajame žiūrėdama į nuotrauką, 
persmeigtą mėsininko peiliu. Nuotraukoje buvo Airisė, daug jau- 
nesnė, spindinčiu besišypsančiu veidu, laikanti rankose kūdikį. 

— Ji sako, kad peilis iš jos virtuvės, — tarė Frostas. — O kūdi- 
kis — jos dukra Lora. Toji nuotrauka turėjo būti apačioje, ant knygų 
lentynos. Įsilaužėlis tyčia išėmė ją iš rėmelio ir atnešė į viršų, kur ji 
neabejotinai būtų tą nuotrauką pamačiusi. 

— Ir supratusi, ką norima tuo pasakyti. Į pagalvę įsmeigras 
peilis tikrai nelinki saldžių sapnų. Ką visa tai reiškia? 

— Ji nežino. — Jis pradėjo kalbėti tyliau, kad Airisė negirdėtų 
iš apačios. — Bent jau taip sako. 

— Manai, ji kažką slepia? 

— Nežinau. Reikalas tas... 

— Kas? 

Jis dar labiau pritildė balsą. 

— Ji nenorėjo, kad tau skambinčiau. Tiesą sakant, ji prašė ma- 
nęs viską pamiršti. Man tai atrodo keista. 

Man irgi, pagalvojo Džeinė, niūriai žiūrėdama į peilį, kuris buvo 
susmigęs iki kriaunų, suglamžęs nuotrauką, prispaustą prie pagalvės. 


Tai neslepiamo pykčio išraiška; įsibrovėlis norėjo įbauginti Airisę. 

— Ber kuris kitas žmogus tokiu atveju maldautų policijos ap- 
saugos. 

— Ji tvirtina, kad jai apsaugos nereikia. Sako, kad nebijo. 

— Ar mes galime būti tikri, kad čia tikrai kažkas buvo? 

— Ką nori tuo pasakyti? 

— Gal ji pati taip padarė. Paėmė peilį iš savo virtuvės. 

— Kam jai taip elgtis? 

— Tai paaiškintų, kodėl ji nebijo. 

— Viskas buvo ne taip. 

— Iš kur žinai? 

— Nes buvau čia, kai ji tą persmeigtą nuotrauką surado. 

Džeinė atsisuko į Frostą. 

— Tu atėjai į jos miegamąjį? 

— Ko čia taip žiūri? Aš tik palydėjau ją namo. Mes pastebėjo- 
me, kad durys atidarytos, todėl aš užėjau į vidų patikrinti. 

— Suprantu. 

— Ir tai viskas! 

Tai kodėl atrodai toks kaltas? 

Džeinė nukreipė žvilgsnį į sudarkytą nuotrauką. 

— Jei aš grįžčiau namo ir rasčiau ką nors panašaus, velniškai 
išsigąsčiau. Tai kodėl ji nenori, kad mes jai padėtume? 

— Gali būti dėl jų požiūrio į policiją. Tamas sako, kad Kinų 
kvartalo žmonės mumis nepasitiki. 

— Aš daug labiau nepasitikėčiau tuo, kas taip padarė. — Džei- 
nė pasuko durų link. — Pasikalbėkime su ponia Fang. 

Apačioje ji rado Airisę, sėdinčią ant nublukusios rudos sofos; ji 
atrodė pernelyg rami kaip moteris, į kurios namus ką tik buvo įsib- 
rauta. Detektyvas Tamas sukiojosi netoliese, prispaudęs prie ausies 
mobilųjį. Aš irgi nesuprantu, kas čia vyksta, sakė jo žvilgsnis. 


Džeinė atsisėdo priešais Airisę ir kurį laiką tiesiog stebėjo ją 

netardama nė žodžio. Moteris savo ruožtu stebeilijo į Džeinę, tarsi 
suprasdama, kad tai išbandymas, ir ji jau būtų pasiruošusi jam. Tai 
nebuvo aukos žvilgsnis. 

— Ką jūs apie tai manote, ponia Fang? — paklausė Džeinė. 

— Nežinau. 

— Ar anksčiau būta ko nors panašaus? 

— Ne. 

— Ar seniai gyvenate šiame name? 

— Beveik trisdešimt penkerius metus. Nuo tada, kai mes su 
vyru imigravome į šią šalį. 

— Ar numanote, kas galėjo tai padaryti? Gal susitikinėjote su 
kokiu nors vyru, kuris užpyko, kad atstūmėte jį? 

— Ne. — Ji atsakė nė nepagalvojusi. Tarsi tas atsakymas būtų 
vienintelis, kokio galima iš jos tikėtis. — Nėra jokio vyro. Ir nėra 
reikalo kištis policijai. 

— Kažkas įsilaužia į jūsų namus. Kažkas persmeigia mėsininko 
peiliu jūsų nuotrauką ir palieką ją ant pagalvės. Aiškesnio pranešimo 
negali būti. Kas jums grasina? 

— Aš nežinau. 

— Ir vis dėlto nenorite, kad mes išsiaiškintume. 

Moteris žiūrėjo tiesiai į Džeinę nerodydama jokios baimės. Jos 
akys buvo it du tamsūs tvenkiniai, nieko neišdavė. Džeinė arsilošė ir 
akimirką tylėjo. Ji matė Tamą ir Frostą, stovinčius netoliese, įdėmiai 
sekančius jų pokalbį. Į Airisę buvo nukreiptos trys poros akių, ir tyla 
užsitęsė, tačiau moteris išliko rami. 

Meras pabandyti kitaip. 

— Šiandien turėjau įdomų pokalbį, — tarė Džeinė. — Su Pat- 
riku Dionu, vienos iš „Raudonojo Fenikso“ aukų buvusiu vyru. Jis 
sakė, kad kiekvienais metais kovo mėnesį jūs atsiunčiate jam ir ki- 


toms šeimoms laiškus. 

— Aš niekam nesiuntinėju jokių laiškų. 

— Jie gauna juos pastaruosius septynerius metus. Visada per 
„Raudonojo Fenikso“ žudynių metines. Šeimos mano, kad tai jūsų 
darbas. Siunčiate jiems jų artimųjų nekrologų kopijas. Bandote pri- 
kelti blogus prisiminimus. 

— Prikelti prisiminimus? — Airisė įsitempė. — Tai kokios čia 
šeimos, jei joms reikia priminti? — Pirmą kartą jos balsas iš susijau- 
dinimo suvirpėjo, o rankos ėmė drebėti. — Aš gyvenu su savo pri- 
siminimais. Jie niekada manęs neapleidžia, net tuomet, kai miegu. 

— Ar esate gavusi kokių nors laiškų? 

— Ne. Bet man ir nereikia, kad primintų. Regis, iš visų šeimų 
tik man vienai kyla klausimų. Tik aš viena reikalauju atsakymų. 

— Jei juos siuntinėjate ne jūs, ar žinote, kas tai galėtų daryti? 

— Galbūt tas, kuris tiki, kad tiesa buvo nuslėpta. 

— Toks kaip jūs. 

— Ber aš nebijau to pasakyti. 

— Ir labai viešai. Mes žinome, kad praeitą mėnesį jūs įdėjote 
skelbimą į G/obe. 

— Jeigu nužudytų jūsų vyrą, ir jūs žinotumėt, kad žudikas taip 
ir nebuvo nubaustas, ar elgtumėtės kitaip? Kad ir kiek metų praeitų? 

Kurį laiką moterys žiūrėjo viena į kitą. Džeinė įsivaizdavo save, 
kasryt pabundančią šiame varganame name, gyvenančią su nenu- 
sakomu skausmu, sielvartaujančią dėl prarastos laimės, ieškančią 
priežasčių, bet kokių paaiškinimų, kodėl sugriuvo gyvenimas. Sė- 
dėdama šiame kambaryje, ant šio nudilusio fotelio, ji pajuto pečius 
slegiančią neviltį, gniuždančią, naikinančią bet kokį džiaugsmą. Ir 
tai net ne mano pasaulis, galvojo ji. Aš galiu eiti namo ir pabučiuoti 
savo vyrą. Galiu apkabinti savo dukrą ir apkamšyti ją lovelėje. O 
Airisė liks Čia. 


— Praėjo devyniolika metų, ponia Fang, — tarė Džeinė. — 

Suprantu, kad nelengva gyventi toliau. Tačiau kitos šeimos to nori. 
Patrikas Dionas, Markas Maloris — jie neabejoja, kad žudikas buvo 
Vu Veiminas. Galbūt metas ir jums susitaikyti su tuo, su kuo jie jau 
seniai susitaikė. 

Airisė kilstelėjo smakrą, ir jos akys buvo kietos kaip titnagas. 

— Aš noriu žinoti tiesą. 

— Iš kur jūs žinote, kad tai me tiesa? Policijos ataskaitoje rašo- 
ma, kad įkalčiai prieš Vu Veiminą buvo nenuginčijami. 

— Policija jo nepažinojo. 

— Ar esate tikra, kad jūs pažinojote? 

— Taip, visiškai. Ir tai mano paskutinė galimybė viską ištaisyti. 

Džeinė niūriai pažiūrėjo į ją. 

— Ką reiškia „paskutinė galimybė ? 

Airisė įkvėpė ir kilstelėjo galvą. Jos žvilgsnis buvo orus ir tiesus. 

— Aš sergu. 

Kambaryje stojo tyla. Šie paprasti žodžiai pribloškė visus. Ai- 
risė sėdėjo nejudėdama, žiūrėdama į Džeinę žvilgsniu, kuris tarsi 
ragino pamėginti pareikšti užuojautą. 

— Man lėtinė leukemijos forma, — tarė Airisė. — Gydyto- 
jai sako, kad galiu išgyventi dar dešimt metų. O gal net dvidešimt. 
Būna dienų, kai jaučiuosi visiškai sveika. O kartais būnu tokia pa- 
vargusi, kad vos galiu atplėšti galvą nuo pagalvės. Vieną dieną ši 
liga tikriausiai pribaigs mane, bet aš nebijau. Aš tik nenoriu mirti 
nesužinojusi tiesos. Nepamačiusi, kaip įvykdomas teisingumas. — Ji 
nutilo, ir pirmą kartą jos balse pasigirdo baimės gaidelė. — Jaučiu, 
kaip laikas slysta pro mano pirštus. 

Frostas atsistojo Airisei už nugaros ir uždėjo ranką jai ant pe- 
ties. Tai buvo paprastas užuojautos gestas; tą galėjo padaryti bet kas, 
bet Džeinei šis prisilietimas ir liūdesys jo akyse sukėlė nerimą. 


— Ji negali šiąnakt likti viena, — tarė Frostas. — Nesaugu. 

— Aš ką tik kalbėjausi su Bela Li, — įsiterpė Tamas. — Po- 


nia Fang gali pernakvoti pas ją, kol kriminalistai ištirs nusikaltimo 


vietą. 

— Aš ją nuvešiu, — pasakė Frostas. 

— Ne, — atrėmė Džeinė. — Ją nuveš Iamas. Ponia Fang, gal 
jums reikėtų susidėti daiktus? — Ji atsistojo. — Detektyve Frosrai, 
prašyčiau eiti su manimi. Reikia patikrinti kiemą. 

— Bet... 

— Frostai. 


Jis pažiūrėjo į Airisę, tada į Džeinę ir galų gale išsekė paskui 
Džeinę pro duris į miglotą naktį. 

Vos tik durys užsidarė, Džeinė tarė: 

— Gal papasakosi man, kas čia vyksta? 

— Kad aš pats nelabai suprantu. Akivaizdu, kad kažkas bando 
ją įbauginti. Nori, kad ji liautųsi klausinėjusi. 

— Ne, aš kalbu apie tave. Kaip atsitiko, kad nusivedei ją vaka- 
rienės? Tapai jos baltuoju riteriu? 

— Aš atėjau paklausinėti, kas atsitiko jos dukrai. Tu tai žinai. 

— Kaip pokalbis virto vakariene? 

— Mes abu norėjom valgyti. Tiesiog taip atsitiko. 

— Visko pasitaiko. Bet vakarieniauti su asmeniu, kurį apklau- 
si? Tai visiškai kas kita. 

— Ji nėra įtariamoji. 

— Mes to nežinome. 

— Dėl Dievo meilės, Ricoli, ji auka. Jos vyras buvo nušautas 
per žudynes, ir dabar ji tenori teisingumo. 

— Mes nežinome, ko ji iš tiesų nori. Jei atvirai, aš nesuprantu, 
ir ko nori tu. 

Geltona priebučio šviesa, išsklaidyta miglos, supo jo galvą it 


vaiduokliška aureolė. Sventasis Baris, skautas, galvojo ji. Policinin- 

kas, kuriuo visada gali pasikliauti. Dabar jis stovėjo priešais ją, veng- 
damas jos žvilgsnio, kaltės persmelktu veidu. 

— Man jos gaila, — tarė jis. 

— Tr tai viskas, ką jauti? 

— Ir gailiuosi, kad... — Jis atsiduso. — Jos vyras mirė prieš 
devyniolika metų, o ji tebemyli jį. Ji vis dar kankinasi dėl jo. Alisa 
paliko mane neiškentusi nė dešimties metų. Aš žiūriu į Airisę ir gal- 
voju: kodėl, po galais, man nepasitaikė tokia kaip ji? 

— Toji moteris galėtų būti tau motina. 

— Ne tai noriu pasakyti. Nesakau, kad noriu su ja susitikinėti! 
Ir kuo čia dėtas amžius? Kalbu apie ištikimybę. Apie žmogų, kurį 
mylėtum visą gyvenimą, kad ir kas atsitiktų. — Jis nusigręžė ir tyliai 
pridūrė: — Aš niekada nesužinosiu, koks tai jausmas. 

Durys atsidarė, ir jie abu atsisuko. Tamas išlydėjo Airisę iš 
namų. Ji linktelėjo Frostui, liūdnai šyptelėjo, tada įsėdo į Tamo au- 
tomobilį. Net kai užpakalinių žibintų šviesos išblėso migloje, Frostas 

— Turiu pripažinti, — mąsliai ištarė Džeinė, — ji privertė 
mane susimąstyti. 

Frostas atsisuko į ją. 

— Apie ką? 

— "Tu teisus dėl vieno. Ji tikrai kažką suerzino. Kažkas labai 
įpyko arba pajuto ganėtinai didelę grėsmę, kad įsilaužtų į jos namus. 
Ir persmeigtų peiliu jos pagalvę. 

— Kas, jei ji teisi ir virėjas nekaltas? 

Džeinė linktelėjo. 

— Manau, metas atidžiau pasidomėti „Raudonojo Fenikso“ 


byla. 


Pasislėpę už aukštų gyvatvorių, Patriko Diono namai Brukline buvo 
nuosavas giraičių ir pievų rojus; iš intymaus pavėsio į saulės nušvies- 
tus gėlynus vingiavo takeliai. Kaltinės geležies vartai žiojėjo atviri, 
ir kai Džeinė su Frostu įsuko į įvažą, jie pastebėjo namą, dunksantį 
tarp vešlių, vaiduokliškai baltų beržų. Tai buvo didžiulis kolonijinio 
stiliaus statinys ant kalvelės, nuo kurios puikiai matėsi plati Diono 
valda. 

— Beje, ką, po galais, reiškia rizikos kapitalas? — paklausė 
Frostas, kai jie pravažiavo pro teniso kortus, pasislėpusius ūksmin- 
goje giraitėje. — Dažnai girdžiu šį terminą. 

— Man atrodo, kai investuoji pinigus, kad užsidirbtum pini- 
gų, — atsakė Džeinė. 

— Ber iš kur gauti pinigų, kad pradėtum verslą? 

— Iš draugų, kurie jų turi. 

— Man reikėtų įsigyti naujų draugų. 

Ji sustojo kieme, kur jau stovėjo du automobiliai, ir įsistebeilijo 
į namą. 

— Bet tu pagalvok. Turi daug pinigų, šitą gražų namą. Ir tavo 
žmona išeina pas kitą vyrą. O dukrą pagrobia tiesiog nuo gatvės. 


Jau geriau būčiau vargšė. — Džeinė žvilgrelėjo į jį. — Ką gi, dabar 

mums teks atlyginti žalą. Sprendžiant iš to, ką pasakė ponas Dionas, 
Tamas jų nesužavėjo. 

Frostas papurtė galvą. 

— Turėsime išmokyti tą vyruką pristabdyti arklius. Jis varo 
visu greičiu. Atrodo, kad kitos pavaros jam neegzistuoja. 

— Bet žinai, ką man primena Tamas? 

— Ką? 

— Mane pačią. Jis atskleidė iki trisdešimties norįs patekti į 
Žmogžudysčių skyrių. — Ji stumtelėjo dureles. — Gali būti, kad 
jam pavyks. 

Jie užlipo granito laiptais, tačiau Džeinei nespėjus paspausti 
skambučio, durys atsidarė, ir prieš juos išdygo žilaplaukis vyras. Įpu- 
sėjęs septintą dešimtį, jis tebeatrodė tvirtas ir gražus, tačiau jo veidas 
buvo sulysęs, o apsmukusios kelnės galėjo reikšti, kad jis neseniai 
neteko svorio. 

— Pamačiau jūsų automobilį, — tarė jis. — Aš — Patrikas 
Dionas. 

— Detekryvė Ricoli, — atsiliepė Džeinė. — O čia mano part- 
neris detektyvas Frostas. 

Jie paspaudė vienas kitam ranką; Patriko paspaudimas buvo 
tvirtas, žvilgsnis ramus. 

— Prašom įeiti. Mes visi svetainėje. 

— Ponas Maloris čia? 

— Taip. Ir aš pakviečiau Merę Gilmor. Vieningas frontas, nes 
mes visi esame nusiminę ir nežinome, kaip padaryti tam galą. 

Įžengusi į vidų Džeinė pamatė išblizgintas medines grindis ir 
grakščią baliustradą, kylančią iki antro aukšto galerijos. Daugiau 
nieko nespėjo pastebėti; Patrikas nusivedė juos tiesiai į svetainę, kur 
jau laukė kiti du lankytojai. 


Markas Maloris gracingai pakilo nuo sofos. Trisdešimties su 

viršum, sportiškas ir įdegęs, nė vieno žilo plaukelio tamsiuose plau- 
kuose. Džeinė nužvelgė jo aligaroriaus odos diržą, Sperry pusbačius, 
Breitling hrmos laikrodį — tas mažas užuominas, kurios šaipėsi: aš 
turiu daugiau pinigų, nei tu kada nors turėsi. Jis abejingai ir pasku- 
bomis paspaudė ranką — kita užuomina, kad nekantrauja eiti prie 
reikalo. 

Trečio asmens kambaryje jie būtų ir nepastebėję, jei nebūtų 
žinoję, kad turi būti. Merė Gilmor buvo maždaug Patriko amžiaus, 
tačiau tokia smulkutė ir sulinkusi, kad beveik nematoma, sukritusi 
į milžinišką fotelį prie lango. Moteriai pamėginus atsistoti, Frostas 
skubiai prišoko prie jos. 

— Prašom nesivarginti, ponia Gilmor. Sėskitės, sėskitės, — pa- 
ragino Frostas, padėdamas jai vėl įsitaisyti fotelyje. Pamačiusi nušvi- 
tusį moters veidą, Džeinė nusistebėjo: iš kur tas Frostas moka elgtis 
su pagyvenusiomis damomis? Jis myli jas, o jos visos myli jį. 

— Mano dukra irgi norėjo dalyvauti, — tarė ponia Gilmor. — 
Bet negalėjo išeiti iš darbo, todėl aš atvežiau jai skirtą laišką. — Ji 
mostelėjo artrito išsukinėta ranka į kavos staliuką. — Ji gavo jį tą pa- 
čią dieną kaip ir aš. Kiekvienais metais mes gauname juos kovo tris- 
dešimtąją, dieną, kai mirė manasis Džojus. Ji tarsi persekioja mus. 
Emociškai. Negi policija negali nieko padaryti, kad sustabdytų ją? 

Ant kavos staliuko gulėjo trys vokai. Prieš paliesdama juos, 
Džeinė išsitraukė iš kišenės pirštines. 

— Nesivarginkite, — tarė Markas. — Nei ant vokų, nei ant 
laiškų niekada nebūna jokių pirštų antspaudų. 

Džeinė paniurusi pažvelgė į jį. 

— Iš kur žinote? 

— Detektyvas Ingersolis tyrė juos laboratorijoje. 

— Jis žino apie šiuos laiškus? 


— Jis irgi juos gauna. Kaip ir kiti, susiję su aukomis, netgi 

mano tėvo verslo partneriai. Koks tuzinas žmonių, kiek mums žino- 
ma. Tai tęsiasi jau kurį laiką, bet kriminalistikos laboratorija niekada 
nieko neranda nei ant vokų, nei ant laiškų. Greičiausiai ji mūvėda- 
ma pirštines juos siunčia. 

— Ponia Fang neigia siuntusi laiškus. 

Markas piktai prunkšcelėjo. 

— Kas dar galėtų? Tai ji įdėjo skelbimą į G/obe. Ji apsėsta savo 
pramanų. 

— Tačiau ji neigia siuntusi bet kokius laiškus. — Pirštinėta 
ranka Džeinė paėmė pirmąjį voką, adresuotą poniai Merei Gilmor. 
Ji ištraukė iš jo turinį: viengubą perlenktą popieriaus lapą. Tai buvo 
dvidešimt penkerių metų Džozefo S. Gilmoro, tapusio žudynių 
Kinų kvartalo restorane auka, nekrologo kopija. Liūdi motina Merė, 
ir sesuo Fibė Morison. Mišios už velionį bus aukojamos Šv. Monikos 
bažnyčioje. Džeinė apvertė lapą ir pamatė vienintelį sakinį, parašytą 
didžiosiomis raidėmis. 

Aš žinau, kas iš tiesų atsitiko. 

— Tokį parį laišką gavau ir aš, — pasakė Markas. — Tokius 
pačius gauname kiekvienais metais. Tik aš gaunu tėvo nekrologą. 

— O aš Dinos, — tyliai ištarė Patrikas. 

Džeinė paėmė voką, adresuotą Patrikui Dionui. Viduje buvo 
keturiasdešimtmetės Dinos Malori, nužudytos kartu su vyru Artūru 
„Raudonajame Fenikse“, nekrologo kopija. Liko dukra iš pirmosios 
santuokos, Šarlotė Dion. Kitoje pusėje buvo tas pats sakinys kaip ir 
Merės Gilmor laiške: 

Aš žinau, kas iš tiesų atsitiko. 

— Detektyvas Ingersolis sakė, kad tokie vokai gana įprasti, jų 
parduodama milijonai, — tarė Markas. — Tušas būdingas bet kuriam 
Bic tušinukui. Laboratorija aptiko mikroskopinių krakmolo granulių, 


kurios rodo, kad siuntėjas mūvėjo latekso pirštines, o pašto ženklai ir 

vokai užklijuojami nesudrėkinus, todėl jokio DNR nėra. Kiekvienais 
metais mes gauname juos tą pačią dieną. Kovo trisdešimtąją. 

— Žudynių dieną, — pridūrė Džeinė. 

Markas linktelėjo. 

— Tarsi mums reikėtų apie ją priminti. 

— O rašysena? — paklausė Džeinė. — Ar ji keičiasi? 

— Visada tos pačios didžiosios raidės. Tas pats juodas tušas. 

— Tačiau šiais metais tekstas kitoks, — įsiterpė ponia Gilmor. 
Ji kalbėjo taip tyliai, kad jie vos išgirdo ją. 

Frostas, stovėjęs arčiausiai jos, švelniai palietė jai petį. 

— Ką norite tuo pasakyti, ponia? 

— Anksčiau, visais kitais metais, ji rašydavo: Negi nenorite su- 
žinoti tiesos? Šiais metais laiške rašoma: Aš žinau, kas iš tiesų atsitiko. 

— Iš esmės ta pati nesąmonė, — tarė Markas. — Tik šiek tiek 
kitais žodžiais. 

— Ne, šiais metais reikšmė visiškai kitokia. — Ponia Gilmor 
pažiūrėjo į Džeinę. — Jei ji kažką žino, kodėl tiesiog neateina ir 
nepasako, kokia toji tiesa? 

— Mes visi žinome tiesą, ponia Gilmor, — kantriai pasakė Par- 
rikas. — Atsakymą mes žinome jau devyniolika metų. Aš visiškai 
pasitikiu Bostono policija ir manau, kad jie žinojo, ką darė, kai baigė 
tyrimą. 

— Ojei jie suklydo? 

— Ponia Gilmor, — vėl prabilo Markas, — šie laiškai turi vie- 
ną tikslą: ji nori, kad mes atkreiprume į ją dėmesį. Mes visi žinome, 
kad toji moteris nėra labai stabili. 

— Ką norite tuo pasakyti? — paklausė Frostas. 

— Patrikai, papasakok jiems, ką sužinojai apie ponią Fang. 

Vyresnysis vyriškis, rodės, nelabai norėjo kalbėti. 


— Abejoju, ar dabar reikėtų į tai gilintis. 

— Norėtume išgirsti, pone Dionai, — paragino Džeinė. 

Patrikas nuleido akis į savo rankas, gulinčias ant kelių. 

— Prieš keletą metų, kai detektyvas Ingersolis pirmą kartą su- 
sidomėjo šiais laiškais, jis papasakojo man, kad ponia Fang serga, 
hmm... didybės manija. Ji tiki esanti iš senos karių giminės. Ji mano, 
kad jos kaip karės šventa misija gyvenime susekti vyro žudiką ir at- 
keršyti jam. 

— Ar galite patikėti? — nusijuokė Markas. — Kaip iš kokios 
kinų muilo operos. Toji moteris visiškai pakvaišusi. 

— Ji Rytų kovos menų žinovė, — įsiterpė Frostas. — Jos moki- 
niai nuoširdžiai ja tiki, o jie tai turėtų atpažinti apsimetėlę. 

— Detektyve Frostai, — atsiliepė Patrikas, — mes nesako- 
me, kad ji apsimetėlė. Ber pats pagalvokite — jos tvirtinimai tikrai 
skamba šiek tiek absurdiškai. Žinau, kad Rytų kovos menai yra pa- 
grįsti senovinėmis tradicijomis, tačiau daug kas yra išgalvota. Visos 
tos legendos ir Džekio Čano filmai. Aš manau, ir detektyvas In- 
gersolis taip mano, kad ponią Fang stipriai sukrėtė vyro mirtis. Ji 
taip ir nesusitaikė su tuo. Todėl, kovodama su savo sielvartu, ji ieško 
gilesnės prasmės, ko nors, kas suteiktų jo mirčiai reikšmingumo, kad 
jis nebūtų tik atsitiktinė pamišėlio auka. Ji nori įrodyti, kad jos vyras 
žuvo ne paprastomis aplinkybėmis, ir ji niekada nesiliaus ieškojusi 
to bevardžio priešo, nes jis vienintelis suteikia jos gyvenimui tiks- 
lą. — Patrikas liūdnai apžvelgė kambarį, pažiūrėjo į Marką. Į Merę 
Gilmor. — Bet mes žinome tiesą. Tai tebuvo beprasmiškas nusikalti- 
mas, įvykdytas nestabilios psichikos žmogaus. Artūras, Dina ir Džo- 
jus mirė absoliučiai be jokios priežasties. Nelengva su tuo susitaikyti, 
tačiau mes susitaikėme. O ponia Fang negali. 

— Ir todėl dabar mes turime taikstytis su šiuo persekiojimu, — 
tarė Markas, rodydamas į vokus ant kavos staliuko. — Ir negalime 


priversti jos liautis juos siuntinėjus. 

— Tačiau nėra įrodymų, kad juos siuntinėja ji, — paprieštara- 
vo Frostas. 

— Ką gi, mes bent jau žinome, kad čia jos darbas, — pareiškė 
Markas, ištraukdamas iš kišenės sulankstytą iškarpą iš Zbe Boston 
Globe. Tai buvo skelbimas, apie kurį Tamas pasakojo Džeinei, api- 
brėžtas ryškia juoda spalva. Po žodžiu NEKALTAS buvo besišypsančio 
„Raudonojo Fenikso“ virėjo, Vu Veimino nuotrauka. Po nuotrauka 
buvo žudynių data ir vienintelis sakinys: TIESA TAIP IR NEBUVO ATS- 
KLEISTA. — Šiuo skelbimu ji tik dar labiau viską pablogino, — tęsė 
Markas. — Dabar visas miestas atkreipė dėmesį, kad ji pamišusi. 
Kaip ir kada tai baigsis? 

— Ar kuris nors iš jūsų apie tai kalbėjotės su ponia Fang? — 
Džeinė nužvelgė kambarį, ir jos žvilgsnis apsistojo ties Marku Maloriu. 

Jis purkštelėjo. 

— Aš, visų pirma, tam nė negaiščiau laiko. 

— Tai jūs nebuvote pas ją nuėjęs? Nebandėte su ja išsiaiškinti? 

— Kodėl jūs klausiate mangs? 

— Nes atrodo, kad jus tai labiausiai siutina, pone Malori, — 
pastebėjo Džeinė. Bet ar jis buvo taip įpykęs, kad įsilaužtų į Airisės 
namus? Kad paliktų jai ant pagalvės perspėjimą? Ji nepakankamai 
gerai pažįsta Marką, kad žinotų, ką jis sugeba. 

— Klausykit, mes visi nusiminę, — tarė Patrikas, nors jo balse 
labiausiai girdėjosi nuovargis. — Tačiau žinome, kad būtų nepro- 
tinga bandyti susisiekti su ta moterimi. Praeitą savaitę skambinau 
detektyvui Ingersoliui, tikėjausi, kad jis padės mums. Tačiau jis dar 
nepaskambino man. 

— Jis išvykęs iš miesto, — tarė Džeinė. Ji susirinko vokus ir 
sukišo juos į įkalčių maišelį. — Mes pasikalbėsime su juo, kai sugrįš. 
O kol kas — informuokite mane, jei gausite dar ką nors panašaus. 


— O mes būtume dėkingi, jei informuotumėte mus, — pasakė 


Patrikas. 

Džeinė vėl paspaudė visiems ranką. Marko paspaudimas vėl 
buvo abejingas, tarsi jis jau nusprendė, kad iš policijos jokios nau- 
dos. Tačiau Patrikas sulaikė jos ranką ir palydėjo juos iki durų, aiš- 


kiai apgailestaudamas, kad jie išeina. 


— Prašom skambinti man bet kuriuo metu, — tarė jis. — Dėl 
šito reikalo, ar... — Jis nutilo, ir jo akis trumpam apgaubė šešėlis. — 
Dėl viso kito. 


— Apgailestaujame, kad vėl teko sužadinti jūsų prisiminimus, 
pone Dionai, — tarė Džeinė. — Matau, kaip jums sunku. 

— Ypač kad tai glaudžiai susiję su... kitu įvykiu. — Jis nutilo; 
jo pečiai nusviro. — Manau, žinote apie mano dukterį. 

Džeinė linktelėjo. 

— Apie Šarlotę kalbėjausi su detektyvu Bukholeu. 

Paminėjus dukters vardą, jo veidas susitraukė iš skausmo. 

— Dinos mirtis buvo didelis smūgis. Tačiau niekas neprilygsta 
vaiko netekčiai. Vienintelio vaiko. Šie laiškai ir tas skelbimas laikraš- 
tyje iš naujo sukelia skausmą. Štai kas skaudžiausia, detektyve. Štai 
kodėl noriu, kad tai baigtųsi. 

— Padarysiu viską, ką galiu, pone Dionai. 

Nors jie jau buvo atsisveikinę, jis vėl suspaudė jos ranką, ir tas 
atsisveikinimas taip prislėgė Džeinę, kad iki pat automobilio ji ne- 
ištarė nė žodžio. Ji atrakino dureles, tačiau iškart nesėdo. Kurį laiką 
popietės šešėlius. Jis turi viską, tačiau kartu neturi nieko, galvojo 
Džeinė, ir tai matyti jo veide. Liūdnoje lūpų linijoje, įkritusiuose 
paakiuose. Po devyniolikos metų dukters dvasia vis dar persekioja 
jį, kaip persekiotų bet kurį tėvą. Kai turi vaiką, tavo širdis visą laiką 
pasaulio valioje. 

— Detektyvai? 


Atsisukusi Džeinė pamatė ponią Gilmor, besileidžiančią veran- 

dos laiptais. Ji ėjo jų link su niūriu pasiryžimu, oriai nešdama savo 
sulinkusią nugarą. 

— Turiu pasakyti vieną dalyką, kol dar neišvažiavote. Žinau, 
Patrikas ir Markas įsitikinę, kad reikalas jau išspręstas. Kad nėra ko 
abejoti dėl to, kas atsitiko restorane. Bet kas, jei jie klysta? Kas, jei 
mes iš tiesų 7ežin0me tiesos? 

— Vadinasi, jūs abejojate, — tarė Džeinė. 

Moteris kietai sučiaupė lūpas. 

— Taip. Prisipažinsiu. Mano sūnus Džojus nebuvo šventasis. 
Labai stengiausi gerai jį auklėti. Tačiau aplinkui buvo tiek pagundų, o 
blogi žmonės tik ir laukia progos. — Ji įdėmiai pažiūrėjo į Džeinę. — 
Tikriausiai žinote, kad Džojus buvo įsivėlęs į nešvarius reikalus. 

— Žinau, kad jis dirbo Kevinui Donobhju. 

Paminėjus tą vardą, ponia Gilmor išrėžė: 

— Tas mėšlo gabalas! Ir visas Donohju klanas. Bet mano Džo- 
jus žavėjosi valdžia ir mėgo lengvus pinigus. Jis manė, kad Donohju 
pamokys jį, kaip ką daryti. O kai suprato, kur įsivėlė, jau buvo per 
vėlu. Donohju nebūtų jo paleidęs. 

— Jūs manote, kad jūsų sūnų jis nužudė? 

— Tokia mintis man buvo kilusi nuo pat pradžių. 

— Bet nėra įrodymų, ponia Gilmor. 

Moteris karkiamai užsikosėjo. 

— Manote, kad Donobhju negalėjo papirkti poros policininkų? 
Jis galėjo paveikti bet kokį tyrimą. 

— Tai rimtas kaltinimas. 

— Aš iš Pietų. Žinau, kas vyksta šiame mieste, ir žinau, ką gali 
pinigai. — Ji prisimerkusi įsistebeilijo į Džeinę. — Neabejoju, kad 
jūs taip pat, detektyve. 

Menamas kaltinimas privertė Džeinę sustingti. 


— Jūsų nuogąstavimams aš skirsiu reikiamą dėmesį, ponia Gil- 

mor, — ramiai atsiliepė ji ir įsėdo į automobilį. Nuvažiuodama per 
galinio vaizdo veidrodėlį ji pamatė moterį, tebestovinčią kieme ir 
piktai dėbsančią jiems pavymui. 

— Jos tikrai nepavadinsi miela senučiuke, — sumurmėjo 
Džeinė. 

Frostas apstulbęs susijuokė. 

— Arji ką tik apkaltino mus kyšių ėmimu? 

— Būtent tai ir padarė. 

— O atrodė tokia miela. 

— Tau jos visos mielos. Dar nesutikai tokios, kuri tau nepatik- 
tų. Ar tokios, kuriai nepatiktum tu. 

Suskambo Frosto mobilusis. Kai jis atsiliepė, Džeinė ėmė gal- 
voti, kaip lengvai Frostui pavyksta sužavėti pagyvenusias damas. Re- 
gis, jam tikrai pavyko rasti kelią į Airisės Fang širdį, moters, kuri vis 
dar buvo ganėtinai jauna, kad būtų graži ir grėsminga. Ji prisiminė 
Patriko žodžius apie ją: giliai sukrėsta. Didybės manija. Manosi esanti 
iš karių giminės. Galbūt Airisė ir gyvena iliuzijomis, tačiau kažkas 
tikras įsilaužė į jos namus ir persmeigė peiliu pagalvę. Kz tu suerzi- 
nai, Airise? 

Frostas atsidusęs spustelėjo telefono mygtuką. 

— Matyt, mūsų diena dar nesibaigė. 

— Kas skambino? 

— Nekilnojamojo turto agentas iš Nepo garvės. Visą dieną 
bandžiau jam prisiskambinti. Jis sako, kad šįvakar turįs išvykti iš 
miesto, bet jei mes norime apžiūrėti tą namą, jis susitiks su mumis 
po valandos. 

—- Kaip suprantu, grįžtame į Kinų kvartalą? 

Frostas linktelėjo. 


— Atgal į Kinų kvartalą. 

Blėstančio saulėlydžio šviesoje Nepo gatvė buvo it šešėlių dengiamas 
kanjonas, įsispraudęs tarp keturaukščių pastatų. Džeinė su Frostu 
stovėjo priešais kažkada buvusį „Raudonojo Fenikso“ restoraną ir 
bandė įžiūrėti vidų, tačiau už grotuotų langų Džeinė matė tik plonas 
užuolaidas, sudriskusias ir beveik permatomas nuo senatvės. 

— Ponas Kvanas jau penkiolika minučių vėluoja. 

— Ar negali paskambinti jam į mobilųjį? 

— Nemanau, kad jis turi mobilųjį. Šiandien visą dieną gau- 
džiau telefonu per jo biurą. 

— Nekilnojamojo turto agentas neturi mobiliojo? 

— Aš tik tikiuosi, kad mudu supratome vienas kitą. Jis kalba su 
labai stipriu kinišku akcentu. 

— Mums praverstų Iamas. Kur jis? 

— Sakė, kad ateis. 

Džeinė atsitraukė toliau į gatvę ir nužvelgė aprūdijusiais gaisri- 
nes kopėčias ir užkaltus langus. Dar praeitą savaitę ji ir kriminalis- 
tų komanda vaikštinėjo tais pačiais namų stogais ieškodami kulkų 
gilzių. Čia pat už kampo buvo skersgatvis, kuriame ir rasta moters 


ranka. Si gatvė, šis pastatas, rodės, buvo pradinis visų įvykių taškas. 

— Regis, jis seniai apleistas. Nors čia, miesto centre, turėtų 
būti vertingas nekilnojamojo turto objektas. 

— Nepamiršk, kad čia nusikaltimo vieta. Tamas sako, kad 
šiame rajone žmonės tikrai tiki dvasiomis. O namas, kuriame vai- 
denasi, yra nelaimė. — Jis nutilo ir pažiūrėjo į gatvę. — Gal tai 
muūsiškis? 

Pagyvenęs kinas ėjo šlubčiodamas, tarsi jam skaudėtų klubą, 
tačiau su savo ryškiai raudonais Reebok bateliais judėjo stebėtinai 
vikriai, lengvai peržengdamas šiukšlių maišą ir skindamasis kelią 
nelygiu šaligatviu. Švarkas buvo keliais dydžiais per didelis, tačiau 
jis dėvėjo jį manieringai, tarytum dabita profesorius, išėjęs vakare 
pasivaikščioti. 

— Ponas Kvanas? 

— Sveiki, sveiki. Jūs detektyvas Frostas? 

— Taip, pone. O čia mano partnerė detektyvė Ricoli. 

Vyras išsišiepė, ir sužibo du auksiniai dantys. 

— Žinokite, aš visada paisau įstatymų, suprantat? Taip? Viskas 
yra teisėta. 

— Pone, aš jums skambinau ne dėl to. 

— Labai gera vieta Nepo garvė. Trys butai viršuje. Apačioje 
gera vieta verslui. Gal restoranui ar krautuvei. 

— Pone Kvanai, mes tiesiog norėtume apsižvalgyti viduje. 

— Už namo dvi vietos gyventojų automobiliams... 

— Ar jis nori jį mums parduoti, ar parodyti? — sumurmėjo 
Džeinė. 

— ... statybų kompanija Honkonge nebenori jo valdyti, todėl 
parduoda už labai gerą kainą. 

— Tai kodėl jis dar neparduotas? — pasiteiravo Džeinė. 

Klausimas, rodės, išmušė jį iš vėžių, ir jis staiga užsičiaupė. 


Tamsoje jo raukšlės pagilėjo ir veidas paniuro. 

— Čia vyko blogi dalykai, — pagaliau prisipažino jis. — Nie- 
kas nenori jo pirkti ar nuomotis. 

— Pone, mes norime tik apžiūrėti, — tarė Frostas. 

— Kodėl? Ten tuščia, nėra į ką žiūrėti. 

— Tai policijos reikalas. Prašom atrakinti duris. 

Kvanas nenoromis išsitraukė didžiulį raktų ryšulį, kuris su- 
žvangėjo kaip kalėjimo prižiūrėtojo raktų žiedas. Neapšviestoje ga- 
tvelėje jis kankinamai ilgai ieškojo reikiamo rakto, tada įkišo jį į spy- 
ną. Kurtinamai sugirgždėję varteliai atsivėrė, ir jie įžengė į kažkada 
buvusį „Raudonojo Fenikso“ restoraną. Ponas Kvanas spustelėjo 
jungiklį, ir virš galvų užsižiebė vieniša plika lemputė. 

— Ar čia tik toks apšvietimas? — paklausė Džeinė. 
pečiais. 

— Reikės nupirkti daugiau lempučių. 

Džeinė nuėjo į tos niūrios vietos vidurį ir apsidairė. Kaip Kva- 
nas ir sakė, pastatas buvo tuščias, ir ji pamatė tik plikas, linoleumu 
dengtas grindis, suskilinėjusias ir pageltusias nuo senatvės. Tik prie 
baro pritvirtintas kasos aparatas rodė, kad kažkada čia būta restorano. 

— Mes jį išvalėme, perdažėme, — pasakė ponas Kvanas. — 
Padarėme tokį, koks buvo anksčiau, bet vis tiek niekas nenori pirk- 
ti. — Jis pasipiktinęs papurtė galvą. — Kinai pernelyg prietaringi. 
Jie net kojos nenori įkelti. 

Aš jų nekaltinu, pagalvojo Džeinė, kai jos odą pakuteno šaltas 
oro gūsis. Smurtas palieka savo žymę, dvasinę dėmę, kurios nenu- 
plausi vien su muilu ar balikliu. Tokioje uždaroje vietoje kaip Kinų 
kvartalas visi prisimins, kas atsitiko šiame pastate. Ir sudrebės, pra- 
eidami pro jį Nepo gatve. Net jei šį pastatą nugriautų ir pastatytų 
naują, tie, kurie žino jo bjaurią praeitį, nepamirštų, jog jis stovi ant 


kruvinos žemės. Džeinė nužvelgė linoleumą, tas pačias grindis, ku- 

riomis tekėjo kraujas. Nors sienos buvo perdažytos, o kulkų paliktos 
žymės užglaistytos, šių grindų siūlėse ir plyšiuose vis dar likę chemi- 
nių kraujo pėdsakų. Staiga jos akyse stojo nuotrauka iš nusikalti- 
mo vietos. Suglebęs kūnas, gulintis tarp išsibarsčiusių kartoninių 
dėžučių. 

Šioje vietoje mirė Džojus Gilmoras. 

Ji atsigręžė į kasos aparatą, ir jos atmintyje iškilo kita nusikal- 
timo vietos nuotrauka: Džeimso Fango kūnas su nusmukusiais ant 
veido akiniais, tvarkinga padavėjo liemene ir juodomis kelnėmis. 
Jis sudribo į kampą už prekystalio, o aplinkui jį mėtėsi dolerių 
banknotai. 

Džeinė atsisuko. Nukreipė žvilgsnį į kampą, kur kažkada 
stovėjo keturvietis staliukas. Įsivaizdavo Diną ir Artūrą Malorius, 
gurkšnojančius arbatą, besišildančius tą vėsų kovo vakarą. Vaizdas 
staiga dingo, o vietoj jo atsirado policijos nuotrauka, daryta po ke- 
lių valandų. Artūras Maloris, vis dar sėdintis kėdėje, sukniubęs ant 
išsiliejusių arbatos puodelių. O už kelių pėdų jo žmona Dina, veidu 
gulinti ant grindų; jos kėdė apversta bandant pabėgti. Stovėdama 
šiame tuščiame kambaryje Džeinė galėjo įsivaizduoti, kad girdi šū- 
vių aidą, dūžtančio porceliano barškesį. 

Ji pasisuko virtuvės link, kur mirė virėjas. Staiga jai dingo noras 
peržengti per tą slenkstį. Frostas įėjo pirmas ir uždegė šviesą. Ir vėl 
užsižiebė tik viena lemputė. Džeinė nusekė paskui jį ir prieblandoje 
pamatė pajuodavusią viryklę, šaldytuvą ir nerūdijančio plieno spin- 
teles. Betoninės grindys buvo išvagotos amžiaus žymių. 

Džeinė nuėjo prie rūsio durų. Čia, savo kūnu užrėmęs duris, 
gulėjo Vu Veiminas, virėjas. Čia jis ir išleido paskutinį kvapą. Žvelg- 
dama žemyn ji kone matė patamsėjusias grindis toje vietoje, beroną, 
suteptą krauju. Ji prisiminė, koks keistai nepaliestas buvo jo veidas, 


išskyrus vienintelę skylutę smilkinyje. Kulka rikošeravo jo kaukolėje 

suardydama pilkąją smegenų medžiagą, tačiau jį nužudė ne iš karto. 
Jie tai žinojo, nes paskutinėmis gyvenimo akimirkomis, kol jo šir- 
dis plakė, jis gausiai kraujavo, ir iš žaizdos ant laiptų išsiliejo ištisas 
krioklys. 

Ji atidarė duris ir nužvelgė medinius laiptus, kurie leidosi į tam- 
są. Virš galvos styrojo lempos laidas. Ji truktelėjo jį, tačiau nieko 
neįvyko; ši lemputė buvo perdegusi. 

Frostas nuėjo per virtuvę prie kitų durų. 

— Arjos veda į lauką? 

— Į vidinį kiemą, — atsakė ponas Kvanas. — Į automobilių 
aikštelę. 

Frostas atidarė duris ir pamatė dar vienus užrakintus vartelius. 

— Čia tas skersgarvis. Ataskaitoje rašoma, kad juo ir atėjo virė- 
jo žmona. Ji išgirdo šūvius ir atskubėjo pažiūrėti, ar nieko nenutiko 
jos vyrui. Ir rado jį gulintį negyvą virtuvėje. 

— Vadinasi — teoriškai — jei tos durys buvo neužrakintos, 
pro jas galėjo patekti bet koks įsibrovėlis, — tarė Džeinė. 

Kvanas suglumęs žvalgėsi į detektyvus. 

— Koks įsibrovėlis? Virėjas pats nusižudė. 

— Mes iš naujo tiriame šį įvykį, pone Kvanai, — tarė Fros- 
tas. — Norime įsitikinti, kad niekas nepraslydo pro akis. 

Nekilnojamojo turto agentas nusivylęs papurtė galvą. 

— Tai buvo labai didelė nelaimė Kinų kvartalui, — sumurmė- 
jo jis, aiškiai praradęs viltį atsikratyti šio prakeikto pastato. — Ge- 
baigėte, eikime, gerai? Aš užrakinsiu. 

Džeinė užvertė galvą į antrąjį aukštą. 

— Vu Veiminas ir jo šeima gyveno antrame aukšte. Gal paro- 
dytumėte jo butą? 


— Ten nėra į ką žiūrėti, — numykė Kvanas. 

— Vis tiek norėtume žvilgtelėti. 

Jis sunkiai atsiduso, tarsi jie prašytų neįmanomos paslaugos. 
Tada vėl išsitraukė sunkų raktų ryšulį ir ilgai ieškojo reikiamo rak- 
to. Sprendžiant iš to, kiek raktų kabėjo ant to didžiulio žiedo, šiam 
žmogui priklausė pusė Kinų kvartalo. Galų gale jis surado tinkamą 
ir nusivedė juos prie išėjimo iš virtuvės, į vidinį kiemą. 

Kaip ir fasadinis įėjimas į „Raudonojo Fenikso“ restoraną, taip 
ir durys į viršuje esančius butus buvo apsaugotos metaliniais varte- 
liais. Prieblandos šešėliai į naktį sutirštėjo, ir Frostui teko pašviesti 
savo prožektoriumi, kad Kvanas galėtų įkišti raktą. Surūdiję vyriai 
sudejavo, kai jis atvėrė vartelius, o tada teko atrakinti dar vieną spy- 
ną, kad jis galėtų atidaryti duris. 

Viduje pasitiko aklina tamsa. Laiptų lemputė buvo perdegusi, 
tad Džeinė užžiebė savo prožektorių ir pamatė laiptus, vedančius į 
viršų, turėklus, nublizgintus daugybės riebaluotų rankų. Už nugaros 
girdėjosi sunkus pono Kvano, besiropščiančio iš paskos, alsavimas. 

Laiptų viršuje ji stabtelėjo prie durų į antro aukšto butą. Jos 
buvo neužrakintos, tačiau jai nesinorėjo jų atidaryti, nesinorėjo 
pamatyti, kas slypi už jų. Ji stovėjo uždėjusi ranką ant rankenos, 
liesdama šaltą kaip ledas metalą. Tik išgirdusi, kaip ponas Kvanas 
pasiekė viršutinį laiptelį ir sušnopavo jai į nugarą, ji pagaliau stum- 
telėjo duris. 

Ji ir Frostas įžengė į kažkada buvusius Vu Veimino namus. 

Užkalti langai nepraleido jokios šviesos iš garvės. Nors butas 
jau ilgus metus buvo tuščias, Džeinė vis dar galėjo užuosti kažkada 
čia gyvenusiųjų kvapus. Ore buvo juntamas silpnas smilkalų ir apel- 
sinų kvapas, sustingęs aklinoje tamsoje. Ji nukreipė prožektoriaus 
spindulį į grindis ir pamatė amžių paliktas įbrėžas ir randus, kuriuos 
paliko dažnai brūžinamos kėdžių kojos ar velkami baldai. 


Ji nuėjo prie durų tolimajame kambario gale, ir kai įžengė pro 

jas, smilkalų kvapas ir dvasių buvimas, rodės, dar labiau sustiprėjo. 
Šio kambario langai taip pat buvo užkalti lentomis, ir jos prožek- 
torius buvo per silpnas ginklas, kad įveiktų tamsos užuolaidą. Jo 
spindulys nuslydo siena, per senų vinių paliktas skyles ir kažkokią 
išskydusią dėmę. 

Į ją spoksojo veidas. 

Džeinė aiktelėjusi atšoko ir atsimušė į Frostą. 

— Kas nutiko? — paklausė jis. 

Baimė atėmė balsą, ir ji tylėdama pašvietė į įrėmintą portretą, 
kabantį ant sienos. Priėjus arčiau, smilkalų kvapas tapo nepakelia- 
mai stiprus. Po portretu stovėjo žemas staliukas, ant kurio ji pamatė 
smilkalų lazdelių liekanas, nudegusias iki gumbelių pelenų krūvoje. 
Ant porcelianinės lėkštutės buvo penki apelsinai. 

— Tai jis, — sumurmėjo Frostas. — Čia virėjo nuotrauka. 

Džeinė ne iš karto pamatė, tačiau pažiūrėjusi atidžiau supra- 
to, jog Frostas teisus. Vyras nuotraukoje iš tiesų buvo Vu Veimi- 
nas, tačiau į juos žiūrėjo ne žmogžudys maniakas. Šioje nuotraukoje 
jis juokėsi spausdamas rankoje meškerę, o beisbolo kepuraitė buvo 
žaismingai pakreipta. Laimingas žmogus laimingą dieną. 

— Panašu į šventyklą jo atminimui, — pasakė Frostas. 

Džeinė paėmė nuo lėkštės apelsiną ir pauostė. Pamatė, kad vie- 
nas galas buvo pažaliavęs. Jis tikras, pagalvojo ji ir atsisuko į poną 
Kvaną, kuris tarpduryje buvo vos įžiūrimas. 

— Kas dar turi raktą nuo šio pastato? 

— Niekas, — atsakė jis, sužvangindamas raktų ryšuliu. — Aš 
turiu vienintelį raktą. 

— Tačiau šie apelsinai švieži. Kažkas neseniai čia buvo. Kažkas 
paliko šią auką ir degino smilkalus. 

— Šie raktai visada su manimi, — spyrėsi Kvanas ir patvirtin- 


damas garsiai subarškino raktus. 

— Vartai apačioje turi įleistinę spyną, — tarė Frostas. — Jos 
taip lengvai neatrakinsi. 

— Tai kaip tuomet kažkas galėjo... — Ji staiga nutilo. Pasisuko 
durų pusėn. 

Laiprais kažkas lipo. 

Džeinė akimirksniu išsitraukė ginklą ir suspaudė abiem ran- 
komis. Pastūmusi į šoną poną Kvaną, ji žaibiškai išlėkė iš miegamo- 
jo. Sėlindama per svetainę stipriai besitrankančia širdimi, ji išgirdo 
Frosto žingsnius dešinėje. Užuodė smilkalus, pelėsius ir prakaitą, 
aibę detalių, užplūdusių ją vienu metu. Tačiau ji žiūrėjo į laiptinės 
duris, juodą tambūrą, kuriuo kažkas artinosi jų link. Tas kažkas stai- 
ga įgavo žmogaus formą. 

— Stok! — šūktelėjo Frostas. — Bostono policija! 

— Ei, Frostai. — Džonis Tamas apstulbęs susijuokė. — Čia aš. 

Už nugaros Džeinė išgirdo baimingą pono Kvano spygtelėjimą. 

— Kas jis? Kas jis? 

— Kad tave kur, Tamai, — iškvėpdamas tarė Frostas ir įsikišo 
ginklą į dėklą. — Būčiau nunešęs tau galvą. 

— Tu gi sakei, kad susitiksime čia, ar ne? Būčiau atvažiavęs 
anksčiau, bet įstrigau spūstyje grįždamas iš Springfildo. 

— Kalbėjaisi su hondos savininku? 

— Taip. Jis sakė, kad ji buvo pavogta tiesiog iš kiemo. Ir kad 
GPS ne jo. — Jis apšvietė prožektoriumi kambarį. — Tai kas čia 
vyksta? 

— Ponas Kvanas aprodo mums namą. 

— Jame jau seniai niekas negyvena. Ką čia galima pamatyti? 

— Daugiau nei tikėjomės. Čia Vu Veimino butas. 

Tamo prožektorius apšvietė pelėsių plotus ir nuo lubų byrantį 
tinką. 


— Si vieta primena apdailos švino dažais laikotarpį. 

— Čia nėra jokio švino, — atkirto Kvanas. — Ir jokio asbesto. 

— Ber pažiūrėk, ką mes radome, — tarė Džeinė, nusisukdama 
miegamojo link. — Kažkas lankėsi šiame bute. Ir paliko... — Ji sus- 
tingo, nukreipusi prožektoriaus spindulį į tuščią sieną. 

— Ką paliko? 

Tikriausiai žiūriu ne į tą vietą, pagalvojo ji ir nukreipė spindulį 
į šoną. Iuščia. Ji ėmė gainioti spindulį po visą kambarį, kol apšvietė 
mažą staliuką su smilkalais ir apelsinais. Siena virš jo buvo tuščia. 

— Čia dabar kas? — sušnabždėjo Frostas. 

Pro savo pačios širdies plakimą ji išgirdo vienu metu atsegamus 
tris ginklų dėklus. Išsitraukusi savo ginklą, ji sušnabždėjo: 

— Tamai, nusivesk poną Kvaną į laiptinę ir lik ten su juo. Fros- 
tai, tu su manim. 

— Kodėl? — ėmė priešintis ponas Kvanas, kai Tamas išstūmė 
jį iš kambario. — Kas vyksta? 

— Durys ten, — sumurmėjo Džeinė, pašviesdama į juodą sta- 
čiakampį. 

Ji ir Frostas ėmė slinkti jų link, prožektoriais naršydami kiek- 
vieną tamsų kampą. Jos kvėpavimas virto šniokštimu ausyse, visi 
pojūčiai paaštrėjo it deimantų smaigaliai. Ji juto tamsos kvapą, švie- 
sos blyksnius primenantį prožektoriaus spindulio judėjimą. Ginklo 
svorį, tokį sunkų ir raminantį. Z0ji moteris ant stogo irgi turėjo ginklą, 
bet jis jos neišgelbėjo. 

Džeinė įsivaizdavo, kaip ašmenys perskrodžia jos riešų kaulus, 
kaklą ir trachėją, ir staiga pabūgo peržengti per tą slenkstį ir susidur- 
ti su tuo, kas laukia jų kitoje pusėje. 

Vienas, du, trys. Pirmyn. 

Ji įpuolė pirmoji, pritūpė ir pašvietė aplinkui. Girdėdama už 
savęs sunkų Frosto šnopavimą, nužvelgė porcelianinį tualetą, kriau- 


klę, rūdžių dėmėmis išmargintą vonią. Jokių pabaisų su kardais. 

Kitos durys. 

Šį kartą pirmas ėjo Frostas. Jie pateko į miegamąjį su atsilu- 
pusiais ir nukarusiais tapetais, tarsi kambarys nertųsi iš savo odos. 
Jokių baldų, nėra kur slėptis. 

Pro dar vienas duris jie sugrįžo atgal į svetainę, į pažįstamą teri- 
toriją. Džeinė išėjo į laiptinę, kur laukė Tamas su ponu Kvanu. 

— Nieko? — pasiteiravo Tamas. 

— Toji nuotrauka pati neišėjo. 

— Mes visą laiką stovėjome čia, laiptinėje. Pro mus niekas ne- 
praėjo. 

Džeinė įsikišo ginklą į dėklą. 

— Tai kaip, po galais... 

— Ricoli! — šūktelėjo Frostas. — Žiūrėk! 

Jie rado Frostą stovintį prie miegamojo lango, kur kabėjo port- 
retas. Kaip ir visi kiti langai, šis buvo užkaltas, tačiau kai Frostas pa- 
judino lentą, ji lengvai pasisuko į šoną, prilaikoma vienintelės vinies 
virš rėmo. Džeinė pažvelgė pro angą ir pamatė, kad langas išeina į 
Nepo gatvę. 

— Čia gaisrinės kopėčios, — tarė Frostas. Jis iškišo galvą ir 
ištempė kaklą. — Ei, ten kažkas juda! 

— Ljsk, lįsk! — paragino Džeinė. 

Frostas nerangiai perkėlė savo ilgas rankas ir kojas per palan- 
gę ir dribtelėjo į laiptų aikštelę. Tamas išsirito paskui jį vikriai kaip 
akrobaras. Paskutinė išsiropštė Džeinė ir, nušokusi ant metalinių 
aikštelės grotų, nužvelgė gatvę apačioje. Sulūžusios dėžės, sudužę 
buteliai. Kad ir kaip vertinsi, krytis baigtųsi blogai. Ji prisivertusi 
sukaupė dėmesį į kopėčias viršuje, kuriomis jau kerėpšlinosi Frostas, 
garsiai skelbdamas visam pasauliui, kad jie kažką vejasi. 

Ji ropštėsi paskui Tamą, kabindamasi į slidų metalą, jausdama, 


kaip lengvas vėjelis vėsina prakaitą ant jos veido. Frostas garsiai įkvė- 

pė, ir ji nakties fone pamatė jo kojų siluetą, kai jis prisitraukė prie 
krašto ir užvirto ant stogo. Nuo jo judesių virpėjo kopėčių pakopos, 
ir Džeinė akimirką išsigando, kad gembės neišlaikys, kad trijų kūnų 
svoris išklibins metalinę konstrukciją, ir jie ištykš ant šaligatvio apa- 
čioje. Ji sustingo, įsikibusi į kopėčias, bijodama, kad netgi vėjo gūsis 
gali atnešti nelaimę. 

Išgirdus riksmą viršuje jos sprandas pašiurpo. Frostas. 

Ji užvertė galvą, tikėdamasi pamatyti atsiritantį jos link kūną, 
tačiau tepamatė Tamą, įveikiantį paskutinę pakopą ir dingstantį ant 
stogo. Apimta šleikščios baimės, Džeinė ėmė kepurnėtis jam iš pas- 
kos. Pasiekusi stogo kraštą, ji išjudino čerpės gabaliuką, ir šis nu- 
skriejo žemyn į tamsą. Drebančiomis rankomis ji prisitraukė prie 
stogo krašto ir užšliaužė ant stogo. Už kelių pėdų pastebėjo Tamą. 

Frostas. Kur Frostas? 

Ji pašoko ir nužvelgė stogą. Akies krašteliu sugavo šešėlį, tols- 
tantį taip sparčiai, kaip tamsoje galėtų judėti tik katė. Po nakties 
dangumi Džeinė matė tuščius stogus, susiliejančius vienas su kitu, 
kyšančius kaminus ir ventiliacijos angas. Bet Frosto nesimatė. 

Dievulėliau, jis nukrito. Jis kur nors ant žemės, miręs arba mer- 
dėja. 

— Frostai? — suriko Tamas, apeidamas ratu stogą. — Frostai? 

Džeinė išsitraukė mobilųjį. 

— Čia detektyvė Ricoli. Pajūrio ir Nepo garvių sankirta. Su- 
žeistas pareigūnas... 

— Jis čia! — sušuko Tamas. — Padėk man jį užtraukti! 

Ji skubiai atsisuko ir pamatė Tamą, klūpantį prie stogo krašto, 
tarsi jis ketintų nerti į gatvę apačioje. Ji įsigrūdo telefoną į kišenę 
ir pribėgo prie jo. Erostas kabėjo abiem rankomis įsikibęs į nute- 
kamąjį vamzdį, o jo kojos kadaravo virš gatvės. Tamas atsigulė ant 


pilvo ir sugriebė Frostą už kairiojo riešo. Sioje vietoje stogas buvo 

nuožulnus, todėl menkiausias klaidingas judesys abiem galėjo baig- 
tis liūdnai. Džeinė klestelėjo ant pilvo šalia Tamo ir sugriebė Frostą 
už dešiniojo riešo. Kartu jie ėmė traukti, stengdamiesi užtempti jį 
per šiurkščias čerpes, kurios kliuvo už Džeinės švarko ir braižė odą. 
Garsiai sudejavęs, Frostas šlumštelėjo ant stogo šalia jų ir kurį laiką 
tysojo gaudydamas orą. 

— Jėzau, — iškvėpė jis. — Maniau, kad mirsiu! 

— Kas, po galais, atsitiko, ar užkliuvai ir nugriuvai? — paklau- 
sė Džeinė. 

— Aš vijausi jį, bet prisiekiu — jis 2uskriejo per šį stogą kaip 
šikšnosparnis iš pragaro. 

— Apie ką tu kalbi? 

— Negi jūs nematėte? — Frostas atsisėdo; netgi tamsoje Džei- 
nė matė, koks jis išbalęs ir virpantis. 

— Aš nieko nemačiau, — pasakė Tamas. 

— Jis buvo čia, kur dabar esate jūs. Atsisuko ir pažiūrėjo tiesiai 
į mane. Aš atšokau ir netekau pusiausvyros. 

— Jis? — tarė Džeinė. — Tu kalbi apie žmogų ar apie ką? 

Frostas virpulingai atsiduso. Nusisukęs nužvelgė Kinų kvartalo 
stogus. 

— Nežinau. 

— Kaip gali nežinoti? 

Frostas lėtai atsistojo ir pažiūrėjo į tą pusę, kur nuskriejo toji 
būtybė — kad ir kas ji būtų. 

— Jis judėjo per greitai, kad būtų žmogus. Tai viskas, ką galiu 
pasakyti. 

— Čia tamsu, Frostai, — pasakė Tamas. — Kai esi susijaudi- 
nęs, sunku pasakyti, ką matai. 

— Žinau, skamba keistai, bet čia 42ž4as buvo, kažkas, ko anks- 


čiau nesu matęs. Turite patikėti manimi! 

— Gerai. — Džeinė paplekšnojo jam per petį. — Aš tikiu ta- 
vim. 

— Bet tu netiki, ar ne? 

Tamsoje jie pamatė, kaip sujudėjo Tamo pečiai. 

— Čia Kinų kvartalas. Gali nutikti keistų dalykų. — Jis nusi- 
juokė. — Galbūt čia iš tiesų vaidenasi. 

— Ten nebuvo vaiduoklis, — tarė Frostas. — Sakau jums, ta 
būtybė buvo iš kūno ir kraujo, stovėjo štai čia. Ji buvo :/kra. 

— Ber niekas jos nematė, išskyrus tave, — pasakė Tamas. 

Frostas nužingsniavo per stogą ir sustojo žvelgdamas į gatvę 
apačioje. 

— Gali būti, kad ne visai taip. 

Džeinė nusekė jam iš paskos ir pamatė gaisrines kopėčias, ku- 
riomis jie užlipo. Po jomis buvo Nepo gatvė, apšviesta blankaus gat- 
vės žibinto. 

— Matai? — paklausė Frostas, parodydamas į kampą, į daiktą, 
įmontuotą ant pastato. 


Stebėjimo kamera. 

Netgi pusę dešimtos vakaro Dedhamo apsaugos darbuotojai tebebu- 
vo darbe, stebėjo, kas vyksta Didžiojo Bostono rajone. 

— Blogiečiai paprastai imasi darbo sutemus, — pasakė Ga- 
sas Džiljemas, lydėdamas detektyvus pro kažkokio banko stebėjimo 
ekranus. — Todėl mes irgi negalime miegoti. Jei suveikia kuri nors iš 
mūsų signalizacijų, mes iškart skambiname Bostono policijai. — Jis 
spragtelėjo pirštais. — Jei jums kada nors prireiks apsaugos, skam- 
binkite mums. 

Tamas nužvelgė ekranuose matomus vaizdus. 

— Oho. Jūs tikrai turite akis visame mieste. 

— Visoje Safolko apygardoje. Ir m2s4 kameros iš tiesų veikia. 
Pusė apsaugos kamerų, kurias matote mieste, yra tik dėl akių, jos 
nė velnio neįrašinėja. Todėl, jei esate blogietis, turite rinktis. Jūs ne- 
žinote, kurios kameros veikia, o kurios ne. Bet kai jie pamato bet 
kokią kamerą, mieliau renkasi lengvesnius taikinius, todėl visais 
atvejais apsimoka turėti aiškiai matomų kamerų. 

— Mums pasisekė, kad kamera Nepo gatvėje veikia, — tarė 
Džeinė. 

— Taip. Joje nufilmuota maždaug keturiasdešimt aštuonių va- 


landų medžiaga. — Jis nusivedė juos į galinį kambarį, kur aplink 

ekraną jau stovėjo keturios kėdės. — To paprastai užtenka, kad 
mums spėtų pranešti apie įvykį ir mes galėtume išsaugoti reikiamą 
filmuotą medžiagą. Ši kamera buvo įtaisyta maždaug prieš penkerius 
metus. Paskutinį kartą ji padėjo sugauti vaikį, išdaužiusį langą. — Jis 
atsisėdo prie monitoriaus. — Sakėte, kad jus domina antro aukšto 
gaisrinės kopėčios? 

— Labai tikiuosi, kad jos patenka į jūsų stebėjimo lauką, — 
atsakė Džeinė. — Pastatas, apie kurį kalbame, yra už maždaug dvi- 
dešimties, gal dvidešimt penkių žingsnių. 

— Nežinau. Gali būti per toli, kad įžiūrėtume smulkų vaizdą, 
o antro aukšto gali ir nesimatyti. Be to, gali būti nelabai ryšku. Bet 
pažiūrėkime. 

Kai trys detektyvai susibūrė aplink ekraną, Džiljemas spustelė- 
jo mygtuką, ir monitoriuje pasimatė Nepo gatvė. Pro šalį, nugaro- 
mis į kamerą, Nilando gatvės link ėjo du pėstieji. 

— Žiūrėkite, — parodė Frostas. — Matyti gaisrinių kopėčių 
kampas. 

— Deja, ne pats langas, — pasakė Džeinė. 

— Gal užteks ir šito. — Frostas pasilenkė arčiau ir perskaitė 
datą bei laiką ant vaizdajuostės. — Grįžkite porą valandų atgal. Į 
pusę aštuntos. Pažiūrėkime, gal pavyks įžiūrėti mūsų įsibrovėlį. 

Džiljemas atsuko juostą atgal. 

19.35 Nepo gatve lėtai praeina senyva moteris, nešina sunkiais 
pirkinių maišais. 

19.50 prie „Raudonojo Fenikso“ restorano pasirodo Tamas. Jis 
pasižiūri į langą, žvilgteli į laikrodį ir dingsta pro neužrakintas prie- 
kines duris. Po minutėlės vėl išeina ir pasižiūri į buto langus viršuje. 
Apėjęs pastatą, jis dingsta už kampo. 

20.06 kažkas pasirodo gaisrinių kopėčių aikštelėje. Tai Frostas, 
nerangiai besiropščiantis pro langą. Jis pašoka ant kojų ir ima lipti 


kopėčiomis. 


143 


— Po galais, — sumurmėjo Frostas. — Prieš mane niekas ne- 
išėjo. Žinau, kad aš kažką vijausi tomis kopėčiomis. 

— Nieko nesimato, — tarė Džeinė. 

— O čia tu, Ricoli. Kaip čia yra, kad Tamo irgi nesimato? Jis 
lipo paskui mane. 

Tamas prunkštelėjo. 

— Gal aš vaiduoklis. 

— Bėda ta, jog nesimato viso vaizdo, — tarė Džiljemas. — 
Mes matome tik gaisrinių kopėčių kampą, todėl kamera nesugauna 
to, kuris, chm, vikriau išsmunka pro langą ir užlipa kopėčiomis. 

— Kitaip tariant, iš mudviejų su Frostu išeitų nevykę įsilaužė- 
liai, — tarė Džeinė. 

Džiljemas nusišypsojo. 

— O detektyvas Tamas būtų puikus. 

Džeinė atsiduso. 

— Ką gi, mes nieko nelaimėjome. 

— Jei tik tai buvo vienintelis kartas, kai įsibrovėlis pasirodė. 

Džeinė prisiminė smilkalų kvapą, šviežius apelsinus lėkštėje. 
Kažkas nuolat lankosi tame bute, palieka aukas Vu Veimino atmi- 
nimui. 

— Atsukite juostą atgal, — paprašė ji. — Noriu pamaryti, kas 
vyko prieš dvi dienas. 

Džiljemas linktelėjo. 

— Verta pažiūrėti. 

Monitoriuje laikas atsisuko į 21.38 prieš keturiasdešimt aštuonias 
valandas. Vaizdajuostei sukantis į priekį, laikas pasikeitė į 22.00, pas- 
kui į vidurnaktį. Pro šalį pagreitintais ir netvirtais žingsniais skubėjo 
praeiviai. Antrą valandą ryto Nepo gatvė ištuštėjo, ir kurį laiką jie ste- 
bėjo tik nesikeičiantį šaligatvio su besiplaikstančiu popiergaliu vaizdą. 


Trečią valandą dvi minutės Džeinė kažką pastebėjo. 

Tai tebuvo šešėlio šmėstelėjimas gaisrinių kopėčių aikštelėje, 
tačiau Džeinė susijaudinusi palinko į priekį. 

— Sustabdykite. Grįžkite atgal! — paliepė ji. 

Džiljemas atsuko vaizdajuostę ir sustingdė šešėlį, juoduojantį 
gaisrinių kopėčių aikštelėje. 

— Sunku pasakyti, — tarė Tamas. — Gal čia tik katė? 

— Jei kažkas įėjo į tą pastatą, — tarė Frostas, — tai turėjo ir 
išeiti, ar ne? 

— Tuomet pažiūrėkime, kas bus toliau, — pasakė Džiljemas ir 
pasuko juostą į priekį. Kurį laiką jie vėl stebėjo garvę. Du aiškiai girti 
vyrukai prasvirduliavo pro šalį ir dingo už kampo. 

Po sekundėlės Džeinė šūktelėjo: 

— Štai! 

Džiljemas sustabdė vaizdą ir įsistebeilijo į susigūžusį šešėlį gais- 
rinių kopėčių aikštelėje. 

— Kas čia, po galais? — tyliai ištarė jis. 

— Sakiau, kad kažką mačiau, — tarė Frostas. — Šiai Ąg. 

— Aš net nežinau, ką mes čia matome, — pasakė Tamas. — 
Veido nematyti; gal tai net ne žmogus. 

— Bet jis dvikojis, — tarė Frostas. — Pažiūrėk, kaip jis pritū- 
pęs. Tarsi ruoštųsi šuoliui. 

Suskambęs telefonas taip išgąsdino Džeinę, kad prieš acsiliep- 
dama ji turėjo giliai įkvėpti ir susitvardyti. 

— Detekryvė Ricoli. 

— Jūs palikote žinutę mano balso pašte, — pasakė vyriškas 
balsas. — Todėl ir skambinu jums. Lu Ingersolis. 

Ji išsitiesino kėdėje. 

— Detekryve Ingersoli, mes visą savaitę bandome su jumis su- 
sisiekti. Mums reikia su jumis pasikalbėti. 


— Apie ką? 

— Apie žmogžudystę Kinų kvartale. Tai atsitiko praeito trečia- 
dienio naktį. Auka — neatpažintos trisdešimtmetės moters lavonas. 

— Jūs juk žinote, kad aš jau šešiolika metų nebedirbu Bostono 
policijoje? Kodėl norite kalbėtis su manimi? 

— Mes manome, kad ši mirtis gali būti susijusi su viena iš jūsų 
senų bylų — „Raudonojo Fenikso“ žudynėmis. 

Ragelyje stojo ilga tyla. 

— Nenorėčiau apie tai kalbėtis telefonu, — tarė jis. 

— Tai gal asmeniškai, pone? 

Ji išgirdo jį žingsniuojant per kambarį. Sunkų alsavimą. 

— Tvarka, regis, jis nuvažiavo. Gaila, kad neužsirašiau tų pra- 
keiktų numerių. 

— Kas nuvažiavo? 

— Furgonas, kuris stovėjo garvėje nuo tada, kai sugrįžau namo. 
Tikriausiai tas pats kalės vaikas, kuris įsilaužė į namus, kol buvau 
šiaurėje. 

— Kas ten pas jus vyksta? 

— Atvažiuokite dabar, ir aš papasakosiu savo versiją. 

— Mes Dedhame. Užtruksime pusvalandį, galbūt ilgiau. Ar 
tikrai negalime pasikalbėti telefonu? 

Ji vėl išgirdo jo žingsnius. 

— Telefonu nieko nenoriu sakyti. Nežinau, kas klausosi, be to, 
pažadėjau jos į tai nevelti. Todėl geriau palauksiu, kol atvažiuosite. 

— Apie ką jūs kalbate? 

— Apie mergaites, detektyve, — atsiliepė jis. — Apie tai, kas 


atsitiko visoms toms mergaitėms. 


— Dabar bent jau tiki manimi, — tarė Frostas, kai jie su Džei- 


ne važiavo Bostono link. — Pati pamatei. 

— Mes nežinome, ką matėme toje vaizdajuostėje, — atsiliepė 
Džeinė. — Bet esu tikra, kad turi būti logiškas atsakymas. 

— Niekada nesu matęs, kad žmogus taip greitai judėtų. 

— Tai kas, tavo nuomone, ten buvo? 

Frostas nusisuko į langą. 

— Žinai, Ricoli, šiame pasaulyje yra daug nesuprantamų da- 
lykų. Tokių senų ir keistų, kad mes nepripažįstame jų kaip įmano- 
mų. — Jis patylėjo. — Kažkada susitikinėjau su kine. 

— Tikrai? Kada? 

— Dar mokykloje. Ji su šeima buvo ką tik atvykusi iš Šancha- 
jaus. Tokia miela, drovi mergaitė. Ir labai ssnamadiško auklėjimo. 

— Galbūt tau reikėjo vesti ją, o ne Alisą. 

— Vis tiek nebūtų pavykę, nes jos šeima buvo ryžtingai nu- 
siteikusi prieš bet kurį baltaodį vaikiną. Tačiau jos prosenelė gana 
palankiai žiūrėjo į mane. Manau, patikau jai todėl, kad vienintelis 
skirdavau jai dėmesio. 

— Vaje, Frostai, ar yra nors viena senutė, kuriai tu nepatiktum? 

— Man patikdavo klausytis jos istorijų. Ji pasakodavo, o Džei- 
dė man versdavo. Tai, ką ji pasakojo apie Kiniją... jei tame buvo nors 
dalelė tiesos... 

— Pavyzdžiui? 

— Tu tiki dvasiomis? 

— Kiek mirusiųjų mes esame matę? Jei vaiduokliai egzistuotų, 
tai tikrai būtume nors vieną pamatę. 

— Džeidės prosenelė pasakojo, kad Kinijoje dvasios sklando 
visur, nes Kinija labai sena ir joje miršta milijonai žmonių. Sielos 
juk turi kažkur pasidėti. Jei kurios nepatenka į rojų, tuomet turi būti 
čia, aplink mus. 


Džeinė sustojo prie šviesoforo. Laukdama, kol įsižiebs žalia, ji 

galvojo, kiek sielų gali vis dar pleventi šiame mieste. Kiek jų gali būti 
štai šioje vietoje, kur susikerta du keliai. Sudėjus visus mirusiuosius 
amžius po amžiaus, Bostonas tikrai turėtų būti vaiduoklių miestas. 

— Senoji ponia Čang pripasakojo man neįtikėtinų dalykų, ta- 
čiau 77 jais tikėjo. Apie šventuosius, kurie vaikščiojo vandeniu. Ko- 
vines beždžiones, kurios gali skraidyti oru ir tapti nematomomis. 

— Matyt, ji per daug prisižiūrėjo kung fu hlmų. 

— Tačiau legendos turi kokį nors pagrindą, tau taip neatrodo? 
Galbūt mūsų, vakariečių, protas per daug uždaras pripažinti tai, ko 
negalime suprasti, o pasaulyje vyksta kur kas daugiau, nei mes žino- 
me. Ar neapima toks pojūtis Kinų kvartale? Kai nueinu ten, man 
pasirodo, kad aš kažko nematau, — nematau paslėptų užuominų, 
nes esu pernelyg išsiblaškęs, kad pasrebėčiau. Nueinu į tas dulkinas 
žolininkų krautuvėles ir matau keisčiausių džiovintų dalykų stikli- 
niuose induose. Mums tai atrodo kažkoks akių dūmimas, bet kas, 
jei tie dalykai iš tiesų gali išgydyti vėžį? Arba iki šimto metų pailginti 
gyvenimą? Kinijos civilizacija jau penkių tūkstančių metų. Jie dau- 
giau išmano. Žino daugybę paslapčių, kurių niekada mums neišduos. 

Per galinio vaizdo veidrodėlį Džeinė matė Tamo automobilį, 
važiuojantį jiems iš paskos. Įdomu, ką jis pagalvotų apie šį pokalbį, 
"Ar jį įžeistų šios kalbos apie egzotiškus ir paslaptingus kinus. Užsi- 
žiebė žalia. 

Važiuodama per sankryžą, Džeinė tarė: 

— Tavim dėta, prie Tamo apie tai nekalbėčiau. 

Frostas papurtė galvą. 

— Jis tikriausiai supyktų. Bet aš juk nesu rasistas. Aš iš tiesų 
susitikinėjau su kine. 

— O tai tikrai jį supykdytų. 

— Aš tik stengiuosi suprasti, atverti savo protą tam, ko mes 


nesuprantame. 

— Aš nesuprantu, kaip visa tai susiję. Mirusi moteris ant stogo. 
Sena žudynių ir savižudybės byla. O dabar dar Ingersolis, murman- 
tis apie furgoną, stebintį jo namą. Ir kažką apie mergaites. 

— Kodėl jis negalėjo papasakoti tau telefonu? Kas, jo many- 
mu, jo klausosi? 

— Jis nesakė. 

— Kai kas nors pradeda aiškinti, kad klausomasi jų telefono 
pokalbių, mano galvoje ima skambėti pavojaus signalas. Gal jis koks 
paranojikas? 

— Jis atrodė susirūpinęs. Ir jis paminėjo j4. Sakė, kad yra pa- 
žadėjęs nevelti į tai jos. 

— Airisės Fang? 


— Nežinau. 


- 


— Jis senas faras, tikriausiai bus ginkluotas. Mums geriau elgtis 
mandagiai ir atsargiai. Neišgąsdinti jo. 

Po penkiolikos minučių Džeinė sustojo priešais Ingersolio na- 
mą, o Tamas sustojo už jų. Jie išlipo iš automobilių ir kartu užtrenkė 
dureles. Trijų aukštų name degė šviesos, tačiau kai Frostas paskambi- 
no į duris, niekas neatsiliepė. Jis paskambino dar kartą ir pabarbeno 
į langą. 

— Aš paskambinsiu jam, — tarė Džeinė, rinkdama Ingersolio 
numerį. Jie išgirdo telefono skambėjimą kažkur namo viduje. Keturi 
skambučiai, o tada įsijungė atsakiklis. Manęs nėra. Palikite žinutę. 

— Nieko nematyti, — pasakė Tamas, stengdamasis įžiūrėti pro 
užtrauktas langų užuolaidas. 

Džeinė padėjo ragelį ir tarė Frostui: 

— Tu vėl mėgink skambinti į duris. Tamai, eime už namo. Gal 
jis mūsų negirdi. 


Kai Džeinė su Tamu pasuko už namo kampo, ji tebegirdėjo 

Frostą, besibeldžiantį į duris. Siauras takelis tarp namų buvo neap- 
šviestas ir apžėlęs krūmokšniais. Ji užuodė šlapius lapus, pajuto, kaip 
jos batai sminga į permirkusią velėną. Pro langą ji pastebėjo melsvą 
Ingersolio televizoriaus žiburėlį ir stabtelėjo pažiūrėti į svetainę, kur 
ekrane šmėsčiojo mirgantys vaizdai. Ant kavos staliuko gulėjo mo- 
bilusis ir nebaigtas valgyti sumuštinis. 

— Šis langas neužrakintas, — tarė Tamas. — Galiu įlipti. Nori? 

Jie susižvalgė šešėliuose, abu mintyse svarstydami neteisėto įsib- 
rovimo į nuosavybę pasekmes. 

— Na, jis mus kvietė, — tarė Džeinė. — Gal jis sėdi tualete ir 
negirdi mūsų. 

Tamas atstūmė langą. Per kelias sekundes jis atsidūrė ant palan- 
gės ir be garso įsliuogė į kambarį. Kaip, po galais, jam tai pavyksta, 
nusistebėjo Džeinė, žiūrėdama į krūtinės lygyje esančią palangę. Tas 
vyrukas tikrai galėtų tapti puikiu vagišiumi. 

— Detektyve Ingersoli? — šūktelėjo Tamas, pereidamas į kitą 
kambarį. — Bostono policija. Ar jūs čia? 

Džeinė buvo beketinanti pati ropštis pro langą, bet paskui ap- 
sigalvojo nusprendusi, kad kol ji įveiks palangę, Tamas jau bus atra- 
kinęs duris. 

— Ricoli, jis čia! Jis negyvas! 

Tamo šūksnis nubraukė visas abejones. Ji įsikibo į palangę ir 
jau ketino nerti stačia galva pro langą, bet staiga išgirdo lapų šlamė- 
jimą ir tamsoje dunksinčius žingsnius. 

Už namo. Įtariamasis sbrunka. 

Ji puolė vytis ir pasiekė namo galą kaip tik tą akimirką, kai 
tamsi figūra persiropštė per tvorą ir nušoko kitoje pusėje. 

— Frostai! Man reikia pastiprinimo! — riktelėjo ji, skuosda- 
ma prie tvoros. Genama adrenalino, ji peršoko per tvorą nepajutusi 
delnus raižančių atplaišų. Ji nusileido kitoje pusėje ant šaligatvio ir, 


batams atsimušus į kietą paviršių, blauzdas nudiegė skausmas. 

Dabar ji aiškiai matė persekiojamąjį. Vyras. 

Išgirdo, kaip jai už nugaros kažkas perlipo per tvorą, tačiau ne- 
atsigręžė pažiūrėti — ar tai Tamas, ar Frostas. Jos dėmesys buvo su- 
telktas į figūrą priešaky. Ji pamažu artėjo prie jos, prisivijo taip arti, 
kad pamatė — jis visas apsirengęs juodai. Akivaizdu, kad pasiruošęs 
nusikaltimui. Bet nepakankamai greitas, kad paspruktų nuo šios mo- 
ters policininkės. 

Jos pastiprinimas atsiliko, tačiau ji nesulėtino žingsnio, neleido 
persekiojamajam atsiplėšti. Juos skyrė vos keliolika žingsnių. 

— Policija! — sušuko ji. — Stok! 

Jis metėsi į dešinę, tarp namų. 

Džeinė supyko. Paskatinta įniršio, ji nuskriejo už kampo ir at- 
sidūrė skersgatvyje. Čia buvo tamsu, labai labai tamsu. Kurį laiką 
ji bėgo lydima savo žingsnių aido, paskui sulėtino žingsnį. Sustojo. 

Kur jis? Kur jis nubėgo? 

Išsitraukusi ginklą, besitrankančia širdimi ji nužvelgė šešėlius. 
Pamatė šiukšlių dėžes, išgirdo dūžtančio stiklo barškėjimą. 

Kulka trenkė jai į nugarą, tarp menčių. Nuo smūgio ji metėsi 
į priekį ir pargriuvo ant pilvo, delnais bruoždama per šaligatvį. Jos 
ginklas išlėkė iš rankos. Neperšaunama liemenė išgelbėjo jai gyvybę, 
tačiau smūgis atėmė kvapą, ir ji tysojo be žado, negalėdama pasiekti 
ginklo. 

Žingsniai lėtai prisiartino, ir ji pamėgino atsiklaupti, aklai grai- 
bydama aplinkui ginklo. 

Žingsniai sustojo jai už nugaros. 

Džeinė atsigręžė ir pamatė virš savęs vyro siluetą. Jo veidą 
slėpė šešėliai, tačiau tolimas gatvės žibintas pakankamai apšvietė 
skersgatvį, kad ji pamatytų, kaip jis pakelia ranką. Ji pamatė gin- 
klo, nuraikyto jai į galvą, spindesį. Pabaiga bus greita ir veiksmin- 


ga; žudikas ir auka nespės netgi pažvelgti vienas kitam į akis. Gab- 

rielis, pagalvojo ji. Regina. Taip ir nespėjau jums abiem pasakyti, 
kaip labai jus myliu. 

Džeinė išgirdo mirties šnabždesį naktyje, pajuto, kaip jos šnypš- 
timas prašvilpė pro ausį it vėjas. Kažkas trykštelėjo jai ant veido, ir 
ji sumirksėjo. Kai vėl atsimerkė, siluetas, kybojęs virš jos, griuvo ant 
jos kojų it pakirstas medis. Prispausta žmogaus svorio, Džeinė paju- 
to šiltą skystį, merkiantį jos drabužius. Ir tučtuojau atpažino vario 
kvapą. 

Kažkas kvėpavo tamsoje, kur prieš kelias sekundes stovėjo žu- 
dikas. Ji nematė veido, tik juodą ovalą ir sidabrinių plaukų aurą. Jis 
neištarė nė žodžio, tačiau kai nusisuko, kažkas blykstelėjo jo rankoje, 
kažkoks šviesos lankas, kuris tučtuojau išnyko. Ji išgirdo kažką pana- 
šaus į vėjo gūsį, ir šešėlis susiliejo su kitais šešėliais. Tada ji liko viena, 
vis dar prispausta vyro, kurio kraujas sunkėsi į jos drabužius. 

— Ricoli? Ricol;! 

Ji pamėgino nustumti nuo kojų svorį, neleidžiantį jai pajudėti. 

— Aš čia! Frostai! 

Tolumoje švystelėjo prožektoriaus žiburėlis. Jis vis artėjo, šu- 
kuodamas skersgatvį. 

Sudejavusi Džeinė pagaliau įstengė nustumti nuo savęs kūną. 
Virpėdama iš pasišlykštėjimo, ji paskubomis nušliaužė tolyn nuo la- 
vono. 

— Frostai! — pašaukė ji. 

Prožektoriaus spindulys nukrypo tiesiai jai į akis, ir ji prisiden- 
gė ranka veidą. 

— Jėzau! — nustėro Frostas. — Ar tu... 

— Aš sveika. Viskas gerai! — Džeinė giliai įkvėpė ir pajuto 
maudimą ten, kur kulka atsimušė į neperšaunamą liemenę. — Bent 
jau taip manau. 


— Čia kraujas... 

— Ne mano. Jo. 

Frostas nukreipė prožektorių į kūną, ir ji išsigandusi taip truk- 
telėjo oro, kad net šonkauliai suskaudo. Kūnas gulėjo ant pilvo, o 
nukirsta galva buvo nusiritusi už kelių pėdų. Akys spoksojo į juos, o 
burna buvo prasižiojusi taip, tarsi būtų nesitikėjusi tokios baigties. 
Džeinė stebeilijo į lygiai perkirstą kaklą ir staiga suvokė, kad jos kel- 
nės permirkusios krauju ir prilipusios prie kojų. Naktis ėmė suktis, 
ir ji susvirduliavusi atsirėmė į namo sieną, nuleido galvą, beviltiškai 
kovodama su šleikštuliu. 

— Kas atsitiko? — paklausė Frostas. 

— Aš jį mačiau, — sušnabždėjo Džeinė. — Tą šešėlį. Tą tavo 
būtybę ant stogo. — Džeinės kojos ėmė linkti, ir ji susmuko prie 
sienos. — Ji ką tik išgelbėjo man gyvybę. 

Stojo ilga tyla. Vėjas sūkuriavo skersgatvyje žarstydamas žvyrą, 
kuris gėlė jai akis ir kapojo veidą. Dabar turėčiau būti negyva, gal- 
vojo ji. Turėčiau gulėti su kulka galvoje. Bet aš grįšiu namo. Apka- 
binsiu savo vyrą ir pabučiuosiu kūdikį. Ir už tą stebuklą esu skolinga 
būtybei, dingusiai naktyje. 

Ji pakėlė galvą ir pažiūrėjo į Frostą. 

— Tu turėjai ją pamatyti. Ji ką tik buvo čia. 

— Aš nieko nemačiau. 

— Ji turėjo prabėgti pro tave, kai įžengei į skersgarvį. 

Jis papurtė galvą. 

— Viskas kaip tuomet, ant stogo. Aš vienintelis ją mačiau, o tu 
netikėjai manimi. 

Ji vėl įsmeigė akis į kūną. Į ginklą, kurį tebespaudė begalvio 
lavono ranka. 


— Dabar tikiu. 


Sėdėdama savo automobilyje Mora matė tris policininkus, sto- 
viniuojančius prie policijos juostos, žyminčios nusikaltimo vietą. 
Jie visi dirsčiojo jos pusėn ir beveik neabejotinai atpažino jos juodą 
leksusą, todėl žinojo, kad ką tik arvyko medicinos ekspertė. Bet kai 
ji išlipo iš mašinos ir patraukė jų link, visi nusisuko ir toliau šneku- 
čiavosi tarpusavyje. Tik kai ji oficialiai prisistatė, jie pagaliau teikėsi 
pažiūrėti į ją. 

— Ar detekryvė Ricoli name? — paklausė ji. 

— Nežinau, ponia, — atsakė vienas iš patrulių. — Kodėl jums 
ten jos nepaieškojus? 

Ar jis tyčia toks nepaslaugus? Sunku spręsti iš jo abejingos iš- 
raiškos. Pralindusi pro juostą ir eidama priešakinių durų link, Mora 
išgirdo jų juoką. Įdomu, ar juokiasi iš jos? Ar dabar taip bus kiekvie- 
noje nusikaltimo vietoje? Žvilgsniai, šnabždesiai, prastai maskuoja- 
mas priešiškumas. Ji sustojo prie durų ir, stengdamasi neprarasti pu- 
siausvyros ir nesuteikti jiems dar vienos progos pakikenti, užsitraukė 
antbačius. Kai atsitiesė, durys atsidarė, ir jose pasirodė detektyvas 
Tamas. 

— Daktare Ailz. Apgailestauju, kad ištempiau jus iš namų tokį 


vėlų metą. 

— Ar abi aukos name? 

— Viena iš jų virtuvėje. Antroji — už kelių kvartalų skersgat- 
vyje. 

— Kaip antroji atsidūrė taip toli nuo pirmosios? 

—Jis bandė sprukti nuo Ricoli, bet ji pasirodė tokia kieta, kad 
neleido jam pabėgti. 

Tamas nusivedė ją iš fojė koridoriumi. Šlepsėdama antbačiais, 
Mora nusekė jį į virtuvę ir nustebo pamačiusi Bostono policijos 
Žmogžudysčių skyriaus vadą, stovintį šalia Bario Frosto. Leitenantą 
Marketį retai kada galėdavai išvysti nusikaltimo vietoje, ir jo apsilan- 
kymas čia rodė, kad ši žmogžudystė kažkuo ypatinga. 

Auka gulėjo ant šono ant plytelėmis išklotų grindų; jo veidas 
ilsėjosi stingstančio kraujo klane. Vyras buvo stambaus kūno su- 
dėjimo, maždaug septyniasdešimties, su gelsvai rudomis kelnėmis, 
megzta palaidine ir tamsiomis kojinėmis. Viena šlepetė tebebuvo 
ant kojos. Šautinė žaizda jo kairiajame smilkinyje beveik nepaliko 
abejonių dėl mirties priežasties. Mora ne iškart priėjo prie kūno; 
kurį laiką stovėjo, akimis ieškodama ginklo. Tačiau netoliese jokio 
ginklo nesimatė. Ne savižudybė. 

— Jis buvo policininkas, — ryliai ištarė Džeinė. 

Mora neišgirdo, kaip ji priėjo. Atsisukusi įsmeigė akis į Džeinės 
krauju aptaškytą palaidinukę. Vietoj įprasto tamsaus kelnių kostiu- 
mėlio Džeinė dėvėjo plačias sportines kelnes; buvo aišku, kad jai 
teko persirengti. 

— Dievulėliau, Džeine. 

— Reikalai netikėtai pakrypo į blogąją pusę. 

— Tu sveika? 

— Deja, šitas tai gatavas. 


— Kas jis? 

Atsakė leitenantas Marketis: 

— Detektyvas Lu Ingersolis. Prieš šešiolika metų jis išėjo į pen- 
siją. Jis buvo vienas iš mūsų, daktare Ailz. Ir jis nusipelno mūsų 
geriausių pastangų. 

Ar jis nori pasakyti, kad su šia auka ji elgsis kaip nors kitaip? 
Kad medicinos ekspertė, kuri išdavė plonyrę mėlyną liniją, išduos 
ir šį policininką? Degančiais skruostais Mora pritūpė prie kūno. Po 
kelių akimirkų prisiminė šį vardą. Lu Ingersolis. 

Ji pažvelgė į Tamą. 

— Šis žmogus tyrė „Raudonojo Fenikso“ bylą. 

— Tu jau žinai apie jį? — nusistebėjo Džeinė. 

— Mes su detektyvu Tamu apie tai kalbėjomės, kai jis atnešė 
man skrodimo ataskaitas. 

Džeinė atsisuko į Tamą. 

— Nežinojau, kad konsultavaisi su ja. 

Tamas gūžtelėjo pečiais. 

— Tik norėjau išgirsti daktarės Ailz nuomonę. Ar prieš devy- 
niolika metų niekas nebuvo pražiūrėta. 

— Detekryve Ricoli? — Virtuvės tarpduryje išdygo vienas iš 
kriminalistų su ausinėmis aplink kaklą. — Mes patikrinome kam- 
barį su radijo dažnių skeneriu, jūs buvote teisi. Iš šio stacionaraus 
telefono tikrai sklinda signalas. 

— Ingersoliui atrodė, kad kažkas klausosi jo pokalbių, — tarė 
Džeinė. — Jei atvirai, stebiuosi, kad mes iš tiesų kažką aptikome. 

— Kodėl kam nors reikėjo klausytis jo telefono? 

— Priežastis turėjo būti gana rimta. Jis jau aštuoniolika metų 
našlys, todėl nėra jokio skyrybų karo. Jis turi vieną dukterį, ir ji 

reikalas tampa vis keistesnis ir keistesnis. Jis skundėsi, kad jo namus 

kažkas stebi iš furgono. Sakė, kad kažkas įsilaužė čionai, kol jis buvo 
išvykęs. Man jo kalbos pasirodė keistos. 

— Kaip matome, ne tokios jau ir keistos. — Marketis pažiūrė- 
jo į kriminalistą. — Ar jau patikrinote jo mobilųjį? 

— Jame neaptikome jokio signalo. Baterija išsikrovusi. Kai 
įkrausime, peržiūrėsime jo skambučių išklotinę. 

— Patikrinkime visas išklotines — mobiliojo ir stacionaraus 
telefono. Pažiūrėkime, su kuo jis pastaruoju metu kalbėjosi. 

Mora atsistojo. 

— Kaip suprantu, yra dar viena auka. 

— Šaulys, — pasakė Džeinė. — Bent jau mes taip manome. 
Pasivijau jį už kelių kvartalų. 

— Tu pati jį paklojai? 

— Ne. 

— Tai kas? 

Džeinė giliai įkvėpė. 

— Sudėtinga paaiškinti. Turėsiu parodyti. 

Jos išėjo į lauką, kur jau rinkosi minia, priviliota policijos 
sambrūzdžio jų rajone. Džeinė prasiyrė pro smalsuolius ir nusi- 
vedė Morą pro namą į tylią gatvelę. Nors Džeinė ėjo savo įprastu 
ryžtingu žingsniu, jos išdidžios laikysenos nebuvo likę nė kvapo, 
o pečiai nusvirę, tarsi ši naktis būtų sugniuždžiusi ją ir atėmusi 
pasitikėjimą. 

— Ar tu tikrai gerai jautiesi? — pasiteiravo Mora. 

— Išskyrus tai, kad sugadintas mano gerasis kostiumas? Taip, 
gerai. 

— Man taip neatrodo. Džeine, pasikalbėk su manim. 

Džeinė sulėtino žingsnį ir sustojo. Ji žvelgė į gatvę, tarsi bijo- 
tų pažiūrėti į Morą, bijorų parodyti, kokia pažeidžiama jaučiasi šią 


akimirką. 

— Aš jau neturėčiau čia stovėti, — tyliai pasakė ji. — Turė- 
čiau gulėti negyva kaip Ingersolis. Tysoti skersgatvyje su kulka gal- 


nors kito. — Pažiūrėk. Dreba. 

— Sakei, kad nusivijai nusikaltėlį. 

— Taip, nusivijau. Bet mane apėmė įžūlumas. Nusekiau paskui 
jį į skersgarvį. Ir įkliuvau. — Ji apglėbė save rankomis, tarsi būtų 
pasidarę vėsu. — Mane išgelbėjo gimtadienio dovana. Pameni, kaip 
Gabrielis man padovanojo neperšaunamą liemenę? Kaip mudvi juo- 
kėmės iš to? Kaip romantiška, būtent tai, ko trokšta kiekviena mo- 
teris. Kai nevilkėdavau jos, jis velniškai pykdavo ant manęs, todėl šį 
rytą, taikos namuose labui, apsivilkau ją. Dabar visą likusį gyvenimą 
teks klausytis, kad jis buvo teisus. 

— Arjis žino, kas tau nutiko? 

— Aš dar neskambinau jam. — Džeinė rankove nusibraukė 
veidą. — Neturėjau kada. 

— Tau reikia važiuoti namo. Tučtuojau. 

— Ir visa šita palikti? 

— Džeine, tu vos laikaisi. Tavo žmonės viską užbaigs. 

— O Marketis? Ką jis pasakys pamatęs, kad negaliu susidoroti 
su tokiu menkniekiu kaip šūvis į nugarą? Velniop. — Džeinė nusi- 
suko ir nuėjo garve, tarsi skubėtų pabaigti šį reikalą. Įrodyti, kad ji 
gali susidoroci su užduotimi. 

O Džeine, pagalvojo Mora. Tu nesiliauji įrodinėjusi, bet tam 
nebus galo. Tu visada liksi ta naujoke, kovojančia dėl pripažinimo. 
Bijančia parodyti savo silpnumą. 

Jos priėjo kitą policijos juostą, kur patrulis saugojo įėjimą į 
skersgatvį. Mora vėl sulaukė šalto pasveikinimo. Užsitraukusi nau- 
jus antbačius, ji pralindo pro juostą lydima patrulio žvilgsnio, ir jai 


palengvėjo, kai jos su Džeine dingo tamsoje. 

— O štai ir antrasis vienišius, — paskelbė Džeinė, nukreip- 
dama prožektorių į šaligatvį. Jos lengvabūdiški žodžiai neparengė 
Moros siaubui, gulinčiam prie jos kojų. 

Kūnas buvo be galvos. Galva, aptraukta juoda megzta kepure, 
gulėjo už kelių žingsnių nuo liemens — baltaodžio vyro, galbūt ke- 
turiasdešimties. Kūnas su visiškai juodais drabužiais gulėjo sukniu- 
bęs ant pilvo, tarsi negyvėlis būtų plaukęs krūtine per savo paties 
kraujo vandenyną. Sustingusi ranka tebespaudė ginklą. Pašvietusi 
prožektoriumi Mora pamatė kraujo lašus ant sienų, tarsi juodas pu- 
dingas sustingusio kraujo klanus ant šaligatvio. 

— Susipažink su mulkiu, kuris sugadino mano mėgstamą kos- 
tiumą, — tarė Džeinė. 

Mora niūriai apžiūrinėjo begalvį kūną. Ginklą vyro rankoje. 

— Šį vyrą tu vijaisi nuo namo? 

— Taip. Atsekiau paskui jį nuo Ingersolio kiemo. Jis vieną kar- 
tą iššovė ir pataikė man į nugarą. Vis dar velniškai skauda. 

— Tai kaip jis... 

— Įsikišo tretieji asmenys. Jei turi klausimų dėl mirties pobū- 


džio, klausk manęs, nes aš čia buvau. Gulėjau ant žemės, o šis tipas 


taikėsi man į galvą. Maniau, kad man jau galas. Maniau... — Ji 
nurijo gumulą. — Tada išgirdau garsą, kažkokį švilpesį ore. Ir jis 
sudribo ant manęs. — Žvelgdama žemyn, Džeinė tyliai pridūrė: — 
O aš likau gyva. 


— Ar matei, kas tai padarė? 

— Tik šešėlį. Sidabrinius plaukus. 

— Ir viskas? 

Džeinė dvejojo. 

— Kardą. Man pasirodė, kad jis turėjo kardą. 

Kažin ar tas mirtinas kirtis skambėjo kaip vėjo šnabždesys? Ji prisi- 

minė nukirstą moters riešą, švariai padalytus sąnarius ir sausgysles. 
Jos žvilgsnis susmigo į ginklą negyvo vyro rankoje. 

— Šis ginklas su duslintuvu. 

— Taip. Jis apsirengęs juodai ir turi samdomo žudiko ginklą. 
Kaip ir mūsų Džeinė Dou, moteris ant stogo. 

— Čia tikrai ne eilinis įsilaužėlis. — Mora pakėlė galvą. — Ko- 
dėl buvo klausomasi Ingersolio telefono pokalbių? 

— Jis taip ir nespėjo man pasakyti, tačiau buvo akivaizdu, kad 
nerimauja ir nori pasikalbėti su manim. Apie mergaites. Kas nutiko 
toms mergaitėms, pasakė jis. 

— Kokias mergaites? 

— Manau, jog tai susiję su „Raudonojo Fenikso“ byla. Ar žino- 
jai, kad dviejų aukų dukros yra dingusios? 
pamatė artėjančius kriminalistų komandos švyturėlius. 

— Dabar tikrai perskaitysiu tas bylas, kurias atnešė Tamas. 

— Bet kodėl jis kreipėsi į tave? Nustebau išgirdusi, kad jis ir 
tave įtraukė. 

— Jam reikėjo nešališkos nuomonės. Manau, jis netiki, kad 
virėjas nusižudė. 

— O ką tu manai? 

Šią savaitę pas mane svečiuojasi Žiurkius, todėl leidžiu laiką su 
juo. — Mora atsistojo ir pasisuko eiti. — Rytoj rytą atliksiu skrodi- 
mus. Jei norėsi, galėsi dalyvauti. 

— Skrosi juos abu? 

Klausimas Morai pasirodė keistas ir ji atsigręžė. 

— Kodėl ne? 

— Ingersolis buvo policininkas. Tiesiog manau, kad šiuo metu, 


kol vyksta Grafo teismas, visi tokie jautrūs. 

Mora Džeinės balse išgirdo sutrikimo gaidelę ir suprato kodėl. 

— Ar man jau nebeleidžiama skrosti policininkų? 

— Aš to nesakau. 

— Patikėk, ir nereikia sakyti. Aš žinau, ką apie mane kalba. 
Matau, kaip į mane žiūri arba visiškai nežiūri kiti policininkai. Jie 
laiko mane prieše. 

— Viskas praeis, Mora. Tam reikia laiko. 

Kol vėl teks liudyti prieš kokį nors policininką. 

— Nenorėčiau būti politiškai nekorektiška, — tarė Mora. — 
Paprašysiu, kad Ingersolį skrostų daktaras Bristolis. 

Daktarė pralindo pro juostą ir nužingsniavo gatve pro krimi- 
nalistų komandą. Tik perėjusi kvartalą pajuto, kaip pradeda atsipa- 
laiduoti įsitempęs sprandas. Viskas praeis, Mora, pasakė Džeinė, bec 
ar tikrai? Policininkai ilgai prisimena. Jie atsimena dešimtmečių se- 
numo bylų detales ir jie išlaiko nuoskaudas, niekada nepamiršta, kas 
jiems nutiko. Aš visada priklausysiu žemesnei kategorijai, pagalvojo 
ji. Ir po dvidešimties metų jie prisimins, kaip aš padėjau už grotų 
įkišti policininką. 

Kai ji grįžo į Ingersolio namus, čia buvo suvažiavę dar daugiau 
pareigūnų. Ji stabtelėjo, apakinta žybčiojančių švyturėlių ir bendros 
sumaišties. Staiga policijos radijo stotelių klegesį nustelbė moters 
rauda. 

— Leiskite man jį pamacyti! Aš noriu pamatyti savo tėvą! 

— Ponia, prašyčiau. Jums ten negalima, — kalbėjo patrulis, 
bandydamas ją sulaikyti. — Kas nors išeis pasikalbėti su jumis, kai 
tik galės. 

— Ber jis mano +ėris. Turiu teisę žinoti, kas jam atsitiko! 

— Tėve Brofi! — šūktelėjo policininkas. — Gal padėtumėt šiai 
poniai? 


Aukštas vyras su kunigo apykakle tyliai skynėsi kelią per minią. 

Kaip Bostono policijos dvasininkas, Danielis Brofs būdavo dažnai 
kviečiamas į nelaimės vietas, todėl Mora nenustebo jį pamačiusi, 
tačiau išvydusi vis tiek patyrė sukrėtimą. Ji ilgesingomis akimis ste- 
bėjo, kaip Danielis nusiveda Ingersolio dukrą toliau nuo nusikalti- 
mo vietos. Ar jis atrodo sulysęs? Ar jo veidas sukritęs, plaukai labiau 
pražilę? Ar tu ilgiesi manęs taip, kaip aš ilgiuosi tavęs? 

Jis vedėsi kūkčiojančią moterį patrulių automobilio link, tada 
staiga pastebėjo Morą, ir jų žvilgsniai susikirto. Akimirką pasaulis 
nutolo, ir ji tematė Danielį. Juto savo pačios širdies plakimą, karšcli- 
gišką kaip mirštančio paukščio sparnų plazdėjimas. 

Jis nuėjo, per pečius apkabinęs verkiančią moterį, o ji vis dar 


negalėjo nuleisti akių. 

Džeinė stovėjo priešais morgo šviesos ekraną tyrinėdama mirusiojo 
rentgeno nuotraukas. Jo kaulų struktūra atrodė visiškai įprasta, išsky- 
rus vieną į akis krentančią detalę: jo kaukolė buvo atskirta nuo kūno, 
švariai nupjauta tarp trečiojo ir ketvirtojo kaklo slankstelių. Nors 
Tamas ir Frostas prie skrodimo stalo jau laukė, kada prasidės skro- 
dimas, Džeinė nepajudėjo iš vietos. Ji dar nebuvo pasirengusi išvysti 
tą, kuris gulėjo po užtiesalu. Rentgeno nuotraukos abstrakčios, tai tik 
nespalvoti anatominiai paveikslėliai. Jos neprimena žmogaus kūno, 
neturi jo kvapo, neturi veido. Todėl ji delsė ilgiau nei derėjo, sutelkusi 
dėmesį į plaučius ir širdį, tą pačią širdį, kuri vakar krauju aptaškė jos 
drabužius. Jei ne bevardis gelbėtojas, dabar čia kabėtų mano rentgeno 
nuotraukos, galvojo ji. O mano kūnas gulėtų ant stalo. 
— Džeinė? — paragino Mora. 


— Sunku įsivaizduoti, kokie aštrūs turėjo būti ašmenys, kad 


šitaip padarytų, — tarė Džeinė, neatitraukdama akių nuo rentgeno 
nuotraukų. 
— Reikia išmanyti anatomiją, — atsakė Mora. — Žinoti, ko- 


kiu kampu ašmenys kirs į sąnarius. Viduramžiais įgudęs budelis ga- 
lėjo vienu kirčiu nurėžti kaliniui galvą. Jei budelis imdavo kapoti, tai 


reikšdavo, kad jis neišmano savo darbo. Arba yra girtas. 

— Koks malonus vaizdelis pradėti rytą, — tarė Tamas. 

Mora nutraukė užtiesalą. 

— Mes dar nenurengėme jo. Pamaniau, kad jūs visi norėsite 
stebėti, kaip rengsime. 

Ne, aš nenoriu čia būti, pagalvojo Džeinė. Ir nenoriu stebėti. 
Tačiau ji prisivertė grįžti prie stalo. Nors jau žinojo, kas jos laukia, 
vis tiek nevalingai įtraukė oro, pamačiusi nukirstą galvą. Ji dar nieko 
nežino apie šį vyrą, nei jo vardo, nei iš kur jis. Daiktai, pagal ku- 
riuos būtų galima sužinoti, iškraustyti iš jo kišenių dar vakar naktį: 
šovinių apkaba, grynųjų ritinėlis bei rakteliai nuo vogto fordo, kuris 
stovėjo už dviejų kvartalų nuo Ingersolio namų. Jis neturėjo jokių 
dokumentų. 
vą. Jis nė nekrūprelėjo, kai Mora nutraukė nuo aukos galvos megztą 
kepuraitę, atidengdama tvarkingai nukirptus rudus plaukus. Miru- 
siojo veidas buvo neišraiškingas — vidutinio dydžio nosis, vidutinio 
dydžio burna ir vidutinio dydžio smakras. Veidas, kurį pamatęs, tuč- 
tuojau pamirštum. 

Jo plaštakos jau buvo nuvalytos, pirštų atspaudai paimti dar 
vakar. Ant pirštų tebebuvo raudono rašalo dėmės. Mora ir Jošimas 
ėmė nurenginėti kūną, nutraukė bluzoną ir kelnes, trumpikes ir ko- 
jines. Begalvis kūnas buvo kresnas ir raumeningas. Ant dešiniojo 
kelio buvo užgijęs randas — senos operacijos suvenyras. Džeinė ste- 
beilijo į randą ir galvojo: dabar žinau, kodėl taip lengvai jį pasivijau. 
audinius, ieškodama nelygumų ir sumušimų. 

— Nematau jokių dantytų žymių, — pasakė ji. — Žaizda lygi, 
be jokių antrinių įpjovų. Tai buvo padaryta vienu smūgiu. 

— Aš taip ir sakiau, — tarė Džeinė. — Kardu. Vienu kirčiu. 


Mora pakėlė galvą. 

— Kad ir koks patikimas būtų liudininkas, aš visuomet priva- 
lau įsitikinti pati. — Ji vėl sutelkė dėmesį į pjūvį. — Šis kirtis buvo 
atliktas keistu kampu. Kuria ranka jis laikė kardą — kaire ar dešine? 

Džeinė dvejojo. 

— Paties kirčio aš nemačiau. Bet jam nueinant, jis buvo... jis 
buvo dešinėje. 

— Tu įsitikinusi? 

— Taip. Kodėl klausi? 

— Nes šis pjūvis prasideda žemiau dešinėje, tada kampas kyla 
ir užsibaigia kairėje kaklo pusėje. 

— Ir ką? 

— Auka maždaug penkių pėdų ir dešimties colių, penkių vie- 
nuolikos. Jei žudikas puolė iš nugaros ir kirto iš dešinės į kairę, jis 

— Aš gulėjau ant nugaros. Atsidūrus tokioje padėtyje kiekvie- 
nas atrodo aukštas, ypač su didžiuliu žvangančiu kardu. — Ji iškvė- 
pė, staiga pajutusi, kad Mora žiūri į ją tiriamu žvilgsniu, kuris ją taip 
erzindavo. Žvilgsniu, kuris pažeisdavo jos privatumą, priversdavo 
pasijusti it kokiu egzemplioriumi, plūduriuojančiu formaline. 

Džeinė staigiai nusisuko nuo stalo. 

— Manau, aš pakankamai pamačiau. Ką šis skrodimas mums 
atskleis? Kaip netikėta, kažkas nukirto jam galvą? — Ji įgrūdo chalarą 
į nešvarių skalbinių dėžę. — Jūs čia pabaikite. Aš einu į laboratoriją, 
pasidomėsiu, ar kas nors paaiškėjo iš Ingersolio mobiliojo išklotinės. 

Staiga atsidarė prieškambario durys, ir Džeinė apstulbo pama- 
čiusi savo vyrą. 

— Ką tu čia veiki? 

Specialusis agentas Gabrielis Dinas lavoninėje nebuvo retas 
svečias. Būtent tirdama serijinės žmogžudystės bylą Džeinė ir susipa- 


žino su savo vyru; tyrimo metu jie praleido ne vieną sunkią valandą 

palinkę virš kūnų, rastų įvairiose irimo stadijose. Gabrielis jau vil- 
kėjo chalarą ir mūvėjo antbačius, o jo veidas buvo rimtas ir niūrus. 
Užsitraukęs pirštines, prisiartino prie stalo. 

— Čia tas vyras iš skersgarvio? — nieko nelaukdamas pasiteira- 
vo jis. — Tas, kuris vos tavęs nenužudė? 

— Labas ir tau, mielasis, — tarė Džeinė. Ji pažiūrėjo į Tamą. — 
Jei kartais svarstai, kas tas įsibrovėlis, čia mano vyras, Gabrielis. Ir aš 
nė nenutuokiu, ko jis čia atėjo. 

Gabrielio žvilgsnis liko įsmeigtas į lavoną. 


— Ką mes žinome apie jį? 


— Mes? Nuo kada tapai komandos nariu? — pasiteiravo 
Džeinė. 

— Nuo tada, kai šis vyras nusitaikė į tave. 

— Gabrieli, — Džeinė atsiduso. — Apie tai mes galime pasi- 
kalbėti vėliau. 

— Reikia kalbėtis dabar. 


Ji žiūrėjo į savo vyrą bandydama suprasti, kas vyksta. Mėginda- 
ma įskaityti jo veidą, blyškų tarsi akmenį morgo šviesų fone. 

— Ką visa tai reiškia? 

— Aš čia dėl pirštų atspaudų. 

— Mes dar negavome atsakymo iš sistemos. 

— Aš kalbu apie Džeinės Dou pirštų atspaudus. Tos moters 
ant stogo. 

— Apie ją irgi nieko nežinome, — tarė Mora. — Jos pirštų 
atspaudų FTB duomenų bazėje nėra. 

— Aš nusiunčiau Interpolui paklausimą dėl neatpažintų 
kūnų, — tarė jis, — nes akivaizdu, kad čia ne šiaip sau byla. Čia 
kažkas daug svarbiau. Prisiminkite, kaip buvo apsirengusi Džeinė 
Dou. Kokį ginklą ji turėjo. Ji neturėjo jokio dokumento ir vairavo 


vogtą automobilį. — Jis pažiūrėjo į lavoną. — Kaip ir šis vyras. 

— Ar Interpolas jau atsakė? — paklausė Džeinė. 

Jis linktelėjo. 

— Prieš valandą. Ji yra jų duomenų bazėje. Ne jos vardas, bet 
pirštų atspaudai. Jie buvo aptikti prieš dvejus metus Londone per 
automobilio sprogimą. Žuvo amerikietis verslininkas. 

— Ar jūs turite omenyje terorizmą? — įsikišo Tamas. 

— Interpolas mano, kad sprogimą organizavo nusikalstama 
gauja. Samdomi žudikai. Jūsiškė moteris ant stogo tikrai buvo pro- 
neišgelbės neperšaunama liemenė, Džeine. Ypač nuo tokių žmonių. 

Džeinė apstulbusi susijuokė. 

— O varge, mes ir vėl pataikėme į dešimtuką, ar ne? 

— Tu turi dukrą, — griežtai pasakė Gabrielis. — Mes turime 
dukrą. Pagalvok apie tai. 

— Ką čia galvoti? 

— Ar Bostono policija gali su tuo susidoroti. 

— Minutėlę. Gal pasikalbėkime kitur? — Džeinė žvilgtelėjo 
į kolegas. — Atsiprašau, — sumurmėjo ji ir stumtelėjo sukamąsias 
duris. Tik kai jie išėjo į koridorių ir niekas nebegalėjo girdėti, Džeinė 
piktai išrėžė: 

— Kodėl tu šitaip elgiesi? 

— Bandau išsaugoti savo žmonai gyvybę. 

— Čia mano teritorija, supranti? Aš sprendžiu, kas čia bus. 

— Ar bent nutuoki, su kuo turi reikalą? 

— Aš išsiaiškinsiu. 

— O kol kas rinksi kulkas ir lavonus. 

— Taip. Kolekcija jau nemaža. 

— Įskaitant ir policininką. Ingersolis žinojo, kaip apsiginti, o 
vis tiek guli lavonmaišyje. 

— Tai tu nori, kad viską mesčiau? Dumčiau namo ir pasislėp- 


čiau po lova? — Ji piktai prunkštelėjo. — 70 nebus. 

— Kas samdo profesionalius žudikus, Džeine? Tas, kuris sam- 
do žudiką, kad nušautų buvusį farą, nebijo Bostono policijos. Nebi- 
jo ir tavęs. Tai mafijos reikalai. Rusų. Arba kinų... 

— Kevinas Donohju, — pridūrė Džeinė. 

Gabrielis nutilo. 

— Airių mafija? 

— Mes jau rausiamės po juo. Vienas iš jo žmonių, toks Džojus 
Gilmoras, krito per žudynes Kinų kvartale. Gilmoro motina mano, 
kad Donohju sumokėjo ir įsakė nužudyti jos sūnų. Tos bylos tyri- 
mui vadovavo Ingersolis. 

— Jei tai Donobhju, jo rankos labai ilgos. Gali būti, kad net iki 
Bostono policijos. 

Ji įsistebeilijo į savo vyrą. 

— Ar Biuras gali pagrįsti tą kaltinimą? 

— Kol kas trūksta įrodymų. Bet pasakysiu tau, Džeine, su juo 
verčiau neprasidėti. Jei jis turi žmogų Bostono policijoje, tai jis jau 
tiksliai žino, ko tu sieki. Jis žino, kad tu nori jį prispausti. 

Džeinė prisiminė visus policijos pareigūnus, sugužėjusius į In- 
gersolio namus vakar naktį, įskaitant patį leitenantą Marketį. Kiek 
iš jų stebėjo ją, žymėjosi, ką ji sakė, ką planavo? Kiek iš tos informa- 
cijos nutekėjo Donobhju? 

— Praėjusi naktis buvo dovana, — tarė Gabrielis. — Tu likai 
gyva. Galbūt turėtum parsinešti tą dovaną namo ir kurį laiką pasi- 
mėgauti ja. 

— Pasitraukti iš bylos? Ar to manęs prašai? 

— Pasiimk keletą laisvų dienų. Tau reikia laiko atsigauti. 

— Ne. — Ji priėjo taip arti, jog turėjo ištempti kaklą, kad pa- 
žiūrėtų jam į akis. Gabrielis neatsitraukė; jis niekuomet neatsitrauk- 
davo. — Nekalbėk tokių dalykų, — pasakė ji. — Dabar ne laikas. 


— Tai kada? Per tavo laidotuves? 

Suskambęs Džeinės mobilusis suardė tarp jų stojusią tylą. Pik- 
tai išsitraukusi jį, Džeinė burbtelėjo: 

— Ricoli. 

— Mmm, ne laiku paskambinau, detektyve? 

— Kas čia? 

— Erina. Iš laboratorijos. 

Džeinė iškvėpė. 

— Atleisk. Turi man kokių naujienų? 

— Prisimenate tuos keistus plaukus ant Džeinės Dou drabu- 
žių? Tuos, kurių negalėjau nustatyti? 

— Taip. Tuos žilus. 


— Nekantrauju papasakoti jums apie juos. 


Vis dar slegiama pokalbio su Gabrieliu, Džeinė su Frostu važiavo į 
Šrioderio aikštę. Jis gana gerai žinojo jos būdą, todėl didesnę kelio- 
nės dalį tylėjo, tačiau kai ji įsuko į automobilių aikštelę, jis ilgesingai 


ištarė: 

— Kaip ilgiuosi šitos santuokos dalies. 

— Kurios? — paklausė ji. 

— To žinojimo, kad dėl tavęs nerimaujama. Įkyrima prašymais 
nerizikuoti. 

— Tai čia gerai? 

— O argi ne? Tai reiškia, jis myli tave. Reiškia, kad nenori tavęs 
netekti. 


— Iš tiesų tai reiškia, kad turiu kovoti dviem frontais. Dirbti 
savo darbą, nors Gabrielis bando įkišti mane į tramdomuosius marš- 
kinius. 

— Kas būtų, jei nebandytų? Ar kada apie tai pagalvoji? Kaip 
būtų, jei jam nerūpėtų ir jis nieko nesakytų? Kaip būtų, jei iš viso 


nebūtumėt susituokę? 

Džeinė pastatė automobilį ir išjungė variklį. 

— Jis nenori, kad dirbčiau su šia byla. 

— Ir aš nežinau, ar noriu su ja dirbti, po visokių tokių nuotykių. 

— Bijai? 

— Ir nebijau prisipažinti. 

Jie išgirdo durelių trinktelėjimą ir atsisukę pamatė Tamą, už 
kelių žingsnių išlipantį iš mašinos. 

— Kertu lažybų, kad jis nebijo, — sumurmėjo Džeinė. — 
Man atrodo, tas Briusas Li nė velnio nebijo. 

— Tikriausiai apsimeta. Būtų pamišėlis, jei nebijorų Donohju 
ir jo Žmonių. 

Džeinė atidarė dureles. 

— Eime, kol kas nors nepagalvojo, kad mudu čia glamžomės. 

Kai jie įėjo į laboratoriją, Tamas jau sėdėjo prie Erinos Volčko 
mikroskopo, priglaudęs akį prie stiklelio. 

— Štai ir judu, — tarė Erina. — Mes su Tamu kaip tik apžiū- 
rinėjome kai kurių primatų plaukų pavyzdžius. 

— Ar kurie nors panašūs į tuos nuo mūsų merginos? — pasi- 
teiravo Džeinė. 

— Taip, tačiau mikroskopija negali tiksliai nustatyti rūšies, 
todėl panaudojau kitą metodą. — Erina išskleidė lapą, ant kurio 
buvo išspausdinti įvairūs pilkos spalvos atspalviai. — Čia keratino 
struktūros. Plaukas susideda iš skirtingų proteinų komponentų, ku- 
rie gali būti atskirti elektroforezės metodu. Tereikia pavyzdį išplauti, 
nusausinti, ištirpinti chemikaluose ir ištirpintus proteinus perkelti 
ant plono gelio sluoksnio. Tada paleidžiama elektros srovė. Proteinai 
per gelį įvairiais greičiais pradeda migruoti. 

— Ir susidaro šie pilki stulpeliai. 

— Taip. Po to, kai nudažoma sidabru ir nuskalaujama, kad 


padidėtų kontrastas. 

Frostas truktelėjo pečiais. 

— Neatrodo įspūdinga. 

— Ber kai aš nusiunčiau šią struktūrą į Laukinės gamtos teismo 
ekspertizės laboratoriją Oregone, jie galėjo patikrinti ją pagal turi- 
mas keratino struktūras. 

— Yra netgi tokia duomenų bazė? — nusistebėjo Tamas. 

— Žinoma. Ją nuolatos papildo viso pasaulio mokslininkai, 
tyrinėjantys laukinę gamtą. Jei JAV muitinė sulaiko gyvūnų kailių 
siuntą, jiems reikia žinoti, ar tie kailiai ne nykstančių rūšių gyvūnų. 
Ši duomenų bazė jiems padeda nustatyti kailių kilmę. — Erina ar- 
vertė aplanką ir ištraukė kitą lapą su keratinų pavyzdžiais. — Štai su 
kuo jie lygino mūsiškius plaukus. Pamatysite, kad proteinų linijos 
beveik tobulai atitinka vieną ypatingą pavyzdį. 

— Ketvirtas stulpelis, — tarė ji. 

— Teisingai. 

— Tai kieno tas ketvirtas stulpelis? 

— Nepriklausančio žmonių giminei primato, kaip aš ir spėjau. 
Senojo pasaulio beždžionei, Semnopirbecus rūšiai. Ši rūšis žinoma 
kaip pilkasis langūras. 

— Pilkasis? — pakartojo Džeinė, pakeldama galvą. 

Erina linktelėjo. 

— Spalva tokia pati kaip ir plaukų, rastų ant Džeinės Dou. 
Šios beždžionės gana didelės, juodais snukiais ir pilkais arba gelsvais 
plaukais. Jos gyvena Pietų Azijoje nuo Kinijos iki Indijos, tiek ant 
žemės, tiek medžiuose. — Ji nusisuko į kompiuterį ir įvedė į paieš- 
kos sistemą vaizdo paiešką. — Štai kaip jos atrodo. 

Pamačius ekrane vaizdą, Džeinei staiga atšalo rankos. Juodas 
snukis. Pilki plaukai. Ji pajuto skausmą tarp menčių, kur į neperšau- 


namą liemenę atsimušė kulka. Prisiminė karštą kraują, trykštanrį jai 

ant veido, ir siluetą su sidabrinių plaukų aureole, palinkusį virš jos 
skersgatvyje. 

— Kokio dydžio šios beždžionės? — tyliai paklausė ji. 

— Patinai užauga iki dviejų su puse pėdų. 

— Tu tikra, kad nebūna aukštesnių? 

— Jos ne hominidų šeimos primatai. Tiesiog beždžionės. 
busios. 

— Kažką panašaus ir matei, ar ne? — paklausė ji. — Ant stogo. 

Erina sukluso. 

— Ką jūs matėte? 

Frostas papurtė galvą. 

— Anoji buvo aukštesnė nei dvi su puse pėdos. 

Džeinė linktelėjo. 

— Sutinku. 

— Jūs 26x matėte šį padarą? 

— Toks pat snukis, — tarė Frostas. — Ir pilki plaukai. Bet ten 
negalėjo būti beždžionė. Kokia beždžionė nešiotųsi kardą? 

— Dabar jau 7222 šiurpsta nugara, — tyliai ištarė Erina. — 
Žinant, kokia tai beždžionė. Indijoje jos dar vadinamos Hanumano 
langūrais. Hanumanas yra hinduistų dievas, žinomas kaip Beždžio- 
nė Karžygė. 

Toks pat šiurpas, kokį ką tik pajuto Erina, it ledinis liežuvis 
staiga nušliaužė Džeinės sprandu. Ji prisiminė tą padarą skersgatvy- 
je. Prisiminė jo kardo spindesį, kai jis nusisuko ir dingo šešėliuose. 

— Ar tai tas pats veikėjas kaip ir Beždžionių karalius? — pasi- 
teiravo Tamas. — Nes aš žinau tą legendą. Yra ir kiniška jos versija. 
Senelė man pasakodavo. 


— Kas tas Beždžionių karalius? — paklausė Džeinė. 

— Kinijoje jis vadinamas Sun Vukongu. Jis gimė iš šventos uolos 
ir iš pradžių buvo tik akmeninė beždžionė. Paskui jis atgyja ir yra ka- 
rūnuojamas beždžionių karaliumi. Jis tampa kariu ir nukeliauja į dan- 
gų iš dievų pasimokyti išminties. Bet ten patenka į įvairiausias bėdas. 

— Tai jis blogas? — paklausė Frostas. 

— Ne, jis nėra blogas. Tiesiog impulsyvus ir išdykęs kaip tikra 
beždžionė. Apie jį yra visa pasakojimų knyga. Kaip jis suvalgo visus 
persikus dieviškame sode. Kaip per daug išgeria ir pavagia stebuk- 
lingąjį eliksyrą. Kaip įsivelia į peštynes su Nemirtingaisiais, kurie 
nežino, ką su juo daryti. Todėl jie išmeta jį iš rojaus ir laikinai uždaro 
kalnų kalėjime. 

Frostas nusijuokė. 

— Jis man primena keletą vyrukų, su kuriais mokiausi mokyk- 
loje. 

— Ir kas jam galiausiai nutinka? — paklausė Džeinė. 

— Sun Vukongas patiria daug nuotykių ir žemėje. Kartais jis 
pridaro bėdų. Kartais gerų darbų. Neprisimenu visų istorijų, bet ži- 
nau, kad daug kalbama apie stebuklingas kovas, upių pabaisas ir 
kalbančius gyvūnus. Kaip ir jūsų pasakose. 

— Ber pasakos neatgyja, — pasakė Džeinė. — Jų herojai nepa- 
lieka tikrų plaukų ant tikrų aukų drabužių. 

— Aš tik pasakoju, kokios apie jį yra legendos. Jis sudėtingas 
padaras, kartais paslaugus, o kartais drastiškas. Bet atsidūręs tarp gė- 
rio ir blogio, Beždžionių karalius beveik visuomet pasirenka gėrį. 
vaizdą, kuris dar prieš akimirką ją taip pašiurpino. 

— Tai jis nėra blogas, — ištarė ji. 

— Ne, — atsiliepė Tamas. — Nors ir turi kai kurių trūkumų, 
nors ir pridaro kokių bėdų, vis dėlto Beždžionių karalius stovi tei- 


singumo pusėje. 

Iš Andželos Ricoli virtuvės sklido gardaus kepamo viščiuko ir rozma- 
rinų kvapas, o valgomajame, kur atsistatydinęs detektyvas Vinsas Kor- 
sakas dengė stalą, skimbčiojo sidabras ir porcelianas. Kieme Džeinės 
dukra Regina, Gabrielio supama ant sūpynių, juokėsi ir spygčiojo. 
Tačiau Džeinė nieko nejautė ir negirdėjo; ji sėdėjo ant motinos sofos, 
paskleidusi ant stalo pustuzinį pasiskolintų iš bibliotekos knygų apie 
Sun Vukongą, Beždžionių karalių. Ji sužinojo, kad apie Sun Vukon- 
go nuotykius yra ne tik knygų; apie juos sukurta filmų, kinų operų, 
šokių, jų motyvų panaudota netgi vaikiškose televizijos programose. 
Kinų liaudies pasakų rinkinyje Džeinė rado legendos įžan- 
gą. Nors kinų autorius Vu Čeng'enas istorijas parašė maždaug 
I500-aisiais, patys pasakojimai siekė senovės laikus, dvasių ir stebu- 


klų erą, laikmetį, kai dievai ir pabaisos kovojo ir danguje, ir žemėje. 


Ir viena iš tos žemės uolų, uola, kuri nuo sukūrimo laikų 
pažinojo švelnų vėjo kvėpavimą, mėnesienos spindesį, dieviš- 
kąsias malones, iššovė akmeninį kiaušinį. Tasai kiaušinis virto 
akmenine beždžione. Ji galėjo šokinėti ir laipioti, o jos akys 
skleidė tokią spinduliuojančią šviesą, kad stebėjosi netgi Nef- 


r1to imperatorius. 

Akmeninė beždžionė, neturinti nei tėvo, nei motinos, 
netrukus tapo visų Beždžionių karaliumi. Beždžionės gyveno 
visiškoje santaikoje, kol vieną dieną Beždžionių karalius sup- 
rato, kad jų visų laukia Mirtis. Todėl jis patraukė mokytis 
nemirtingumo paslapčių, į kelionę, kuri nuvedė jį į dangų ir 
pagundas, į išdaigas ir įkalinimą. ZŽygiuodamas į savo mir- 
ties įvykdymo vietą, kur alcheminės liepsnos turėjo sudeginti 
Jį tiglyje, Beždžionių karalius išsilaisvina ir, kovodamas dėl 
išlikimo, jaukia dangų, kol dievai neiškentę uždaro jį Penkių 
elementų kalne. 

Ten jis amžių amžius laukia akmeninėje tamsoje, kol 
ateina diena, kai jis tampa reikalingas. Diena, kai į pasaulį 


ateina blogis, ir Beždžionių karalius vėl stoja į kovą. 


Džeinė pervertė puslapį ir pamatė Sun Vukongą, spaudžiantį 
ilgą kovinę lazdą. Nors tai tebuvo piešinys, jos plaukeliai ant rankų 
pasišiaušė. Ji įsistebeilijo į aštrius dantis, kyšančius iš juodos burnos, 
į sidabrinių plaukų karūną, ir niekaip negalėjo atplėšti akių. 

Ji prisiminė vieną popietę zoologijos sode, kai buvo šešerių, ir 
tėvas paėmė ją ant rankų, kad ji galėtų pamatyti vorines beždžiones. 
Vos tik beždžionės pamatė mergaitę, narve kilo didžiulis triukšmas, 
gyvūnai spiegė ir šokinėjo ant šakų, tarsi būtų išvydę patį šėtoną. 
Atbėgo zoologijos sodo darbuotojas ir liepė visiems atsitraukti: 
Pasitraukit, pasitraukit! Nesuprantu, ko jos išsigando! Bet kai tėvas 
Džeinę nunešė nuo narvo, mergaitė suprato, kad tai ji taip išgąsdino 
beždžiones. Kaip joms pasirodė toji šešiametė su tamsiomis garba- 
nomis? — svarstė ji. O gal jau tuomet jos kažką ypatinga pajuto? 
Kokia iš tikrųjų yra ši mergaitė ir kuo taps gyvenime? 

— Tai kaip sekasi studijuoti tas beždžionių knygas? 

Išgirdusi Korsako balsą, ji staigiai pakėlė galvą. Jis vilkėjo savo 

geriausius sekmadieninius drabužius — bent jau geriausius iš tų, 
kuriuos sugebėjo susirinkti vakarienei pas Andželą Ricoli. Jo balti 
golfo marškinėliai ir rusvai žalsvos kelnės bent jau nebuvo išteplioti 
pomidorų padažu. Po prieš kelerius metus patirto širdies priepuolio 
jis laikėsi dietos ir buvo netekęs trisdešimties svarų, tačiau dabar jo 
svoris vėl pamažu didėjo, ir nė naujai išdurta skylutė dirže negalėjo 
sulaikyti lipančio iš kelnių pilvo. 

— Čia bylai reikia, — atsakė Džeinė. Ji užvertė knygą ir len- 
gviau atsiduso, nebematydama Sun Vukongo vaizdo. 

— Taip, girdėjau. Tau pakliuvo dar viena keista byla. Prasidėjo 
nuo negyvos moters ant stogo, ar ne? Kartais pagalvoju, kad vėl no- 
rėtųsi sėsti ant balno. 
kliui, ant kurio užsiropštum. 

Korsakas klestelėjo į fotelį — tą patį fotelį, kuriame sėdėdavo jos 
tėvas. Buvo keista matyti jį išsidrėbusį Frenko Ricolio vietoje, tačiau 
jos tėtis atsisakė visų teisių į tą krėslą tą dieną, kai paliko Andželą ir 
išėjo pas Mergšę. Štai kaip jie ją dabar vadino, nors tikrai gerai žinojo 
jos vardą. Sendė Hafington. Džeinė apie Mergšę žinojo viską, įskai- 
tant tai, kiek baudos talonų ji surinko per pastaruosius dešimt metų. 
Tris. Mergšė buvo toji priežastis, dėl kurios šiame fotelyje dabar sėdė- 
jo Vinsas Korsakas, storas ir patenkintas Andželos maitinimu. 

Džeinė nenorėjo nė pagalvoti, kuo dar jį tenkina Andžela. 

— Kinų kvartalas, — sukrenkštė Korsakas. — Keista vieta. Ge- 
ras maistas. 

Aišku, kaipgi jis nepaminėtų maisto. 

— Ką tu prisimeni apie žudynes „Raudonojo Fenikso“ restora- 
ne? — paklausė Džeinė. — Tikriausiai anuomet girdėjai įvairių kalbų. 

— Bjauri byla. Kam vyrukui, turinčiam mielą mažą dukrytę, 


šauti į keturis žmones, o paskui sau išsitaškyti smegenis? Niekada 

to nesupratau. — Jis papurtė galvą. — Ji buvo toks mielas vaikas. 
Tėčio dukrelė. 

Džeinė nustebo. 

— Tu pažinojai virėjo šeimą? 

— Nelabai, bet aš dažnai ten valgydavau. Tie kinai nežino, ką 
reiškia laisvadieniai, todėl restoranas būdavo atidarytas visą laiką, 
netgi naktimis. Baigi pamainą vėlai, bet vis tiek dar gauni pavalgyti. 
Kartą buvau ten dešimtą vakaro, sekmadienį, ir toji maža mergytė 
atnešė man laimės sausainukų. Galėtum pasakyti, kad tai vaikų iš- 
naudojimas. Bet ji atrodė tokia laiminga, kad gali būti su tėčiu. 

— Ar tikrai ten buvo virėjo dukra? Ji turėjo būti dar labai maža. 

— Ji ir atrodė labai maža. Gal penkerių? Graži kaip saldainiu- 
kas. — Jis liūdnai atsiduso. — Negaliu patikėti, kad tėvas taip pa- 
sielgtų — paliktų žmoną su vaiku. Ką jau kalbėti apie kitas šeimas, 
kurioms sugriovė gyvenimą. Po kelių savaičių buvo pagrobta vienos 
iš aukų dukra. 

— Šarlotė Dion. 

— Ar toks buvo jos vardas? Aš tik pamenu, kad tie įvykiai buvo 
tarsi graikų tragedija. Viena nelaimė po kitos. 

— Žinai, kas keisčiausia? — tarė Džeinė. — Likus dvejiems 
metams iki žudynių, buvo pagrobta kitos aukos dukra. Padavėjo 
mergaitė. Ji dingo pakeliui iš mokyklos. 

— Rimtai? Aš to nežinojau. — Korsakas akimirką susimąs- 
tė. — Kraupu. Verčia susimąstyti, ar tai tikrai tik sutapimas. 

— Kalbėdamas su manimi telefonu detektyvas Ingersolis spėjo 
man kažką užsiminti apie mergaites. Kas nutiko toms mergaitėms. 
Taip jis pasakė. 

— Toms dviem mergaitėms? Ar kitoms? 

— Nežinau. 


Jis papurtė galvą. 

— Praėjo šitiek metų, o mes vis dar jas prisimename. Sunku 
įsivaizduoti, kad dabar iš jų likę tik griaučiai. — Jis patylėjo. — Bet 
ne apie tai šįvakar noriu galvoti. Įsipilkime vyno. 

— Maniau, kad mėgsti alų. 

— Tavo mama mane atvertė. Be to, vynas sveikiau širdžiai. — 
Jis sunkiai pasikėlė nuo fotelio. — Metas pasikalbėti apie gerus da- 
lykus, sutinki? 

Ne apie mirusiuosius, pagalvojo Džeinė. Ne apie masines žudy- 
nes ir pagrobtas mergaites. Bet kai į vidų įėjo Gabrielis, laikydamas 
mažą Reginos rankutę, Džeinė negalėjo liautis galvojusi apie Šarlotę 
Dion ir Lorą Fang. Ji padėjo motinai nunešti lėkštes ant stalo, vieną 
po kito įspūdingesnius patiekalus. Traškios orkaitėje keptos bulvės. 
Žaliosios pupelės, apšlakstytos alyvuogių aliejumi. Ir pagaliau du 
sultingi kepti viščiukai, kvepiantys rozmarinais. Ir net kai jie susė- 
do valgyti, ir ji parišo Reginai seilinuką, supjaustė mėsytę mažyčiais 
gabaliukais, Džeinė galvojo apie dingusias mergaites ir sugniuždytus 
tėvus. Kaip toliau gyventi motinai? Ar Airisė Fang niekada nesvarstė 
užbaigti savo sielvarto? Nušokti nuo stogo, išgerti saują migdomųjų. 
Ar lengviau gyventi su skausmu dieną po dienos ilgintis mylimųjų, 
kurių niekada nebepamatysi. 

— Ar neskanu, Džeine? — pasiteiravo Andžela. 
si jos svečiai, sėdintys prie stalo. 

— Labai skanu, ma. Šįvakar pranokai pati save. 

— Tai kodėl nevalgai? 

— Valgau. 

— Tu prarijai vieną kąsnį, o paskui ėmei stumdyti maistą po 
lėkštę. Tikiuosi, nesilaikai dietos, nes tau tikrai nereikia numesti svo- 
rio, mieloji. 


— Nesilaikau. 

— Tos merginos, jos amžinai laikosi dietų. Suvalgo salotos la- 
pelį, ir kas iš to? 

— Vyrams tai tikrai nieko gero, — sumurmėjo Korsakas, kimš- 
damas į burną bulvę. — Vyrukams patinka, kai mergina turi šiek 
tiek mėsytės. — Jis mirktelėjo Andželai. — Pažiūrėk į savo mamą. 
Štai kokia turi būti moteris. 

Džeinė nematė, kas vyksta po stalu, tačiau jos motina staiga 
susijuokusi išsitiesino kėdėje. 

— Vinsentai! Raminkis. 

Raminkis, prašau. Nes aš negaliu žiūrėti. 

— Žinai, — tarė Korsakas, prieš suleisdamas dantis į viščiuko 
gabalą, — dabar tinkamas metas pasakyti pati žinai ką. 

Dar niekada tie trys žodžiai neskambėjo taip grėsmingai. Džei- 
nė kilstelėjo smakrą ir pažiūrėjo į motiną. 

— Kas tas pati žinai ką? 

— Tai, apie ką mes jau kurį laiką kalbamės, — atsakė Andže- 
la. — Vinsas ir aš. 

Džeinė dirstelėjo į savo vyrą, tačiau Gabrielis buvo su FTB 
agento kauke ir neišsidavė, nors tikriausiai spėjo, kur link krypsta 
šis pokalbis. 

— Na, jūs žinote, kad mes su Vinsu jau gana ilgai susitikinėja- 
me, — tarė Andžela. 

— Gana ilgai? Kiek? Pusantrų metų? 

— Tai didelis laiko tarpas, kad pažintum žmogų, Džeine. Kad 
suprastum, jog jis turi gerą širdį. — Andžela plačiai nusišypsojo 
Korsakui ir jie pasilenkę vienas prie kito skambiai pasibučiavo. 

— Su tėčiu tu susitikinėjai ištisus trejus metus, — pastebėjo 
Džeinė. — Ir žiūrėk, kaip viskas baigėsi. 

— Man buvo penkiolika, kai sutikau tavo tėvą. Jis man buvo 
tik antras vaikinas. 


— Tau buvo penkiolika, o tu jau turėjai vaikiną? 

— Esmė ta, kad buvau dar vaikas, ir nežinojau, ką gali pasiū- 
lyti pasaulis. Per jauna ištekėjau, per jauna pagimdžiau. Tik dabar 
suprantu, ko noriu. 

Džeinė pažiūrėjo į Korsaką ir pagalvojo: negali būti, kad tu 
kalbi apie jį. 

— Todėl ir norėjome, kad ateitumėt šįvakar vakarienės, mie- 
loji. Judu su Gabrieliu sužinosite pirmieji. Erenkiui ir Maikui dar 
nesakiau, nes žinai, kokie jie. Vis dar prisirišę prie savo tėčio, nors jis 
miega su Mergše. — Andžela nutilo ir giliai įkvėpė. Vos paminėjus 
Mergšę, jos balsas visados pakildavo puse oktavos. — Tavo broliai 
tiesiog nesupras. Bet tu esi mano dukra, todėl žinai, su kuo šiame 
gyvenime moterims tenka taikstytis. Žinai, koks neteisingas pasaulis. 

— Ma, tikrai nėra reikalo skubėti. 

— O, mes ir neskubėsime. Mes ilgai būsime susižadėję ir viską 
padarysime senamadiškai. Užsakysime tikrus pakvietimus. Išsinuo- 
mosime didelę pokylių salę ir pasamdysime maisto tiekėjus. O mu- 
dvi galėsime eiti per parduotuves ieškodamos sau suknelių, Džeine! 
Tai bent mudvi pasilinksminsime! Aš norėčiau persikų arba levandų 
spalvos, nes nesu — na, tu supranti. 

Džeinė žvilgrelėjo į Korsaką, kaip jis reaguoja į šiuos moteriš- 
kus planus, bet jis tik sėdėjo išsišiepęs ir patenkintas. 

— Šį kartą aš neskubėsiu ir mėgausiuosi kiekviena vestuvių mi- 
nute, — tarė Andžela. — O tavo broliai turės laiko su tuo susitaikyti. 

— O tėtis? 

— Ką tėtis? 

— Kaip jis su tuo susitaikys? 

— Jo problemos. — Andželos veidas apsiniaukė. — Geriau 
jau jis nebandytų pirmas nuskubėti prie altoriaus. O, aš įsivaizduo- 
ju, kad taip gali būti. Jis vestų Mergšę pirmas, kad tik paerzintų 
mane. — Ji pažiūrėjo į Korsaką. — Geriau pagalvojus, turėtume 


paankstinti mūsų datą. 


180 


— Ne! Ma, paklausyk, pamiršk, kad užsiminiau apie tėtį. 

— Norėčiau pamiršti, bet jis visuomet bus su manimi kaip 
rakštis kojoje. Negali ištraukti, bet ir negali apsimesti, kad jos nėra. 
Nuolat jauti maudimą. Tikiuosi, tau niekada neteks sužinoti, ką tai 
reiškia, Džeine. — Ji nutilo ir pažiūrėjo į Gabrielį. — Žinoma, ne- 
teks. Tu turi tokį gerą vyrą. 

Geras vyras, kuris vis dar pyksta, kad esu policininkė. 

Gabrielis, būdamas išmintingas, nesikišo į pokalbį, jis rūpes- 
tingai dėjo mažyčius bulvės gabalėlius Reginai į burnytę. 

— Dabar, kai išgirdote svarbią naujieną, — tarė Korsakas ir 
pakėlė taurę, — išgerkime už šeimą! 

— Nagi, Džeine! Gabrieli! — paragino Andžela. — Išgerkime! 

Džeinė stoiškai kilstelėjo taurę ir sumurmėjo: 

— Už šeimą. 

— Tik pagalvok, — Korsakas juokdamasis kumštelėjo jai į 


petį. — Dabar gali vadinti mane tėčiu. 


— Tik nesakyk, kad nenumatei, — tarė Gabrielis, kai su Džeine 
ir ant užpakalinės sėdynės miegančia Regina važiavo namo. — Jie 
buvo du vieniši žmonės, o pažiūrėk, kokie laimingi dabar. Jie puikiai 
tinka vienas kitam. 

— Taip. Ji gamina. Jis valgo. 

— Galėtų būti daug blogiau. 

— Jie abu taip elgiasi iš nusivylimo. Jiems dar per anksti tuoktis. 

— Gyvenimas trumpas, Džeine. Tu tai turėtum žinoti geriau 
nei kuris kitas. Jis gali akimirksniu nutrūkti. Tereikia slidaus kelio, 
girto vairuotojo. 

Arba kulkos tamsiame skersgatvyje. Taip, ji žinojo, nes pernelyg 


dažnai matydavo nutrūkusį gyvenimą. Matė, kaip mirties sukelti 

raibuliai paveikia gyvuosius. Prisiminė išsekusį Džojaus Gilmoro 
motinos veidą ir skausmą, temdantį Patriko Diono akis, kai jis kal- 
bėjo apie savo dukrą Šarlotę. Netgi po devyniolikos metų tie raibu- 
liai vis dar plakė gyvuosius. 

— Bijau net pagalvoti, kaip reikės šią naujieną pranešti bro- 
liams, — tarė ji. 

— Manai, kad jiems nelabai patiks? 

— Frenkį ištiks priepuolis. Jis nė negali pagalvoti apie mamą su 
kitu vyru... supranti, ką noriu pasakyti. 

— Miegančius kartu? 

Džeinė susiraukė. 

— Prisipažinsiu, man irgi nesmagu. Man patinka Korsakas. Jis 
padorus vyras ir gražiai elgiasi su ja. Bet, o varge, ji mano motina. 

Gabrielis nusijuokė. 

— Ir tavo motina vis dar mylisi. Susitaikyk su tuo. Tiesiog pas- 
kambink Frenkiui ir atsikratyk šio reikalo. 

Tačiau kai jie grįžo namo, ji pasistengė užmiršti šią užduotį ir 
visą vakarą vengė telefono. Ji užsikaitė virdulį, atsisėdo prie virtuvės 
stalo ir vėl išsitraukė bibliotekos knygas. Į ją vėl vėpsojo Beždžionių 
karalius, spaudžiantis letenose lazdą, ir tas vaizdas pasirodė toks bau- 


gus, kad ji vos prisivertė paliesti knygą ir perversti puslapį. 


Devintas skyrius. Pasakojimas apie Čeną O. 

Didysis Čangano miestas jau seniai buvo visos Kinijos 
sostinė. Šiuo metu šalį valdė Tai Tsingas iš Tangų dinastijos. 
Šalis gyveno taikoje. 


Taip nekaltai ir maloniai prasidėjo istorija apie dorą ir išmintin- 
gą jaunuolį, vardu Cenas O. Vedęs garsią gražuolę, jis buvo paskirtas 
tolimos provincijos valdytoju. Kartu su savo besilaukiančia žmona 


ir tarnais jis keliavo per klestintį ir gėlėmis žydintį kraštą į savo nau- 

jąją paskyrimo vietą. Bet kai jie priėjo upę ir juos užpuolė ginkluoti 
plėšikai, žavi legenda staiga virto kruvina istorija apie žudynes. Tai 
jau nebebuvo gražus pasakojimas, o istorija apie klyksmus, siaubą ir 
negyvus kūnus, sumestus į putojančią upę. Tą naktį gyvas išliko tik 
vienas žmogus: nėščioji, kurią žudikai pagrobė, nes buvo labai graži, 
ir įkalino, laukdami, kol gims jos pasmerktas kūdikis. 

Švilpiantis virdulys atplėšė Džeinę nuo istorijos. Pakėlusi galvą 
ji pamatė Gabrielį, išjungiantį dujas ir pilantį į arbatinį karštą van- 
denį. Ji nė neišgirdo, kada jis įėjo į virtuvę. 

— Įdomi knyga? — paklausė jis. 

— Šiurpi, — atsakė ji nusipurtydama. — Tokios tikrai savo 
vaikui neskaityčiau. Kad ir ši istorija, „Pasakojimas apie Čeną O“. 
Joje pasakojama apie žudynes keliantis per upę, ir vienintelė gyva 
lieka nėščia moteris, kurią pagrobia žudikai. 

Jis atnešė arbatinį ant stalo ir atsisėdo priešais ją. Visą vakarą jis 
buvo labai tylus, ir ji pastebėjo išdavikišką raukšlę tarp jo antakių, 
nerimą, kurį ji išvydo tik dabar, ryškioje virtuvės šviesoje. 

— Žinau, negaliu atkalbėti tavęs nuo šios bylos, — tarė jis. — 
Bet noriu dar kartą pasakyti, kad esu labai susirūpinęs. 

Ji atsiduso. 

— Suprantu. 

— Džeine, negaliu to vaizdo išmesti iš galvos. Kaip tu atrodei 
tą naktį, kai grįžai namo. Priblokšta. Kruvinais drabužiais. Nema- 
čiau tavęs tokios sukrėstos nuo tada... 

Jis neištarė vardo, tačiau jie abu žinojo, kad jis turi omenyje 
tą monstrą, per kurį jie susipažino. Žmogų, palikusį randus ant jos 
rankų, žmogų, kurio kruvini pėdsakai tebepersekiojo ją košmaruose. 

— Bet tu prisimeni, kaip aš užsidirbu pragyvenimui? — tarė ji. 

Jis linktelėjo. 

— Aš žinojau, kad bus tokių dienų. Tiesiog nesuvokiau, kaip 


sunku bus su tuo susitaikyti. 

— Gailiesi? — tyliai paklausė ji. 

— Kad vedžiau policininkę? 

— Kad vedei mane. 

— Geras klausimas. — Pasitrynęs smakrą, jis numykė. — 
Leisk pagalvoti. | 

— Gabrieli. 

Jis atsisuko, kai suskambo telefonas. 

— Kodėl to klausi? — tarė jis, eidamas per virtuvę atsiliepti. — 
Aš nieko nesigailiu. Tik sakau, kad man nepatinka tai, kas vyksta ir 
kaip tu rizikuoji. 
gą. Į istoriją apie Čeną O. Kaip ir „Raudonasis Feniksas“, šis pasa- 
kojimas buvo apie žudynes. Ir apie pagrobtą moterį, pagalvojo ji 
prisiminusi Šarlotę Dion. 

— Džeine, čia tau. — Gabrielis stovėjo su rageliu rankoje ir 
nerimu akyse. — Jis man neprisistatė. 

Ji paėmė ragelį. Jausdama vyro žvilgsnį atsiliepė: 

— Detektyvė Ricoli. 

— Žinau, kad klausinėjate apie mane, todėl pamaniau, kad 
reikėtų paskambinti. Pasikalbėkime akis į akį rytoj ketvirtą po pietų 
mano namuose. Tik jūs ir daugiau niekas. Galite pasakyti savo vy- 
rui, kad jam nėra dėl ko nerimauti. 

— Kas čia kalba? — piktai pasiteiravo Džeinė. 

— Kevinas Donohju. 

Ji baimingomis akimis sužiuro į Gabrielį. Sunkiai tramdydama 
balsą paklausė: 

— Apie ką norite pasikalbėti, pone Donohju? 

— Apie „Raudonojo Fenikso“ bylą. Jūsų tyrimas krypsta netei- 


singa kryptimi. Manau, pats metas šį tą išsiaiškinti. 


Nors Frostas ir Tamas sėdėjo stebėdami ją iš savo automobilių, skam- 
bindama prie Kevino Donohju vartelių Džeinė jautėsi pavojingai 
vieniša ir pažeidžiama. Po minutėlės pas ją keliuku atžingsniavo pora 
raumeningų vyrukų su iškalbingai išsišovusiais švarkų skvernais. Jie 
nieko jos neklausė, tik įleido pro vartelius ir vėl juos užrakino. Pra- 
eidama pro arką Džeinė pastebėjo virš galvos įmontuotą stebėjimo 
kamerą. Kiekvienas jos žingsnis buvo stebimas. 

Sekdama paskui vyrukus keliuku, ji pastebėjo, kad kieme be- 
veik nėra medžių nei krūmokšnių. Palei namą driekėsi tik plati veja 
ir betoninis takas su bjauriais žibintais, ant kurių buvo pritaisyta dar 
daugiau stebėjimo kamerų. Štai jums ir aiškus įrodymas, kad airių 
mafijos princo gyvenimas turi savo tamsiąją pusę. Turi nuolatos grę- 
žiotis per petį, nes žinai, kad kažkur tavęs tyko tau skirta kulka. 

Nors Donobhju garsėjo turtais, jo skonis buvo beviltiškai proziš- 
kas, pastebėjo Džeinė, vos tik įžengusi į namą ir pamačiusi nuobo- 
džius pastelinius paveikslus ant sienų. Jie priminė masinės gamybos 
peizažus, pardavinėjamus kiekviename vietiniame prekybos centre. 
Palydovai nuvedė ją į svetainę, kur milžiniškame fotelyje sėdėjo 
drimba, išsipūtęs kaip rupūžė. Jis buvo maždaug šešiasdešimties, 


švariai nusiskutęs ir praplikęs, iš po sunkių vokų dėbsančiomis mė- 

lynomis akimis. Džeinei nereikėjo jo pristatyti; ji jau žinojo, kad 
šis storas šliužas yra Kevinas Donobhju, garsėjantis savo įspūdingu 
apetitu ir tokiu pat įspūdingai bjauriu būdu. 

— Nuskenuok ją, Šonai, — kažkas paliepė. Džeinė nepastebė- 
jo, kad kambaryje buvo dar vienas vyras, liesas ir nervingas vyrukas 
su kostiumu. 

Vienas iš palydos vyrų prisiartino prie jos su radijo dažnių ske- 
neriu, ir Džeinė neišlaikė: 

— Ką, po galais, tai reiškia? 

— Aš pono Donobhju advokatas, — tarė liesasis. — Prieš po- 
kalbį su jumis mums reikia įsitikinti, kad neturite mikrofono. Be to, 
jums teks atiduoti mums savo mobilųjį. 

— Mes taip nesitarėme. 

— Detektryve Ricoli, — sududeno Donohju. — Atsižvelgda- 
mas į tai, kad atėjote čia savo noru, aš leidžiu jums pasilaikyti ginklą. 
Tačiau aš nenoriu, kad šis pokalbis būtų įrašytas. Jei nerimaujate dėl 
savo saugumo, esu tikras, kad jūsų kolegos, sėdintys automobiliuo- 
se, atbėgs į pagalbą vos jums šūktelėjus. 

Kurį laiką Džeinė ir Donobhju stebeilijo vienas į kitą. Tada ji 
padavė savo mobilųjį advokatui ir stovėjo nejudėdama, kol asmens 
sargybinis tikrino ją skeneriu. Tik kai Šonas pranešė, kad ji švari, 
Donohbju mostelėjo į sofą, pakviesdamas sėstis. Tačiau ji atsisėdo į 
fotelį, kad galėtų žiūrėti jam į akis. 

— Jūsų reputacija pranoksta jus pačią, — tarė Donobhju. 

— Jūsiškė irgi. 

Jis nusijuokė. 

— Matau, kad gandai pasitvirtino. 

— Gandai? 

Jis susidėjo rankas ant išsipūtusio pilvo. 

— Dertektyvė Džeinė Ricoli. Aštrialiežuvė. Velniškai atkakli. 


— Priimsiu tai kaip komplimentą. 

— Todėl ir sakau jums, kad kaulų ieškotumėr kitur. Jūs tik 
gaištate laiką su manimi. 

— Tikrai? 

— Jūs daug apie mane klausinėjate. Jūsų vyras irgi. O, taip, 
žinau apie jūsų vyrą, poną specialųjį agentą Gabrielį Diną. Nieko 
sau teisėsaugininkų porelė. Supraskite, aš nebijau, kad surasite ką 
nors naudinga. Tačiau klausinėdama apie mane varžovų akyse jūs 
smukdote mano autoritetą. Tarsi mano reikalai būtų pašliję. O jei 
atrodai silpnas, aplink ima sukti ratus grifai. — Jis palinko į priekį, 
ir jo pilvas išvirto virš diržo. — Jūs nieko neišknisite, suprantat? 
Nieko, kas sietų mane su „Raudonuoju Feniksu“. 

— O Džojus Gilmoras? 

Jis atsiduso. 

— Jūs kalbėjotės su ta ragana jo motina. 

— Ji sako, kad prieš devyniolika metų judu su Džojumi nesu- 
tarėte. 

— Nieko rimta. Neverta kulkos. 

— Maryt, pakankamai rimta, jei samdote pašalinius pėdsa- 
kams sunaikinti. 

— Ką? 

Džeinė atsisuko į Donohju asmens sargybinius. 

— Dabar aš įkišiu ranką į kišenę ir ištrauksiu keletą nuotraukų, 
gerai? Nekrūpčiokite, berniukai. — Ji ištraukė porą morgo nuotrau- 
kų ir pastūmė per stalą Donohju pusėn. — Jūsų samdiniai nesugeba 
išsaugoti savo galvų. 

Donobhju išplėtė akis. Iš visų morgo nuotraukų, kurias Džeinė 
galėjo atsinešti, ji išsirinko dvi pačias baisiausias. Džeinė Dou su 
perpjauta gerkle. Džono Dou galva, gulinti šalia jo kūno ant skro- 
dimo stalo. Šie vaizdai davė norimą efektą: Donohju veidas išblyško 


kaip tų lavonų. 

— Kokio velnio jas rodote man? — sukriokė jis. 

— Kam pasamdėte šiuos du žudikus? 

Įsikišo advokatas. 

— Pokalbis baigras. Šonai, Kolinai. Išlydėkite detektyvę Ricoli 
iš namo. 

— Užsičiaupk, — suniurzgė Donobhju. 

— Pone Donobhju, jūsų paties labui būtų geriau... 
nę. — Aš jų nesamdžiau. Net nežinau, kas ta moteris. — Jis dar 
kartą nužvelgė morge darytą Džeinės Dou nuotrauką. — Daili mer- 
giotė. Kaip gaila. 

— O vyras? Ar arpažįstate jį? 

— Gal. Atrodo matytas. Ką manai, Šonai? 

— Regis, esu jį matęs. Nežinau jo vardo, bet jis vietinis. Ukrai- 
nietis arba rusas. 

Donohju papurtė galvą. 

— Tikra bėda tie vyrukai. Visiškai neturi jokių moralės princi- 
pų. Bet sakau jums, šis vyrukas niekada man nedirbo. — Jis nužvel- 
gė Džeinę. — Mavyr, jau ir nebedirbs. 

— Ir kodėl aš jumis netikiu? — paabejojo ji. 

— Nes jau nusprendėte, kad aš kaltas. Net jei prisiekčiau uždė- 
jęs ranką ant savo motinos Biblijos, kad nesamdžiau šių dviejų. — 
Pirminis šokas pamačius lavonų nuotraukas atslūgo, ir Donobhju 
atgavo buvusią spalvą, o kartu ir pasipūtimą. — Todėl pasvarstykite, 
ar nevertėtų atsitraukti. 

— Ar jūs man grasinate, pone Donohju? 

— Jūs protinga mergina. Kaip manote? 

— Manau, kad jūs bijote. Manau, nutuokiate esąs įspraustas į 


kampą. 

— Jūsų? — Jis nusijuokė. — Jis esate mažiausias rūpestis. 

— Pavadinote mane atkaklia, pamenate? Tai štai, aš ir toliau 
kasiuos jūsų kieme, nes būtent ten rasiu Džojaus Gilmoro kaulus. 

— Baikit. Tuos žmones išžudė virėjas, o paskui pats nusišovė. 
Visi žino tą istoriją, tik ta ragana Džojaus motina vis dar negali su 
tuo susitaikyti, todėl ir atsiuntė man tą sumautą laišką. 

Džeinė sustingo. 

— Jūs irgi gavote? 

— Prieš kelias savaites gavau Džojaus nekrologo kopiją. Ir dar 
kažkokį kvailą prierašą kitoje pusėje. Aš žinau, kas atsitiko. Ką, vel- 
niai rautų, tai turėtų reikšti? 

— Jei jūs domitės ponu Donobhju prisiklausiusi ponios Gilmor 
kalbų, — įsiterpė advokatas, — negaiškite laiko. 

— Iš kur jūs žinote, kad tuos laiškelius siuntinėja Merė Gil- 
mor? — paklausė Džeinė. — Ar ji pasirašė? Ar buvo atgalinis adresas? 

Advokatas paniuro, staiga suvokęs, ką Džeinė pasakė. 

— Laiškelius — daugiskaita? Ar jūs sakote, kad ji išsiuntė dau- 
giau nei vieną" 

— Jų gavo ir kiti. Laiškai buvo išsiųsti visiems „Raudonojo 
Fenikso“ aukų šeimų nariams. 

Advokatas sutriko. 

— Nematau logikos. Kam poniai Gilmor reikėtų šiais laiškais 
persekioti kitus žmones? 

— Galbūt juos siuntinėja ne ji, — tarė Džeinė. 

Advokatas ir Donobhju susižvalgė. 

— Mums reikia pagalvoti, — tarė advokatas. — Akivaizdu, 
kad dar kažkas vyksta. Jei tai daro ne Merė Gilmor... 

Donobhju pirštai susigniaužė į du putlius kumščius. 


— Aš noriu žinoti, kas, velniai rautų. 

Mora pabudo vos išaušus ir apsidžiaugė pamačiusi šviečiančią sau- 
lę. Ji iškeps berniukui blynų ir dešrelių, o tada jie važiuos apžiūrėti 
Bostono. Iš pradžių aplankys Laisvės taką ir Nort Endą, o paskui 
paiškylaus ir pabėgios su šuniu Mėlynųjų kalnų nacionaliniame par- 
ke. Ji suplanavo dieną, kupiną veiklos, kad neliktų laiko nesmagiai 
tylai, viskam, kas gali priminti, jog jie dar tik vos vos pažįstami. 
Prieš šešis mėnesius Vajomingo kalnuose ji patikėjo Džiulijanui Per- 
kinsui-Žiurkiui savo gyvybę. Dabar ji turėjo pripažinti, kad tas ne- 
rangus paauglys didžiulėmis pėdomis vis dar jai mįslė. Įdomu, kaip 
jis jaučiasi? Ar nerimauja, kad ji paliks jį — juk taip visada buvo jo 
gyvenime: 

Ji užsitempė džinsus ir apsivilko marškinėlius, tinkamą aprangą 
pabėgioti su šuniu. Pagalvojo apie vištienos ir avokadų sumuštinius, 
kuriuos ketino padaryti, tada suabejojo, ar Žiurkiui patiks avokadai. 
Ar jis kada nors ragavo avokadų, liucernos daigų ar peletrūnų? Aš 
tiek mažai apie jį žinau, galvojo Mora. Vis dėlto dabar jis mano 
gyvenimo dalis. 

Ji išėjo į holą ir pamatė, kad jo miegamojo durys praviros. 

— Žiurkiau? — pašaukė ji. Kyštelėjusi galvą, jo nepamatė. 


Mora surado vaikiną virtuvėje sėdintį prie kompiuterio, kurį ji 

vakar vakare buvo palikusi ant stalo. Šuo gulėjo prie jo kojų ir, pa- 
matęs Morą, pastatė ausis, tarsi pagaliau būtų sulaukęs žmogaus, ku- 
ris galėtų parodyti jam dėmesį. Pažvelgusi per berniuko petį, Mora 
nustėro, pamačiusi ekrane skrodimo vaizdus. 

— Nežiūrėk į šituos, — tarė ji. — Turėjau dar vakar paslėp- 
ti. — Ji spustelėjo mygtuką, ir lavonų nuotraukos dingo iš akių. 
Tada skubiai susirinko „Raudonojo Fenikso“ bylas ir padėjo jas ant 
virtuvės spintelės. — Gal padėsi man paruošti pusryčius? 

— Kodėl jis taip padarė? — paklausė berniukas. — Kodėl jis 
nužudė žmones, kurių nė nepažinojo? 

Mora pažiūrėjo į susirūpinusias berniuko akis. 

— Ar perskaitei policijos ataskaitą? 

Bet vis tiek nesuprantu. Kodėl reikėjo taip elgtis. 

Ji prisitraukė kėdę ir atsisėdo priešais jį. 

— Kartais, Žiurkiau, neįmanoma to paaiškinti. Deja, man 
labai dažnai tenka sakyti, kad nežinau, kodėl žmonės taip elgiasi. 
Kodėl jie skandina savo vaikus, smaugia žmonas ir šaudo bendradar- 
bius. Aš matau jų veiksmų pasekmes, bet negaliu paaiškinti, kas juos 
paskatino. Aš tik žinau, kad taip būna. Ir kad žmonės gali padaryti 
siaubingų dalykų. 
džiulę galvą padėjo Žiurkiui ant kelių, tarsi suprasdamas, kad tą aki- 
mirką berniukui reikia paguodos. — Tai toks tavo darbas? 

— Taip. 

— Tau patinka tavo darbas? 

— Nemanau, kad čia tinkamas žodis patinka. 

— O koks tinkamas? 

— Reikalaujantis daug pastangų. Įdomus. 


— Ir tau nebaisu į visa tai žiūrėti? 

— Kas nors turi kalbėti už mirusįjį. Aš žinau, kaip tai padaryti. 
Kūnai papasakoja man, kaip mirė. Natūralia mirtimi ar smurtine. 
Taip, kartais būna labai liūdna. Kartais imi klausinėti savęs, ką reiš- 
kia būti žmogumi, kai matai, ką žmonės vienas kitam padaro. Bet 
jaučiu, kad ši pareiga man buvo skirta — būti jų balsu. 

į bylų krūvelę. 

— Traukia patologo darbas? 
Aš noriu būti toks kaip tu. 

— O tai yra pats mieliausias dalykas, kokį kas nors man yra 
sakęs, — šypsodamasi atsiliepė Mora. 

— Ivensongo mokytojai sako, kad man sekasi pastebėti daly- 
kus, kurių nepastebi kiti žmonės, todėl manau, kad sugebėčiau dirb- 
ti tokį darbą. 

— Jei nori tapti patologu, — tarė ji, — tau reikės labai gerai 
mokytis mokykloje. 

— Žinau. 

— Tada turėsi baigti koledžą, paskui ketverius metus studijuoti 
mediciną, atlikti rezidentūrą ir dar padirbėti moksliniu bendradar- 
biu su teismo medicinos patologais. Tai ilgus metus trunkančios ir 
daug darbo reikalaujančios studijos, Žiurkiau. 

— Ar abejoji, kad aš tiek sugebėsiu? 

— Tik sakau, kad turi tikrai labai norėti. — Ji pažiūrėjo į tam- 
sias berniuko akis ir įsivaizdavo vyrą, kokiu kada nors jis taps. Rimtą 
ir nepaprastai ištikimą. Vyrą, kuris ne tik kalbėtų už mirusiuosius, 
bet ir kovotų už juos. — Tau teks studijuoti įvairius mokslus, nes tik 
mokslas įrodys tavo tiesą liudijant teisme. Vien nuojautos negana. 

— Ojei toji nuojauta labai stipri? 


— Ji niekada neįtikins taip, kaip įtikins kraujo lašo analizė. 

— Bet nuojauta pasako, kai kas nors negerai. Kaip ir toje nuot- 
raukoje. 

— Kokioje nuotraukoje? 

— To kino, kuris nusižudė. Aš tau parodysiu. — Berniukas 
atsistojo ir atnešė kompiuterį su bylomis atgal ant stalo. Keletą kartų 
spustelėjęs pelę, jis arvertė Vu Veimino kūno, gulinčio „Raudonojo 
Fenikso“ virtuvėje, nuotrauką. — Policija teigia, kad jis nusišovė 
vienu šūviu į galvą, — pasakė Žiurkius. 

— Taip. 

— Pažiūrėk, kas guli šalia jo ant grindų. 

Vakar vakare ji tik prabėgomis peržvelgė nuotraukas. Buvo jau 
vėlu, ji visą dieną bendravo su Žiurkiumi, o po poros vyno taurių 
kurį jis spaudė savo rankoje. Netoli jo peties gulėjo tūta. 

Žiurkius parodė tai, ko ji nepastebėjo nuotraukos pakrašty. 
Dar vieną tūtą. 

— Ataskaitoje rašoma, kad jo galvoje buvo rasta viena kul- 
ka, — tarė berniukas. — Bet jei jis šovė dukart, kur nuskriejo kita 
kulka? 

— Galėjo likti įstrigusi bet kur virtuvėje. Šiomis aplinkybėmis 
policija turbūt nematė reikalo jos ieškoti. 

— O kodėl jis šovė dukart? 

— Su tokiais dalykais esu susidūrusi ir anksčiau. Auka turi su- 
kaupti drąsą, kad nusižudytų, ir gali būti, kad pirmą kartą nepatai- 
ko. Arba ginklas užsikerta. Kartą esu mačiusi savižudybę, kur auka 
iššovė sau į galvą daugiau nei du kartus. Kitą kartą auka ginklą laikė 
ne su dominuojančia ranka. O kartą vienas vyras... — Mora nutilo, 
staiga su siaubu prisiminusi, kad kalbasi su šešiolikmečiu berniuku. 
Tačiau jis žvelgė jai į akis taip pat ramiai kaip ir jos kolegos profesio- 


nalai. 

— Tavo pastebėjimas tikrai vertingas, — tarė ji. — Esu tikra, 
kad policija į tai atsižvelgė. 

— Bet nepakeitė savo nuomonės. Jie vis dar teigia, kad jis nu- 
žudė tuos keturis žmones, nors ir negali paaiškinti kodėl. 

— Kaip galėtų? Virėją pažinojo vos keli žmonės. 

— Kaip beveik niekas nepažįsta ir manęs, — tyliai ištarė Žiur- 
kius. 

Dabar Mora suprato, kas iš tiesų berniukui kelia nerimą. Jis irgi 
buvo pavadintas žudiku; jį irgi teisė žmonės, kurie jo beveik nepaži- 
nojo. Žiūrėdamas į Vu Veiminą, Žiurkius matė save. 

— Gerai, — nusileido ji. — Tarkim, kad jis nenusižudė. 'Iar- 
kim, viskas buvo surežisuota taip, kad atrodytų kaip savižudybė. Tai 
reikštų, kad kažkas kitas nužudė tuos keturis žmones, o paskui nu- 
žudė ir virėją. 

Žiurkius linktelėjo. 

— Pagalvok. Įsivaizduok, kad esi virėjas. Tu esi virtuvėje, ir 
kažkas ima šaudyti kitame kambaryje. Ginklas be duslintuvo, todėl 
tu girdi tuos šūvius. 

— Tai kodėl tada niekas kitas negirdėjo? Ataskaitoje rašoma, 
kad trijuose viršutiniuose butuose buvo žmonių, tačiau jie girdėjo 
tik vieną šūvį, todėl niekas tuoj pat nekvietė policijos. Tada virėjo 
žmona nulipo į apačią ir rado vyro kūną. 

— Kiek tu perskaitei? 

— Beveik viską. 

— Vadinasi, daugiau už mane, — prisipažino Mora. 

Daktarė atsivertė Steinso ir Ingersolio ataskaitą. Kai detekty- 
vas Tamas atvežė jai tą medžiagą, ji nelabai apsidžiaugė papildomu 
darbu ir vis atidėliojo jį iki vakar vakaro — tik tada paskubomis 
peržvelgė nuotraukas. Dabar ji perskaitė policijos ataskaitą nuo pra- 


džios iki pabaigos ir įsitikino, kad Žiurkius teisus. Septyni liudi- 

ninkai patikino girdėję tik vieną šūvį, nors „Raudonojo Fenikso“ 
restorane iš viso buvo rastos devynios tūtos. 

Jos šeštasis pojūtis vertė suvirpėti. Ją apėmė slogus jausmas, kad 
kažkas šioje byloje ne taip, kaip ir sakė berniukas. 

Mora atsivertė Vu Veimino skrodimo ataskaitą. Patologas rašė, 
virėjas buvo rastas gulintis ant šono, nugara prisispaudęs prie užda- 
rytų rūsio durų. Jo dešinioji ranka — kurioje jis laikė ginklą — vė- 


liau buvo ištirta, ir ant jos buvo rasta parako likučių. Užsimiršusi, 

Lemtinga kulka paleista į dešinįjį smilkinį, padidinus nuotrauką, 
tapo aišku, kad šauta iš arti, nes žaizdos pakraščiai toje vietoje, kur 
buvo įremtas vamzdis, nelygūs ir pajuodę. Kulka liko kaukolėje. 
Mora atidarė kaukolės rentgeno nuotrauką ir pamatė metalinius 
fragmentus, išsibarsčiusius po kiaušą. Kulka su įduba priekyje, gal- 
vojo ji, skirta skaidyti, perkelia savo kinetinę energiją tiesiai į audi- 
nius. Didžiausia žala ir mažiausias įsiskverbimas. 

Ji ėmėsi kitų bylų. 

Antroji skrodimo ataskaita buvo apie trisdešimt septynerių 
Džeimsą Fangą, rastą sukniubusį už kasos. Jam buvo šauta į galvą. 
Kulka išėjo virš kairiojo antakio. 

Dvidešimt penkerių Džojaus Gilmoro kūnas gulėjo priešais 
kasą, aplinkui mėtėsi kartoninės maisto dėžutės. Jam šauta vieną- 
kart, į pakaušį. 

Paskutinės dvi aukos — Artūras ir Dina Maloriai, abu rasti 
šalia kampinio staliuko, prie kurio jie sėdėjo. Artūrui buvo šauta 
dukart, vieną kartą į pakaušį, kitą — į stuburą. Jo žmonai kliuvo 
trys kulkos — į skruostą, nugarą ir galvą. Peržvelgusi patologo išva- 
das, Mora pamatė, kad jis padarė tą pačią prielaidą kaip ir ji: Dina 
Malori veikiausiai bandė sprukti nuo žudiko, kai į ją pataikė pirmi 
du šūviai. Mora jau buvo bededanti ataskaitą į šoną, kai pastebėjo 


sakinį, aprašantį skrandžio ir dvylikapirštės žarnos skrodimą. 

Sprendžiant iš skrandžio turinio, susidedančio iš spagečių ir 
pomidorų padažo likučių, auka buvo pietavusi prieš vieną 


ar dvi valandas. 


Mora atsivertė Artūro Malorio skrodimo ataskaitą ir paskubomis 


susirado vietą, kur buvo aprašytas skrandžio skrodimas ir jo turinys. 


Skrandyje rasta sūrio ir mėsos su iš dalies apvirškintomis 
salotų dalelėmis. Manoma, kad auka buvo pietavusi prieš 


vieną ar dvi valandas. 


Keista. Kodėl Maloriai, prisivalgę itališko maisto, sėdėjo kinų 
restorane? 

Išmirkusios salotos su pomidorų padažu skrandžių turinių 
apraše Morai galutinai sugadino apetitą. 

— Labai netinkama pusryčių pradžia, — tarė Mora, užversda- 
ma aplankus. — Šiandien graži diena, ir aš ketinu iškepti blynų, ką 
pasakysi? Nebegalvokime apie bylą. 

— O dingusi kulka? — nenusileido Žiurkius. 

— Net jei mes ją surastume, išvadų nebepakeisi. Kūnai jau se- 
niai palaidoti arba kremuoti, o nusikaltimo vieta išvalyta. Kad byla 
būtų atnaujinta, reikia naujų kaltės įrodymų. Po šitiek metų nieko 
nebus likę. 

— Ber kažkas čia nesutampa, ar ne? lu irgi taip manai. 

— Gerai. — Mora atsiduso. — Tarkim, virėjas žudytis neketi- 
no. Tarkim, kažkas kitas, nežinomas asmuo, įėjo ir pradėjo šaudyti. 
Kodėl virėjas tiesiog nepabėgo? 

— Gal jis negalėjo ištrūkti. 


galima patekti į skersgatvį. 

— Gal durys buvo užrakintos iš lauko pusės. 

Ji ekrane atsidarė nusikaltimo vietos vaizdus. Šito rodyti ber- 
niukui tikrai nederėjo, tačiau jis pateikė gerų klausimų ir, rodės, jo- 
kios, net ir baisiausios tyrimo detalės, nė kiek jo netrikdė. 

— Štai, — tarė ji, rodydama į virtuvės duris. — Regis, jos buvo 
praviros, todėl jis tikrai galėjo pasprukti. Jei jis išgirdo šūvius val- 
gomajame — bet kas, turintis sveiko proto, būtų išbėgęs pro tas 
virtuvės duris. 

— O tos durys? — Žiurkius parodė į rūsio duris, užremtas 
virėjo kūno. — Gal jis ketino pasislėpti rūsyje? 

— Rūsys — spąstai. Nėra prasmės ten slėptis. Pažiūrėk į visus 
įkalčius, Žiurkiau. Jis buvo rastas su ginklu rankoje. Ant jo rankos 
buvo likusių parako dalelių, o tai reiškia, kad jis tikrai laikė rankoje 
ginklą, kai iš jo buvo šauta. 

Mora nutilo, staiga prisiminusi antrą tūtą. Virtuvėje buvo šauta 
du kartus, tačiau liudininkai girdėjo tik vieną šūvį. O glokas turi 
sriegiuotą vamzdį, tad jam galima užsukti duslintuvą. Ji pamėgino 
įsivaizduoti kitokią įvykių eigą. Nežinomas žudikas nušauna Vu 
Veiminą. Nusuka duslintuvą ir įkiša ginklą į mirusiojo ranką. Dar 
kartą iššauna, kad ant aukos odos liktų parako dalelių. Tai paaiškin- 
tų, kodėl liudininkai girdėjo tik vieną šūvį ir kodėl virtuvėje buvo 
dvi tūtos. Tačiau šiame scenarijuje lieka vienas neaiškumas: kodėl 
Vu Veiminas, turėjęs galimybę pasprukti pro užpakalinį išėjimą, nu- 
sprendė likti virtuvėje? 

Ji sutelkė dėmesį į rūsio duris. Į virėjo kūną, gulintį prie jų. 
Užstojantį jas. Staiga jai šovė mintis: o gal jis negalėjo pasprukti? 


Nes turėjo rimtą priežastį likti. 


— Nuo liuminolo turbūt čia viskas švytėte švytės, — spėjo Džei- 
nė. — Nekilnojamojo turto agentas sakė, kad po įvykio jie tik nup- 
lovė sienas ir iššlavė grindis. Linoleumo nekeitė. Todėl nesu tikra, ar 
šis tyrimas ką nors parodys. 

— Nesužinosime, kol nepabandysime, ar ne? — tarė Mora. 

Jos stovėjo prie senojo „Raudonojo Fenikso“ restorano laukda- 
mos, kol atvyks kriminalistų komanda. Tam, kad tinkamai apžiūrė- 
tų vidų, buvo reikalinga visiška tamsa, ir dabar prieblanda vis labiau 
tirštėjo; kartu su tamsa stiprėjo drėgna vėsuma, ir Mora pasigailėjo 
atsinešusi tik lietpaltį. Tolimajame Nepo garvės gale spingsojo žibin- 
tas, tačiau šis gatvės galas skendėjo šešėliuose, ir pastatas su grotuo- 
tais langais bei užtvertomis durimis priminė kalėjimą, saugantį savo 
vaiduoklius. 

Džeinė pažvelgė pro restorano langą ir nusipurtė. 

— Mes jau buvome ten. Šiurpi vieta, ir tikriausiai pilna tarako- 
nų. Vien plikos sienos ir tušti kambariai. Nėra į ką žiūrėti. 

— Kraujo vis tiek bus likę, — pasakė Mora. Šveitimas su mui- 
lu pašalina tik aiškiai matomus pėdsakus; cheminis kraujo pėdsakas 
lieka ant grindų ir sienų. Liuminolas atskleis senas dėmes ir pėdsa- 


kus, kurie galėjo likti nepastebėti per pirminę apžiūrą. 

Išvydusi akinamą automobilio žibintų šviesą, ji atsisuko ir pri- 
simerkė. Iš už kampo išsuko mašina ir lėtai pririedėjusi sustojo. Iš jos 
išlipo Frostas su Tamu. 

— Gavai raktą? — šūktelėjo Džeinė. 

Frostas išsitraukė jį iš kišenės. 

— Turėjau prisiekti savo gyvybe, kad ponas Kvanas jį duotų. 

— Kas čia tokio? Ten nėra ko vogti. 

— Jis sakė, kad jei mes ką nors sugadinsime, kris pardavimo 
vertė. 

Džeinė paniekinamai prunkštelėjo. 

— Aš padidinčiau pardavimo vertę padėjusi dinamito. 

Frostas atrakino duris ir pagraibė sieną, ieškodamas jungiklio. 
Šviesa neužsižiebė. 

— Tikriausiai lemputė perdegė, — tarė jis. 

Tamsoje, už slenksčio, išgąsdintas netikėto įsiveržimo, kažkas 
sujudėjo. Mora uždegė savo prožektorių ir pamatė būrelį tarakonų, 


sprunkančių nuo šviesos spindulio po butetu. 


— Fuuu, — nusipurtė Frostas. — Jų čia tikriausiai knibžda 
tūkstančiai. 
— Labai ačiū, — sumurmėjo Džeinė. — Dabar niekuomet 


neatsikratysiu to vaizdo. 

Susikirsdami tamsoje sienomis ir grindimis slysčiojo keturi 
šviesos spinduliai. Kaip Džeinė ir buvo sakiusi, kambaryje tebuvo 
plikos sienos ir grindys, bet kai Mora apsidairė, jos galvoje atgijo 
vaizdai iš nusikaltimo vietos nuotraukų. Ji pamatė Džojų Gilmorą, 
tysantį netoli bufeto. Išvydo Džeimsą Fangą, sukniubusį už kasos. Ji 
nuėjo į kampą, kur žuvo Maloriai, ir įsivaizdavo kūnus ten, kur juos 
pakirto kulkos. Artūrą, užsikniaubusį ant stalo. Diną, susmukusią 
ant grindų. 

— Ei? — pasigirdo balsas nuo gatvės. — Detektyve Ricoli? 

— Mes viduje, — atsiliepė Džeinė. 

Į kambarį įžengė du vyrai iš kriminalistų komandos, ir prie 
keturių spindulių prisidėjo nauja pora. 

— Čia tikrai pakankamai tamsu, — tarė vienas iš jų. — Ir nėra 
baldų, todėl neturėtume užtrukti. — Jis atsitūpė ir apžiūrėjo grin- 
dis. — Čia tas pats linoleumas? 

— Taip mums sakė, — atsiliepė Tamas. 

— Taip ir atrodo. Ištryptas linoleumas, daugybė dėmių ir įply- 
šimų. Turėtų neblogai švytėti. — Jis stenėdamas atsistojo, keldamas 
didžiulį it aštunto nėštumo mėnesio pilvą. 

Jo gerokai lieknesnis kolega, stovintis šalia, pasiteiravo: 

— Ką jūs tikitės čia rasti? 

— Dar tiksliai nežinome, — atsakė Džeinė. 

— Juk turi būti priežastis, kodėl po devyniolikos metų dar kar- 
tą ieškote. 

Mora pajuto, kaip iškaito jos skruostai. Matyt, visa atsakomybė 
už šią iškylą kris ant jos pečių. Bet tada prakalbo Džeinė: 

— Mes turime pagrindą manyti, kad tai nebuvo žudynės, pa- 
sibaigusios savižudybe. 

— Tai mes ieškome nenustatytų pėdsakų? Įkalčių, kuriuos ga- 
limai paliko kitas asmuo? 

— Tai būtų pradžia. 

Jo stambesnysis kolega atsiduso. 

— Gerai, mes padarysime viską iki galo. Ko norite, tą ir gau- 
site. 

— Padėsiu jums atsinešti daiktus, — pasisiūlė Tamas. 

Vyrai susinešė apšvietimo įrenginius, įrašymo įrangą, elektros 
laidus ir chemikalus. Nors lemputės restorane buvo perdegusios, Liz- 
dai tebeveikė, ir kai jie įjungė savo apšvietimo techniką, valgomasis 


nušvito kaip saulėtą dieną. Kol vienas iš kriminalistų Ailmavo paral- 

pą, kitas išėmė iš šaldytuvo chemikalų dėžutes. Tik dabar, šviesoje, 
Mora atpažino tuos pačius vyrus, dirbusius ir ant stogo. 

Filmuojantis kriminalistas lėtai apsuko kamerą aplink kambarį 
ir išsitiesė. 

— Pasiruošęs, Edai? 

— Kai tik visi kiti bus pasiruošę, — atsiliepė Edas. — Dujo- 
kaukės štai anoje dėžėje. Turėtų visiems užtekti. 

"Tamas padavė Morai akinius ir respiratorių, kurį ji užsitraukė 
ant veido, kad apsisaugotų nuo liuminolo dūmų. Tik tuomet, kai 
visi pasiruošė, Edas — dabar ji bent jau žinojo drimbos vardą — 
ėmė maišyti chemikalus. Jis išplakė tirpalą stiklainyje, tada perpylė 
į purkštuvą. 

— Gal kuris nors norėtų būti atsakingas už šviesą? 

— Aš, — atsiliepė Frostas. 

— Bus tikrai labai tamsu, todėl likite prie lempos, antraip teks 
apgraibomis ieškoti jungiklio. — Edas apsidairė. — Nuo kur norite 
pradėti? 

— Nuo čia, — tarė Džeinė, rodydama į plotą palei kasą ir bu- 
fetą. 

Edas nuėjo į nurodytą vietą, tada atsisuko į Frostą: 

— Užgesinkite. 

Kambaryje stojo aklina tamsa, ir toje tamsoje Moros kvėpavi- 
mas pro respiratorių atrodė dar garsesnis. Ji vos girdėjo purkštuvo 
šnypštimą, kai Edas paskleidė liuminolo miglą. Staiga ant grindų 
nušvito geometrinė melsvai žalsva figūra, kai liuminolas sureagavo 
su seno hemoglobino likučiais. Ten, kur kraujas nulaša, ištrykš- 
ta ar nusruvena, visada lieka jo pėdsakas. Prieš devyniolika metų 
kraujas susigėrė į linoleumą, atkakliai verždamasis į jo plyšius ir 
ertmes, ir dabar niekaip jo iš ten nepašalinsi, net ir stropiausiai 


valydamas. 

— Šviesą. 

Frostas spragtelėjo jungiklį, ir visi sumirksėjo nuo ryškios švie- 
sos. Melsvai žalsvas švytėjimas išnyko; dabar jo vietoje buvo iš pra- 
džių matytas grindų plotas. 

Tamas pakėlė galvą nuo kompiuterio, kuriame turėjo nusikal- 
timo vietos nuotraukas. 

— Atitinka tai, ką matau čia, — tarė jis. — Jokių netikėtumų. 
Būtent ten gulėjo Džojus Gilmoras. 

Jie perkėlė kamerą su stovu į kampelį už bufeto, ir vėl visi už- 
ėmė savo vietas. Vėl buvo išjungta šviesa, vėl pasigirdo purkštuvo 
šnypštimas ir vėl grindys nušvito it šachmatų lenta. Šioje vietoje 
mirė Džeimsas Fangas. Siena irgi nušvito, atkartodama padavėjo 
kraujo purslus, tarsi slopstantį riksmo aidą. 

Šiame pastate jie išgirs dar ne vieną riksmą. 

Jie perėjo į kampą, kur žuvo Maloriai. Iš dviejų kūnų buvo 
dvigubai daugiau kraujo purslų, ir čia girdėjosi garsiausi šūksniai; 
tiesiog purslų ir dėmių siaubo šou, kuris blykstelėjo tamsoje ir pa- 
mažu išblėso. 

Frostas įjungė šviesas, ir akimirką visi stovėjo tylėdami, stebei- 
lydamiesi į nušiurusį grindų plotą, kuris ką tik taip skaisčiai švytėjo. 
Kol kas niekas jų nenustebino, tačiau tai, ką pamatė, vis tiek išmušė 
iš vėžių. 

— Eikime į virtuvę, — pakvietė Džeinė. 

Jie išėjo pro duris. Kirame kambaryje atrodė dar šalčiau, taip 
šalta, kad Moros oda pašiurpo. Ji nužvelgė šaldytuvą, senovišką gar- 
traukį ir viryklę. Virtuvės grindys buvo betoninės, parankios rinkti 
įkalčiams ten, kur trykšta riebalai ir padažai. Jr kraujas. Ji stovėjo 
drebėdama prie rūsio durų, kol kriminalistų komanda persinešė 
įrangą, kameras ir chemikalus. Šviesai užliejus patalpą, Edas ir jo 


partneris paniurę apsižvalgė. 

— Įrenginiai gerokai aprūdiję, — tarė Edas. — Jie sureaguos 
su liuminolu ir nušvis. 

— Mums svarbiausia grindys, — paaiškino Mora. — Čia buvo 
rastas virėjas. 

— Vadinasi, rasime dar daugiau kraujo. Koks netikėtumas, — 
su neslepiamu sarkazmu pridūrė Edas. 

— Klausykit, jei manote, kad mes tik gaištame laiką, tiesiog 
duokite man priemones, ir aš pati viską padarysiu, — neiškentė 
Mora. 

Staiga stojusioje tyloje kriminalistai susižvalgė. 

— Gal pasakytumėt, ko ieškote, daktare Ailz? Kad ir mums 
būtų aiškiau? — tarė Edas. 

— Pasakysiu, kai pamatysiu. Pradėkime nuo tarpdurio į val- 
gomąjį. 

Edas linktelėjo Frostui. 

— Išjunkite šviesas. 

Sraigi tamsa buvo tokia juoda, kad Mora net susvyravo, nieko 
aplinkui nematydama ir nejausdama, kas ją supa. Šioje tamsoje šalia 
jos galėtų stovėti bet kas, o ji nė nesuprastų. Sušnypštė purkštuvas, 
ant grindų sušvito melsvai žalsvi ruožai, ir Moros oda vėl pašiurpo, 
tarsi pro šalį būtų praėjęs vaiduoklis. Taip, šiame name tikrai yra vai- 
duoklių, pagalvojo ji, pralieto kraujo pėdsakų, kurie tebėra įsispaudę 
šiose grindyse. Ji išgirdo vėl sušnypščiant purkštuvą, ir ant grindų 
atsirado dar daugiau švytinčių lopų. 

— Matau pėdsakus, — prabilo Edas. — Veikiausiai moteriš- 
kus, penkto ar šešto dydžio. 

— Jie yra ir nusikaltimo vietos nuotraukose, — tarė Tamas. — 
Pirmoji pasirodė virėjo žmona. Ji gyveno bute viršuje. Išgirdusi šūvį, 
ji atskubėjo per užpakalines duris ir rado savo vyrą. Jos pėdsakai 


siekia valgomąjį, kur ji surado ir kitas aukas. 

— Taip, kaip tik tai matome. Batų atspaudai eina valgomojo 
link. 

— Virėjas buvo štai čia, kur dabar stoviu aš, — pasakė Mora. — 
Turime susikoncentruoti į šią vietą. 

— Nusiraminkite, daktare, — atsiliepė kriminalistas, ir Mora 
jo balse išgirdo susierzinimą. — Ateis ir jos eilė. 

— Įrašiau šią dalį. 

— Gerai, judam toliau. 

Mora vėl išgirdo purkštuką, pamatė naujus pėdsakus, švytintį 
įrodymą, kur tą naktį judėjo virėjo žmona. Jie nusekė pėdsakais at- 
gal, kol staiga tiesiog pražydo didelė ryški dėmė. Toje vietoje buvo 
sutekėjęs Vu Veimino kraujas, išsiliejęs iš žaizdos smilkinyje. Mora 
buvo skaičiusi skrodimo ataskaitą, matė išdidintas nuotraukas to, 
kas atrodė it maža skylutė odoje ir kaukolėje, neatskleidžianti, kaip 
iš tiesų buvo pažeistos smegenys. Vis dėlto kurį laiką jo širdis toliau 
pumpavo kraują, ir šis ištekėjęs it aureolė sustingo aplink galvą. Štai 
čia jo žmona pritūpė, palikdama savo batelio atspaudą. Jo kūnas tu- 
rėjo būti dar šiltas. 

— Šviesą. 

Mora sumirksėjusi pažvelgė į grindis, kur dabar buvo matyti 
tik plikas betonas. Bet kol Edas pylė į purkštuvą liuminolą, ji tebe- 
matė tą aureolę ir žmonos pėdsaką. 

— Pabaikime ten, — tarė Edas, parodydamas išėjimo į skersga- 
tvį pusėn. — Ar žmona išėjo tuo pačiu keliu kaip ir atėjo? 

— Ne, — atsakė Tamas. — Ingersolio ataskaitoje parašyta, kad 
ji išbėgo pro priekines duris, į Nepo garvę. Tada nubėgo Pajūrio 
gatvės link šauktis pagalbos. 

— Tuomet šiame gale neturėtų būti kraujo. 


vo- eo 


— Nusikaltimo vietos nuotraukose nieko nematyti. 

Mora pastebėjo, kaip Edas dirstelėjo į laikrodį primindamas, 
kad jau gana vėlu. Viskas, ką jie nufilmavo iki šiol, visiškai atitiko 
tai, ką tikėjosi rasti. Ji numanė, ką šie du vyrai pasakys vienas kitam 
vėliau, ir kad jų komentarai tikrai pasklis po visą Bostono policiją. 
Daktarė Ailz pasiuntė mus vėjo gaudyti. 

Ar aš klydau? — svarstė ji. Ar sugadinau visiems vakarą, nes 
paklausiau šešiolikmečio abejonių? Bet Mora irgi abejojo. Kai jis iš- 
vyko atgal į mokyklą, palikęs ją vieną name, kuris staiga pasirodė 
liūdnai tylus ir tuščias, ji ilgas valandas tyrinėjo „Raudonojo Fenik- 
so“ bylos ataskaitas ir nuotraukas. Gluminančios detalės, kurias taip 
greitai pastebėjo berniukas, ėmė kelti vis didesnį nerimą. 

— Viską užbaikime ir eikime namo, — pasakė Džeinė, pavar- 
gusi ir šiek tiek pasibjaurėjusi. 

Šviesos vėl užgeso, ir Mora stovėjo sugniaužusi rankas, džiaug- 
damasi, kad veidą slepia tamsa. Ji išgirdo, kaip liuminolo purkštukas 
vėl paskleidė chemikalų miglą. 

— Eli, ar matote tai? — staiga išpyškino Edas. 

— Šviesą! — šūktelėjo Džeinė, ir Frostas spustelėjo jungiklį. 

Lempų šviesoje jie kurį laiką stovėjo tylėdami, stebeilydami į 
pliką betoną. 

— To nusikaltimo vietos nuotraukose nėra, — ištarė Tamas. 

Edas paniuro. 

— Atsukime juostą atgal, — pasakė jis. 

Kai visi susispietė aplink kamerą, jis atsuko vaizdajuostę ir iš 
naujo paleido įrašą. Tamsoje nušvito trys melsvai žalsvi lopinėliai, 
kurie judėjo durų, išeinančių į skersgarvį, link. Du buvo išskydę ir 
beformiai, tačiau trečiasis neabejotinai buvo mažutės pėdos įspau- 
das. 

— Gal jie visiškai nesusiję su nusikaltimais, — spėjo Džei- 


nė. — Sios dėmės galėjo atsirasti per visus daugelį metų. 

— Du kruvini įvykiai toje pačioje virtuvėje? — nusistebėjo 
Tamas. 

— Kaip mes paaiškinsime faktą, kad šių pėdsakų nėra nė vie- 
noje nusikaltimo vietos nuotraukoje? 

— Nes kažkas juos išvalė, — tyliai atsiliepė Mora. — Iki at- 
vykstant policijai. — Tačiau žymės liko, pagalvojo ji. Nematomos 
žmogaus akiai, bet ne liuminolui. 

Kiti atrodė priblokšti naujo atradimo. Šioje virtuvėje būta vai- 
ko, įžengusio į kraują ir nusinešusio jį per grindis ir pro duris į skers- 
gatvį. 

— Rūsys, — tarė Džeinė. 

Ji nuėjo prie rūsio ir atidarė duris. Priėjus Morai, Džeinė paš- 
vietė prožektoriumi į medinius laiptus. Iš juodumos apačioje kilo 
drėgno mūro ir pelėsių tvaikas. Džeinės prožektoriaus spindulys 
perskrodė šešėlius, ir Mora pastebėjo didžiules statines bei milžiniš- 
kas skardines aliejaus, po dviejų dešimtmečių aiškiai nebetinkamo 
vartoti. 

— Virėjas mirė štai čia, užspaudęs duris, — tarė Džeinė. Ji 
atsisuko į Edą. — Pažiūrėkime į viršutinius laiptelius. 

Šį kartą nebuvo jokių nekantrių žvilgsnių, jokių atodūsių ar 
dirsčiojimų į laikrodžius. Kriminalistai skubiai perkėlė stovą su ka- 
mera, nutaikydami ją į rūsio laiptus. Užgesus šviesoms visi susibūrė, 
ir Edas paskutinį kartą papurškė liuminolo. Tik tuomet jie pamatė, 
kad kraujo atitekėta iš virtuvės ir nuvarvėta ant viršutinio laiptelio. 


Ant laiptelio, kur jie pamatė mažo batuko įspaudą. 


21. 


— Tą vakarą kažkas buvo rūsyje po virtuve, ponia Fang. Vaikas, ku- 
ris galėjo žinoti, kas iš tiesų nutiko, — sako derekryvė Ricoli. — Ar 
žinote, kas tas vaikas? 

Policininkė tiriamai žiūri į mane, stebi mano reakciją į ką tik 
pasakytus žodžius. Pro uždarytas duris girdžiu kovinių lazdų kauk- 
šėjimą ir savo mokinių balsus, vieningai kartojančius žodžius, ly- 
dinčius jų kovinius judesius. Tačiau čia, mano kabinete, tylu; aš 
svarstau savo galimus atsakymus. Jau vien mano tylėjimas yra tam 
tikra reakcija, ir detektyvė Ricoli bando įskaityti jos reikšmę, ta- 
čiau mano veidas neišduoda jokių jausmų. Tarp mudviejų tai tapo 
šachmatų žaidimu šachmatų žaidime; mudvi keičiamės subtiliais 
ėjimais, apie kuriuos detektyvas Frostas, stebintis mane, veikiausiai 
nė nenutuokia. 

Toji moteris — rimta priešininkė. Pažiūriu jai į akis ir klausiu: 

— Iš kur žinote, kad kažkas buvo rūsyje? 

— Virtuvėje ir ant rūsio laiptų liko pėdsakų. Vaikiškų pėdsakų. 

— Ber juk visa tai vyko prieš devyniolika metų. 

— Netgi po daugelio metų, ponia Fang, kraujas palieka žy- 
mes, — paaiškina Frostas. Jo balsas švelnesnis, draugo balsas, kant- 


riai aiškinantis man, ko, jo manymu, aš nesuprantu. — Užpurškus 


207 


tam tikrų chemikalų, galima maryti, kur liko kraujo. Ir mes žinome, 
kad tas vaikas išėjo iš rūsio, įlipo į Vu Veimino kraują ir išėjo iš vir- 
tuvės pro užpakalines duris į skersgarvį. 

— Niekas man apie tai anksčiau nesakė. Detektyvas Ingersolis 
apie tai nė neužsiminė. 

— Nes jis nematė tų pėdsakų, — sako detektyvė Ricoli. — Kai 
atvyko policija, pėdsakų nebebuvo likę. Jie buvo išvalyti. — Ji pa- 
linksta į mane taip arti, kad matau jos vyzdžius, du juodus taikinius 
šokolado rudumo rainelėse. — Kas galėjo tai padaryti, ponia Fang? 
Kas būtų norėjęs nuslėpti faktą, kad rūsyje buvo vaikas? 

— Kodėl klausiate manęs? Kai tai atsitiko, manęs netgi nebuvo 
šalyje. Buvau Taivane, pas savo šeimą. 

— Bet jūs pažinojote Vu Veiminą ir jo žmoną. Kaip ir jie, jūs 
kalbate mandarinų dialektu. Vaikas rūsyje buvo jų mažoji dukrelė, 
ar ne? — Ji išsitraukia iš kišenės bloknotą ir perskaito. — Mei Mei, 
penkerių metų amžiaus. — Ji pasižiūri į mane. — Kur išvyko mo- 
tina su dukra? 

— Iš kur man žinoti? Aš grįžau tik po trijų dienų. Jos jau buvo 
dingusios. Susirinkusios drabužius ir daiktus. Net neįsivaizduoju, 
kur jos išvyko. 

— Kodėl jos bėgo? Ar todėl, kad žmona buvo nelegalė? 

Sukandu dantis ir dėbteliu į ją. 

— Ar stebitės, kad ji pabėgo? Jei aš būčiau nelegalė, detektyve, 
o jūs manytumėt, kad mano vyras ką tik nužudė keturis žmones, ar 
ilgai delstumėt 7222 uždėti antrankius ir išsiųsti iš šalies? Mergaitė 
gimė čia, bet Li Hua — ne. Ji norėjo, kad dukra augtų Amerikoje, 
tad ar galite kaltinti ją, kad vengė policijos? Kad liko šešėliuose? 

— Jei ji išvalė tuos pėdsakus, tuomet ji sunaikino svarbų įkaltį. 

— Gal ji taip pasielgė norėdama apsaugoti savo dukrą? 


— Mergaitė buvo liudininkė. Ji galėjo pakeisti tyrimo eigą. 

— Ar jūs arvestumėt penkiametę į teismo salę ir lieptumėt jai 
liudyti? Ar manote, kad prisiekusieji patikėtų nelegalių imigrantų 
vaiku, kai visas miestas jos tėvą jau vadina monstru? 

Mano atsakymas ją suglumina. Ji nutyla ir susimąsto apie tai, 
ką pasakiau. Suvokia, kad Li Hua veiksmai iš tiesų buvo pagrįsti. Tai 
buvo beviltiškas motinos bandymas apsaugoti save ir savo vaiką nuo 
valdžios organų, kuriais ji nepasitikėjo. 

Švelniai prabyla Frostas: 

— Mes ne priešai, ponia Fang. Tik norime išsiaiškinti tiesą. 

— Aš pasakiau tiesą prieš devyniolika metų, — pastebiu. — 
Pasakiau policijai, kad Vu Veiminas niekada nieko nenuskriaustų, 
bet jie nenorėjo to girdėti. Jiems buvo daug paprasčiau manyti, kad 
jis buvo pamišęs kinas, o kam rūpi, kas dedasi kino galvoje? — Gir- 
džiu kartėlį savo balse, bet nebandau jo slėpti. Geliantis ir nemalo- 
nus, jis liejasi toliau. — Ieškoti tiesos — per daug darbo. Štai kaip 
mąstė policija. 

— Aš taip nemanau, — tyliai sako Frostas. 

Pažiūriu į jį ir matau nuoširdumą jo akyse. Kitame kambaryje 
pasibaigė treniruotė, ir aš išgirstu, kaip mokiniai išeina; durys vis 
trinksi ir trinksi. 

— Jei tame rūsyje buvo Mei Mei, — sako detektyvė Ricoli, — 
mums reikia ją surasti. Mums reikia išsiaiškinti, ką ji prisimena. 

— Ir jūs ja patikėtumėt? 

— Nelygu, kokia ji. Ką galite apie ją papasakoti? 

Kurį laiką mąstau, žvelgdama atgal pro devyniolikos metų rūką. 

— Pamenu, ji nieko nebijojo. Nenustygdavo vietoje, visuomet 
šokinėdavo ir bėgiodavo. Mažoji tigrė, vaip ją vadindavo jos tėvas. 
Kai mano dukra Lora prižiūrėdavo ją, grįždavo namo išvargusi. 
Tvirtindavo man niekada neturėsianti vaikų, jei jie visi tokie pasiutę 


kaip Mei Mei. 

— Ji buvo sumani? 

Aš liūdnai šypteliu. 

— Ar turite vaikų, detektyve? 

— Turiu dvimetę dukrą. 

— Ir tikriausiai manote, kad ji pats protingiausias vaikas pa- 
saulyje. 

Dabar nusišypso Ricoli. 

— O, taip. 

— Nes visi vaikai atrodo protingi, ar ne? Mažoji Mei Mei buvo 
tokia greita, tokia smalsi... — Mano balsas nuslopsta, ir aš sunkiai 
nuryju gumulą. — Kai jos išvyko, jaučiausi tarsi dar kartą būčiau 
netekusi dukters. 

— Kur jos išvyko? 

Aš papurtau galvą. 

— Man regis, ji turėjo giminaitį Kalifornijoje. Li Hua buvo 
tik dvidešimties su viršum ir labai graži. Ji galėjo dar kartą ištekėti. 
Galėjo pasikeisti pavardę. 

— Jūs nenutuokiate, kur ji dabar? 

Paryliu pakankamai ilgai, kad sukelčiau jos mintyse abejonę. 
Kad ji imtų svarstyti, ar sakau tiesą. Ėjimas po ėjimo tarp mūsų 
tęsiasi šachmatų žaidimas. 

— Ne, — pagaliau atsakau. — Aš nė nežinau, ar ji gyva. 

Pasigirsta beldimas į duris, ir į kabinetą įeina Bela. Ji suplukusi 
po treniruotės, o jos trumpi tamsūs plaukai pasišiaušę nuo prakaito. 
Ji palenkia galvą. 

— Sifu, išėjo paskutinė dienos grupė. Ar tau reikės manęs? 

— Luktelk minutėlę. Mes jau baigiame. 

Detektyvai supranta, kad aš nebeturiu ką pasakyti, ir atsistoja. 
Eidama prie durų Ricoli stabteli ir nužvelgia Belą. Jos žvilgsnis ilgas 


ir mąslus, ir aš beveik matau, kaip jos galvoje sukasi mintys. Mei 

Mei buvo penkerių, kai dingo. Kiek metų šiai jaunai moteriai? Ar gali 
būti? Bet Ricoli nieko nepasako, tik linkteli atsisveikindama ir išeina 
iš kambario. 

Kai durys užsidaro, sakau Belai: 

— Laiko lieka vis mažiau. 

— Arjie žino? 

— Jie jau arčiau tiesos. 

Giliai įkvepiu; man neramu, kad negaliu atsikratyti naujo nuo- 
vargio bangos, kuri traukia mane žemyn. Aš kovoju su dviem prie- 
šininkais vienu metu; vienas iš jų įsitaisęs mano kaulų čiulpuose. 
Žinau, kad vienas iš šių priešų tikrai pražudys mane. 


Vienintelis klausimas — kuris? 

Trys dingusios mergaitės. 

Džeinė gurkšnojo drungną kavą ir valgė sumuštinį su vištienos 
salotomis, peržiūrinėdama vis didėjančią aplankų krūvą. Ant jos sta- 
lo gulėjo Džeinės Dou, „Raudonojo Fenikso“ žudynių, Lauros Fang 
ir Šarlotės Dion dingimo bylos. Dabar ji užvedė naują bylą dėl dar 
vienos dingusios mergaitės. Mei Mei, virėjo dukters, kuri prieš devy- 
niolika metų dingo kartu su motina. Dabar Mei Mei būtų dvidešimt 
ketveri; gali būti, kad ji ištekėjusi ir gyvena kita pavarde. Jie neturi 
jos nuotraukos, pirštų atspaudų, nė nenutuokia, kaip ji atrodo. Gal 
jos net nėra šalyje. Arba gali būti, kad ji gyvena tiesiai po jų nosimis, 
moko Rytų kovos menų Kinų kvartalo studijoje, galvojo Džeinė, 
prisimindama Airisės akmeninio veido padėjėją Belą Li, kurios kil- 
me jie dabar domėjosi. 

Labiausiai tikėtina, kad iš visų trijų mergaičių gyva tik Mei 
Mei. Kitos dvi, ko gero, tikrai mirusios. 

Džeinės mintys sugrįžo prie Loros Fang ir Šarlotės Dion. 
Nepaisant prarajos, skiriančios jųdviejų gyvenimą, mergaites siejo 
stulbinamas ryšys. Šarlotė — turtinga baltoji. Lora — sunkiai triū- 
siančių kinų imigrantų dukra. Šarlotė užaugo rūmuose Brukline, 


Lora — ankštame bute Kinų kvartale. Dvi tokios skirtingos mergai- 

tės, tačiau abi neteko tėvų per žudynes restorane, ir dabar jų bylos 
gulėjo šalia viena kitos ant Džeinės stalo Žmogžudysčių skyriuje — 
tokioje vietoje, kur nenorėtum atsidurti. Vartydama jų bylas, Džeinė 
prisiminė paskutinius Ingersolio žodžius: Apie tai, kas nutiko toms 
mergaitėms. 


Ar jis kalbėjo apie šias mergaites? 


Patriko Diono namai atrodė nemažiau įspūdingi, nors Džeinė juos 
matė jau antrą kartą. 

Džeinė pravažiavo tarp dviejų akmeninių kolonų ir įsuko į pri- 
vatų keliuką, kuris vingiavo tarp beržų ir alyvų per kalvotą pievą iki 
masyvaus kolonijinio stiliaus namo. Kai ji sustojo portike, Patrikas 
išėjo pasitikti. 

— Ačiū, kad sutikote dar kartą mane priimti, — tarė ji, kai jie 
pasisveikino. 

— Ar yra kokių žinių apie Šarlotę? — pasiteiravo jis. Buvo 
sunku matyti viltį jo akyse, girdėti virpesį balse. 

— Atsiprašau, jei nelabai suprantamai paaiškinau savo vizito 
priežastį, — tarė Džeinė. — Deja, nieko nauja. 

— Ber telefonu sakėte, kad norite pasikalbėti apie Šarlotę. 

— Tai susiję su mūsų dabartiniu tyrimu. Žmogžudyste Kinų 
kvartale. 

— Ką tai turi bendra su mano dukra? 

— Dar nežinau, pone Dionai. Bet kai kurie faktai verčia ma- 
nyti, kad Šarlotės dingimas yra susijęs su kitos mergaitės dingimu. 

— Ši versija prieš daugelį metų jau buvo nagrinėta. Tuo domė- 
josi detektyvas Bukholcas. 

— Norėčiau dar kartą pamėginti. Net jei praėjo devyniolika 


metų, neleisiu, kad jūsų dukra būtų pamiršta. Šarlotė to nusipelno. 

Ji pastebėjo, kaip Patrikas sumirksėjo slėpdamas ašaras, ir sup- 
rato, kad jį vis dar slegia netektis, skausmas tebėra gyvas. Tėvai nie- 
kuomet nepamiršta. 

Sunkiai linktelėjęs, jis tarė: 

— Užeikite. Arnešiau jos daiktus iš palėpės, kaip ir prašėte. 
Žiūrėkite, kiek jums reikia. 

Ji nusekė paskui jį į vestibiulį ir žavėdamasi dar kartą nužvelgė 
spindinčias kietmedžio grindis, maždaug prieš du šimtmečius alieji- 
niais dažais tapytus portretus. Ir negalėjo susilaikyti nepalyginusi šių 
namų su Kevino Donohju rezidencija ir jos nuobodžiais baldais bei 
masinės gamybos paveikslais. Seni ir naujieji pinigai. Patrikas nusi- 
vedė ją į valgomąjį, kurio didžiuliai nuo lubų iki grindų langai išėjo 
į lelijomis apaugusį tvenkinį. Ant palisandro stalo, prie kurio būtų 
tilpęs tuzinas svečių, gulėjo kartoninės dėžės. 

— Čia tai, ką išsaugojau, — liūdnai pasakė jis. — Didžiąją 
dalį rūbų galų gale atidaviau labdarai. Manau, Šarlotė būtų prita- 
rusi. Jai rūpėjo tokie dalykai — pamaitinti vargšą, priglausti bena- 
mį. — Jis apsidairė po kambarį ir ironiškai susijuokė. — Tikriausiai 
manote, kad veidmainiauju, ar ne? Juk gyvenu prabangiame name, 
didžiausiose valdose. Bet mano dukra įš tiesų turėjo gerą ir dosnią 
širdį. — Patrikas atidarė vieną iš dėžių ir ištraukė apspurusius mė- 
lynus džinsus. Žiūrėjo į juos taip, tarsi vis dar matytų juos dėvinčią 
dukterį. — Keista, jų taip ir neprisiverčiau atiduoti. Mėlyni džinsai 
niekada neišeina iš mados. Jei ji kada nors sugrįžtų, žinau, norėtų 
jų. — Jis atsargiai padėjo džinsus atgal į dėžę ir giliai atsiduso. 

— Labai apgailestauju, pone Dionai, kad vėl sužadinau jūsų 
skausmą. Gal jums būtų lengviau, jei aš viena apžiūrėčiau dėžes? 

— Ne, aš norėsiu kai ką paaiškinti. Jūs nežinosite, ką reiškia kai 
kurie daiktai. — Jis atidarė kitą dėžę ir ištraukė albumą. Akimirką 


laikė jį rankose, tarsi nenorėtų paleisti. Tada abiem rankomis ištiesė 

jį Džeinei, tarsi siūlytų brangų daiktą, ir ji paėmė jį atitinkamai pa- 
garbiai. — Čia tai, ką tikriausiai norėsite pamatyti. 

Ji atvertė viršelį. Pirmame puslapyje buvo jaunos šviesiaplau- 
kės moters, laikančios ant rankų raudonveidį kūdikį, nuotrauka. 
Kūdikis buvo suvystytas it mumija į baltą paklodę. Mūsų šARLOTĖ, 
AŠTUONIŲ VALANDŲ AMŽIAUS, buvo parašyta apačioje. Rašysena mo- 
teriška, su ekstravagantiškomis kilpomis ir išraitymais. Vadinasi, čia 
Dina, kai ji dar buvo Patriko žmona. Prieš Artūrui Maloriui pasiro- 
dant jų gyvenime ir suardant santuoką. 

— Šarlotė buvo jūsų vienintelis vaikas? — paklausė Džeinė. 

— Dina norėjo tik vieno. Tuo metu aš neprieštaravau. Bet 
dabar... 

Dabar jis gailisi, pagalvojo ji. Gailisi sudėjęs visą savo meilę ir 
viltis į vaiką, kurio vieną dieną neteks. Ji atvertė kitą lapą ir peržiū- 
rėjo mėlynakės auksaplaukės Šarlotės kūdikystės nuotraukas. Kartais 
jose būdavo Dina, tačiau Patriko nebuvo nė vienoje nuotraukoje, tik 
silpnas šešėlis pakrašty, kai jis laikydavo fotoaparatą. Džeinė atsivertė 
paskutinį albumo puslapį, kur Šarlotei jau buvo kerveri. 

Patrikas padavė jai kitą albumą. 

Šiame albume metai, rodės, skriejo greičiau, mergaitė augo, 
keitėsi. Po jaudinančio dėmesio vaikui pirmaisiais metais, išblėsus 
tėvystės naujovės žavesiui, fotografuojama rečiau, fotoaparatas iš- 
traukiamas tik ypatingomis progomis. Penktojo gimtadienio šventė. 
Kelionė į Niujorką. Staiga tas angeliško veido vaikas virsta paniuru- 
sia paaugle, pozuojančia su mokykline uniforma prie Boltono aka- 
demijos vartų. 

— Šioje nuotraukoje jai dvylika, — tarė Patrikas. — Prisi- 
menu, kaip ji nekentė tos uniformos. Sakė, kad languota medžiaga 
mergaites storina, todėl mokykla ir liepia jas vilkėti. Kad mergaitės 


atrodytų bjaurios ir nesiveltų į draugystes su berniukais. 

— Ji nenorėjo mokytis Boltone? 

— O, ji tai tikrai norėjo. Bet aš, prisipažinsiu, nebuvau labai 
laimingas. Man buvo sunku išleisti savo mažąją mergaitę į internati- 
nę mokyklą. To reikalavo Dina, nes pati buvo ją baigusi, ir sakydavo, 
kad tai vieta, kur mergaitė gali susipažinti su tinkamais žmonėmis. — 
Jis nutilo. — Dieve, tikriausiai skamba nerimtai, bet Dinai buvo 
labai svarbu, kad Šarlotė susirastų tinkamų draugų ir ištekėtų už 
tinkamo vyro. — Jis patylėjo, tada ironiškai pridūrė: — Taip jau 
atsitiko, kad Boltone vyrą susirado Dina. 

— Tikriausiai buvo sunku, kai Dina jus paliko. 

Patrikas abejingai truktelėjo pečiais. 

— Aš su tuo susitaikiau. Ką dar galėjau padaryti? Nors ir keis- 
ta, man Artūras Maloris visai patiko. Tiesą sakant, patiko visa Malo- 
rių šeima — Barbara, jų sūnus. Markas. Visi jie buvo dori žmonės. 
Bet hormonai — nenugalima jėga. Manau, kad netekau žmonos jau 
tuomet, kai pirmą kartą jųdviejų akys susitiko. Man teliko stovėti ir 
žiūrėti, kaip žlunga mano santuoka. 

Džeinė atvertė paskutinį lapą ir apžiūrėjo paskutinį kadrą. Tai 
buvo vestuvių nuotrauka, kurios centre stovėjo naujoji pora, Dina ir 
Artūras Maloriai, abu deramai pasipuošę. Šalia stovėjo jų vaikai — 
Markas šalia tėvo, Šarlotė prie motinos. Jaunoji ir jaunikis plačiai 
šypsojosi, tačiau Šarlotė atrodė suglumusi, tarsi nesuprastų, kaip at- 
sidūrė šalia šių žmonių. 

— Kiek čia Šarlotei metų? — paklausė Džeinė. 

— Turėtų būti trylika. 

— Ji atrodo šiek tiek sutrikusi. 

— Viskas įvyko taip greitai, manau, mes visi buvome priblokš- 
ti. Buvome susipažinę su Maloriais vos prieš metus, kai Šarlotė ir 
Markas grojo Boltono akademijos Kalėdų renginyje. Po metų mes 


vėl susitikome Boltono Kalėdų renginyje, tačiau tuo metu Dina jau 


216 


buvo palikusi mane. O aš tapau dar vienu vienišu tėvu, auginančiu 
dukrą. 

— Po skyrybų Šarlotė liko su jumis? 

— Mes su Dina pasikalbėjome ir abu nusprendėme, kad bus 
geriau, jei globą paskirs man, nes tokiu atveju Šarlotė galės likti na- 
muose, kur užaugo. Kas kelis mėnesius Šarlotė turėjo praleisti savait- 
galį su Dina ir Artūru, bet jie tiek daug keliaudavo, kad retai būdavo 
namuose. 

— Ir nebuvo jokių teisinių ginčų, jokios kovos dėl globos 
teisių? 

— Jei du žmonės išsiskiria, dar nereiškia, kad jie nerūpi vienas 
kitam. Mums rūpėjo. Ir mes buvome tarsi viena didelė šeima. Deja, 
Artūro žmona Barbara sunkiau susitaikė su skyrybomis ir kartėlį 
jautė iki galo. Bet aš nemačiau prasmės apmaudauti. Tai vadinama 
civilizuotu elgesiu. 

Taip buvo parašyta ir Ingersolio ataskaitoje, kad Patrikas Dio- 
nas ir jo buvusi žmona net ir po skyrybų išlaikė draugiškus santy- 
kius. Kadangi Patrikas faktą patvirtino, Džeinei teliko patikėti. 

— Jie ir paskutiniąsias Kalėdas šventė čia, su manimi, — tarė 
jis. — Artūras, Dina ir Markas. Mes vakarieniavome čia, šiame 
kambaryje. Apžiūrinėjome dovanas. — Jis nužvelgė stalą, tarsi vis 
dar matytų juos ten sėdinčius. — Pamenu, štai ten sėdėjo Šarlotė, 
klausinėjo Marką apie Harvardą ir ar jam ten patinka. Dina jai pa- 
dovanojo perlų vėrinį. Desertui valgėme moliūgų pyragą. O vėliau 
aš nusivedžiau Marką į savo dirbtuves, nes jam patinka dirbti su 
mediena. Harvardo vaikis, kuris mieliau gamintų gražius baldus. — 
Patrikas sumirksėjo ir pažiūrėjo į ją, tarsi staiga prisiminęs, kad ji 
čia. — Dabar jų nebėra. Likome tik mudu su Marku. 

— Judu atrodote gana artimi. 


— O, jis puikus jaunuolis. — Patrikas nutilo ir netikėtai nusi- 

šypsojo. — Markui jau trisdešimt devyneri, bet mano amžiaus žmo- 
gui visi, neturintys keturiasdešimties, yra jauni. 

Džeinė išsitraukė kitą albumą — šį kartą ne šeimos, bet Bolto- 
no akademijos, su mokyklos emblema, įspausta auksu ant kaštoni- 
nės spalvos odinio viršelio. 

— Čia ji antrame kurse, — tarė Patrikas, žiūrėdamas į virše- 
lį. — Merai iki... — Jis paniuręs nutilo. — Norėjau paduoti mo- 
kyklą į teismą dėl aplaidumo. Jie išsivežė mano dukrą į išvyką be 
tinkamos priežiūros. Jie vaikštinėjo viešose vietose. Fanel Holas! Jie 
turėjo žinoti, kad vaikai gali nuklysti į šalį, arba juos gali užkalbinti 
koks nepažįstamasis. Bet mokytojai apie tai nepagalvojo, ir staiga 
mano mergaitė dingo. Aš buvau už vandenyno ir negalėjau jos iš- 
gelbėti. 

— Kaip suprantu, jūs buvote Londone. 

Jis linktelėjo. 

— Turėjau susitikimą su potencialiais investuotojais, didinau 
savo prakeiktus turtus. Visko atsisakyčiau, jei tik galėčiau... — Stai- 
ga jis atsistojo. — Manau, būtų ne pro šalį išgerti ko nors stipresnio. 
Ar galiu įpilti ir jums? 

— Ačiū, ne. Aš atvažiavau automobiliu. 

— Aa. Atsakingoji policininkė. Minutėlę atsiprašysiu, — pa- 
sakė jis ir išėjo. 

Džeinė atsivertė Boltono albumą, susirado antrakursius ir pas- 
tebėjo Šarlotę apatinėje nuotraukų eilėje. Jos šviesūs plaukai krito 
ant pečių, lūpose virpėjo liūdna šypsena. Ji buvo graži mergina, ta- 
čiau tragedija jau buvo palikusi žymę jos bruožuose, tarsi ji žinotų, 
kad ateityje laukia tik skausmas. Apačioje po mergaitės nuotrauka 
buvo išvardyti jos pomėgiai ir veikla. DRAMOS BŪRELIS. MENAS. OR- 
KESTRAS. TENISAS. 


Orkestras. Džeinė prisiminė, kad Sarlotė griežė altu. O Lora 

Fang — smuiku. Mergaitės užaugo skirtingose planetose, tačiau jas 
siejo muzika. 

Versdama albumą susirado veiklos skyrelį, kur vėl pamatė Šar- 
lotę, pozuojančią su kitais muzikos studentais. Mergaitė sėdėjo ant- 
roje eilėje tarp stygininkų, pasidėjusi ant kelių savo instrumentą. 
Prie nuotraukos buvo parašyta: MENO VADOVĖ KENDISĖ FORSAIT IR 
BOLTONO AKADEMIJOS ORKESTRAS. 

Džeinė išgirdo, kaip sugrįžo Patrikas, nešinas taure, kurioje 
skimbčiojo ledo kubeliai. 

— Ar jūsų dukra pažinojo mergaitę, vardu Lora Fang? — pak- 
lausė Džeinė. 

— Kai Šarlotė dingo, detektyvas Bukholcas klausė manęs to 
paties. Pasakiau jam, kad nesu girdėjęs to vardo. Tik vėliau suži- 
nojau, kad Lora Fang buvo mergaitė, kuri dingo dvejais metais 
anksčiau nei Šarlotė. Tada ir supratau, kodėl jis klausinėjo manęs 
apie ją. 

— Gal vis dėlto kas nors jas siejo? Šarlotė niekada neminėjo 
Loros vardo? 

Jis pažiūrėjo į Boltono orkestro nuotrauką. 

— Vaikai grįžta iš mokyklos ir pasakoja apie kitas mergaites ar 
berniukus. Kaip tėvai gali prisiminti visų jų vardus? 

Jis teisus; negalima tiek daug tikėtis iš tėvų. 

Džeinė atsivertė albumo galą, vyresniųjų skyrių, ir peržvelgė 
švarių ir tvarkingų berniukų nuotraukas su Boltono uniformo- 
mis — mėlyni sportiniai švarkeliai ir raudoni kaklaraiščiai. Štai 
ir Markas Maloris, šiek tiek liesesnio veido, su ilgesniais ir labiau 
garbanorais plaukais. Jau tuomet buvo gražus jaunuolis, pasirengęs 
kilti į Harvardą. Po jo nuotrauka buvo išvardyti pomėgiai: VAR- 
TINIS TENISAS, ORKESTRAS, ŠACHMATAI, FECHTAVIMASIS, DRAMOS 


BUŪRELIS. 

Ir vėl orkestras. Nors, beje, taip Dionai ir susipažino su Malo- 
riais — per jų vaikų pasirodymą Kalėdų koncerte. 

— Nežinau, ar tai jums padės, — pasakė Patrikas. — Detekty- 
vas Bukholcas prieš devyniolika metų irgi to paties klausinėjo. 

Džeinė pakėlė galvą. 

— Galbūt atsakymai pasikeitė. 


Kai Džeinė išvažiavo iš Bruklino ir pasuko į vakarus Masačuset- 
so greitkeliu, į akis jai švietė popiečio saulė. Ji spėjo laiku pasiekti 
Vusterį, tačiau nuo ten eismas į šiaurę buvo lėtas, nes dėl kelio darbų 
visos juostos jungėsi į vieną. Kai pasiekė Boltono akademiją, buvo 
beveik penkta po pietų. Ji įsuko pro priešakinius vartus ir nuvin- 
giavo senu, ąžuolais apaugusiu keliuku. Prie pagrindinio įėjimo ant 
akmeninių laiptų sėdėjo trys mergaitės. Jos nė nežvilgtelėjo į Džeinę, 
kai ši sustojo ir išlipo iš mašinos. Joms buvo maždaug po penkiolika 
ar šešiolika, visos lieknos ir gražios, tobulai sukurtos motinos gamtos 
atlikti savo biologinę misiją žemėje ir traukti jaunų vyrų žvilgsnius. 

— Atsiprašau. Ieškau meno vadovės ponios Forsait, — tarė 
Džeinė. 

Trys dievaitės atsakė bereikšmiais žvilgsniais. Netgi su savo 
languotais sijonais ir baltomis medvilninėmis palaidinėmis jos vertė 
Džeinę jaustis beviltiškai nemadinga. 

— Ji Benet Hole, — pagaliau teikėsi prabilti viena iš mergaičių. 

— Kur tai yra? 

Mergaitė ištiesė grakščią ranką ir parodė į įspūdingą pastatą 
kitapus vejos. 

— Ten. 

— Ačiū. 


Eidama per veją, Džeinė jautė jų žvilgsnius, sekančius ją, ateivę 

iš eilinių žmonių planetos. Tai štai kokie tie pensionai, visai ne tokie 
smagūs kaip Hogvartsas.* 

Ji priėjo Benet Holo laiptus ir užvertusi galvą nužvelgė baltas 
kolonas, įmantriai išraižytą Erontoną. Tarsi kopčiau į Olimpo kalną, 
pagalvojo ji lipdama laiptais į centrinį vestibiulį. 

Iš koridoriaus kairėje atsklido ausį rėžiantis smuiko garsas. Jis ir 
atvedė į klasę, kur sėdėjo nepaprastai susikaupusi paauglė, stebima 
griežtų žilaplaukės moters akių. 

— Dėl Dievo meilės, Amanda, tavasis vibrato skamba kaip 
aukštos įtampos laidas! Klausytis neįmanoma. Ir tu tuoj pasismaug- 
si. Atpalaiduok riešą. — Moteris truktelėjo mergaitės kairiąją ranką 
ir stipriai papurtė. — Nagi, atsipalaiduok! 

Mokinė staiga pastebėjo Džeinę ir sustingo. Moteris atsisuko. 

— Ko nors norėjote? 

— Ponia Forsait? Aš jums skambinau. Detektyvė Ricoli. 

— Mes tuoj baigsime. — Mokytoja atsisuko į mergaitę ir at- 
siduso. — Šiandien tu labai įsitempusi, todėl nėra prasmės tęsti 
pamoką. Grįžk į kambarį ir pasimokyk atpalaiduoti riešus. Abiejų 
rankų. Smuikininkui labiausiai reikalingi lankstūs riešai. 

Mergaitė paklusniai susidėjo savo instrumentą į futliarą. Ji jau 
buvo beišeinanti iš klasės, kai staiga sustojo ir kreipėsi į Džeinę: 

— Sakėte, kad esate detektyvė. Tai jūs iš policijos? 

Džeinė linktelėjo. 

— Iš Bostono policijos departamento. 

— Jėga! Kada nors ir aš norėčiau būti FTB agente. 

— Labai gerai. Biurui praverstų daugiau moterų. 

— Aha, papasakokit mano tėvams. Jie sako, kad policijoje dir- 
ba kitokie žmonės, — sumurmėjo ji ir išgūrino iš klasės. 


x 


J.K. Rowling pramanyta magijos mokykla knygose apie Harį Poterį. 

— Atrodo, ši mergaitė niekada netaps gera muzikante, — 
apmaudžiai tarė ponia Forsait. 

— Kai pastarąjį kartą teiravausi, mane patikino, kad FTB ne- 
reikalauja mokėti groti smuiku. 

Sarkastiška pastaba nepadėjo Džeinei užmegzti šiltesnio ryšio 
su šia moterimi. Ponia Forsait abejingai nužvelgė ją. 

— Sakėte, kad turite klausimų, detektyve? 

— Noriu paklausti apie vieną iš jūsų mokinių. Ji pas jus mokėsi 
prieš devyniolika metų, grojo mokyklos orkestre altu. 

— Jūs čia dėl Šarlotės Dion, ar ne? — Sulaukusi Džeinės prita- 
rimo, moteris atsiduso. — Žinoma, kad dėl Šarlotės. Vienintelė mo- 
kinė, kurios neleidžiama pamiršti. Netgi po tiek daug metų ponas 
Dionas vis dar kaltina mus dėl savo dukters netekties? 

— Ber kuriam tėvui būtų sunku susitaikyti. Turėtumėt tai sup- 
rasti. 

— Bostono policija nuodugniai ištyrė jos dingimą ir neapkalti- 
mo mūsų mokyklos aplaidumu. Per tą išvyką vadovių buvo paskirta 
daugiau nei pakankamai — po vieną šešioms mergaitėms. Jos juk 
buvo nebe kūdikiai, o paauglės. Mums nebereikėjo sekioti joms iš 
paskos. — Mokytoja tyliai pridūrė: — Bet Šarlotę, maryt, reikėjo 
prižiūrėti atidžiau. 

— Kodėl? 

Ponia Forsait nutilo. 

— Atleiskite, nederėjo taip sakyti. 

— Ar Šarlotė buvo sunkus vaikas? 

— Man nepatinka kalbėti blogų dalykų apie mirusiuosius. 

— O aš manau, mirusieji norėtų teisingumo. 

Po minutėlės moteris linktelėjo. 

— Pasakysiu taip: ji nebuvo viena iš mūsų mokslo pažibų. 


Taip, ji buvo pakankamai protinga, tai įrodė ir stojamųjų rezultatai. 

Ir pirmaisiais metais mergaitė mokėsi puikiai. Bet po to, kai išsiskyrė 
tėvai, ji ėmė ristis žemyn ir vos vos išlaikydavo egzaminus. Žinoma, 
mes ją užjautėme, tačiau pusė mūsų mokinių yra iš išsiskyrusių šei- 
mų. Dauguma sugeba prisitaikyti ir gyvena toliau, tik Šarlotė nieka- 
da neprisitaikė. Ji liko užsisklendusi savyje. Ir atrodė, kad tuo savo 
niūrumu pritraukė kitas nelaimes. 

Kaip moteris, nemėgstanti blogai kalbėti apie mirusiuosius, 
ponia Forsait tikrai davė sau valią. 

— Vargu ar galima ją kaltinti dėl motinos netekties, — paste- 
bėjo Džeinė. 

— Ne, žinoma, ne. Tos žudynės Kinų kvartale buvo siaubin- 
ga. Bet ar jūs pastebite, kaip nelaimės, rodos, renkasi tam tikrus 
žmones? Jie netenka sutuoktinių, darbų, suserga vėžiu — ir viskas 
atsitinka per tuos pačius metus. Tokia buvo Šarlotė — visuomet pa- 
niurusi, traukianti nelaimes. Gal todėl ji ir neturėjo daug draugų. 

Iš Patriko pasakojimų Džeinė buvo susidėliojusi visiškai prie- 
šingą Šarlotės paveikslą. Dabar ji nustebo, kad apie mergaitę atsilie- 
piama kitaip. 

— Iš mokyklos albumo sužinojau, kad ji mokėsi muzikos, o 
juk tai nėra taip blogai? 

Ponia Forsait linktelėjo. 

— Ji buvo nebloga altininkė, tačiau neįdėdavo širdies. Tik tre- 
čiame kurse jai pagaliau pavyko patekti į Bostono vasaros orkestro 
studiją. Bet jai padėjo vien tai, kad grojo altu. Jie labai paklausūs. 

— Kiek jūsų mokinių lanko tą studiją? 

— Mažiausiai po kelis kiekvienais metais. Ji geriausia Naujo- 
joje Anglijoje, ten moko Bostono simfoninio orkestro muzikantai ir 
ten patenka tik išrinktieji. — Ponia Forsait parylėjo. — Žinau, ko 
dabar paklausite. Apie tą kinę, kuri dingo, ar ne? 


Džeinė linktelėjo. 

— Jūs skaitote mano mintis. Jos vardas buvo Lora Fang. 

— Kiek teko girdėti, ji buvo gabi. Bent jau taip man pasakojo, 
kai ji dingo. Daug mano mokinių su ja lankė studiją. 

— O Šarlotė? 

— Ne. Šarlotė įveikė perklausą jau po to, kai Lora dingo, todėl 
jos negalėjo susitikti. 

— Jūs viską taip detaliai prisimenate netgi po devyniolikos 
metų? 

— Visai neseniai apie tai kalbėjausi su detektyvu. 

— Su kuriuo detektyvu? 

— Neprisimenu jo vardo. Mes buvome susitikę prieš kelias sa- 
vaites. Reikėtų pažiūrėti į savo užrašus. 

— Būčiau labai dėkinga, jei surastumėt jo vardą dabar, ponia. 

Moters akyse šmėstelėjo susierzinimas, tarsi iš jos būtų per 
daug prašoma. Tačiau ji nuėjo prie stalo ir ėmė raustis stalčiuje, kol 
surado užrašų knygutę. Atvertusi atgal keletą puslapių, ji linktelėjo. 

— Štai. Jis paskambino balandžio antrą ir susitarė dėl susitiki- 
mo. Mano akimis, jis atrodė šiek tiek per senas, kad būtų detektyvas, 
bet, matyt, patirtis šį tą reiškia. 

Šiek tiek per senas. Ir klausinėjo apie dingusias mergaites. 

— Ar jo pavardė buvo Ingersolis? — paklausė Džeinė. 

Ponia Forsait pakėlė akis. 

— Vadinasi, jūs jį pažįstate. 

— Argi negirdėjote? Detektyvas Ingersolis negyvas. Buvo nu- 
šautas praėjusią savaitę. 

Užrašų knygutė išsprūdo iš ponios Forsait rankų ir šleptelėjo 
ant stalo. 

— O, Dieve. Aš nežinojau. 

— Kojis čia buvo, ponia Forsait? Kodėl jis klausinėjo apie Šar- 


lotę? 

— Maniau, kad jį atsiuntė jos tėvas, vis dar tebesitikintis atsa- 
kymų. Prieš kelias savaites per vakarienę su buvusiais studentais apie 
tai užsiminiau Markui Maloriui, bet jis nieko nežinojo. 

— Ar klausėte pono Diono? 

Moteris paraudo. 

— Boltono akademija vengia bet kokių kontaktų su ponu Dio- 
nu. Nenori sukelti... blogų prisiminimų. 

— Papasakokite man, ką jums sakė detektyvas Ingersolis. 

Moteris susmuko į kėdę už savo stalo. Staiga ji tapo mažesnė ir 
nebe tokia grėsminga, priblokšta brutalaus išorinio pasaulio įsiverži- 
mo į jos saugią knygų ir muzikinių laimėjimų erdvę. 

— Atleiskite, man reikia pagalvoti... — Ji nurijo seiles. — Tie- 
są sakant, jis nedaug klausinėjo apie Šarlotę. Jį labiau domino ta kita 
mergaitė. 

— Lora Fang. 

— Ir kitos. 

— Kitos? 

— Jis turėjo sąrašą. Ilgą sąrašą, kuriame buvo tikriausiai kokie 
du tuzinai vardų. Jis klausė, ar aš atpažįstu kurį nors vardą. Ar kuri 
nors iš tų mergaičių mokėsi Boltone. Pasakiau jam, kad ne. 

— Ar prisimenate kokį nors vardą iš to sąrašo? 

— Ne. Kaip jau minėjau, aš jų nepažinojau. Jis man sakė, kad 


visos tos mergaitės dingo kaip Lora. — Ponia Forsait išsitiesė ir pa- 

— Čia detektyvo Ingersolio mobiliojo ir laidinio telefonų pastarojo 
mėnesio pokalbių išklotinės, — pasakė Tamas, paskleisdamas ant 
pasitarimų stalo lapus, kad juos galėtų matyti Džeinė ir Frostas. — 
Jose užregistruoti visi išėję ir pasiekę skambučiai. Iš pirmo žvilgsnio 
niekas nekrenta į akis. Daugiausia įprasti reikalai. Skambinta du- 
krai, dantistui, į kabelinę kompaniją, kredito kortelės kompanijai. 
Skambinta į žvejybos stovyklą, kurioje jis buvo apsistojęs Meine. 
Daug kartų skambinta į jo gatvėje esančią piceriją. 

— Oho. Jis tikrai dažnai valgė picas, — pastebėjo Frostas. 

— Taip pat pamatysite, kad jis skambino „Raudonojo Fenikso“ 
aukų šeimų nariams. Jiems skambinta kovo trisdešimtą ir balandžio 
pirmą. Per pačias žudynių metines. 

— Kalbėjausi su ponia Gilmor ir Marku Maloriu, — pasakė 
Frostas. — Jie patvirtino, kad Ingersolis skambino sužinoti, ar jie 
gavo įprastų anoniminių laiškų kaip ir jis. Tų, kuriuos jie visi gau- 
davo kasmet. 

— Tačiau šiose išklotinėse yra ir man neaiškių skambučių, — 
tarė Tamas. — Kurie atrodo tarytum atsitiktiniai. — Jis pabaksnojo 
pirštu į vieną iš numerių. — Pavyzdžiui, šis. Balandžio šeštą dieną 


skambinta į Lovelį, „Mano geriausio draugo šuns kirpyklą“. — Ta- 

mas pažiūrėjo į kolegas. — Kiek žinoma, Ingersolis niekada neturėjo 
šuns. 

— Gal jis susitikinėjo su kirpėja, — spėjo Džeinė. 

— Aš paskambinau tuo numeriu, — tęsė Tamas. — Pavardė 
jiems negirdėta ir jos nebuvo jų šunų šeimininkų sąraše. Pamaniau, 
gal jis suklydo, ne ten paskambino. — Jis parodė į kitą numerį. — 
Arba šis skambutis — balandžio aštuntą į Vusterį. Tai Shady Lady 
moteriško apatinio trikotažo parduotuvė. 

Džeinė nusivaipė. 

— Nemanau, kad norėčiau sužinoti smulkiau. 

— Kai paskambinau į parduotuvę, — tęsė Tamas, — niekas 
neatpažino Ingersolio pavardės. Todėl pamaniau, kad jis ir vėl suk- 
lydo. 

— Pagrįsta prielaida. 

— Ber neteisinga. Jis m0rėjo paskambinti būtent ten. 

— Prašau, pasakyk, kad jis pirko seksualių apatinių savo drau- 
gei, o ne sau, — pasakė Džeinė. 

— Seksualūs apatiniai čia niekuo dėti. Jis norėjo prisiskambinti 
ne į parduotuvę, o tiems, kas kažkada turėjo tą numerį. 

Džeinė surimtėjo. 

— Kaip tu sužinojai? 

— Po tavo apsilankymo Boltono akademijoje aš surinkau in- 
formaciją apie dingusias mergaites, kaip tu ir prašei. Sudariau sąrašą 
visų mergaičių, dingusių Masačusetse per pastaruosius dvidešimt 
penkerius metus. 

— Pasirinkai tokį ilgą laiko tarpą? — nusistebėjo Frostas. 

— Šarlotė dingo prieš devyniolika metų. Lora Fang — prieš 
dvidešimt vienerius. Pasirinkau dvidešimt penkerių metų atkarpą, 
kad turėčiau ganėtinai plačias ribas, ir džiaugiuosi, kad taip pada- 


riau. — Tamas iš išsipūtusio aplanko ištraukė lapą ir pastūmė Džei- 

nei. Lapo viduryje buvo telefono numeris, apibrėžtas raudonu tu- 
šiniu. — Čia numeris, kuriuo skambino Ingersolis ir kuris dabar 
priklauso Shady Lady parduotuvei. Prieš dvidešimt penkerius metus 
tas pats numeris priklausė ponui Gregoriui Boulsui Vusteryje. Prieš 
dvylika metų šis numeris buvo suteiktas kitam asmeniui. O prieš 
ketverius — apatinio trikotažo parduotuvei. Telefonų numeriai kei- 
čiasi visą laiką, o dabar, kai vis daugiau žmonių atsisako laidinių 
telefonų, toji kaita dar dažnesnė. Aš manau, kad iš tikrųjų Ingersolis 
norėjo prisiskambinti Gregoriui Boulsui. Ber Boulsas prieš dvylika 
metų išvyko iš valstijos. 

— Kas tas Gregoris Boulsas? — paklausė Frostas. 

Peržiūrinėdama lapą su telefonų numeriais, Džeinė staiga įsi- 
tempė. 

— Tai kontaktiniai telefonai iš dingusių vaikų duomenų ba- 
zės. — Ji pakėlė galvą. 

Tamas linktelėjo. 

— Gregoris Boulsas yra vienos iš dingusių mergaičių tėvas. Ke- 
tinau peržiūrėti visas bylas, kurios šiuo metu yra iškeltos valstijoje. 
Visų merginų iki aštuoniolikos metų, kurios dingo per pastaruosius 
dvidešimt penkerius metus. — Jis parodė į išsipūtusį aplanką. — Bet 
supratau, kad tai milžiniška užduotis peržiūrėti jas visas, bandant su- 
rasti kokių nors sąsajų su Šarlote ar Lora. Ir, jei atvirai, nervinausi, 
nes maniau, kad tai tuščias darbas. 

— Bet tu kažką aprtikai, — pasakė Džeinė. 

— Taip. Man šovė mintis paieškoti šiame sąraše telefono nu- 
merių iš Ingersolio išklotinių. Ėmiau tikrinti kiekvieną numerį, ku- 
riuo jis skambino iš savo laidinio ar mobiliojo. Sprendžiant iš skam- 
bučių išklotinės, kai kurių šeimų jis ėmė ieškoti balandžio pradžioje. 
Tada staiga iš viso liovėsi skambinęs. Nebeskambino nei iš laidinio, 


nei iš mobiliojo. 

— Nes pajuto, kad yra sekamas, — tarė Džeinė. Įrarimas pa- 
sitvirtino: laboratorija iš tiesų rado elektroninių blakių Ingersolio 
laidiniame telefone. 

— Štai čia yra sąrašėlis tų dingusių mergaičių, kurių šeimoms 
jam pavyko prisiskambinti. — Tamas padėjo ant stalo vienlinką 
lapą. 

Džeinė pamatė tik tris pavardes. 

— Ką sužinojai apie šias mergaites? 

— Jos buvo skirtingo amžiaus — trylikos, penkiolikos ir šešio- 
likos. Visos dingo šimto penkiasdešimties mylių spinduliu aplink 
Bostoną. Dvi buvo baltosios, viena azijietė. 

— Kaip ir Lora Fang, — tarė Frostas. 

— Taip par kaip ir Lora, — pridūrė Tamas, — jos buvo geros 
mergaitės. Mokėsi dešimtukais. Jokių nusižengimų, kurie leistų ma- 
nyti, kad pačios pabėgo iš namų. Galbūt todėl Ingersolis jas suvedė į 
vieną grupę savo sąraše. Jis manė, kad tai jas visas siejo. 

— Kokio senumo šios bylos? — pasiteiravo Frostas. 

— Šios mergaitės dingo daugiau nei prieš dvidešimt metų. 

— Tai jis domėjosi senomis bylomis? Kodėl ne naujesnėmis? 

— Nežinau. Gal tai buvo tik pradžia. Jei jo nebūtų nužudę, 
gal būtų suradęs daugiau pavardžių. Tačiau man įdomu, kodėl jis 
iš viso to ėmėsi. Jis nedirbo su šiomis bylomis, kol buvo Bostono 
policijoje, tai kodėl jam prireikė dabar? Negi pensijoje buvo taip 
nuobodu? 

— Gal kas nors jį pasamdė kaip privatų tyrėją. Galbūt kuri 
nors iš šeimų. 

— Iš pradžių ir aš taip pagalvojau, — tarė Tamas. — Man 
pavyko prisiskambinti visoms trims šeimoms, bet nė viena nesam- 
dė Ingersolio. Taip pat mes žinome, kad ir Patrikas Dionas jo ne- 


samdė. 

— Tuomet galbūt jis veikė savo iniciatyva, — spėjo Fros- 
tas. — Kai kurie farai išėję į pensiją tiesiog negali ramiai nusėdėti. 

— Bostono policija negalėjo nagrinėti šių trijų mergaičių 
bylų, — tarė Džeinė. — Jos visos iš skirtingų jurisdikcijų. 

— Bet Šarlotė Dion dingo Bostone. Lora Fang irgi. Ingersolis 
galėjo pradėti nuo jų, o vėliau dar giliau įsipainiojo. 

Džeinė pažiūrėjo į trijų naujų mergaičių pavardes. 

— Ir dabar jis negyvas, — tyliai ištarė ji. — Į ką, po galais, jis 
įsivėlė? 

— Įžengė į Kevino Donobhju teritoriją, — tarė Tamas. 

Džeinė ir Frostas sužiuro į jį. Nors Tamas dirbo su jais vos dvi 
savaites, jis jau buvo įgavęs įžūlumo. Su tuo kostiumu ir kaklaraiš- 
čiu, tvarkingai apkirptais plaukais ir lediniu žvilgsniu, jį lengvai ga- 
lėjai palaikyti Slaptosios tarnybos agentu ar Vyru Juodais Drabužiais 
iš komiksų knygelės. Tokį nelengva perprasti, ir jis tikrai ne iš tų 
vyrukų, su kuriais Džeinė galėtų eiti išlenkti alaus. 

— Sklinda gandai, — tęsė Tamas, — kad Donobhju jau seniai 
užsiima mergaičių prekyba. Prostitucija yra tik vienas iš jo šalutinių 
darbelių. 

Džeinė linktelėjo. 

— Taip. Tai suteiktų dar vieną prasmę jo verslo pavadinimui: 
Donobju didmeninė mėsos prekyba. 

— Kas, jei tokiu būdu jis įsigyja tų merginų? 

— Grobdamas moksliukes? — Džeinė papurtė galvą. — Būtų 
per daug rizikinga grobti nepilnametes ir įdarbinti jas prostitutėmis. 
Yra lengvesnių būdų. 

— Bet tuo viską būtų galima susieti: Džojų Gilmorą, dingusias 
mergaites ir „Raudonojo Fenikso“ žudynes. Galbūt Ingersolis aptiko 


ryšį su Donobhju ir pajuto grėsmę. Kodėl jis liovėsi naudojęsis savo 

telefonais? Nes Donohju apie tai sužinojo, ir Ingersolis suprato tap- 
siąs lavonu. 

— Ingersolis jau lavonas, — pataisė Džeinė. — Tačiau mes ne- 
žinome, kodėl jis ėmė tuo domėtis? Jau šitiek metų pensijoje, kodėl 
jis staiga susidomėjo dingusiomis mergaitėmis? 

Tamas tarė: 


— Galbūt turėtume paklausti štai kaip: kam jis dirbo? 


Dabar jau šešios dingusios. 

Džeinė sėdėjo prie stalo peržvelgdama tai, ką žinojo apie tris 
naujus vardus sąraše. Pirmoji dingo trylikametė Debora Šifer iš Lo- 
velio Masačusetse. Gydytojo ir mokytojos dukra buvo penkių pėdų 
ir dviejų colių ūgio, svėrė šimtą svarų, buvo rudų plaukų ir rudų 
akių. Prieš dvidešimt penkerius metus ji dingo keliaudama iš viduri- 
nės mokyklos į pianino mokytojos namus. Mokėsi vien dešimtukais, 
buvo drovi, mėgo knygas ir, kiek žinoma, neturėjo vaikinų. Jei tuo 
metu būtų buvęs interneto amžius, jie tikriausiai daug daugiau ži- 
notų apie ją, tačiau Facebook, MySpace ir kitos svetainės dar nebuvo 
išrastos. 

Po pusantrų metų dingo kita mergaitė. Penkiolikmetę Patriciją 
Bouls paskutinį kartą matė prekybos centre, kur ją buvo nuvežusi 
motina. Po trijų valandų sutartoje susitikimo vietoje Patricija nepa- 
sirodė. Ji buvo penkių pėdų ir trijų colių, šimto penkių svarų, šviesių 
plaukų ir mėlynų akių. Kaip ir Debora Šifer, ji buvo pažangi moki- 
nė, niekada neturėjo jokių bėdų. Jos dingimas neabejotinai prisidėjo 
prie tėvų santuokos iširimo. Jos motina mirė po septynerių metų; 
tėvas, kuriam Džeinė pagaliau prisiskambino į jo dabartinius namus 
Floridoje, labai nenorėjo kalbėti apie savo seniai dingusią dukterį. 


„Aš sukūriau kitą šeimą ir turiu tris vaikus. Man per daug skaudu 

ją prisiminti, — pasakė jis Džeinei telefonu. Taip, policija jam ne 
kartą skambino dėl bylos. Taip, jis neseniai kalbėjęsis su detektyvu 
Ingersoliu. Bet nieko iš tų pokalbių neišėjo. 

Po Patricijos Bouls dingimo praėjus daugiau nei metams, dingo 
kita mergaitė. Šerė Tanaka buvo šešiolikos, smulkaus kūno sudėjimo 
ir mokėsi pirmoje gimnazijos klasėje Atlbore. Vieną dieną ji dingo iš 
savo namų, palikusi praviras duris ir ant stalo paskleistus nebaigtus 
namų darbus. Jos motina, kuri dabar gyvena Konektikute, nuo de- 
tektyvo Ingersolio neseniai gavo laišką, kuriame jis prašė pasikalbėti 
apie Šerę. Laiškas buvo išsiųstas balandžio ketvirtą ir buvo ne kartą 
persiųstas senais adresais. Dar vakar ji mėgino prisiskambinti jam, 
tačiau niekas neatsiliepė. 

Nes Ingersolis jau negyvas. 

Ponia Tanaka kitų mergaičių iš sąrašo nepažinojo ir nebu- 
vo girdėjusi apie Šarlotę Dion. Tačiau Loros Fang vardas jai buvo 
girdėtas, nes ji azijietė kaip ir Šerė, todėl ši detalė įstrigo ponios 
Tanakos atmintin. Ji netgi domėjosi, ar nebuvę kokio ryšio. Prieš 
daugelį metų ji dėl to skambino Atlboro policijai, tačiau jokių žinių 
nesulaukė. 

Džeinės nestebino, kad per šešerius metus Masačusetse dingo 
trys mergaitės. Kiekvienais metais šalyje dingsta tūkstančiai vaikų 
nuo dvylikos iki septyniolikos metų; daugelį jų, be jokios abejonės, 
pagrobia ne šeimos nariai. Per tą laiką Masačusetse dingo tuzinai 
kitų tokio pat amžiaus mergaičių, kurios nepateko į Ingersolio sąra- 
šą. Kodėl jį sudomino būtent šios trys? Ar dėl to, kad jos panašaus 
amžiaus ir proto? Nes jos visos dingo netoli 495-ojo greitkelio, kuris 
juosia Bostono miestą? 

Toliau septyniolikmetė Šarlotė Dion. Skirtingai nei kitos mer- 
gaitės, ji buvo vyresnė, mokslais nesidominti šešerukininkė. Kaip ji 


gali patekti į šį modelį? 

O gal nėra jokio modelio. Gal Ingersolis ieškojo neegzistuojan- 
čių sąsajų. 

Džeinė padėjo į šalį užrašus apie tris mergaites ir sutelkė dėmesį 
į Šarlotės aplanką, kurį buvo sudaręs detektyvas Bukholcas. Jis buvo 
daug storesnis nei Loros Fang byla. Veikiausiai dėl Dionų vardo, 
pagalvojo Džeinė. Turtinė padėtis šį tą reiškia netgi sprendžiant tei- 
singumo klausimus. Ir, ko gero, tuo labiau sprendžiant teisingumo 
klausimus. Vaiko dingimas bet kurį tėvą persekios per amžius, ir, 
slenkant dešimtmečiams, jis nesiliaus galvojęs, ar toji jauna moteris, 
kurią pastebėjo gatvėje, galėtų būti jo seniai prarasta dukra. O gal ji 
tik dar viena nepažįstamoji kaip ir visos kitos, kurių šypsena ar lūpų 
išlinkis akimirką pasirodė skausmingai pažįstamas? 

Džeinė atvertė voką, kuriame buvo tikriausiai paskutinės Šar- 
lotės nuotraukos, gautos iš Boston Globe nuotraukų archyvo. Čia 
buvo eilė nuotraukų, darytų per Artūro ir Dinos Malorių laidotuves. 
Siaubinga mirtis ir didžiulis visuomenės susidomėjimas „Raudonojo 
Fenikso“ žudynėmis tą dieną, pasak G/obe, į kapines sutraukė beveik 
du šimtus žmonių, ir fotografas padarė keletą drąsių kadrų, įamžin- 
damas gedulingai apsirengusią minią, susibūrusią aplink dvi kapo 
duobes. 

Tačiau labiausiai akį traukė šeimos artimieji. Šarlotė stovėjo 
pačiame viduryje tarsi dramatiškas kompozicijos akcentas, ir buvo 
aišku kodėl: savo blyškiu veideliu ir ilgais šviesiais plaukais ji atrodė 
tarsi trapus sielvarto įsikūnijimas. Jos ranka buvo pakelta prie bur- 
nos, tarsi bandytų užgniaužti kūkčiojimą, o veidas iškreiptas skaus- 
mo. Mergaitei iš dešinės stovėjo jos tėvas Patrikas ir susirūpinusio- 
mis akimis stebėjo dukrą. Tačiau ši buvo nusigręžusi nuo jo, tarsi 
nenorėtų, kad jis matytų jos sielvartą. 

Nuotraukos pakrašty buvo matyti Markas Maloris su dar i|- 


gesniais nei paprastai ir labiau išsitaršiusiais plaukais. Dvidešimties 


233 


jis jau buvo vyriško sudėjimo, plačiapetis. Vaikinas stovėjo palinkęs 
prie suvargusios vidutinio amžiaus moters, sėdinčios vežimėlyje, 
uždėjęs ranką jai ant peties. Matyt, tai Marko motina Barbara, bu- 
vusi Artūro žmona, nusprendė Džeinė. Barbara stebeilijo į karstus, 
nekreipdama dėmesio į kameros spragsėjimus, kurie visam laikui 
įamžins jos išraišką — tačiau ne sielvarto, o gluminamai šalto abe- 
jingumo. Tarytum vyras tame karste jai nieko nereikštų. O galbūt 
dar mažiau nei nieko; pagaliau juk Artūras ją paliko dėl Dinos, nors 
Markas tvirtino, kad jo tėvai išsiskyrė draugiškai, Barbaros veidas 
rodė ką kita. Nuotraukoje galėjai išvysti paliktą žmoną, žvelgiančią 
į buvusio vyro ir moters, kuri jį pavogė iš jos, kapus. Ar tą akimirką 
ji jautė kokį nors pasitenkinimą? Triumfo blyksnį, kad pergyveno 
juos abu? 

Džeinė paėmė kitą nuotrauką. Buvo fotografuota iš tos pačios 
vietos, tačiau Šarlotės veidas atrodė susiliejęs, kai ji sukosi nuo savo 
tėvo; nuotrauka užfiksavo jos kūną judesy. Kitoje nuotraukoje Pat- 
rikas niūriu veidu stebėjo ją, nusigręžiančią nuo jo, vis dar prisi- 
dengusią burną ranka, iškreiptu veidu. Dar kitoje Šarlotė jau buvo 
beišnykstanti iš kadro, matyti tik jos nugara ir juodas sijonas. Dar 
vienas spragtelėjimas, ir jos visiškai nebesimatė; Marko irgi. Patrikas 
Dionas ir Barbara Malori liko vietoje, sutrikusiais veidais lydėdami 
tolstančius vaikus. | 

Kas vyko tarp Marko ir Šarlotės? Ar jis nusekė ją norėdamas 
paguosti? 

Kitoje nuotraukoje Patrikas rymojo prie vežimėlio, nerangiai 
apkabinęs Barbarą; du palikti sutuoktiniai, guodžiantys vienas kitą. 
Tai buvo meniškai sukomponuotas vaizdas; jų apsikabinimas atsis- 
pindėjo ant poliruoto karsto paviršiaus. 

Paskutinėje nuotraukoje žmonės skirstėsi, atsukę nugaras dvi- 


vietei kapavietei. Tam tikra metafora, kaip gyvieji skuba gyventi to- 

liau. Toje paskutinėje nuotraukoje Šarlotė vėl buvo matoma — ėjo 
šalia tėvo; Patrikas buvo tvirtai apkabinęs ją per liemenį. Tačiau Šar- 
lotės galva buvo atsukta motinos kapo pusėn, ir jos veide buvo be- 
viltiškas ilgesys, tarsi ji trokštų mestis ant motinos karsto. Tos pačios 
motinos, kuri prieš penkerius metus ją paliko. 

Užvaldyra gailesčio Šarlotei, Džeinė padėjo nuotrauką. Ji prisi- 
minė savo motiną, labiausiai erzinančius Andželos bruožus. Tačiau 
Džeinei nė karto nekilo abejonių, kad jos motina ją myli ir atiduotų 
už ją savo gyvybę, kaip Džeinė nė nesusimąsčiusi atiduotų savąją 
už Reginą. Kai Dina išsiskyrė su Patriku ir paliko šeimą, Šarlotei 
buvo tik dvylika, jautriausias amžius vaikystės pabaigoje. Nors tėvas 
buvo atsidavęs Šarlotei, gyvenime yra paslapčių, kurias mergaitė gali 
sužinoti tik iš motinos; moterystės paslapčių. Kas atskleidė jas tau, 
Šarlote? 

Per pietų metą Džeinė nusileido į kavinę, nusipirko kavos ir 
sumuštinį su kumpiu. Ji atsinešė valgį į kabinetą ir ėmė kramtyti, 
be malonumo, tik iš reikalo. Tada nusivalė nuo pirštų majonezą ir 
atsisuko į kompiuterį, ketindama peržiūrėti skaitmeninę laikmeną, 
kurioje buvo sudėtos nusikaltimo vietos nuotraukos iš Ingersolio 
namų. Žiūrinėdama vaizdus iš jo namų, ji prisiminė krūmelių kvapą 
palei šaligarvį, televizoriaus žiburėlį pro langą, ir jos širdis ėmė plakti 
smarkiau. 7z naktį aš turėjau mirti. Ji giliai įkvėpė ir prisivertusi su- 
telkė dėmesį į nuotraukas, kad galėtų objektyviau įvertinti nusikal- 
timo vietą. Ji ištyrinėjo virtuvę, kur kraujo klane gulėjo Ingersolis. 
Tada atsivertė jo kabineto nuotrauką su išverstais stalčiais ir tuščiu 
stalu, kur tikriausiai stovėjo kompiuteris. Per paskutinį pokalbį tele- 
fonu Ingersolis pasakė Džeinei, kad kažkas įsilaužė į jo namus. Šitą 
netvarką jis aptiko grįžęs iš žvejybos — įsilaužimo įrodymas. Ga- 
liausiai ji susirado miegamojo nuotrauką, kur ant grindų tebestovėjo 


uždarytas Ingersolio lagaminas. Jis taip ir nespėjo išsiimti daiktų. 

Džeinė perėjo prie jo fordo nuotraukų. Automobilis stovėjo 
gatvėje priešais namą. Mašinoje mėtėsi po ilgos kelionės likusios 
šiukšlės: tušti kavos puodeliai, minkštas Burger King maišelis, Ban- 
gor Daily laikraštis. Tą naktį ji buvo kruvina ir sukrėsta to, kas nu- 
tiko skersgatvyje, todėl pati neapieškojo automobilio, o paliko tą 
užduotį Frostui su Tamu. Frostas pranešė daiktadėžėje radęs savaitės 
senumo čekį iš Grinvilio Meine degalinės. Šis popierėlis patvirtino 
dukters žodžius, jog Ingersolis buvo išvykęs žvejoti į šiaurę. 
gomasis, virtuvė, miegamasis. Neradusi ko ieškojo, Džeinė paėmė 
telefoną ir paskambino Frostui. 

— Ar tu kur nors namuose radai žvejybos reikmenų dėžę? — 
paklausė ji. 

— Chm, ne. Neprisimenu, kad būčiau matęs tokią. 

— Kas vyksta žvejoti be žvejybos reikmenų? 

— Gal jis viską išsinuomojo toje stovykloje, kur buvo ap- 
sistojęs. 

— Ar kalbėjaisi su jos valdytoju? 

— Taip. Bet apie įrangą nepaklausiau. 

— Aš jam paskambinsiu. 

— Kodėl? 

— Man tiesiog keista ir tiek. 

Džeinė padėjo ragelį ir išsitraukė lapą su Ingersolio skambučių 
išklotine. Greitomis permetusi jį akimis, pastebėjo kodą 207. Inger- 
solis iš laidinio telefono skambino balandžio 14-ąją. 

Ji surinko numerį. Po penkių signalų atsiliepė dalykiškas vyriš- 
kas balsas: 

— Lun Pointas. 

— Čia detekryvė Ricoli iš Bostono policijos. Ar galiu sužinoti, 


su kuo kalbu? 

— Džo. Ar dar turite klausimų? 

— Atsiprašau? 

— Vakar kažkas jau skambino iš Bostono policijos. Kalbėjosi 
su mano sūnumi Vilu. 

— Tikriausiai detektyvas Frostas. Kur tiksliai yra Lun Pointas? 

— Prie Mushedo ežero. Turime čia tuziną dailių namukų. 

— Pas jus neseniai svečiavosi toks Ingersolis. 

— Taip, Vilas sakė, kad jūs, policininkai, klausinėjote apie jį. 
Tą Žmogų registravo mano žmona, bet jos šiandien nėra. Galiu tik 
pasakyti, kad jis čia buvo penkias dienas ir daugiausia laiko pra- 
leido savo namuke. — Džo nutilo ir šūktelėjo sūnui: — Vilai, gal 
padėsi žmonėms išsikrauti įrangą iš valties? Jie jau prieplaukoje! — 
Tada vėl Džeinei: — Atsiprašau, ponia. Turiu eiti. Tikrai norėčiau 
jums padėti, bet nebeturiu ką pridurti. Labai apgailestaujame dėl 
jo mirties. 

— Ar ponas Ingersolis Lun Pointe lankėsi pirmą kartą? 

— Neprisimenu, kad būčiau matęs jį anksčiau. 

— Ar seniai ten dirbate? 

— Nuo pat atidarymo. Ši vieta man priklauso. Klausykit, tikrai 
turiu eiti padėti svečiams. 

— Paskutinis klausimas. Ar ponas Ingersolis nuomojosi kokią 
nors žvejybos įrangą, kol buvo pas jus? 

— Taip. Vilas padėjo jam išsirinkti meškerę ir ritę. Bet nema- 
nau, kad jis daug žvejojo. 

Džeinė dirstelėjo į skambantį mobilųjį. 

— Ačiū jums, pone... 

— Patenas. Jei turėsite daugiau klausimų, paskambinkite dar 
kartą. 

Ji padėjo ragelį, paėmė mobilųjį ir pamatė, kad skambina iš 


laboratorijos. 

— Ricoli. 

Pasigirdo kriminalistės Erinos Volčko balsas. 

— Per savo gyvenimą esu patyrusi daug netikėtumų, tačiau ši- 
tas pranoksta viską. 

— Apie ką tu kalbi? 

— Apie tą metalo gabaliuką, kurį gavome iš medicinos eksper- 
tų. Jis buvo įstrigęs Džeinės Dou kaklo slanksteliuose. 

— Taip. Ašmenų nuolauža. 


— Su tokiu metalu aš dar nebuvau susidūrusi. 

Frostas ir Tamas Džeinės laukė kriminalistikos laboratorijoje. Kartu 
su jais buvo ir vyras, kurio ji dar nepažinojo, švelniakalbis afroame- 
rikietis, kurį Erina pristatė kaip daktarą Kalviną Napoleoną Čerį iš 
Harvardo Arturo Saklerio muziejaus. 

— Kai supratau, koks tai gali būti metalas, paprašiau daktarą 
Čerį apžiūrėti jį, — pasakė Erina. — Jei kas ir gali atsakyti, tai tik jis. 

Daktaras Čeris sutrikęs nusijuokė. 

— Jūs suteikiate man pernelyg daug garbės. 

— Jūsų vardas puikuojasi pusėje straipsnių, parašytų šiuo klau- 
simu. Neįsivaizduoju, į kurį ekspertą dar galėčiau kreiptis. 

— Kokios jūsų pareigos Saklerio muziejuje, daktare Čeri? — 
paklausė Džeinė. 

Jis kukliai truktelėjo pečiais. 

— Esu ginklų kolekcijos kuratorius. Parašiau disertaciją apie 
metalurginę ašmenų analizę. Daugiausia apie kinų ir japonų kar- 
dus. Jie labai panašūs, nors meistriškumo metodai išsiskyrė dar prieš 
šimtmečius. 

— Tai jūs manote, kad šie ašmenys pagaminti Azijoje? 

— Beveik neabejoju. 


— Ir galite tai nustatyti vien iš nuolaužos? 

— Štai, — tarė Erina, įsitaisydama priešais savo kompiute- 
rį. — Parodysiu jums vaizdus, kuriuos prieš kelias dienas nusiunčiau 
daktarui Čeriui. — Ji spustelėjo kelerą klavišų, ir ekrane jie išvydo 
pilkų verpetų ir bangų vaizdą. 

— Tai, ką jūs matote, — pradėjo aiškinti daktaras Čeris, — yra 
vadinamasis lamelaras, arba damaskinis plienas. Šis banguotumas 
susidaro sluoksniuojant skirtingus metalus ir juos nepaliaujamai ka- 
lant, tokiu būdu suliejant minkštą ir kietą metalus. Kuo daugiau 
sluoksnių yra sukalama į vieną, tuo geresnė kokybė ir tvirtesnis kar- 
das. Kinijoje geriausias plienas yra vadinamas bailian jinggang, arba 
„šimtą kartų kaltas plienas“. Taip išgaunama struktūra, kurią mes 
vadiname ašmenų venomis. 

— Jei tai kinų ginklas, — prabilo Frostas, — kodėl jis vadina- 
mas Damasko plienu? 

— Kad galėčiau paaiškinti, turiu papasakoti jums šį tą iš kinų 
ginklų istorijos. Žinoma, jei norite. — Jis nutilo, nužvelgdamas de- 
tektyvus ir įvertindamas jų susidomėjimą. 

— Tęskite, — tarė Džeinė. 

Daktaro Čerio akys nušvito, tarsi jam nebūtų įdomesnės te- 
mos. 

— Grįžkime į ginklakalystės pradžią. Prieš tūkstančius metų 
kinai gamino kardus iš akmens. Paskui jie perėjo prie bronzos, 
minkšto ir sunkaus lydinio, kuris kaip medžiaga ginklams gaminti 
buvo gana ribotas. Vėliau imtasi gaminti ginklus iš geležies, tačiau 
tokių kardų pavyzdžių mažai likę, nes geležis rūdija ir beveik nieko 
neišlieka. Tikai ironiška: lengviau rasti bronzinį kardą nei geležinį, 
nors bronza šimtmečiais senesnė. 

— Tačiau mes čia kalbame apie plieną, — tarė Tamas. — Ne 
geležį. 


— Ojūs žinote, kuo skiriasi plienas nuo geležies? 

Tamas sudvejojo. 

— Jei gerai prisimenu, tai susiję su anglies priemaišomis. 

— Puiku! — Daktaras Čeris plačiai nusišypsojo. — Ne visi tai 
žino, net kai kurie mano pirmakursiai Harvardo studentai nežino. 
Hanų dinastijos vidury, maždaug prieš du tūkstančius metų, kardi- 
ninkai išmoko kalti ir maišyti plieną, iškalti iš jo lankus ir lakštus. 
Manoma, kad ši technologija gimė Indijoje, o vėliau paplito Kinijo- 
je ir Vidurio Rytuose. Taip ji gavo vardą Damasko plienas. 

— Bet jis visai ne iš Damasko, — tarė Frostas. 

— Ne, iš Indijos. Tačiau geros idėjos greitai plinta, ir kai 
ši technologija pasiekė Kiniją, kardininkai gerokai ją patobulino. 
Slenkant šimtmečiams, jų techninė kokybė keitėsi — ji susijusi su 
karais. Sulig kiekvienu nauju konfliktu ginklai vis patobulėdavo. 
Kai valdant Šangams Kiniją užpuolė mongolai, jie turėjo lenktų 
kardų. Kinai pagal tuos lenktus kardus ėmė gaminti riestus kar- 
dus. Pastarieji žinomi kaip dao, ir jais naudojosi kavalerija, kad ne- 
nulipę nuo žirgų kariai galėtų kapoti ir kirsti. Dz0 ašmenys buvo 
aštrūs kaip skustuvas, todėl galite įsivaizduoti, kokios skerdynės 
vykdavo mūšio lauke. Tiesiog masinis galvų kapojimas ir kūnų 
skaldymas. 

Džeinės akyse stojo siaubingas vaizdas. Ji prisiminė skersgatvį. 
Ašmenų ūžtelėjimą, karšto kraujo purslus ant savo veido. Švelnus 
daktaro Čerio balsas keistai derėjo su baisybėmis, apie kurias jis pa- 
sakojo. 

— Kas, po galais, galėjo norėti būti kariu? Aš tikrai nenorė- 
čiau, — nusipurtė Frostas. 

— Gal nebuvo pasirinkimo, — atsakė daktaras Ceris. — Nes 
senovės istorijoje ginkluoti konfliktai buvo Kinijos gyvenimo dalis. 
Vienas karo vadas kariaudavo su kitu karo vadu. Šalį puolė mongo- 


lai ir piratai. 

— Piratai? Kinijoje? 

Daktaras Čeris linktelėjo. 

— Valdant Mingams, japonų piratai terorizavo kinų pakrantę. 
"Tada ten nužygiavo didvyris, vardu generolas Ki, ir sumušė juos. 

— Pamenu, girdėjau apie jį, — pasakė Tamas. — Mano senelė 
pasakojo, kad generolas Ki nukirto galvas penkiems tūkstančiams 
piratų. Jo nuotykius man pasakodavo prieš miegą. 

— Vaje, — sumurmėjo Džeinė. — O aš turėjau klausytis apie 
Snieguolę ir septynis nykštukus. 

— Elitiniai generolo Ki kariai garsėjo genialia taktika, — 
tęsė daktaras Čeris. — Ir jų kovos ginklas buvo dao. Kiniškas kar- 
das. — Jis parodė į padidintą vaizdą Erinos kompiuterio ekrane ir 
pagarbiai tarė: — Net sunku įsivaizduoti, kam priklauso ši nuo- 
lauža. 

— Kiniškam kardui? — pasitikslino Džeinė. 

— Taip. 

— Kaip galite spręsti iš tokios mažos nuolaužos? O gal ji nuo 
japonų samurajų kardo? 

— Taip, manyčiau, įmanoma, nes japonai kalti kardus išmoko 
iš kinų. 

— O samurajų kardų nesunku rasti, — pasakė Tamas. — Jie 
netgi pardavinėjami specializuotose peilių parduotuvėse. 

— Aa, bet tos parduotuvės neprekiauja tokiais kardais kaip šis. 

— Kuo jis ypatingas? — pasiteiravo Džeinė. 

— Amžiumi. Atlikome radiokarboninį datavimą. 

Džeinė susiraukė. 

— Maniau, kad radiokarboninis metodas taikomas tik organi- 
nių medžiagų amžiui nustatyti. O čia plienas. 

— Grįžkime į tą laiką, kai buvo gaminami senoviniai kardai, — 


tarė daktaras Čeris. — Žaizdre būdavo išlydoma geležies rūda. Tada 

į geležį dedama anglies, kad susidarytų plienas. Ber iš kur gauti an- 
glies? Jie naudojo medžio pelenus. 

— O mediena — organinė medžiaga, — baigė Tamas. 

— Būtent. Naudodamiesi oksidacija uždarame inde mes iš šio 
pavyzdžio ištraukėme anglies komponentą, — paaiškino Erina. — 
Ir tada ištyrėme anglį. 

— Nuolaužą teko sunaikinti? 

— Deja, taip. Kad nustatytume tikslų anglies amžių, turėjome 
paaukoti pavyzdį. 

— Čia mūsų ir laukė didžiausias netikėtumas, — su jaudulio 
gaidele balse tarė daktaras Čeris. 

— Kaip suprantu, šis ginklas buvo pirktas ne vietinėje peilių 
parduotuvėje, — tarė Džeinė. 

— Nebent ta parduotuvė prekiauja antikvariniais daiktais. 

— Apie kokį amžių mes kalbame? 

Daktaras Čeris parodė į mikrografą. 

— Plienas, kurį matote, buvo nukaltas valdant Mingų dinasti- 
jai. Radiokarboninis tyrimas leidžia manyti, kad tai buvo maždaug 
I$40—1590 metais. — Jis pažiūrėjo į Džeinę spindinčiomis akimis. 
— Tuomet, kai gyvavo legendinė generolo Ki armija. Tokį meistriš- 
ką kardą galėjo valdyti tik vienas iš jo elitinių karių. Gali būti, kad 
jis ne vienam piratui nukirto galvą. 

Džeinė stebeilijo į vaizdą ekrane. 

— Šiam ginklui daugiau nei penki šimtai metų? Ir jis vis dar 
tinkmas naudoti? 

— Tokį kardą įmanoma išlaikyti labai ilgą laiką, tačiau reika- 
linga ypatinga priežiūra, ypač jei šis ginklas iš tiesų buvo naudoja- 
mas mūšio lauke. Kraujas graužia plieną, net jei jį kruopščiai nuva- 
lai. Dėl santykio su oru rūdija, metale atsiranda duobučių. Ašmenis 


reikėtų valyti ir blizginti per amžius, o vien jau tai silpnina metalą, 

ir ašmenys tampa trapūs. Galbūt todėl ši nuolauža atsirado aukos 
kakle. Kardas paprasčiausiai jau atgyveno naudingą žudymo įran- 
kio gyvenimą. — Jis liūdnai atsiduso. — Viską atiduočiau, jei tik 
galėčiau jį apžiūrėti! Generolo Ki eros dao būtų neįkainojamas, jei iš 
viso įmanoma tokį rasti. — Jis nutilo ir sunerimęs pažvelgė į staiga 
išbalusį Frostą. — Ar kas nors negerai, detektyve? 

— Aš žinau, kur rasti tą kardą, — tyliai atsakė Frostas. 

Detektyvai Ricoli ir Frostas vėl įsiveržia į mano studiją, ir šį kartą 
jie atsiveda gražiai apsirengusį juodaodį džentelmeną, kurio tylus 
balsas ir drovumas rodo, kad jis ne policininkas. Staigus įsibrovimas 
sutrikdo mano mokinius, ir jie sustingsta iš netikėtumo. Tik Bela 
ryžtingai atžingsniuoja per salę, praslysta pro mokinius ir atsistoja 
šalia mangs. Ji elgiasi kaip nuožmi sargybinė, penkių pėdų ir keturių 
colių, įskaitant jos tamsius pasišiaušusius plaukus. Aš nenustembu 
pamačiusi lankytojus ir pasižiūriu į Belą sakydama: nesikišk. Leisk 
man kalbėti. 

Ji nežymiai linkteli, tačiau atkakliai lieka stovėti šalia. 

Pokalbiui imasi vadovauti detektyvė Ricoli. Kaipgi kitaip; jos 
autoritetas svarus it šarvai. 

— Mes žinome, kad jūs turite senovinį kardą, ponia Fang, — 
sako ji. — Prašytume atiduoti jį mums. 

Aš pažiūriu į detektyvą Frostą. Mano žvilgsnis neslepia kalti- 
nimo, ir jo akis užtemdo gėda. Tą vakarą, kai mudu vakarieniavo- 
me, tą vakarą, kai tarp mūsų gimė draugystė, aš leidau jam palaikyti 
Zheng Yi ir papasakojau kardo istoriją. Tą vakarą aš mačiau gerumą 
jo veide. Dabar tas veidas sustingęs į kaukę, kuri neigia bet kokią 


užuominą apie mūsų ankstesnį ryšį. 

— Jei neatiduosite kardo savo noru, — tęsia detektyvė Rico- 
li, — mes turime kratos orderį. 

— O jei atiduosiu, ką su juo darysite? — klausiu. 

— Apžiūrėsime jį. 

— Kodėl? 

— Kad nustatytume, ar jis buvo panaudotas įvykdant nusikal- 
timą. 

— Ar grąžinsite jį man nesugadintą? 

— Ponia Fang, mes ne derėtis čia atėjome. Kur kardas? 

Bela žengia į priekį; įniršis sklinda iš jos tarsi aukštos įtampos 
laidų zvimbesys. 

— Negalite tiesiog imti ir konfiskuoti jo! 

— Įstatymas man leidžia. 

— Zheng Yi priklauso mano šeimai iš kartos į kartą, — ta- 
riu. — Aš niekada nepaleidžiu jo iš rankų. 

Detekryvė Ricoli niūriai nužvelgia mane. 

— Kas tas Zheng Yi? 

— Vardas, kuris buvo suteiktas kardui, kai jis buvo nukaltas. Jis 
reiškia „teisingumas. 

— Tas kardas turi vardą? 

— Kodėl stebitės? Juk jūs Vakarų kultūroje turite legendą apie 
kardą, vardu Ekskaliburas? 

— Ponia Fang, — taria juodaodis tyliai pagarbiu balsu. — Pa- 
tikėkite, tikrai neleisime, kad jūsų kardui kas nors nutiktų. Suprantu 
jo vertę ir pažadu elgtis atsargiai. 

— Kodėl turėčiau jumis tikėti? — klausiu. 

— Nes mano darbas — išsaugoti tokius ginklus. Aš daktaras 
Kalvinas Čeris, dirbu Arturo Saklerio muziejuje ir esu tyrinėjęs dau- 
gybę senovinių kardų. Žinau jų istoriją. Žinau, kokiuose mūšiuose 


jie buvo naudojami. — Jis palenkia galvą, ir šis pagarbos gestas pa- 

daro man įspūdį. — Man būtų garbė, jei leistumėte pamatyti Zheng 
Yi, — tyliai sako jis. 

Pažvelgiu į jo švelnias rudas akis ir pamatau nuoširdumą, kurio 
nesitikėjau. Šis vyras taria vardą su tobulu akcentu, todėl žinau, kad 
jis kalba mandarinų dialektu. Dar svarbiau, kad jis supranta — gin- 
klą reikia gerbti už meistro, kuris jį pagamino, talentą ir šimtmečių 
amžius. 

— Eime su manimi, — sakau. — Bela, pasirūpink mokiniais. 

Aš nusivedu lankytojus į galinį kambarį ir uždarau duris. Tada 
išsitraukiu iš kišenės raktą ir atrakinu spintą, kur ant lentynos guli į 
šilką suvyniotas kardas. Abiem rankomis ištiesiu jį daktarui Čeriui. 

Jis nusilenkdamas paima jį ir atsargiai paguldo ant stalo. Detek- 
tyvai Ricoli ir Frostas stebi, kaip jis nuvynioja raudono šilko sluoks- 
nius ir atidengia į makštį įstumtą ginklą. Jis apžiūrinėja makštį, kuri 
padaryta iš lakuoto medžio su bronzinėmis detalėmis. Rankena taip 
pat iš lakuoto medžio, tačiau padengta rajos oda, kuri pažaliavo per 
ilgą laiką. Kai jis ištraukia kardą, ašmenys skambteli, ir mano kūnu 
nuvilnija jaudulys. 

— Liuye dao, — vyliai ištaria jis. 

Linkteliu. 

— Gluosnio lapo kardas. 

— Ir jūs sakote, kad jis priklauso jūsų šeimai? 

— Jis buvo mano motinos. O prieš tai — jos motinos. 

— Kiek kartų jis skaičiuoja? 

— Iki pat karo vado Vaši. 

Jis žvilgteli į mane aiškiai nustebęs. 

— Tikrai? 

— Tai mūsų šeimos kraujo linija. 

— Kas jis buvo, tas Vaši? — klausia derektyvė Ricoli. 


— Jums patiks ši istorijos dalis, — atsako daktaras Ceris. — 

Vaši buvo moteris, garsiausia iš dvigubo 420 meistrų. Karžygė, kuri 
kovėsi su dviem kardais, po vieną abiejose rankose. Valdant Min- 
gams, ji vadovavo tūkstančiams karių, vedė juos į mūšį prieš tuos 
japonų piratus, apie kuriuos jums pasakojau. — Jis stebėdamasis 
žiūri į mane. — O jūs esate jos palikuonė. 

Šypsodamasi jam linkteliu. 

— Man malonu, kad jūs žinote apie ją. 

— Bet juk tai nuostabu! Kai pagalvoji... 

— Daktare Čeri, — įsiterpia detektyvė Ricoli. — Ar galite ką 
nors pasakyti apie kardą? 

— O taip. Žinoma. — Jis išsitraukia akinius ir užsismaukia 
juos ant nosies. Už lęšių jo rudos akys prisimerkia, įdėmiai tyrinėda- 
mos kardą. — Jis išlenktas kaip ir visi 420 kardai. Tai labai senas mo- 
delis, — aiškina jis dviem detektyvams. — Šis yra šiek tiek trumpes- 
nis nei kiti, bet tikriausiai to ir reikia tikėtis, jei jis buvo pagamintas 
būtent moters rankai. Grioveliai kraujui nutekėti taip pat įprasti; dėl 
jų ašmenys truputį lengvesnės. Pažiūrėkite į graviūras pliene! Neįtiki- 
ma, kokios jos vis dar gilios! O rankena, pagalvotum, jog ji originali, 
jei nežinotum, kad jai turi būti mažiausiai penki šimtai... — Dakta- 
ras Čeris nutyla, ir aš pamatau, kaip po akiniais patamsėja jo akys. 
Kurį laiką jis neištaria nė žodžio. Jis pakelia da0 prie savo akinių, 
kruopščiai tyrinėdamas ašmenis. Išmėgina lankstumą. Tada išsitrau- 
kia iš kišenės padidinamąjį stiklą, per kurį apžiūri graviūras. 

Kai pagaliau atsitiesia ir pažvelgia į mane, pamatau jo akyse 
keistą liūdesį. Tarsi jis beveik apgailestautų. Tada įkiša da0 atgal į 
makštį ir ištiesia man. 

— Ponia Fang, — sako jis, — dėkoju, kad leidote apžiūrėti 
Zheng Yi. 

— Tai jūs baigėte? — klausiu. 


— Nėra prasmės neštis jo su savimi. 

— Daktare Čeri, laboratorija turi jį ištirti, — užprotestuoja 
detekryvė Ricoli. 

— Patikėkite, čia ne tas ginklas, kurio jūs ieškote. 

Ricoli atsisuka į detektyvą Frostą. 

— Ar tai tas pats kardas, kurį matei? 

Frostas atrodo sutrikęs. Jo žvilgsnis šokinėja aukštyn žemyn, 
nuo mano veido prie ginklo, kurį laikau rankose. Jo veidas sodriai 
išrausta suvokus, kad jis galbūt suklydo. 

— Tai kaip, ar tas? — vėl klausia ji. 

Frostas papurto galvą. 

— Nesu tikras. Juk mačiau jį tik akimirką. 

— Detektyve Frostai, — šaltai tariu, — kai apsilankysite kitą 
kartą, tikiuosi, kad išdrįsite man pasakyti, ko iš tiesų norite. 

Mano pašaipa pasiekia taikinį, ir jis krūpteli it įgeltas. 

Detektyvė Ricoli atsidūsta. 

— Ponia Fang, nepaisant to, ką sako daktaras Čeris, mes vis 
tiek turėsime paimti kardą tolesniems tyrimams. — Ji ištiesia rankas 
į ginklą. 

Kiek parylėjusi, paduodu jai kardą. 

— Tikiuosi, grąžinsite jį nesugadintą. 

Jiems išeinant, detektyvas Frostas atsigręžia ir apgailestaudamas 
pasižiūri į mane, tačiau aš stoviu prisidengusi panieka tarytum šydu, 
atmušančiu bet kokį atsiprašymą. Jis nuleidžia pečius ir išeina pro 
duris. 

— ŠSifu? — tyliai pašaukia Bela, įžengdama į mano kabinetą. 

Gretimame kambaryje mokiniai šūkčiodami ir prakaituodami 
tęsia pratybas. Ji uždaro duris, kad jie nepastebėtų patenkintų žvilgs- 
nių, kuriais mes apsikeičiame. 

Ėjimas, atsakomasis ėjimas. Šachmatų žaidimas tęsiasi, ir poli- 


cija vienu žingsniu vis dar atsilieka nuo mūsų. 

Tik nuėjus pusę kvartalo, kur stovėjo jų automobiliai, Džeinė užsi- 
puolė daktarą Čerį. 

— Kaip galite būti toks įsitikinęs, kad čia ne tas ginklas? 

— Nuvežkite jį į laboratoriją. Tegu jie patikrina, jei netikite 
manimi, — atsakė jis. 

— Mes ieškome senovinio kinų kardo, o ji /yg tyčia tokį turi. 

— Kardas, kurį paėmėte iš jos, ne tas, kurio ieškote. Taip, ant 
ašmenų yra įrantų ir įraižų, atsiradusių naudojant, tačiau graviūros 
ir kraujo grioveliai pernelyg gilūs. Be to, šio kardo rankena atrodo 
autentiška. Medinė rankena, pagaminta Mingų dinastijos laikais, 
nebūtų išsilaikiusi tokios geros būklės. 

— Tai šis kardas nėra senas? 

— Jis tikrai puikiai pagamintas, turi tinkamą svorį ir balansą, 
būdingą Mingų dinastijos kardams. Tačiau šis kardas yra tik labai 
gera reprodukcija. Daugių daugiausia jam gali būti penkiasdešimt, 
gal septyniasdešimt metų. 

— Kodėl viso to nepasakėte, kai buvome ten? 

— Nes akivaizdu, jog 77 tiki, kad jis tikras. Ji tiki, kad pavel- 


dėjo jį iš savo protėvių. Aš tiesiog negalėjau sugriauti to tikėjimo, 


ya- Oe 


250 


vartus. Buvo vėlyva popietė, ir į Kinų kvartalą jau plūdo išalkusi mi- 
nia, užtvindydama jo siauras gatveles, tyrinėdama meniu languose. 
Daktaras Čeris liūdnu žvilgsniu stebėjo minią. — Muziejuje, kur aš 
dirbu, — tarė jis, — manęs dažnai prašo įvertinti šeimos relikvijas. 
Žmonės iš savo palėpių atneša įvairiausio šlamšto. Vazų, paveikslų ir 
muzikos instrumentų. Daiktų, kurie turi savo istoriją. Ir beveik vi- 
suomet mano nuosprendis nuliūdina juos, nes tai, ką jie atneša, nėra 
lobis, o tik bevertės reprodukcijos. Tada žmonės priversti suabejoti 
tuo, ką girdėjo būdami vaikai. Taip sugriūna jų šeimų legendos, ir 
man dėl to labai nesmagu. Žmonės nori tikėti savo išskirtinumu. Jie 
nori tikėti, kad jų šeimos istorija unikali, ir, norėdami tai įrodyti, 
ištraukia senelio antikvarinį žiedą ar seną smuiką. Kam versti juos 
klausytis žiaurios tiesos, kad dauguma mūsų esame visiškai paprasti 
žmonės? Ir kad iš kartos į kartą perduodamos relikvijos beveik visuo- 
met pasirodo esančios klastotės. 

— Ponia Fang tiki esanti iš moterų karių giminės, — pasakė 
Frostas. — Ar manote, kad ir ji fantazuoja? 

— Manau, taip jai pasakojo jos tėvai. Ir davė jai tą kardą kaip 
įrodymą. 

— Vadinasi, tai netiesa. Apie karo vadę Vaši. 

— Viskas įmanoma, detektyve Frostai. Ir jūs galite būti kara- 
liaus Artūro ar Viljamo Užkariautojo palikuonis. Jei tai jums svar- 
bu, jei tai padeda jums gyventi kasdienį gyvenimą, tuomet tikėkite 
tuo. Nes šeimos mitologija mums yra svarbesnė nei tiesa. Ji suteikia 
mūsų gyvenimui prasmę. 

Džeinė prunkšrelėjo. 

— Mano šeimoje pasakojama, kiek alaus dėdė Lu galėdavo iš- 
maukti vienu prisėdimu. 

— Abejoju, ar tai vienintelė istorija, kurią girdėjote, — pasakė 


daktaras Ceris. 

— Dar girdėjau, kad per mano prosenelės vestuves visi svečiai 
apsinuodijo maistu. 

Daktaras Čeris nusišypsojo. 

— Aš kalbu apie didvyrius. Juk turi būti bent vienas ir jūsų 
šeimoje. Pagalvokite apie tai, detektyve. Pagalvokite, kokią įtaką tie 
didvyriai galėjo padaryti jums. 

Važiuodama namo Džeinė stengėsi prisiminti, tačiau pirmieji 
žmonės, apie kuriuos ji pagalvojo, buvo šelmiški ir juokingi. Pa- 
vyzdžiui, Ricoli pusbrolis bandė įrodyti, kad Kalėdų Senelis tikrai 
gali atvykti visiems žinomu būdu; viskas baigėsi tuo, kad jis įstrigo 
motinos namo kamine. Arba dėdė, kuris pagyvino Naujųjų metų 
vakarėlį savadarbiais fejerverkais ir buvo nugabentas į ligoninę be 
trijų pirštų. 

Tačiau būta ir kitų istorijų, daugiausia apie tylų kasdienį gar- 
bingumą, apie senelės seserį, kuri buvo vienuolė Afrikoje. Kita se- 
nelės sesuo sunkiai dirbo, kad Italijoje per karą išmaitintų aštuonis 
vaikus. Jas taip pat būtų galima pavadinti didvyrėmis, tik neišgar- 
sėjusiomis. Tai tikros moterys, kurioms teko daug iškęsti, nors jos 
ir nekovojo su dviem kardais ir nevedė karių į mūšį kaip legendinė 
Airisės Fang giminaitė. Dabar ši versija skambėjo kaip pasakėčia apie 
Sun Vukongą, Beždžionių karalių, kuris gynė nekaltuosius ir kovojo 
su demonais bei upių pabaisomis. Airisė turbūt gyvena pasakų pa- 
saulyje, kur vieniša našlė gali tikėti esanti karžygė, kilusi iš senovės 
karių giminės. Ir kas gali jai neleisti fantazuoti? Airisė miršta nuo 
leukemijos. Ji nebeturi nei vyro, nei dukros. Ji viena gyvena savo 
liūdnuose namuose su tais liūdnais baldais, tai kodėl nepasvajojus 
apie mūšio laukus ir šlovę? Argi aš taip nedaryčiau? 

Sustojus prie šviesoforo, suskambo mobilusis. Džeinė atsiliepė 
nepažiūrėjusi į skambintojo numerį, ir jos vos neapkurtino piktas 


balsas. 

— Po velnių, Džeine? Kodėl nepasakei man? — suriko jos bro- 
lis Frenkis. — Mes negalime jai to leisti. 

Ji atsiduso. 

— Kaip suprantu, kalbi apie mamos sužadėtuves? 

— Išgirdau naujieną iš Maiko. 

— Ketinau tau paskambinti, bet turėjau labai daug darbo. 

— Ji negali tekėti už to tipo. Turi ją sustabdyti. 

— Gal pasakysi kaip? 

— Ji tebėra ištekėjusi, dėl Dievo! 

— Taip. Už vyro, kuris paliko ją dėl mergos. 

— Nekalbėk taip apie tėtį. 

— Bet juk taip ir buvo. 

— Bet tėtis netrukus grįš, pamatysi. Tik pirmiausia jam reikia 
išleisti garą. 

— Papasakok apie tai mamai. Pažiūrėsime, ką ji atsakys. 

— Velniai griebtų, Džeine, negaliu patikėti, kad ž4 žiūri pro 
pirštus. Kalbame apie Ricolių šeimą. Šeimos turi laikytis išvien. O ką 
mes žinome apie tą Korsaką? 

— Baik jau. Mes abu žinome, kad jis normalus vyras. 

— Ką reiškia normalus? 

— Jis padorus žmogus. Ir geras faras. — Ji nutilo nustebu- 
si, kad gina tą patį vyrą, kurio netroško matyti kaip savo patėvio. 
Bet viskas, ką ji pasakė apie Korsaką, buvo tiesa. Jis tikrai padorus 
žmogus. 7as vyras, kuriuo galima pasikliauti. Moteriai gali nutikti 
ir blogiau. 

— Ir tau nieko, kad jis dulkina mamą? — metė Frenkis. 

— Tau juk nieko, kad tėtis dulkina Mergšę. 

— Čia kas kita. Jis vyras. 

Dabar Džeinė susierzino. 


— O mamai dulkintis neleidžiama? — atkirto ji. 

— Ji mūsų m20tina. 

Užsidegė žalia šviesa. Važiuodama per sankryžą, Džeinė tarė: 

— Mama dar nemirusi, Frenki. Ji graži, linksma ir nusipelno 
dar kartą patirti meilę. Užuot kabinėjęsis prie jos, geriau pasikalbėk 
su tėčiu. Jo kaltė, kad mama susinešė su Korsaku. 

— Taip, aš su juo pasikalbėsiu. Galbūt metas jam imtis va- 
džių. — Frenkis padėjo ragelį. 

Vadžių? Būtent tėčio nesugebėjimas vadovauti ir privedė mus prie 
šito. 

Ji numetė telefoną ant sėdynės nerimaudama, kaip tėtis sure- 
aguos į šią žinią. Pykdama, kad atsirado dar viena priežastis neri- 
mauti, dar vienas kamuolys žongliruoti, kai ir be to jai netrūksta 
rūpesčių. 

Telefonas vėl suskambo. 

Ji staigiai pasuko prie šaligatvio krašto ir sustojo. 

— Aš neturiu laiko, Frenki! — riktelėjo ji. 

— Kas, velniai griebtų, tas Frenkis? — atšovė toks pat susi- 
erzinęs balsas. — Paklausyk, Ricoli, man jau gana to mėšlo apie 
„Raudonąjį Feniksą“ ir aš noriu, kad viskas vieną kartą pasibaigtų. 

Be jokios abejonės, šis gergždžiantis balsas buvo Kevino Do- 
nobju. Kaip ir jo malonus bendravimas. 

— Nesuprantu, apie ką jūs kalbate, pone Donohju, — atsakė 
Džeinė. 

— Šiandien gavau dar vieną. Šį kartą jie užkišo jį už valytuvo. 
Ar gali patikėti, kad jie išdrįso prisiliesti prie mano sumautos ma- 
šinos? 

— Ką dar vieną gavote? 

— Dar vieną Džojaus nekrologo kopiją. Mėgo krepšinį, šau- 
dymą, gedi mylinti motina ir sesuo, taip toliau ir panašiai. O kitoje 


pusėje žinutė. 

— Kas joje? 

— Ateina eilė ir tau. 

— Ir jūs manote, kad į tai verta rimtai žiūrėti? 

— Du žmonės buvo užkapoti kažkokios pamišusios beždžio- 
nės, o tu manai, kad neturėčiau žiūrėti į tai rimtai? 

Džeinė stengėsi kalbėti ramiai: 

— Apie kokią beždžionę jūs kalbate? 

— O ką, neturėčiau apie tai žinoti? 

— Ši informacija nėra viešai skelbiama. 

— O aš ir nesu viswomenė, supratai? Aš mokesčius mokantis 
pilietis, kurio gyvybei gresia pavojus. 

Jis žino apie mūsų tyrimą, pagalvojo ji. Jis turi savo Žmogų 
Bostono policijoje. Jai nederėtų stebėtis. Toks įtakingas žmogus kaip 
Donobhju gali nusipirkti akis ir ausis bet kur, įskaitant Rotušę ir Šrio- 
derio aikštę. 

— Dirbk savo darbą, detektyve, — tarė Donohju. — Tu turi 
tarnauti ir saugoti, pameni? 

Labai gaila, kad turiu saugoti tokias šiukšles kaip tu. Ji giliai įkvė- 
pė ir prisivertė kalbėti mandagiai. 

— Teks ištirti tą laiškelį. Kur šiuo metu esate? 

— Savo sandėlyje Džefris Pointe. Aš neketinu ilgai laukti, todėl 


paskubėk. 

Buvo jau tamsu, kai Džeinė pro atvirus vartus įvažiavo į Donohju 
didmeninės mėsos prekybos sandėlį ir sustojo tarp BMW ir sidab- 
rinio mersedeso. Regis, mafiozams iš tiesų patinka prašmatnios im- 
portinės mašinos. Išlipusi ji išgirdo lėktuvo, kylančio iš netoliese 
esančio Logano oro uosto, riaumojimą; pakėlusi galvą, nulydėjo jį 
akimis pietų pusėn. Džeinė ėmė įsivaizduoti Floridos paplūdimius, 
romo punšą ir palmių giraites. Kaip būtų gera pasivartyti saulėje ir 
pailsėti nuo žmogžudysčių. 

— Detektyve Ricoli. 

Atsisukusi ji pamatė vieną iš stambiųjų asmens sargybinių, su 
kuriais prieš kelias dienas buvo susipažinusi Donohju namuose. Jo 
vardas buvo Šonas. 

— Jis laukia viduje, — pasakė Šonas, nužvelgdamas jos dėklą 
su ginklu. — Bet iš pradžių teks atiduoti ginklą. 

— Aną dieną ponui Donobhju jis netrukdė. 

— Taip, bet šiomis dienomis jis labiau įsitempęs. Dėl tos žinu- 
tės už valytuvo. 

Sargybinis ištiesė ranką. 


— Aš niekam savo noru neatiduodu ginklo, todėl pasakykite 

ponui Donobhju, kad jis atvyktų pas mane į nuovadą ir mielai ten su 
juo pasikalbėsiu. 

Džeinė pasuko automobilio link. 

— Gerai, gerai, — nusileido dičkis. — Bet žinokite, stebėsiu 
jus kaip vanagas. 

— Žinoma. Kaip norite. 

Ji nusekė paskui jį į sandėlį ir, kai už jos užsitrenkė garsui ne- 
pralaidžios durys, ji staiga pasigailėjo nepasiėmusi storesnio švarko. 
Viduje buvo šalta it belangiame urve, ir ji galėjo matyti, kaip kvė- 
puojant ėjo garas. Šonas nusivedė ją pro juostomis sukarpyto plas- 
tiko užuolaidą į šaldymo salę. Nuo lubų kybojo didžiuliai jautienos 
gabalai, eilių eilės, visas miškas sustingusių skerdenų. Vėsi migla 
dvokė krauju ir skerdiena, ir ji išsigando, kad šis dvokas ilgam įsigers 
į jos plaukus ir drabužius. Jie prasiyrė pro mėsos gabalus prie kabi- 
neto pastato gale, ir jos palydovas pabeldė į duris. 

Jos atsidarė, ir Džeinė atpažino antrąjį asmens sargybinį, kuris 
pamojo jai įeiti. Ji įžengė į belangį kambarį, ir durys dusliai užsi- 
trenkė jai už nugaros. Ji buvo uždaryta mėsos sandėlio tvirtovėje, 
saugoma ginkluotų banditų, tačiau nūnai jautėsi drąsiau nei tvir- 
tovės šeimininkas. Štai ką reiškia būti airių mafijos princu — tave 
nuolatos kamuoja paranoja ir baimė. Turėti valdžią reiškia nuolat 
baimintis tos akimirkos, kai jos neteksi. 

Už savo stalo sėdintis Kevinas Donohju atrodė dar labiau iš- 
purtęs; jo stori kaip dešrelės pirštai gulėjo ant užtrauktuku užtrau- 
kiamo maišelio su naujausiu laišku. Jis kilstelėjo maišelį. 

— Deja, — tarė jis, — mano nuostabieji kompanionai, prieš 
parodydami man, savo pirštais jį nučiupinėjo. 

— Ant tų laiškų niekada nebūna pirštų atspaudų, — tarė ji, 


paimdama maišelį. — Tas, kas juos siunčia, yra labai atsargus. — Ji 

nekrologas, išspausdintas Boston Globe prieš devyniolika metų. Ap- 
vertusi jį Džeinė perskaitė žinutę, parašytą didžiosiomis raidėmis: 
ATEINA EILĖ IR TAU. 

— Kaip manote, ką reiškia ei/2? 

— Gal tu buka? Akivaizdu, kad kalbama apie tą būtybę, laks- 
tančią po miestą su kardu ir vaidinančią linčiuotoją. 

— O ko tam linčiuotojui reikėtų iš jūsų? Ar jūs dėl ko nors 
kaltas? 

— Nereikia būti kaltam, kad atpažintum grėsmę, kai ji kyla. 
Esu pakankamai patyręs. 

— Nemaniau, kad prekyba kokybiška mėsa toks pavojingas 
verslas. 

Jis įsmeigė į ją pavandenijusias akis. 

— Tu per daug protinga, kad vaidintum kvailą. 

— Bet nepakankamai protinga, kas suprasčiau, ko norite iš 
manęs, pone Donobhju. 

— Sakiau tau telefonu. Noriu, kad šis mėšlas baigtųsi, kol ne- 
pralieta dar daugiau kraujo. 
vinčius šalia jos. — Regis, jūs turite gana stiprią apsaugą. 

— Tik ne nuo to — tos būtybės. Kad ir kas ji būtų. 

— Būtybės? 

Donobhju palinko į priekį paraudusiu nuo susierzinimo veidu. 

— Mieste sklinda kalbos, kad du profesionalus ji supjaustė 
kaip mėsą pietums ir išnyko be pėdsako. 

— Ar tiedu buvo jūsų profesionalai? 


— Sakiau tau aną kartą. Ne, aš jų nesamdžiau. 
— Gal nutuokiate, kam jie dirbo? 

— Jei žinočiau, pasakyčiau. Aš prazondavau dirvą ir sužinojau, 
kad vieną iš jų prieš kelias savaites pasamdė tam farui. 

— Detektyvui Ingersoliui? 

Donobhju linktelėjo, sudrebindamas savo tris pagurklius. 

— Vos tik sandėris įsigaliojo, jis tapo vaikštančiu lavonu. Ma- 
tyt, kažką rimtai supykdė. 

— Ingersolis buvo pensininkas. 

— Bet jis per daug klausinėjo. 

— Apie mergaites, pone Donohju. Dingusias mergaites. — 

— Mane? — Jis atsilošė, ir nuo jo svorio sugirgždėjo kėdė. — 
Nesuprantu, apie ką kalbi. 

— Prostitucija? Prekyba nepilnametėmis? 

— Įrodyk. 

Džeinė gūžtelėjo pečiais. 

— Žinot, kai geriau pagalvoju, galbūt turėčiau leisti tai bež- 
džionei atlikti savo darbą. 

— Ji eina ne tais pėdsakais! Aš nieko bendra neturėjau su „Rau- 
donuoju Feniksu“! Aišku, Džojus buvo sukčius. Tikrai neverkiau, 
kai jį paklojo, bet pats nekišau nagų. 

— Kažkas mano, kad kišote. 

— Toji pamišėlė iš Kinų kvartalo. Tikriausiai čia jos darbas. 

— Kalbate apie ponią Fang? 

— Aš manau, kad ji pasamdė Ingersolį pašniukštinėti ir išsiaiš- 
kinti, kas nužudė jos vyrą. Jis priartėjo prie tiesos, ir tada prasidėjo 
šis karas. Jei manai, kad airiai žaidžia be taisyklių, tai dar nematei, 
ką gali kinai. Jie turi žmonių, kurie sugeba padaryti bet ką. Žmonių, 
kurie kiaurai eina per sieną. 


— Mes kalbame apie žmones ar apie pasakas? 

— Negi nematei filmo Nindzė žudikas? Jie nuo vaikystės moko 
žudyti. 

— Nindzės — japonai. 

— Nesiginčyk dėl smulkmenų! Tie patys gebėjimai, toks pat 
mokymas. Tu žinai, kas ji, ar ne? Iš kur kilusi Airisė Fang? Aš do- 
mėjausi jos praeitimi. Ji užaugo kažkokiame slaptame vienuolyne 
kalnuose, kur vaikai mokomi tokių dalykų. Tikriausiai dar būdama 
dešimties galėjo nulaužti vyrui sprandą. O dabar ji turi krūvą moki- 
nių, kurie jai dirba. 

— Ji penkiasdešimt penkerių našlė. — Ligota moteris, liūdnai 
fantazuojanti apie šlovę, pagalvojo Džeinė. Moteris, kuri tiki esanti 
legendinės karvedės palikuonė ir turi padirbrą kardą kaip įrodymą. 

— Yra našlės, ir yra ji. 

— Ar galite įrodyti, kad jums grasina Airisė Fang? 

— Tavo darbas tai įrodyti. Aš tik sakau, kaip man atrodo. Tą 
naktį ji neteko vyro ir galvoja, kad tą išpuolį suorganizavau aš. Mane 
kaltina dėl „Raudonojo Fenikso“, nors šį kartą, velniai griebtų, ta7 
tikrai ne mano darbas. 

Staiga pastatą sudrebino garsus bildesys. Džeinė dar spėjo pa- 
matyti iš nuostabos sustingusį Donohju veidą, o tada kambaryje 
stojo aklina tamsa. 

— Kas čia per velniava? — subliuvo Donobhju. 

— Tikriausiai dingo elektra, — atsiliepė vienas iš asmens sar- 
gybinių. 

— Matau, kad dingo! Įjunkit generatorių! 

— Jei rasčiau prožektorių... 

Triukšmas virš galvos privertė visus nutilti. Džeinė užvertė gal- 
vą, išgirdusi skubų dunksėjimą ant stogo. Stebeilydama į tamsą, ji 
jautė savo širdies dunksėjimą, jautė, kokie drėgni nuo prakaito del- 


nai, kai siekė ginklo dėklo. 

— Kur generatoriaus jungiklis? — paklausė ji. 

— Sandėlyje, — atsakė vienas iš sargybinių, pridususiu nuo 
baimės balsu. — Elektros skydinė ant galinės sienos. Bet aš tamsoje 
nesurasiu. Tik ne tuomet, kai... — jis nutilo, vėl išgirdęs tą garsą, 
lengvą it lietaus lašų teškenimas ant stogo. 

Džeinė pasirausė rankinėje ir išsitraukė prožektorių. Ji užžiebė 
jį, ir spindulys apšvietė Donohju veidą, blizgantį nuo prakaito ir iš 
baimės. 

— Skambinkite 911, — paliepė ji. 

Jis sugrabaliojo nešiojamąjį telefoną ant stalo. Po akimirkos vėl 
nutrenkė. 

— Neveikia! 

Ji nusisegė nuo diržo mobilųjį. Jokio signalo. 

— Gal šis pastatas iš vidaus padengtas švinu ar ką? 

— Šios sienos yra atsparios kulkoms ir sprogdinimui, — atsakė 
Donohju. — Saugumo sumetimais. 

— Nuostabu. Visiškai jokio ryšio. 

— Jums teks išeiti į lauką, kad jis atsirastų. 

Bet aš nenoriu išeiti. Ir visi kiti nenori. 

Kambaryje darėsi šilta; sienos sulaikė jų kūnų šilumą ir baimę. 
Mes negalime likti čia amžinai, pagalvojo Džeinė, kas nors turi išeiti 
į lauką ir paskambinti ir, regis, tą padaryti teks man. 

Ji išsitraukė ginklą ir pasuko prie durų. 

— Aš eisiu pirma, — tarė ji. — Neatsilikit. 

— Pala! — įsikišo Donohju. — Mano vaikinai neis su tavimi. 

— Man reikia pastiprinimo. 

— Jiems mokama už tai, kad saugotų mane. Jie liks čia. 

Džeinė atsisuko ir nutaikė prožektoriaus spindulį tiesiai jam į 
akis. 


— Gerai. Jūs eikite į lauką su savo vaikinais. Aš pabūsiu čia 

ir palauksiu, kol grįšite. — Ji prisitraukė kėdę, atsisėdo ir išjungė 
prožektorių. 

Kurį laiką visi tylėjo tamsoje. Vienintelis garsas buvo baimin- 
gas Donohju šnopavimas. 

— Gerai, — pagaliau ištarė jis. — Pasiimk Koliną. Bet Šonas 
lieka. 

Džeinė nė nenutuokė, ar gali pasitikėti Kolinu; ji tik vylėsi, 
kad jam užteks proto netyčia nenušauti jos iš nugaros. Prie durų ji 
stabtelėjo, klausydamasi garsų už jų, tačiau sienos buvo labai storos. 
Atsparios kulkoms ir sprogdinimams, kaip sakė Donobhju. 

Ji atstūmė skląstį ir pamažu pravėrė duris. Už jų tamsa neatro- 
dė tokia aklina; pro langą, esantį sandėlio paluby, skverbėsi blankūs 
miesto šviesuliai, kurių pakako, kad Džeinė įžiūrėtų tamsias kaban- 
čios skerdenos eiles it juodas karių rikiuotes. Tarp jų galėjo tykoti 
bet kas, apsimetęs jautienos gabalu. 

Džeinė užžiebė prožektorių ir paskubomis apsižvalgė. Vienu 
švystelėjimu ji užfiksavo kabančius skerdenos gabalus, betono grin- 
dis ir savo pačios iškvepiamą garą. Ji išgirdo Koliną, stovintį už jos, 
jo nelygų kvėpavimą. Ginkluotas ir išsigandęs vyras — ne toks pa- 
stiprinimas, kokio jai reikia. Jis gali paleisti kulką man į nugarą, 
pagalvojo ji. Jei tas padaras pirmas nenurėš man galvos. 

— Kur artimiausias išėjimas? — sušnabždėjo ji. 

— Eikite tiesiai. Tolimosios sienos link. 

Sunkiai nurijusi seiles, ji pajudėjo pro skerdenos eiles. Jos pro- 
žektoriaus spindulys švytravo pirmyn atgal, ieškodamas kokio nors 
judesio, šmėstelėjusio veido ar plieno blykstelėjimo. Tačiau ji tematė 
skerdyklos produkciją, kažkada gyvas būtybes, tapusias karančiais 
raumenimis ir kaulais. Prožektoriaus rankena sudrėko nuo prakaito 


jos drebančioje rankoje. Kad ir kas tu būtum, koks būtum, galvojo 

Džeinė, kartą manęs pasigailėjai. Bet tai dar nereiškia, kad pasigailėsi 
dar kartą, ypač pamatęs tokioje draugijoje. 

Priešaky kabojo dar daugiau gyvulių kūnų. Nukreipusi prožek- 
torių priešais save, Džeinė neįstengė pamatyti eilių pabaigos. Staiga 
ji sustojo, bandydama įsiklausyti pro kurtinantį savo pačios širdies 
plakimą. 

— Kas yra? — sušnabždėjo Kolinas. 

— Paklausyk. 

Pasigirdo tylus girgždėjimas, garsas, primenantis kylančio vėjo 
lenkiamą medį. Tačiau tas girgždėjimas virto rirminga dejone, ta- 
rytum tas medis linguotų vis stipriau. Jis sklinda nuo lubų. Džeinė 
pašvietė į lubas ir pamatė skerdeną, siūbuojančią jiems virš galvų, 
tarsi stumdomą nematomos rankos. 

Jie išgirdo kitą girgždesį, šį kartą kairėje. 

— Ten! — ištarė Kolinas, ir Džeinė nukreipė prožektorių garso 
pusėn. Siaurame spindulio ruože jie išvydo kitą gyvulio kūną, ju- 
dantį it milžiniška švytuoklė. 

— Už mūsų! — kone išrėkė Kolinas, apimtas panikos. — Ne, 
štai ten! 

Džeinė apsisuko, apšviesdama argijusią nuo triukšmingo klak- 
sėjimo, dejavimo ir cypimo tamsą. 

— Kur jis, velniai rautų? — šaukė Kolinas, sukiodamasis šalia 
jos ir kraipydamas ginklą į aplinkui siūbuojančią mėsą. Jis iššovė, 
ir kažkur tamsoje klanktelėjo meralas. Jis iššovė dar kartą, ir kulka 
dunkstelėjo į šaltą mėsą. 

— Gal baigsi, kol nenušovei mūsų abiejų! — sušuko Džeinė. 

Jis liovėsi šaudęs, tačiau tebesitaikė į visas puses, ieškodamas 
taikinio. Be abejonės, jis tarėsi matąs tą padarą visur, kaip ir ji. Štai 
čia, ar tik nešmėstelėjo veidas, ar nesuspindo akis? Kaip įmanoma 


taip greitai ir taip tyliai judėti? Staiga ji prisiminė iliustraciją kinų 

pasakose — Beždžionių karalių su ilga ir vingiuota it gyvatė uodega, 
spaudžiantį lazdą. Prisiminė kardo ūžtelėjimą naktyje, įsivaizdavo 
ašmenis, perskrodžiančius jos gerklę. Paskubomis žvilgtelėjo į lubas, 
ir akimirką jai pasirodė, kad mato jį tupintį paluby, tas blizgančias 
laukines akis tamsoje. Tačiau ten nieko nebuvo, tik tuščias plieninis 
kablys, laukiantis šviežios mėsos gabalo. 

Pamažu dejonės ir girgždėjimas nurimo. Tačiau ji ir Kolinas 
liko stovėti vietoje, susiglaudę nugaromis, įnirtingai skenuodami še- 
šėlius. Kad ir kur Džeinė švietė, nesimatė jokio įsibrovėlio, tačiau 
atrodė, kad juos stebi pati tamsa. Ir tas, kas slepiasi joje, tiksliai žino, 
kur mes esame, nes aš laikau rankoje prožektorių, pagalvojo ji. 

— Judam, — sušnabždėjo ji. — Prie durų. 

— Kas tas padaras? Su kuo mes turime reikalą? 

— Geriau nelaukime, kad sužinotume. 

Jis ir neketino atsilikti. Judėdama durų link, Džeinė beveik jau- 
tė jį kvėpuojant jai į sprandą. Tokiam vyrui kaip Kolinas ginklas su- 
teikia apsimestinės drąsos tiek, kad jis virstų iš bailio į banditą ir žu- 
diką. Bet įstumk jį į tamsą, kur negali matyti priešo, kur tamsa visus 
padaro lygius, ir bailys vėl tampa nuogas. Tik kai jie pasiekė duris ir 
išžengė į lauką, ji išgirdo jį lengviau atsidūstant. Oras kvepėjo jūra, 
o danguje tarsi judančios žvaigždės ratus suko lėktuvai. Džeinė išsi- 
traukė mobilųjį, tačiau akimirką prieš skambindama sudvejojo. Ką 
ji pasakys? Dingo elektra, ir mes visi išsigandome. Išgirdome triukšmą 
tamsoje ir pamanėme, kad mus puola pabaisos. 

— Tai skambinsi, ar ką? — tarė Kolinas. Bailys dingo, sugrįžo 
savimi pasitikintis akiplėša. 

Ji kilstelėjo telefoną, ketindama rinkti numerį, ir staiga sustin- 
go, kai jos žvilgsnis nuklydo ant sandėlio stogo. Į siluetą, primenantį 
chimerą naktinio dangaus fone. Jis stebėjo ją ir ji stebėjo jį. Ar jis 


mane laiko draugu, ar priešu? 

— Štai jis! — riktelėjo Kolinas. 

Vos tik jis nusitaikė šauti, Džeinė sugriebė jį už rankos. Kulka 
nuskriejo į dangų nepadariusi jokios žalos. 

— Kokio velnio? — subliuvo Kolinas. — Jis ten, šauk! 

Figūra ant stogo nejudėjo; tiesiog tupėjo stebeilydama į juos. 

— Jei tu nešauni, šausiu aš, — pasakė Kolinas. Jis vėl nusitaikė 
ir staiga sustingo, nužvelgdamas stogą. — Kur jis? Kur jis dingo? 

— Jo nebėra, — ištarė Džeinė, žiūrėdama į tuščią stogą. Kartą 


tų išgelbėjai man gyvybę; dabar aš išgelbėjau tavąją. 

— Donohju — mėšlo krūva, — tarė Tamas. — Manau, reikia leisti 
tam padarui jį pašalinti. Tegu jis visus juos nušluoja. 

Padaras. Tik taip jie galėjo pavadinti būtybę, kuri vakar vaka- 
re tupėjo ant sandėlio stogo. Niekas nematė jos veido ir negirdėjo 
balso. Iki šiol jiems pavyko tik prabėgomis pamaryti ją, ir visą laiką 
tamsoje, kur ji tebūdavo tik šešėlis šešėliuose. Kovoje tarp gėrio ir 
blogio padaras aiškiai išreiškė savo poziciją. Jis jau pašalino du sam- 
dytus žudikus. Dabar jo žvilgsnis nukreiptas į Donobhju. 

Bet pasigailėjo manęs, galvojo Džeinė. Jš kur jis žino, kad esu 
viena iš geriečių“ 

— Kad ir kas tas padaras būtų, — tarė Frostas, — jis ganėtinai 
sumaniai išvengia stebėjimo kamerų. 

Detektyvų trijulė visą rytą praleido antro aukšto konferencijų 
salėje, peržiūrinėdama vaizdajuostes iš kamerų, sumontuotų Džef- 
ris Pointo rajone, kur buvo Donohju sandėlis. Dabar ekrane buvo 
vaizdas iš vienos Donohju kamerų, ir jame buvo matyti automobilių 
aikštelė vakare. Džeinė pamatė save, įvažiuojančią pro vartus ir su- 
stojančią šalia Donohju mersedeso. 

— Šypsokis. Tave filmuoja slapta kamera, — pasakė Frostas. 


Vaizdajuostėje Džeinė išlipo iš auromobilio ir stabrelėjusi paž- 

velgė į dangų tarsi uostytų orą. Ar mano plaukai iš tikrųjų tokie su- 
sivėlę? — pagalvojo ji susiraukdama. Ar iš tiesų aš taip kūprinuosi? 
Reikėtų išmokti stovėti tiesiai ir įtraukti pilvą. 

Pasirodė Donohju asmens sargybinis Šonas ir jie pasikalbėjo 
apie Džeinės ginklą; Šonas primygtinai reikalavo, Džeinė priešinda- 
masi ištiesino pečius. 

— Kodėl nepaprašei, kad važiuorume su tavimi? — paklausė 
Tamas. 

— Užsukau ten tik paimti laiško. Nieko ypatinga. 

— Bet štai kaip atsitiko. Mes būtume tau pravertę. 

Ekrane Džeinė su asmens sargybiniu dingo sandėlyje, ir vaizdas 
kuriam laikui sustingo: niekas nejudėjo, niekas neįsuko į aikštelę, 
tik kartkartėmis ekranas nušvisdavo nuo gatve pravažiuojančių au- 
tomobilių žibintų. Frostas pasuko vaizdajuostę penkias minutes į 
priekį. Tada dešimt minučių. Vaizdas staiga sumirgėjo ir pajuodo. 

— Ir viskas, — tarė Frostas. — Tas pats nutiko visoms ketu- 
rioms stebėjimo kameroms. Dingsta elektra, dingsta ir vaizdas. 

— Tai mes neturime nė vienos to padaro nuotraukos, — tarė 
Tamas. 

— Tik ne Donohju kamerose. 

— Ar tas padaras nematomas? 

— Galbūt jis paprasčiausiai žino, kaip judėti. — Frostas padėjo 
ant stalo mažas sandėlio išorės nuotraukas. — Šįryt nusivežiau ten 
savo fotoaparatą ir padariau šiuos kadrus. Juose matyti, kur sumon- 
tuotos kameros. Kaip ir galima buvo tikėtis, jos sutelktos ties įėji- 
mais. Ties durimis ir krovimo platformomis. Tačiau galinę sandėlio 
dalį sudaro ištisinė siena, todėl ji nėra stebima. Taip pat ir stogas. — 
Jis pažiūrėjo į Džeinę. — Vadinasi, įmanoma išvengti kamerų. O 
tai reiškia, kad tas padaras nebūtinai kažkokia antgamtiška būtybė. 


— Praėjusią naktį buvo nesunku tuo pacikėti, — tyliai ištarė 

Džeinė, prisimindama keistą mėsos kablių cypimą ir siūbavimą san- 
dėlyje. — Donobhju turi signalizaciją ir asmens sargybinius. Jis apsi- 
ginklavęs iki dantų. Bet jis nežino, kaip apsisaugoti nuo šio padaro, 
ir jaučiasi velniškai išsigandęs. 

— O kodėl mums turėtų rūpėti? — atkirto Tamas. — Tas pa- 
daras atlieka darbą už mus. Tegu sau tvarkosi su blogiukais. 

Džeinė žiūrėjo į Donohju sandėlio nuotraukas. 

— Žinai, sunku tau nepritarti. Aš tam padarui skolinga už savo 
gyvybę. Bet norėčiau žinoti, kaip jis įsigavo į pastatą. Aš buvau ten, 
bet iki pat pabaigos nieko nemačiau. O paskui jis /eidosi pamatomas. 
Sėdėjo ant stogo taip ilgai, kad jį pamatė net ir Donobhju sargybinis. 

— Kodėl jis taip elgėsi? — svarstė Frostas. 

— Gal kad įrodytų mums, jog iš tiesų egzistuoja? Ar kad įbau- 
gintų Donobju, parodytų jam, jog gali susidoroti su juo kada pano- 
rėjęs? 

— Tai kodėl nesusidorojo? Donobhju sveikas ir gyvas. 

— Ir mirtinai išsigandęs, — pridūrė Džeinė. — Keisčiausia, 
kad aš jo nebebijau. O šiaip manau, kad jis turi priežastį taip elgtis. 
Tik noriu sužinoti, kaip jam pavyksta būti tokiam vikriam. — Ji 
žvilgrelėjo į Tamą. — Ką tu žinai apie ušu? 

Jis atsiduso. 

— Žinoma, į ką gi daugiau kreipsies. 

— Nagi, Tamai, natūralu, kad klausiu tavęs. Regis, tu gerai 
išmanai kinų tautosaką. 

— Taip, — sutiko jis. — Senelės dėka. 

— Donohju mano, kad jį medžioja nindzės. Vakar vakare pasi- 
domėjau ir sužinojau, kad iš tiesų nindzių technika atėjo iš Kinijos. 
Donobhju teigia, kad šie vyrukai nuo vaikystės mokomi žudyti ir jie 
gali įveikti bet kokią gynybą. 


— Mes abu žinome, kad pusė viso šito — prasimanymas. 

— Taip, bet kuri pusė? 

— Toji, iš kurios kilo Sė/inantis tigras, tūnantis drakonas. 

— Man patiko tas filmas, — tarė Frostas. 

— Ber ar nors akimirką patikėjai, kad kariai gali skraidyti ore 
ir kautis medžių viršūnėse? Žinoma, ne, nes tai pasaka. Kaip ir visos 
kitos pasakos, kurias senelė pasakodavo apie vienuolius, galinčius 
vaikščioti vandeniu. 

— Tačiau legendose kartais būna tiesos elementų, — tarė Džei- 
nė. — O Kinijoje iš tiesų buvo vienuolių karių. 

— Taip, — pripažino Tamas. — Galbūt ta dalis nepramanyta. 
Iš tiesų buvo tokie Šaolino vienuoliai, gyvenę kalnuose. Jie pagarsė- 
jo savo koviniais gebėjimais — apgynė imperatorių nuo sukilėlių. 
Tačiau ušu menas klestėjo gerokai anksčiau, prieš tūkstančius metų; 
jis toks senas, kad niekas nežino jo tikrosios istorijos. O pasakoji- 
mai sulig kiekvienu šimtmečiu tampa vis keistesni, todėl žmonės 


ima manyti, kad ušu kariai yra tarsi vaiduokliai, kurių neįmanoma 


nužudyti. 

— Po vakarykštės nakties aš jau beveik linkusi tikėti, kad tai 
tiesa, — tarė Džeinė. 

— Liaukis. 

— Tavęs ten nebuvo. Tu nematei. 

— Aš irgi manyčiau, kad jis vaiduoklis, — pritarė Frostas, ty- 
rinėdamas kitą vaizdajuostę ekrane. — Peržiūrėjau visų to rajono 


kamerų medžiagą, bet kol kas nieko nepamačiau. Jis tarsi skradžiai 
žemę prasmenga. — Frostas parodė į ekraną. — Ši kamera sumon- 
tuota kitoje gatvės pusėje, priešais Donohju sandėlį. Ji visą laiką 
buvo įjungta, tačiau nieko neužfiksavo. 

— Jei jis iš kūno ir kraujo, tuomet vis tiek kur nors pasiro- 
dys, — tarė Džeinė. 


Frostas įdėjo kitą vaizdajuostę. 

— Gerai, ši kamera yra maždaug už kvartalo, galima sakyti, 
Vasaros gatvėje. — Jis nuspaudė mygtuką ir ekrane nušvito siaura 
gatvelė su vieline tvora tolimajame gale. Slinko minutės, tačiau nie- 
kas nejudėjo, niekas nesikeitė. — Ir vėl nieko. 

Džeinė užjaučiamai patapšnojo Frostui per petį ir atsistojo. 

— Sėkmės toliau. Paskambink, jei ką nors pastebėsi. 

— Žinoma, žinoma. 

Ji jau buvo beišeinanti, kai išgirdo Frostą garsiai įkvepiant. 
Džeinė atsisuko. 

— Kas? 

— Jis taip greitai pralėkė! 

— Aš nieko nemačiau, — atsiliepė Tamas. 

Džeinė sugrįžo prie ekrano ir luktelėjo, kol Frostas atsuko juos- 
tą ir vėl nuspaudė paleidimo mygtuką. Pasirodė tas pats vaizdas — 
ta pati blankiai apšviesta gatvelė su vieline tvora tolimajame gale. 

— Štai, — parodė Frostas. 

Figūra, rodės, materializavosi iš tamsos ir nugara į kamerą nu- 
lėkė garvele. Vienu greitu judesiu ji peršoko per tvorą ir pritūpė ki- 
tapus. Sekundę pastovėjusi, išsitiesė visu ūgiu. 

Frostas sustabdė vaizdą. 

Figūra nuo galvos iki kojų buvo apsirengusi juodai. Jie nematė 
veido, tačiau siluetas aiškiai atskleidė liekną liemenį ir išraiškingą 
klubų išlinkį. 


— Cia moteris, — ištarė Frostas. 


Bela Li į Bostono policijos Srioderio rūmus įžengė dėvėdama lais- 
vus džinsus, juodą odinį švarką ir avėdama ilgaaulius batus. Prieš 
pereidama metalo detektorių, ji demonstratyviai lėtai nusivilko tą 


švarką, tarsi šoktų striptizą visiems ją stebintiems, ir liko su priglu- 

dusiais marškinėliais, kurie išryškino visus liemenėlės neslepiamus 
krūtų apvalumus. Atrėmusi žvilgsnius gundoma šypsena, ji išdidžiai 
pražingsniavo pro apsaugą pas Džeinę, kuri laukė jos kitoje pusėje. 

— Nežinojau, kad mane tikrins, — tarė Bela. 

— Visus tikrina. Netgi merą. — Džeinė mostelėjo į liftą. — 
Kelsimės į viršų. 

Joms keliantis į antrą aukštą, Bela stovėjo išstačiusi klubą, per- 
simetusi per petį odinį švarką. Jos trumpi plaukai buvo pašiaušti la- 
biau nei paprastai, kaip suerzintos ir peštis pasiruošusios katės kailis. 
Ši mergiotė tikriausiai įveiktų mane, pagalvojo Džeinė. Bela buvo 
neaukšta, tačiau labai raumeninga ir lanksti kaip pantera. Žiūrėda- 
ma į ją, Džeinė svarstė: ar tu esi tas padaras, kurį mačiau tupintį ant 
stogo? Ar tu išgelbėjai man gyvybę tame skersgatvyje? 

Antrame aukšte Džeinė palydėjo Belą į apklausų kambarį. 

— Įsitaisyk patogiai. Pranešiu detektyvui Frostui, kad atė- 
jai, — tarė ji ir paliko jaunąją moterį vieną. 

Gretimame kambaryje Džeinė priėjo prie Frosto, stebinčio 
Belą per vienpusį veidrodį. Viešnia, rodės, nė kiek nesinervino; ji 
sėdėjo patogiai atsilošusi kėdėje, ant stalo susikėlusi kojas. Atlošusi 
galvą, Bela nuobodžiaudama stebeilijo į lubas. 

— Ar ji ką nors įdomaus pasakė, kol kėlėtės liftu? — paklausė 
Frostas. 

Džeinė papurtė galvą. 

— Nė nepaklausė, kodėl mes ją iškvietėme. 

— Įdomu. Manai, ji žino, kad mes žinome? 

— Manau, ji bando parodyti mums, kad jai tai nė velnio ne- 
rūpi. 
vieną antakį, neabejotinai pagalvojusi: ga/ jau galėtume viską baig- 


t? 


271 


— Gerai, — atsiduso Džeinė. — Eime, pagąsdinkime ją. 

Kai Džeinė ir Frostas įėjo į apklausų kambarį, Bela nukėlė ko- 
jas nuo stalo, tačiau liko drybsoti kėdėje; sukryžiavusi ant krūtinės 
rankas, ji monotoniškai atsakinėjo į Džeinės klausimus. Pirmieji 
klausimai buvo apgaulingai lengvi: vardas? Bela Li. Gimimo dara? 
Gegužės 18. Profesija? Rytų kovos menų trenerė. Bela garsiai atsidu- 
so, demonstruodama abejingumą. Tačiau išgirdus kitą klausimą, jos 
dilbio raumenys truktelėjo. 

— Kur buvote vakar vakare tarp šeštos ir devintos? — paklausė 
Džeinė. 

Bela gūžtelėjo pečiais. 

— Buvau namie. 

— Viena? 

— Kodėl klausiate? 

— Norime pactikrinti, kur tuo metu buvote. 

— Tai mano asmeninis gyvenimas. Nesuprantu, kodėl turėčiau 
jums pasakoti, su kuo buvau. 

— Tai kas nors buvo su jumis tą vakarą? — pasiteiravo Fros- 
tas. — Gal pasakytumėt jo vardą? 

— Kodėl manote, kad mane domina vyrai? Negi nemanote, 
kad ir moteriai gali pasisekti? — Ji provokuojamai žvilgrelėjo į Džeinę. 

— Gerai, — atsiduso Džeinė. — Tai koks jos vardas? 

Bela nuleido akis į savo rankas ir ėmė tyrinėti trumpai nukirp- 
tus nagus. 

— Joks. Namuose buvau viena. 

— Galėjote iš karto pasakyti. 

— O jūs galėjore pasakyti, kam iškvietėte mane čia. 

— Vadinasi, buvote namuose viena. Ar buvote kuriuo nors 
metu išėjusi? 


2 Neprisimenu. 

— Gal jei parodytume jums vieną nuotrauką, prisimintumėt. 

— Kokią nuotrauką? 

— Iš stebėjimo kameros Džefris Pointe, — atsiliepė Frostas. — 
Jūs labai sumaniai vengiate stebėjimo kamerų, panele Li. Bet visų 
nesužiūrėjote. 

Pirmą kartą Bela neturėjo iš anksto paruošto atsakymo, nors 
jos išraiška nepasikeitė, o akys išliko ramios lyg stovintys miško 
tvenkiniai. 

— Mes žinome, kad toje juostoje jūs, — pamelavo Džeinė. 
Pasilenkusi artyn, ji pastebėjo, kaip merginos vyzdžiai sukrutėjo; jos 
reakcija buvo nesąmoninga ir išraiškinga. Tegu Bela atrodo rami, 
tačiau jos vidiniai „kovoti ar sprukti“ instinktai budrūs. — Žinome, 
kad jūs buvote tame sandėlyje. Klausimas — kodėl? 

Mergina nusijuokė, tačiau jos juokas buvo nervingas, kaip 
žmogaus, patekusio į keblią padėtį. 

— Tai jūs man pasakykite, jei jau viską žinote. 

— Jūs norėjote įbauginti Keviną Donobhju. 

— Kam man to reikia? 

— Iš pradžių užkišote už valytuvo grasinamą laiškelį. Tada įsi- 
laužėte į jo sandėlį. Išjungėte jo signalizaciją ir telefono liniją. 

— Ir viską padariau pati? 

— Jūs puikiai išmanote Rytų kovos menus. Jūs mokėtės Tai- 
vane vienoje iš geriausių mokyklų pasaulyje. — Džeinė sviedė ant 
stalo aplanką. — Štai informacija apie jūsų keliones per pastaruosius 
penkerius metus. 

Bela pakreipė galvą. 

— Aš turiu savo asmens bylą? 

— Dabar jau turite. 

Bela paėmė aplanką ir pervertė lapus su apsimestiniu abejin- 


gumu. 

— Taip, aš buvau išvykusi iš šalies. Argi mums, amerikiečiams, 
negalima laisvai keliauti kur norime? 

— Nedaugelis amerikiečių penkerius metus Taivano vienuoly- 
ne mokosi Rytų kovos menų, tokių kaip ušu. 

— Kiekvienam savo. 

— O štai įdomiausia dalis. Jus finansavo ponia Fang. Ji nėra 
turtinga, tačiau sumokėjo už tuos mokslo metus. Už jūsų lėktuvo 
bilietus, išlaikymą. Kodėl? 

— Ji pastebėjo mano gebėjimus. 

— Kada ji tai pastebėjo? 

— Kai ji mane surado, buvau septyniolikos ir gyvenau gatvėje. 
Ji ištraukė mane iš ten ir ėmėsi globoti galbūt dėl to, kad priminiau 
jai dukterį. 

— Ar dabar Bostone vaidinate jos dukterį? 

— Aš dirbu jos studijoje. Mes praktikuojame tuos pačius Rytų 
kovos menų stilius. Ir išpažįstame tokią pačią filosofiją. 

— Ir kokia toji filosofija? 

Bela pažiūrėjo jai į akis. 

— Kad teisingumas yra visiems privaloma atsakomybė. 

— Teisingumas? Ar kerštas? 

— Kai kas pasakytų, kad kerštas yra teisingumo sinonimas. 

Džeinė stebeilijo į Belą, bandydama ją perprasti. Mėgindama 
atspėti, ar tai toji pati būtybė, kuri išgelbėjo jai gyvybę skersgatvyje, 
kuri tupėjo ant sandėlio stogo. Bela buvo tikras žmogus, panaši į 
daugelį kitų dvidešimtmečių, tačiau ji tikrai nebuvo eilinė. Žvelg- 
dama į tas akis Džeinė įžiūrėjo neįprastumą, laukinę prigimtį, kuri 
staiga privertė ją atšlyti, šaltį, nuo kurio pašiurpo jos rankų oda. 
Tarsi ji būtų pažvelgusi į ne visai žmogaus akis. 

Tylą suardė Frostas. 


— Panele Li, metas pasakyti mums tiesą. 

Bela abejingai žvilgtelėjo į jį. 

— Kuri dalis nėra tiesa? 

— Kodėl Airisė Fang pasirinko būtent jus. 

— Ji galėjo pasirinkti bet ką. 

— Bet nepasirinko. Ji nuskrido į San Franciską ir susirado vie- 
ną septyniolikmetę, kurios motina buvo neseniai mirusi. Mergaitę, 
kuri pabėgo iš globėjų namų ir gyveno gatvėje. Kuo buvote tokia 
ypatinga? 

Bela neatsakė, ir Džeinė tarė: 

— Mes turime jūsų mokyklos dokumentus iš Kalifornijos. 
Juose neužsimenama apie jūsų motinos imigracijos statusą. 

— Mano motina mirusi. Koks dabar skirtumas? 

— Ji buvo nelegali imigrantė. 

— Įrodykite. 

— O jūs, Bela? 

— Aš turiu JAV pasą. 

— Kuriame rašoma, kad gimėte Masačusetse. Po šešerių metų 
jūs buvote įregistruota į valstybinę mokyklą San Franciske. Jūsų 
motina dirbo viešbučio kambarine ir turėjo suklastotą socialinio 
draudimo pažymėjimą. Kodėl ten persikėlėte? Kodėl judvi staiga 
išsikraustėte ir pabėgote į Kaliforniją? — Džeinė pasilenkė taip arti, 
kad tose bedugnėse akyse pamatė savo pačios atspindį. — Aš nu- 
manau, kas jūs iš tiesų esate. Tik kol kas negaliu įrodyti. Bet, pati- 
kėkite manimi, aš įrodysiu. — Ji pažiūrėjo į Frostą. — Parodyk jai 
kratos orderį. 

Bela paniuro. 

— Kratos orderį? 

— Jis suteikia mums teisę apieškoti jūsų namus, — tarė Fros- 
tas. — Detektyvas Tamas su pareigūnais jau išvyko pas jus. 


— Ir ką jūs tikitės rasti? 


— Įrodymų, kurie susietų jus su mirtimis nenustatytos asme- 
nybės moterimi balandžio penkioliktąją ir nenustatytos asmenybės 
vyru balandžio dvidešimt pirmąją. 

Bela papurtė galvą. 

— Apgailestauju, kad turiu jus nuvilti, bet balandžio penkio- 
liktąją aš turiu tvirtą alibi. Tą dieną Kinų kvartalo scenoje aš de- 
monstravau ušu. Ten buvo mažiausiai du šimtai žmonių. 

— Mes patikrinsime. O kol kas, jei norite advokato, pats laikas 
jam paskambinti. 

— Jūs areštuojate mane? — Bela palinko į priekį taip staiga, 
kad Džeinė net krūptelėjo, puikiai suvokdama, kaip greitai ir pavo- 
jingai ši mergina gali judėti. — Tai /zbai didelė klaida, — vyliai ištarė 
ji. Giliai Belos akyse kažkas sukrutėjo, tarsi koks gyvis bustų iš savo 
tamsių gelmių. 

— Pasakykite mums, kodėl tai klaida, ir mes galbūt apsigalvo- 
sime, — tarė Džeinė. 

Bela giliai įkvėpė ir, rodės, ją vėl kažkas užvaldė. Kažkas, kas 
spigino į Džeinę juodomis ir šaltomis it nušlifuotas akmuo akimis. 

— Aš daugiau neturiu ką pasakyti. 


Belos butas buvo švarus. Pernelyg švarus. Džeinė stovėjo svetainėje 
žiūrėdama į kilimą, ant kurio tebesimatė dulkių siurblio šepečio 
žymės. 

— Tokį mes jį radome, — tarė Tamas. — Virtuvė ir vonia kuo 
švariausiai iššveistos. Šiukšlių dėžėje — nė šapelio. Tarsi čia niekas 
negyventų. Arba ji pamišusi dėl tvarkos, arba šalino bet kokius įro- 
dymų pėdsakus. 

— Iš kur ji galėjo žinoti, kad mes atvažiuosime? 


— Bet kas, sulaukęs skambučio iš Bostono policijos, gali pa- 

galvoti esąs įtariamas. Ji veikiausiai susivokė, kad mes apsilankysime 
jos bute. 

Džeinė nuėjo prie lango ir pažvelgė per švara spindintį stiklą į 
gatvę apačioje, kur susikibusios už parankių šaligatviu klibinkščia- 
vo dvi pagyvenusios moterys. Šiame Tai Tung Vilidžo kampe, pie- 
tiniame Kinų kvartalo gale, buvo tylu. Airisės Fang namai buvo toje 
pačioje gatvėje, maždaug minutė kelio. Šis rajonas buvo tarsi atski- 
ra planeta, ir Džeinė čia jautėsi tarytum ateivė. Šį jausmą stiprino 
vietinių žvilgsniai, nervingi kaimynų šnabždesiai. Su savo ženkleliu 
ir įgaliojimais Džeinė buvo ateivė visur, kur tik ėjo, pašalietė, kuri 
galėjo tapti geriausia drauge arba pikčiausia prieše. 

Ji nusisuko nuo lango ir nuėjo į vonią, kur Frostas klūpėdamas 
tikrino spintelę po kriaukle. 

— Nieko. — Jis atsistojo, įraudęs nuo pastangų. — Nė vieno 
plauko nei duše, nei kriauklėje. Radau tik aspirino ir tvarsčio ritinė- 
lį. Tarsi čia niekas negyventų. 

— Ar tikrai ji čia gyvena? 

— Tamas kalbėjosi su kaimynu, aštuoniasdešimtmečiu senuku. 
Jis sako, kad mato ją retai, bet gana dažnai girdįs balsus. — Frostas 
pabarbeno į sieną. — Jos gana plonos. 

— Balsus, ne balsą? 

— Gali būti ir iš televizoriaus. Ji gyvena viena. 

Džeinė apsižvalgė po švarutėlaitį vonios kambarį. 

— Jei iš viso čia gyvena. 

— Kažkas moka nuomą. 

— Regis, kažkas čia pasidarbavo ir su valikliais bei dulkių siur- 
bliu. 

— Keisti reikalai su tuo siurbliu. Bute jo nėra, todėl mes nega- 
lime patikrinti maišelio turinio, neturime jokių įrodymų pėdsakų. 


Džeinė pasuko į miegamąjį, kur rado Tamą, kalbantį telefonu. 

Jai įžengus į kambarį, jis linktelėjo. Grindys buvo medinės, švariai 
iššluotos. Patalynė nuvilkta, matėsi plikas čiužinys. Atsiklaupusi 
Džeinė pažiūrėjo po lova, tačiau po ja taip pat nebuvo nė dulke- 
lės. Jos regėjimo lauke atsirado pora batų, ir Džeinė, pakėlusi galvą, 
pamatė Bostono policijos kriminalistą, žiūrintį į ją iš kitapus lovos. 

— Jokio ginklo nerasta, — pranešė jis. — Nebent įskaitytume 
virtuvinius peilius. 

— Neradote nieko panašaus į kardą? 

— Ne, ponia. Patikrinome spintas ir stalčius. Atitraukėme 
baldus ir apžiūrėjome už jų. — Jis nutilo, apžvelgdamas plikas sie- 
nas. — Panašu, ji neilgai čia gyveno. Nepakankamai ilgai, kad įsi- 
kurtų. 

— Jei išvis ketino pasilikti. 

— Ir rūbų mažai atsigabeno. 

Džeinė atidarė spintą ir pamatė kelis pakabus; visi rūbai buvo 
antro dydžio. Trejos juodos kelnės, pora tamsių megztukų ir palai- 
dinių, viena berankovė vasarinė suknelė iš persikų spalvos šilko. Tai 
buvo laikino gyventojo, kuris aiškiai planavo keliauti toliau, dra- 
bužinė. Merginos, išliekančios paslaptimi. Džeinė žiūrėjo į suknelę, 
bandydama įsivaizduoti Belą su tokiu moterišku gundančiu apdaru, 
bet negalėjo. Ji matė tik nuožmias merginos akis ir tamsius pašiauš- 
tus plaukus. 

— Deja, — tarė Tamas, pamojuodamas telefonu, — jos balan- 
džio penkioliktosios alibi pasitvirtino. Ką tik kalbėjausi su progra- 
mos režisieriumi iš kultūros centro. Tą vakarą buvo demonstruojami 
Rytų kovos menai. Bela Li dalyvavo su kitais aštuoniais mokiniais iš 
„Drakono ir žvaigždžių“ mokyklos. 

— Kelintą valandą vyko renginys? 


— Grupė atvyko šeštą vakaro, pavakarieniavo, o maždaug de- 

vintą pasirodė scenoje. Jie ten išbuvo visą vakarą. — Jis papurtė gal- 
vą. — Nieko neišeina, Ricoli. 

— Ji neturi alibi balandžio dvidešimt pirmąją. 

— Bet čia ne priežastis ją sulaikyti. 

— Tai suraskime priežastį, velniai rautų. 

— Kodėl? — Tamo žvilgsnis buvo toks įdėmus, kad ji pasijuto 
nepatogiai. 

Džeinė nusisuko atgal į spintą, vengdama jo akių. 

— Jaučiu, kad čia kažkas ne taip. Žinau, kad ji įsivėlusi, bet 
nežinau kaip. 

— Viskas, ką mes turime — vaizdajuostė su moters figūra. Ten 
gali būti ji, bet gali būti ir kas nors kitas. Mes neturime jokio ginklo. 
Neturime jokių įrodymų. 

— Nes ji iššveitė butą prieš mums atvykstant. 

— Tai ką mes turime, išskyrus tavo nuojautą? 

— Nuojauta man ne kartą pasitarnavo. 

Džeinė įkišo į spintą pirštinėtą ranką ir ėmė čiupinėti drabu- 
žius. Nežinodama, ko ieško. Ji rado tik pasiklydusią monetą, sagą ir 
sulanksrytą nosinę. 

— Žinai, Tamas teisus, — tarė Frostas, stovėdamas tarpdury- 
je. — Turime ją paleisti. 

— Ne, kol nesužinojome apie ją daugiau. Kas ji iš tiesų to- 
kia, — atsiliepė Džeinė. 

— Mes tik spėliojame. 

— Tuomet raskime, kas padėtų mums tai įrodyti. Kažkur yra 
pėdsakas, turi būti. — Ji nuėjo prie miegamojo lango ir pažvelgė į 
gatvę. Pakeliamasis langas neužrakintas; jis buvo praviras, kad įeitų 
šviežio oro. Gaisrinės kopėčios buvo iškart už lango, o ant lango 
nebuvo tinklelio. Ber kuri kita moteriškos lyties nuomininkė neri- 


mautų dėl tokios menkos apsaugos, bet Bela Li buvo bebaimė, žengė 

per gyvenimą pasirengusi kovai. Ar ji kada nors naktį savo lovoje 
pabudo išgąsdinta keisto triukšmo už lango, grindų girgždėjimo? O 
gal miegojo kaip karė, nejaučianti baimės netgi sapnuose? 

Džeinė nusisuko nuo lango ir staiga sustingo, įsmeigusi žvilgs- 
nį į užuolaidą. Ši buvo iš poliesterio, nesiglamžančios medžiagos, 
išmarginta smėlio spalvos bambuko stiebais ant miško žalumo pag- 
rindo. Tame margumyne sidabrinis plaukas buvo beveik neįžiūri- 
mas. Tik iš to kampo, kur kambario šviesa nuslysta medžiagos pa- 
viršiumi, Džeinė galėjo matyti prie jos prikibusią giją. 

Ji išsitraukė iš kišenės įkalčių maišelį. Bijodama netgi kvėpuoti, 
ji atsargiai nuėmė plauką nuo užuolaidos ir įkišo į maišelį. Tada pa- 
žiūrėjo į langą ir už jo esančias gaisrines kopėčias. 


Jis buvo čia. Tas padaras buvo šiame kambaryje. 


"22 


Medžiotojas retai susivokia, kada jis tampa persekiojamuoju. Jis 
vaikšto po miškus su šautuvu rankose, budriomis akimis dairyda- 
masis grobio žymių ant sniegu padengtos žemės. Jis ieško pėdsakų 
arba tūno priedangoje laukdamas pasirodančio lokio. Jam niekada 
nešauna į galvą, kad auka gali stebėti jį, laukdama progos, kai me- 
džiotojas padarys klaidą. 

Medžiotojas, dabar tykantis manęs, neturėtų baimintis. Aš viso 
labo tik vidutinio amžiaus moteris, mano plaukai išvagoti sidabrinių 
gijų, mano eisena apsunkusi nuo nuovargio ir sunkių nešulių, ky- 
šančių iš mano kassavaitinio apsipirkimo krepšių. Aš einu tuo pačiu 
keliu kaip ir visuomet antradienio vakarais. Apsipirkusi kinų turguje 
Pajūrio gatvėje, aš pasuku į Tailerio gatvę ir judu į pietus, į savo tylų- 
jį Tai Tungo Vilidžą. Einu nuleidusi galvą, panarinusi pečius, todėl 
kiekvienas, pamatęs mane, pagalvos: eina auka. Ne ta moteris, kuri 
priešintųsi. Ne ta moteris, kurios reikėtų bijoti. 

Tačiau dabar mano priešininkas žino, kad turėtų būti atsargus, 
kaip ir aš turėčiau pasisaugoti jo. Iki šiol mes susidurdavome tik 
šešėliuose, tačiau niekada iš tikrųjų nesusirėmėme, nebent per jo pa- 


rankinius. Mes esame du medžiotojai, sukantys ratus aplink vienas 

kirą, ir jis privalo žengti kitą žingsnį. Tik tuomet, kai jis išlįs į šviesą, 
aš sužinosiu, kaip jis atrodo. 

Todėl aš einu Tailerio garve kaip šimtus kartų anksčiau, svars- 
tydama, ar tai įvyks šįvakar. Dar niekada nesijaučiau tokia pažeidžia- 
ma, ir jaučiu, kad netrukus prasidės kitas veiksmas. Už manęs blėsta 
ryškios Pajūrio ir Nylendo garvių šviesos. Aš slenku per šešėlius, einu 
pro tamsius tarpdurius ir neapšviestus skersgatvius; man žengiant 
šiugžda plastikinis pirkinių krepšys. Esu tik pavargusi našlė, žiūrinti 
savo reikalų. Bet aš girdžiu ir jaučiu viską, kas vyksta aplinkui, nuo 
miglos ant mano veido iki kalendrų ir svogūnų kvapo, sklindančio iš 
krepšio. Niekas manęs nelydi. Niekas nesaugo. Šįvakar aš esu viena, 
taikinys, laukiantis pirmosios atlekiančios strėlės. 

Artėdama prie namų pamatau, kad virš prieangio nedega lem- 
putė. Tyčinis sabotažas, ar ji tiesiog perdegė? Mano nervai dūzgia 
įspėdami apie pavojų, ir mano širdis ima plakti smarkiau, ssumdama 
kraują į raumenis, kurie jau ruošiasi mūšiui. Tada pastebiu automo- 
bilį, iš kurio pasisveikinti su manimi išlipa vyras, ir iš mano krūtinės 
išsiveržia palengvėjimo bei susierzinimo atodūsis. 

— Ponia Fang? — sako detektyvas Frostas. — Man reikia pa- 
sikalbėti su jumis. 

Sustoju šalia prieangio; mano rankas sveria pirkiniai, ir aš žiū- 
riu į jį nesišypsodama. 

— Šįvakar aš pavargusi. Ir neturiu ką daugiau pasakyti. 

— Bent jau leiskite padėti nunešti pirkinius, — pasisiūlo jis, 
ištraukia krepšius iš mano rankų ir užkopia laiptais į prieangį. Ten 
jis sustoja ir laukia, kad atidaryčiau duris. Jis atrodo toks nuoširdus, 
kad man širdis neleidžia jam atsakyti. 

Atrakinu duris ir įleidžiu jį. 

Kai uždegu šviesą, jis nuneša pirkinius į virtuvę ir padeda ant 


spintelės. Jis stovi susikišęs rankas į kišenes ir stebi, kol aš dedu į 

šaldytuvą prieskonines žoleles ir traškias daržoves, kol sukraunu į 
spinteles aliejų, popierinius rankšluosčius ir vištienos sultinio skar- 
dines. 

— Aš norėjau atsiprašyti, — sako jis. — Ir paaiškinti. 

— Paaiškinti? — klausiu, tarsi man nerūpėtų, ką jis nori pa- 
sakyti. 

— Apie kardą ir kodėl mes jį paėmėme. Mes tiriame žmogžu- 
dystę, todėl turime patikrinti visas versijas. Ištirti kiekvieną tyrimo 
kryptį. Ginklas, kurio ieškome, yra labai senas, o aš žinojau, kad jūs 
turite tokį. 

Uždarau spintelės dureles ir atsisuku į jį. 

— Tikriausiai jau išsiaiškinote, kad suklydote. 

Jis linktelėjo. 

— Kardas bus jums grąžintas. 

— O kada paleisite Belą? 

— Čia jau sudėtingiau. Mes vis dar tiriame jos praeitį. Ir aš 
tikėjausi, kad jūs galėsite mums padėti, nes pažįstate ją. 

Aš papurtau galvą. 

— Kai paskutinį kartą kalbėjomės, detektyve, viskas baigėsi 
tuo, kad jūs pareiškėte man įtarimus ir konfiskavote mano šeimos 
paveldą. 

— Aš to nenorėjau. 

— Bet jūs visų pirmiausia — policininkas. 

— Ko gi dar iš manęs tikėtumėtės? 

— Nežinau. Draugo? 

Tai išgirdęs, jis nutyla. Stovi po ryškia virtuvės lempa, todėl at- 
rodo vyresnis nei yra. Tačiau netgi tuomet jis tebėra toks jaunas, kad 
galėtų būti mano sūnus. Nenoriu nė galvoti, kaip tos fluorescencinės 
šviesos sendina mano veidą. 


— Aš būčiau jūsų draugas, Airise, — sako jis. — Jei tik... 

— Jei tik aš nebūčiau įtariamoji. 

— Aš nelaikau jūsų įtariamąja. 

— Tada nedirbate savo darbo. O gal aš žudikė, kurios jūs ieško- 
te. Negalite to įsivaizduoti, detektyve? Ši vidutinio amžiaus moteris 
mojuoja kardu, šokinėja ant stogų ir kapoja priešus? — Nusijuokiu 
jam į veidą, ir jis parausta, tarsi būčiau jam trenkusi. — Gal jums 
derėtų apieškoti mano namus. Galbūt kažkur paslėptas kitas kardas, 
ginklas, apie kurį nieko nežinote. 

— Airise, prašau. 

— Gal praneškite savo kolegoms, kad įrariamoji pasidarė prie- 
šiška. Kad ji nebesileis sužavima ir įkalbama išduoti informaciją. 


— Aš ne to atėjau! Tąkart, kai mes vakarieniavome, aš neban- 


džiau jūsų tardyti. 
— O ką bandėte daryti? 
— Suprasti jus, daugiau nieko. Kas jūs, kaip mąstote. 
— Kodėl? 
— Nes jūs ir aš — nes... — Jis sunkiai atsidūsta. — Man pasi- 


rodė, kad mums abiem reikėjo draugo, ir viskas. Bent jau man tikrai 
reikia. 

Akimirką stebiu jį. Jis nežiūri į mane; žvilgsnis įsmeigtas kažkur 
už manęs, tarsi jis negalėtų prisiversti pažvelgti man į akis. Ne todėl, 
kad meluotų, bet todėl, kad jis pažeidžiamas. Galbūt jis policinin- 
kas, tačiau jam svarbi mano nuomonė. Bet dabar aš nieko negaliu 
jam pasiūlyti — nei paguodos, nei draugystės; negaliu netgi paliesti 
jo rankos. 

— Jums reikia bendraamžio draugo, detektyve Frostai, — ty- 
liai pasakau. — Ne tokio kaip aš. 

— Aš nė nepastebiu jūsų amžiaus. 

— Užrar aš pastebiu. Ir jaučiu jį, — priduriu įsivaizduodama, 


kad masažuoju spazmą sprande. — Ir savo ligą. 

— Aš matau moterį, kuri niekada nepasens. 

— Pasakykit man tuos žodžius po dvidešimties metų. 

Jis šypteli. 

— Gal ir pasakysiu. 

Akimirką oras virpa nuo neištartų žodžių, nuo jausmų, kurie 
verčia mus abu jaustis nepatogiai. Jis geras žmogus; matau tai jo 
akyse. Tačiau kvaila galvoti, kad mes galėtume būti kuo nors dau- 
giau nei tik pažįstami. Ne todėl, kad aš beveik dviem dešimtmečiais 
vyresnė už jį, nors ir tai jau rimta kliūtis. Paslaptys, kurių niekada 
negalėsiu jam patikėti, paslaptys sustato mus priešingose bedugnės 
pusėse. 

Kai lydžiu jį prie durų, Frostas sako: 

— Rytoj grąžinsiu jums kardą. 

— O Bela? 

— Gali būti, kad ją paleis iš ryto. Mes negalime laikyti jos ne- 
ribotą laiką, nes neturime įkalčių. 

— Ji nieko bloga nepadarė. 

Tarpduryje jis stabteli ir pasižiūri tiesiai man į akis. 

— Ne visada aišku, kas yra gera, o kas bloga, ar ne? 

Atremiu jo žvilgsnį galvodama: ar gali būti, kad jis žino? Ar jis 
suteikia man leidimą daryti tai, ką ketinu? Bet jis tik nusišypso ir 
nueina. 

Užsirakinu duris. Šis pokalbis išmušė mane iš vėžių ir aš nie- 
kaip negaliu susikaupti. Ir ką galvoti apie tokį žmogų, svarstau 
lipdama į viršų persirengti. Jis vėl priminė man vyrą. Jo gerumą, 
kantrybę. Jo nešališkumą, norą išmėginti galimybes. Ar aš tuščia- 
galvė kvailė, kad puoselėčiau viltį dėl tokios sunkiai įsivaizduo- 
jamos draugystės? Aš išsiblaškiusi, mintimis vis grįžtu prie mūsų 
pokalbio, todėl nepastebiu ženklų, kurie turėjo mane įspėti. Virpe- 


sio ore. Vos juntamo svetimo kūno kvapo. Tik kai spusteliu miega- 

mojo šviesos jungiklį ir ši neužsidega, staiga suvokiu, kad namuose 
esu ne viena. 

Man už nugaros užsitrenkia miegamojo durys. Tamsoje aš ne- 
matau smūgio, nutaikyto į mano galvą, tačiau mano instinktai at- 
gyja. Kažkas ūžteli man virš galvos, kai pritupiu ir staigiai pasisuku į 
lovą, kur paslėptas mano kardas. Ne ta reprodukcija, kurią atidaviau 
policijai, bet tikrasis Zheng Yi. Penkis šimtmečius jis perduodamas 
motinų dukroms, ir šis paveldas turi mus apsaugoti ir apginti. 

Dabar man jo labiausiai reikia. 

Užpuolikas šoka prie manęs, bet aš išslystu kaip vanduo ir nu- 
siritu grindimis. Pakišu ranką po čiužiniu, kur paslėptas Zheng Yi. 
Jis prilimpa prie mano rankos tarsi senas draugas ir tyliai skambteli, 
kai ištraukiu jį iš makšties. 

Aš žaibiškai pašoku ir atsigręžiu į priešą. Girgždančios grindys 
išduoda, kur jis yra — mano dešinėje. Ber vos tik pakeliu kardą 
ruošdamasi atakai, išgirstu žingsnius, tačiau šį kartą už savęs. 

Jie dviese. 


O paskui aš krentu. 


DJ 


Džeinė atsitūpė prie Airisės lovos, tyrinėdama įkalčius. Ten, kur par- 
krito kūnas, grindys ir patalynės pakraščiai buvo aptaškyti krauju. 
Kraujo nedaug, tikrai ne mirtinas kiekis. Atsistojusi ji nusekė akimis 
kruvinus dryžius — čia buvo tempiamas kūnas. Ji jau buvo pastebė- 
jusi kraujo ant laiptų ir prieangyje, kurio durys buvo paliktos plačiai 
atvertos — tai ir sukėlė Airisės kaimynams įtarimus. 

Džeinė atsisuko į Frostą. 

— Tu įsitikinęs dėl laiko? Tikrai išėjai devintą vakaro? 

Jis linktelėjo suglumęs. 

— Aš nieko nemačiau, kai išėjau į garvę. O mano automobilis 
stovėjo tiesiai priešais namą. 

— Ko tu čia buvai? 

— Pasikalbėti su ja. Jaučiausi nesmagiai dėl to, kas atsitiko. 
Kad paėmėme jos kardą. 

— Atėjai atsiprašyti, kad dirbai savo darbą? 

— Kartais, Ricoli, atlikdamas savo darbą jaučiuosi kaip šiknius, 
supranti? — atšovė jis. — Ši moteris jau ir taip daug iškentėjo. Ji 
neteko vyro ir dukters. O mes ją pavertėme įtariamąja. Tardėme. 
Privertėme auką vėl kentėti. 


— Aš nežinau, kokia toji Airisė Fang. Tik žinau, kad nuo pac 


287 


pradžių ji buvo visų šių įvykių centre. Viskas, kas įvyko, sukosi 
aplink j4. — Suskambo Džeinės mobilusis. — Ricoli, — atsiliepė ji. 

Skambino Tamas. 

— Kevinas Donobju vakar vakarui turi alibi. 

— O jo žmonės? 

— Čia jau sudėtingiau. Jie — vienas kito alibi. Visi trys prisie- 
kinėja praleidę vakarą kartu Donohju namuose, žiūrėdami televizo- 
rių. O tai reiškia, kad mes negalime tikėti nė vienu jų žodžiu. 

— Vadinasi, jų nearmetame. 

— Bet teisme to neįrodysime. 

Baigusi pokalbį Džeinė nusivylusi nusisuko į langą. Nuo gatvės 
apačioje į ją spoksojo trys senyvos kinės, tarškėdamos tarpusavyje. 
Ką jos žino, ko nesako mums? Šiame Kinų kvartale niekas nesako tie- 
sos, niekas nėra taip, kaip atrodo. Tarytum žiūrėtum pro šilkinę už- 
dangą ir nematytum aiškaus vaizdo. 

Ji atsigręžė į Frostą. 

— Gal pagaliau prabils Bela. Laikas atidengti kortas. 


Tądien Bela atrodė dar priešiškiau nusiteikusi, sugniaužusi kumš- 
čius, žvilgsnis kietas kaip deimantai. 

— Tai jūsų kaltė, kad taip atsitiko, — tarė ji. — Aš turėjau būti 
ten. Aš būčiau neleidusi, kad taip atsitiktų. 
jauną moterį, pašokančią it laukinę katę ir puolančią dantimis ir 
nagais. 

— Tai jūs žinojote, kad taip atsitiks? Jūs žinojote, kad ketinama 
ją pagrobti? — kaip galėdama ramiau paklausė Džeinė. 

— Jūs gaišrate laiką! Jai reikia manęs. 


— Kaip jūs padėsite, jei net nežinote, kur ji? 

Bela prasižiojo, tada dirstelėjo į vienpusį veidrodį, tarsi žinotų, 
kad kiti ją stebi. 

— Gal pradėkime nuo pradžių, Bela, — tarė Džeinė. — Nuo 
to, kas iš tiesų esate. Nuo jūsų tikrojo vardo, kurį gavote gimusi, o 
ne to, kuriuo vadinotės Kalifornijoje. — Džeinė padėjo ant stalo 
gimimo liudijimo kopiją. — Jį pasirašė vienas Kinų kvartalo gydy- 
tojas. Jūs gimėte čia, Bostone. Viename iš Nepo gatvės namų. Jūsų 
tėvo vardas buvo Vu Veiminas. 

Bela neatsakė, tačiau jos akyse Džeinė įskaitė pripažinimą. Nors 
jo nė nereikėjo; šis dokumentas buvo tik pirmas daiktinis įrodymas. 
Džeinė išsitraukė kitų dokumentų kopijas. Belos duomenis iš San 
Francisko valstybinių mokyklų, kur mergaitė buvo užregistruota 
Belos Li vardu. Jos motinos mirties liudijimą, kuriame ji įvardyta 
kaip Anė Li, keturiasdešimt trejų moteris, mirusi nuo skrandžio vė- 
žio. Viskas buvo surašyta juodu ant balto, popierinis pėdsakas, kurį 
Džeinės komanda kruopščiai surinko per pastarąsias keturiasdešimt 
aštuonias valandas, pėdsakas, kurį kartais būdavo sunku atsekti įvai- 
riose iki Rugsėjo II-osios gyvavusiose jurisdikcijose bei slaptame 
pasaulyje, kur gyvena atvykėliai be dokumentų. Pasaulyje, kuriame 
vieniša motina su vaiku gali lengvai išnykti ir vėl pasirodyti naujais 
vardais. 

— Kodėl sugrįžote į Bostoną? — paklausė Džeinė. 

— Sifu Fang paprašė, kad grįžčiau. Ji negaluoja, todėl jai reikė- 
jo dar vieno instruktoriaus mokykloje. 

— Taip, šią istoriją jau pasakojote. 

— O ar yra kita? 

— Ir tai visiškai nesusiję su tuo, kas atsitiko „Raudonajame 
Fenikse“? Su tuo, kad jūsų tėvas nužudė keturis žmones? 


Belos veidas įsitempė. 

— Mano tėvas nekaltas. 

— Policijos ataskaitose teigiama priešingai. 

— O policijos ataskaitose niekada neklystama. 

— Jei klystama, tuomet kokia tiesa? 

Bela sužaibavo akimis. 

— Jis buvo nužudytas. 

— Taip jums sakė motina? 

— Mano motinos ten nebuvo! 

Džeinė nutilo, staiga apčiuopusi neištartą tų paskutinių žodžių 
reikšmę, m2a20 motinos ten nebuvo. Ji prisiminė liuminolo žymes ant 
rūsio laiptų, kruviną vaikiško baro įspaudą. 

— Ber kažkas ten 5xv0, — tyliai ištarė Džeinė. — Kažkas slė- 
pėsi rūsyje. 

Bela nuščiuvo. 

— Iš kur jūs... 

— Kraujas mums parodė. Kad ir kaip stengtumeisi jį nuplauti, 
pėdsakai išlieka. Net praėjus dešimtmečiams papurškę tam tikrais 
chemikalais, mes galime jį matyti. Mes aptikome jūsų pėdsakus ant 
kažkas nuplovė tą vakarą iki atvykstant policijai. — Džeinė pasilen- 
kė artyn. — Kodėl jūsų motina taip padarė, Bela? Kodėl ji bandė 
panaikinti įkalčius? 

Bela neatsakė, tačiau Džeinė pastebėjo jos vidines pastangas, 
kovą tarp noro pasakyti tiesą ir nurylėti. 

— Dėl to, kad apsaugotų jus, ar ne? — tarė Džeinė. — Nes jūs 
matėte, kas atsitiko, ir ji bijojo dėl jūsų. Bijojo, kad kas nors jūsų 
ieškos. 

Bela papurtė galvą. 

— Aš nieko nemačiau. 


— Jūs ten buvote. 

— Bet aš nieko nemačiau! — šūktelėjo Bela. Akimirką, rodės, 
tas jos jausmų proveržis pakibo ore tarp jų. Tada ji nuleido galvą ir 
sušnabždėjo: — Užtat girdėjau. 

Džeinė nieko neklausinėjo, nepertraukinėjo. Tiesiog laukė, 
kada Bela viską papasakos. 

Bela dar kartą įkvėpė. 

— Mano motina jau miegojo. Ji visuomet būdavo pavargusi po 
darbo dienos parduotuvėje. O tą vakarą ji dar sirgo gripu. — Bela 
stebeilijo į stalą, tarsi tebematytų savo motiną, susirietusią po ant- 
klode. — Bet aš nenorėjau miego. Todėl išlipau iš lovos ir nusileidau 
į apačią pas tėtį. 

— Į restoraną. 

— Žinoma, jis supyko ant manęs. — Belos burną iškreipė liūd- 
na šypsena. — Jis ten žongliravo puodais ir keptuvėmis. O aš zyziau 
reikalaudama dėmesio ir ledų. Jis liepė eiti į viršų ir miegoti. Jis buvo 
užsiėmęs, negalėjo man skirti laiko. Dėdė Fangas irgi neturėjo kada 
kalbėtis su manim. 

— Airisės vyras? 

Bela linktelėjo. 
mačiau jį sėdintį prie staliuko su vyru ir moterimi. Jie gėrė arbatą. 

Džeinė paniuro. Kodėl padavėjas sėdėjo prie stalo su klientais? 
Maloriai pateikė dar vieną mįslę: kodėl jie sėdėjo kinų restorane, jei 
buvo ką tik valgę itališko maisto, kaip parodė skrodimas? 

— Apie ką jie kalbėjosi? — paklausė Džeinė. — Ponas Fangas 
ir tie klientai? 

Bela papurtė galvą. 

— Virtuvėje buvo per daug triukšminga, kad išgirsčiau, kas 
kalbama valgomajame. Mano tėvas žvangino puodus. Ūžė ventilia- 


torius. 

— Ar matėte, kaip Džojus Gilmoras atėjo pasiimti savo užsa- 
kymo? 

— Ne. Aš tik prisimenu savo tėvą, besidarbuojantį prie viryk- 
lės. Suplukusį. Ir jo senus marškinėlius. Jis visada dirbdavo su marš- 
kinėliais... — Belos balsas nuslopo, ir ji persibraukė ranka akis. — 
Vargšas mano tėvas. Visą laiką dirbo. Jo rankos buvo randuotos nuo 
nudegimų ir įpjovimų. 

— Kas buvo toliau? 

Belos lūpose šmėstelėjo liūdna šypsena. 

— Aš norėjau ledų. Zyziau, reikalavau dėmesio, o jis tuo metu 
pildė užsakymų dėžutes. Pagaliau jis pasidavė. Liepė man eiti į apa- 
čią ir išsirinkti iš šaldiklio ledų. 

— Rūsyje? 

Ji linktelėjo. 

— O, aš gerai žinojau tą rūsį. Daugelį kartų jame lankiau- 
si. Jo kampe buvo didžiulis šaldiklis. Man reikėdavo pasilipti ant 
dama, kokio skonio norėčiau. Ten buvo tie maži kartoniniai puo- 
deliai, į kuriuos tilpdavo vienas šaukštas ledų. Aš norėjau su šoko- 
lado dryželiais, vanile ir braškėmis. Bet negalėjau rasti. Kapsčiau ir 
kapsčiau tuos mažus puodelius, tačiau visi buvo tik su vanile. Jokių 
kitų, tik su vanile. — Ji giliai įkvėpė. — Ir tada išgirdau šaukiant 
tėvą. 

— Kam jis šaukė? 

— Man. — Bela pakėlė galvą ir sumirksėjo, slėpdama aša- 
ras. — Jis šaukė, kad slėpčiausi. 

— Tikriausiai jį girdėjo visi, buvę restorane. 

— Jis šaukė kiniškai. Žudikas negalėjo suprasti, antraip būtų 
atėjęs ieškoti manęs. Jis būtų sužinojęs, kad aš rūsyje. 


Džeinė žvilgrelėjo į vienpusį veidrodį. Ji nematė Frosto su 

Tamu, tačiau įsivaizdavo jų apstulbusius veidus. Šrai istorijos dalis, 
kurios trūko. Įrodymai visą laiką buvo ant rūsio laiptų ir virtuvės 
grindų, tačiau pėdsakai nekalba. Tik Bela suteikė jiems balsą. 

— Ir jūs pasislėpėte? — tęsė Džeinė. 

— Aš nesupratau, kas vyksta. Nusiropščiau nuo kėdės ir jau 
buvau belipanti laiptais, bet tada sustojau. Išgirdau jį maldaujant. 
Laužyta anglų kalba jis maldavo palikti jį gyvą. Tik tada supratau, 
kad čia ne žaidimas ir ne pokštas. Mano tėvas taip nežaisdavo. — 
Bela nurijo gumulą, ir jos balsas dar labiau nuslopo. — Ir pasielgiau, 
kaip buvo liepta. Nė necyptelėjusi nėriau po laiptais. Išgirdau, kaip 
kažkas krito. O tada garsų šūvį. 

— Kiek šūvių girdėjote? 

— Tik tą vieną. Vienintelį šūvį. 

Džeinė prisiminė ginklą, rastą Vu Veimino rankoje, gloką 
su sriegiuotu vamzdžiu. Žudikas panaudojo duslintuvą, kad nu- 
slopintų tuos pirmuosius aštuonis šūvius. Tik atsikratęs aukų, jis 
nusuko duslintuvą, įkišo rankeną į bejausmę Vu Veimino ranką ir 
iššovė paskutinę kulką, įsitikinęs, kad parako likučių bus rasta ant 
aukos odos. 

Tobulas nusikaltimas, pagalvojo Džeinė. Išskyrus faktą, kad 
būta liudininkės. Tylios mergaitės, susigūžusios po rūsio laiptais. 

— Jis mirė per mane, — sukuždėjo Bela. — Jis galėjo pabėg- 
ti, bet nenorėjo palikti manęs. Todėl liko. Jis mirė prie rūsio durų. 
Užtvėręs jas savo kūnu. Aš turėjau įlipti į jo kraują, kad apeičiau jį. 
Jei tą vakarą nebūčiau ten buvusi, jei nebūčiau prašiusi tų prakeiktų 
ledų, mano tėvas tebebūtų gyvas. 

Dabar Džeinė suprato viską. Kodėl Vu Veiminas nepabėgo, 
nors turėjo progą. Kodėl ant virtuvės grindų buvo rastos dvi tūtos. 


Ar surežisuota savižudybė buvo spontaniška, ar žudikas sugalvojo 

tai stovėdamas prie virėjo kūno? Buvo labai paprasta įsprausti ginklą 
į negyvo žmogaus ranką ir iššauti paskutinę kulką. Paskui palikti 
ginklą ir išeiti pro duris. 

— Reikėjo viską papasakoti policijai, — tarė Džeinė. — Būtų 
viskas kitaip išsisprendę. 

— Ne, nebūtų. Kas patikėtų penkiamete mergaite? Mergaite, 
kuri nematė žudiko veido. Ir mano motina neleido man kalbėti. Ji 
bijojo policijos. Tiksliau, siaubingai bijojo. 

— Kodėl? 

Bela sukando dantis. 

— Nejau nesuprantate? Mano motina buvo nelegalė. Kaip ma- 
note, kas būtų atsitikę, jei policija būtų atkreipusi į mus dėmesį? Jai 
reikėjo galvoti apie mano ir savo ateitį. Mano tėvas buvo negyvas. 
Ką dar galėjai padaryti? 

— O kaip teisingumas? Apie tai nepagalvojote? 

— Tik ne tuomet. Ne tą naktį, kai mes galėjome galvoti tik 
apie tai, kaip išlikti gyvoms. Jei žudikas sužinotų, kad buvo liudinin- 
kė, jis ateitų ieškoti manęs. Todėl mama nuplovė mano pėdsakus. 
Todėl mes susidėjome daiktus ir po poros dienų išvykome. 

— Ar Airisė Fang žinojo? 

— Tuomet ne. Sužinojo praėjus daugeliui metų, kai mano mo- 
tina jau merdėjo nuo skrandžio vėžio. Likus mėnesiui iki mirties, 
ji parašė sfu Fang ir papasakojo jai tiesą. Atsiprašė, kad buvo bailė. 
Tačiau po šitiek metų mes nieko negalėjome įrodyti, nieko negalė- 
jome pakeisti. 

— Vis dėlto jūs bandėte, ar ne? — paklausė Džeinė. — Pasta- 
ruosius septynerius metus jūs arba Airisė siuntinėjote šeimoms nek- 
rologus. Kurstėte jų prisiminimus ir skausmą. Aiškinote, kad tiesa 
nebuvo atskleista. 


— Ji ir 2ebuvo atskleista. Jie turi tai žinoti. Todėl ir siuntinėjo- 

me laiškus, kad jie nesiliautų klausinėję. Tai vienintelis būdas suži- 
noti, kas žudikas. 

— Vadinasi, jūs ir Airisė bandėte ištraukti jį į dienos šviesą. 
Siuntinėdamos laiškelius šeimoms, Kevinui Donobhju, su užuomi- 
nomis, kad tiesa nebuvo atskleista. Įdėjore skelbimą į ZJe Boston 
Globe tikėdamosi, kad žudikas sunerims ir galų gale puls. O ką ke- 
tinote daryti toliau? Įduoti jį mums? Ar įvykdyti teisingumą savo 
rankomis? 

Bela nusijuokė. 

— Kaip galėtume tai padaryti? Mes :/4 moterys. 

Dabar buvo Džeinės eilė juoktis. 

— Tarsi aš jžs4 neįvertinčiau. 

Džeinė įkišo ranką į savo lagaminėlį ir ištraukė Artūro Volio 
Beždžionės vertimą. 

— Esu tikra, kad žinote apie Beždžionių karalių. 

Bela žvilgtelėjo į knygą. 

— Kinų pasakos. Kuo jos čia dėtos? 

— Mano dėmesį patraukė vienas skyrius šioje knygoje. Jis vadi- 
nasi „Čeno O istorija“. Apie mokslininką, keliaujantį su savo nėščia 
žmona. Keliantis per upę, juos užpuola plėšikai, ir vyras žūsta. Jo 
žmona pagrobiama. Žinote šią istoriją? 

Bela gūžtelėjo pečiais. 

— Esu girdėjusi. 

— Tada žinote, kaip viskas baigiasi. Žmona nelaisvėje pagimdo 
sūnų ir paslapčia išplukdo jį ant medinės lentos su laišku, kuriame 
papasakoja apie savo padėtį. Tarytum kūdikėlis Mozė vaikas nuplau- 
kia pasroviui. Jis priplaukia Auksinio kalno šventyklą, kur jį užau- 
gina šventieji žmonės. Užaugęs jis apie savo tėvus sužino tiesą. Apie 
žiauriai nužudytą tėvą ir įkalintą motiną. 


— Ir kokia gi čia esmė? 


— Esmė yra jaunuolio ištartuose žodžiuose. — Džeinė perbė- 
go akimis puslapį ir perskaitė citatą. — „7as, kuris nesugeba atkeršyti 
už blogį, padarytą vienam iš tėvų, yra nevertas vyro vardo.“ — Ji pažiū- 
rėjo į Belą. — Štai kur esmė, ar ne? Jūs tarsi tas sūnus, persekiojamas 
tėvo nužudymo. Kupinas ryžto atkeršyti už jį. — Džeinė pastūmė 
knygą Belai. — Būtent taip elgtųsi Beždžionių karalius, kovotų už 
teisingumą. Gintų nekaltuosius. Keršytų už tėvą. O taip, Beždžionių 
karalius kartais sukelia sumaištį. Jis gali išdaužyti indus ir padegti 
baldus. Bet pabaigoje teisingumas vis tiek bus įvykdytas. Jis visuo- 
met nusprendžia teisingai. 

Bela tylėjo žiūrėdama į beždžionės kario, mojuojančio lazda, 
iliustraciją. 

— Aš viską suprantu, Bela, — tęsė Džeinė. — Jūs — ne nusi- 
kaltėlė. Jūs aukos dukra, trokštanti to, ko policija nesugeba suteikti. 
Teisingumo. — Ji nuleido balsą ir užjaučiamai sumurmėjo. — Judvi 
su Airise to ir bandėte siekti. Išvilioti žudiką. Priversti jį smogti. 

Ar ji pastebėjo pritarimo šešėlį? Belos netyčinį tiesos pripaži- 
nimą? 

— Tačiau jūsų planas nelabai pavyko, — kalbėjo Džeinė. — 
Kai jis pagaliau nusprendė smogti, pasisamdė profesionalus, kurie 
atliktų darbą už jį. Ir jūs vis dar nežinote, kas jis. O dabar jis pagrobė 
Airisę. 

Bela pakėlė pykčiu degančias akis. 

— Viskas per jus. Turėjau būti ten ir saugoti ją. 

— Ji buvo masalas. 

— Ji norėjo surizikuoti. 

— Ir jūs būtumėt įvykdžiusios teisingumą pačios? 

— O kas dar gali tai padaryti? Policija? — Bela liūdnai nusijuo- 


kė. — Jiems nerūpėjo ir nerūpi. 

— Jūs klystate, Bela. Man tikrai labai rūpi. 

— Tada paleiskite mane, kad galėčiau ją surasti. 

— Jūs nė nežinote, nuo ko pradėti. 

— O jūs? — atšovė Bela. 

— Mes stebime keletą įtariamųjų. 

— Tuo pat metu be jokios priežasties laikote mane užrakintą. 

— Aš tiriu dvi žmogžudystes. Tai mano priežastis. 

— Jie buvo samdyti žudikai. Pati taip sakėte. 

— Vis dėlto jų mirtys turi būti ištirtos. 

— Dėl pirmosios aš turiu alibi. Jūs žinote, kad ne aš nužudžiau 
moterį ant stogo. 

— Tuomet kas tai padarė? 

Bela pažiūrėjo į knygą ir jos lūpos virptelėjo. 

— Gal Beždžionių karalius. 

— Aš kalbu apie tikrus žmones. 

— Jūs sakote, kad esu įtariamoji, nors žinote, kad negalėjau 
nužudyti tos moters. Tai kodėl neapkaltinus kokios nors mitinės 
būtybės, nes vis tiek negalite nieko įrodyti. — Bela pažvelgė į Džei- 
nę. — Juk žinote, kaip prasideda ši legenda, ar ne? Kaip Sun Vukon- 
gas išnyra iš akmens ir virsta karžygiu? Tą naktį, kai buvo nužudy- 
tas mano tėvas, aš išnirau iš to akmeninio rūsio kaip Beždžionė. Ir 
transformavausi. Tapau tuo, kuo esu dabar. 

Džeinė stebeilijo į akis, tokias atšiaurias, kokių niekada nebu- 
vo mačiusi. Ji bandė įsivaizduoti Belą kaip išsigandusią penkiamerę, 
tačiau šiame nuožmiame veide neįžiūrėjo jokių ano vaiko pėdsakų. 
Jei aš būčiau mylimo žmogaus mirties liudininkė, ar elgčiausi kitaip? 

Džeinė atsistojo. 

— Jūs teisi, Bela. Aš neturiu pakankamai įrodymų, kad sulai- 


kyčiau jus. Kol kas ne. 

— Norite pasakyti, kad mane paleidžiate? 

— Taip, galite eiti. 

— Ir manęs neseks? Esu laisva daryti tai, ką turiu padaryti? 

— Ką tai reiškia? 

Bela pakilo nuo kėdės kaip liūtė, pasiruošusi medžioklei, ir 
dviejų moterų žvilgsniai susikryžiavo. 


— Viską, — atsiliepė ji. 


„84. 


Girdžiu jį kvėpuojant tamsoje, už to akinamo šviesos srauto, tvies- 
kiančio man į akis. Jis neleidžia man pamatyti jo veido; žinau tik 
tiek, kad jo balsas švelnus it aksomas. Aš nepasidaviau, ir jis ima 
pykti, nes suvokia, kad nesu lengvai palaužiama. 

Dabar jis dar ir susirūpinęs, nes aptiko asmeninį sekimo prie- 
taisą, pritaisytą man prie kulkšnies. Prietaisą, kurį jis išjungė ištrauk- 
damas bateriją. 

— Su kuo tu dirbi? — klausia jis. Meta prietaisą man į vei- 
dą. — Kas tave seka? 

Nors mano žandikaulis sumuštas, lūpos sutinusios, aš kimiai 
sušnabždu: 

— Kai kas, su kuo nenorėtum susitikti. Bet netrukus susitiksi. 

— Ne, jei jie negalės tavęs surasti. 

Jis sviedžia sekimo prietaisą, ir kai šis atsimuša į grindis, man 
pasirodo, kad išgirstu dūžtant viltį. Aš buvau vis dar be sąmonės, kai 
jis nuėmė jį nuo manęs, todėl nežinau, kada prietaisas liovėsi veikęs. 
Gali būti, kad dar gerokai prieš man atvykstant į šią vietą, o tai reiš- 
kia, kad niekas negalės manęs surasti. Ir aš mirsiu čia. 

Aš nė nežinau, kur esu. 


Mano riešai surakinti antrankiais, pritvirtintais prie sienos. 

Grindys po mano basomis kojomis betoninės. Čia nėra šviesos, 
išskyrus tą, kuria jis spigina man į akis, jokių dienos šviesos spin- 
dulių pro langų plyšius. Galbūt dabar naktis. O gal čia tokia vieta, 
į kurią niekada nepatenka saulė, iš kurios neišsiveržia joks riksmas. 
Aš prisimerkiu nuo ryškios šviesos, bandydama įžiūrėti aplink 
save, tačiau matau tik tą akinantį spindulį, o už jo — tamsą. Mano 
rankos trūkčioja, trokšdamos paimti ginklą, baigti tai, ko ilgus me- 
tus laukiau. 

— Dairaisi savo kardo, ar ne? — sako jis ir apšviečia ašmenis, 
kad galėčiau pamatyti. — Gražus ginklas. Toks aštrus, kad lengvai 
nukirstų pirštą. Ar juo ir nugalabijai juos? — Jis užsimoja, ir ašme- 
nys prašniokščia pro mano veidą. — Girdėjau, kaip tiksliai buvo 
nukirsta jos ranka. O jo galva atsiskyrė po vieno kirčio. Du profesio- 
nalūs žudikai, o ištiko tokia netikėta lemtis. — Jis priglaudžia ašme- 
nis man prie kaklo ir taip prispaudžia, kad nuo mano tvinksinčio 
pulso virpa metalas. — Gal pažiūrėkime, ką jis padarys tavo gerklei? 

Aš stoviu nejudėdama, įsmeigusi akis į tą juodą ovalą, kur tu- 
rėtų būti jo veidas. Aš jau susitaikiau su mirtimi, todėl esu jai pasi- 
rengusi. Tiesą sakant, esu pasiruošusi mirti visus šiuos devyniolika 
metų, tad vienu ašmenų brūkštelėjimu jis išlaisvintų mane, ir aš pa- 
galiau susitikčiau su savo vyru; tik dėl šio nebaigto reikalo atidėlio- 
jau mūsų susitikimą. Tai, ką dabar jaučiu, nėra baimė, tik apgailes- 
tavimas, kad man nepavyko. Kad šis žmogus niekada nepajus mano 
kardo prie savo gerklės. 

— Tą naktį „Raudonajame Fenikse“ buvo liudininkas, — sako 
jis. — Kas jis toks? 

— Negi manai, kad pasakysiu? 

— Vadinasi, kažkas buvo. 

— Ir niekada nepamirš. 


Ašmenys dar giliau įsispaudžia į mano kaklą. 

— Pasakyk man jo vardą. 

— "Tu vis tiek mane nužudysi. Kodėl turėčiau? 

Ilga cyla, tada jis atitraukia ašmenis nuo mano odos. 

— Sudarykime sandėrį, — ramiai sako jis. — Tu pasakysi man, 
kas tas liudininkas, o aš pasakysiu, kas nutiko tavo dukrai. 

Bandau suvokti, ką jis ką tik pasakė, tačiau tamsa aplink mane 
staiga ima suktis, o grindys, rodos, tirpsta po kojomis. Jis pastebi 
mano suglumimą ir nusijuokia. 

— Tu nė nenutuokei, kad visa tai buvo dėl jos. Jos vardas Lora, 
ar ne? Jai buvo keturiolika. Prisimenu ją, nes ji buvo pirmoji, kurią 
išsirinkau. Dailutė mažytė. Ilgi juodi plaukai, siauri klubai. Ir tokia 
patikli. Nebuvo sunku įkalbėti ją sėsti į automobilį. Ji nešėsi tiek 
daug sunkių knygų ir smuiką, kad buvo dėkinga, kai pasisiūliau pa- 
vėžėti iki namų. Viskas buvo lengva, nes buvau draugas. 

— Netikiu tavim. 

— Kodėl turėčiau meluoti? 

— Tai pasakyk man, kur ji. 

— Pirma pasakyk, kas liudininkas. Pasakyk, kas buvo „Raudo- 
najame Fenikse . Tada aš papasakosiu, kas atsitiko Lorai. 

Aš vis dar bandau susidoroti su šia naujiena, stengiuosi supras- 
ti, iš kur šis vyras žino mano dukters likimą. Ji dingo likus dviem 
metams iki mano vyro žūties per susišaudymą. Niekada nesusiejau 
šių įvykių. Tikėjau, kad lemtis smogė dvigubą smūgį, atsiuntė kar- 
minę bausmę už kažkokius baisius nusikaltimus, kuriuos padariau 
praeitame gyvenime. 

— Ji buvo tokia talentinga, — sako aksominis balsas. — Jau 
pirmąją mūsų repeticijų dieną supratau, kad noriu būtent jos. Vi- 
valdžio koncertas dviem smuikams. Ar prisimeni, kaip ji mokėsi šį 
kūrinį? 


Jo žodžiai tarsi sprogimas pasėja skeveldras mano širdyje, nes 

dabar aš žinau, kad jis sako tiesą. Jis girdėjo mano dukrą grojant. Jis 
žino, kas jai atsitiko. 

— Pasakyk man liudininko vardą, — spaudžia jis. 

— Štai ką aš tau pasakysiu, — tyliai ištariu. — Tu lavonas. 

Smūgis atskrieja be perspėjimo, toks stiprus, kad mano galva 
lošteli ir atsimuša į sieną. Per griaustinį ausyse girdžiu jį kalbant, 
tariant žodžius, kurių netrokštu klausytis. 

— Ji ištempė septynias, gal aštuonias savaites. Ilgiau nei kitos. 
Ji atrodė tokia gležna, tačiau buvo stipri. Pagalvok apie tai, ponia 
Fang. Ištisus du mėnesius, kol policija jos ieškojo, Lora tebebuvo 
gyva. Maldavo leisti namo pas mamytę. 

Mano savitvarda ima byrėti. Negaliu sulaikyti ašarų, negaliu 
užgniaužti kūkčiojimo, purtančio mano kūną. Jis primena skaus- 
mingą žvėries klyksmą — laukinį ir svetimą. 

— Aš galiu sudėti visus taškus, ponia Fang, — sako jis. — Ga- 
liu atsakyti į klausimus, kurie kankino tave visus šiuos metus. Kur 
Lora? — Jis palinksta artyn. Nors nematau jo veido, galiu užuosti 
jo kvapą, dvelkiantį agresija. — Pasakyk, ką nori sužinoti, ir galėsi 
ramiau atsipūsti. 

Tai atsitinka anksčiau, nei spėju pagalvoti, gyvuliška reakcija, 
kuri nustebina mus abu. Jis pasibjaurėjęs atšoka ir valosi nuo veido 
mano seiles. Visiškai tikiuosi dar vieno smūgio ir pasiruošiu skausmui. 

Užuot smogęs dar kartą, jis pasilenkia ir pakelia mano sekimo 
prietaisą, kurį buvo numetęs ant grindų. Pamojuoja juo man prieš 
veidą. 

— Iš tiesų man tavęs visai nereikia, — sako jis. — Užtenka 
įdėti atgal bateriją ir jį įjungti. O tada tiesiog palaukti ir pažiūrėti, 
kas pasirodys. 

Jis išeina iš kambario. Išgirstu, kaip užsitrenkia durys ir laiptais 


nudunda žingsniai. 

Sielvartas — mano vienintelė draugija, kanda tokiais aštriais 
dantimis, kad aš verkiu ir bandau išsilaisvinti iš antrankių, brūži- 
nančių riešų odą. Jis pagrobė mano dukterį. Jis laikė ją. Prisimenu 
tuos vakarus, kai dingo Lora, kai mudu su vyru glausdavomės vienas 
prie kito, neišdrįsdami pasakyti, ką abu galvojome. Kas, jei ji negyva? 
Dabar suvokiu, kad buvo daug blogesnė galimybė, kai kas, ko mes 
neįsivaizdavome: kurį laiką ji tebebuvo gyva. Per tuos du mėnesius, 
kol merdėjo Džeimso ir mano viltis ir vietoj jos stiprėjo susitaiky- 
mas, mūsų Lora vis dar kvėpavo. Vis dar kentėjo. 

Išvargusi suglembu ir mano riksmas virsta unkščiojimu. Atslū- 
gus įniršiui, kūnas tarsi apmiršta. Atsišlieju į betoninę sieną ir ban- 
dau susitaikyti su tuo, ką jis man pasakė, ką aš jau žinau, o žinau štai 
ką: praėjus dvejiem metams po mano dukters pagrobimo, „Raudo- 
najame Fenikse“ buvo nužudytas mano vyras ir dar keturi žmonės. 
Kaip šie įvykiai susiję ir kas juos sieja? Šito jis nepaaiškino. 

Stengiuosi prisiminti viską, ką jis sakė, pro sielvarto rūką grai- 
bydamasi už ko užsikabinti. Staiga mintyse atgyja vienas sakinys, 
žodžiai, nuo kurių kraujas akimirksniu sustingsta gyslose. 

Ji ištempė septynias, gal aštuonias savaites. Ilgiau nei kitos. 

Aš pakeliu galvą. Kitos. 


Mano dukra buvo ne vienintelė. 


JO... 


Ką žinojo detektyvas Ingersolis ir kodėl jis buvo nužudytas? 

Tas klausimas nedavė Džeinei ramybės. Nors jau buvo vėlyva 
popietė, ji tebesėdėjo vartydama užrašus apie Ingersolio nužudymą. 
Ant jos stalo buvo paskleistos nusikaltimo vietos nuotraukos iš jo 
namų, balistinė ir įkalčių analizės, jo mobiliojo ir laidinio teletonų 
išklotinės bei banko kortelės ataskaita. Pasak Donobju, Ingersolio 
nužudymas buvo užsakytas jau prieš kelias savaites, maždaug tuo pat 
metu, kai jis pradėjo klausinėti apie dingusias mergaites. Visos šios 
bylos buvo senos, ir Masačusetso valstija jau seniai jomis nesidomė- 
jo. Džeinė stebeilijo į Ingersolio kūną nuotraukoje ir galvojo: kokį 
žvėrį tu pažadinai? 

Ir kaip dingusios mergaitės susijusios su „Raudonuoju Feniksu'? 

Ji prisitraukė tų dingusių mergaičių bylas. Su Loros ir Šarlotės 
dingimo aplinkybėmis jau buvo nuodugniai susipažinusi, tad dabar 
sutelkė dėmesį į kitas tris bylas. Visos aukos buvo dailios ir smul- 
kaus kūno sudėjimo. Visos geros ir labai geros mokinės. Visos labai 
talentingos. 

Perė Bouls ir Šerė Tanaka žaidė teniso turnyruose. Debora Ši- 
fer ir Petė Bouls dalyvavo dailės parodose. Debora Šifer mokyklos 


orkestre grojo pianinu. Tačiau jos viena kitos nepažinojo, bent jau 

taip sakė jų tėvai. Ir dingimo metu jos buvo skirtingo amžiaus. Šerei 
Tanakai buvo šešiolika. Deborai Šifer — trylika. Petei Bouls — pen- 
kiolika. Viena mokėsi vidurinėje, kitos dvi — gimnazijoje. 

Kurį laiką Džeinė apie tai galvojo. Prisiminė, kad Lorai Fang 
buvo keturiolika, kai ji dingo. 

Ji susirašė mergaites pagal jų dingimo eiliškumą. 

Debora Šifer, trylikos. 

Lora Fang, keturiolikos. 

Petė Bouls, penkiolikos. 

Šerė Tanaka, šešiolikos. 

Šarlotė Dion, septyniolikos. 

Tarsi žiūrėtum į aukščiausias tos pačios spalvos kortas. Kiekvie- 
nais metais po vieną vyresnę mergaitę. Tarytum pagrobėjo skonis 
kasmet būtų vis keitęsis. 

Džeinė paėmė aplanką su paskutinėmis Šarlotės nuotraukomis, 
darytomis per jos motinos ir patėvio laidotuves. Dar kartą peržiū- 
rėjo Boston Globe fotografo užfiksuotus kadrus. Šarlotė, išblyškusi ir 
liesa su juoda suknele, apsupta gedėtojų. Šarlotė, slenkanti į minios 
pakraštį, lydima įbrolio Marko Malorio žvilgsnio. Kitoje nuotrauko- 
je nebėra nei Šarlotės, nei Marko, ir jos tėvas Patrikas atrodo suglu- 
mintas jų staigaus pasišalinimo. Pagaliau paskutinis kadras, kuriame 
jie abu vėl matomi, Markas eina paskui Šarlotę. Aukštas ir plačiape- 
tis, jis lengvai galėjo įveikti savo įseserę. 

Kiekvienais metais vis vyresnė mergina. 

Tais metais, kai dingo trylikametė Debora Šifer, Dina ir Ar- 
tūras Maloriai sukūrė naują šeimą, įtraukdami į būsimąją bendrą 
veiklą ir savo buvusius sutuoktinius. Jie susitikdavo per mokyklos 
susirinkimus. Orkestro pasirodymus. Valstijos teniso turnyrus. 

Ar taip ir buvo pasirenkamos aukos? Per Šarlotę? 


Džeinė paėmė telefoną ir paskambino Patrikui Dionui. 

— Atsiprašau, kad trukdau jus per vakarienę, — tarė ji, — bet 
ar būtų galima dar kartą peržiūrėti Šarlotės mokyklinį albumą? 

— Prašom, bet kuriuo metu. Ar kas nors paaiškėjo? 

— Dar nesu tikra. 

— O ko būtent jūs ieškote? Gal aš galėčiau padėti? 

— Daug galvojau apie Šarlotę. Kad ji buvo viso to, kas nutiko, 
centre. 

Ragelyje pasigirdo liūdnas Patriko atodūsis. 

— Mano dukra visuomet buvo centre, detektyve. Mano gyve- 
nimo, visko, kas svarbu. Nieko taip nenoriu, kaip sužinoti, kas jai 
atsitiko. 

— Aš suprantu, pone, — švelniai tarė Džeinė. — Žinau, kad 


jums reikia atsakymų, ir manau, kad galėsiu juos pateikti. 


Jis atidarė duris vilkėdamas platų nertinį, rusvai žalsvos spalvos 
kelnes, įsispyręs į šlepetes. Patriko veidas, kaip ir jo nertinis, buvo 
sudribęs ir iškankintas rūpesčių; kiekvienoje jo raukšlėje buvo įsi- 
rėžęs senas sielvartas. O Džeinė vis kurstė tuos siaubingus prisimi- 
nimus. Dėl to ji jautėsi kalta ir, kai jis paspaudė jai ranką, ji užlaikė 
ją ilgiau nei buvo būtina, norėdama pasakyti, kaip apgailestauja. 
Kad supranta. 

Jis liūdnai linktelėjo ir nusivedė į valgomąjį, šleperėmis bruož- 
damas medines grindis. 

— Paruošiau jums albumus, — tarė jis, parodydamas į krūvą 
ant valgomojo stalo. 

— Aš nešuosi juos į automobilį ir dingstu. Ačiū jums. 

— O varge. — Jo veidas apsiniaukė. — Jei jūs nieko prieš, 
norėčiau, kad peržiūrėtumėt juos čia, vietoje. 


— Pažadu, jiems nieko neacsitiks. 

— Neabejoju, bet... — Jis uždėjo ranką ant krūvos, tarsi lai- 
mintų vaiką. — Tai viskas, kas liko iš mano dukters. Supraskit, man 
labai sunku visa tai išleisti iš akių. Man neramu, kad jie gali pasimes- 
ti ar kas nors gali juos sugadinti. Kad kas nors pavogs juos iš jūsų 
automobilio. Gal jūs padarysite avariją, ir... — Jis nutilo ir liūdnai 
papurtė galvą. — Siaubinga, ar ne? Taip branginu tą krūvą albumų, 
kad tegaliu galvoti apie tai, kas nutiks jiems. Nors tai tik kartonas ir 
popierius. 

— Jums jie verti daugiau. Aš suprantu. 

— Gal padarytumėt man malonę? Galite likti ir vartyti juos 
kiek tik jums reikia. Gal ko nors atnešti? Taurę vyno? 

—- Ačiū, aš darbe. Be to, turėsiu važiuoti namo. 

— Tuomet kavos. 

Džeinė nusišypsojo. 

— Būtų puiku. 

Kai Patrikas nuėjo į virtuvę virti kavos, ji atsisėdo prie valgo- 
mojo stalo ir išsidėliojo albumus. Jis buvo surinkęs visus, įskaitant 
Šarlotės metus pradinėje mokykloje. Pastaruosius ji padėjo į šalį 
ir atsivertė Šarlotės pirmuosius metus Boltono akademijoje, kai ji 
buvo septintoje klasėje. Nuotraukoje buvo gležna šviesiaplaukė su 
dantų kabėmis. Po nuotrauka buvo parašyta: šARLOTĖ DION. OR- 
KESTRAS, TENISAS, DAILĖ. Džeinė pervertė keletą lapų ir susirado 
vyresniuosius mokinius. Štai Markas Maloris antroje gimnazijos 
klasėje. Tuo metu jam turėjo būti penkiolika ir jis grojo orkestre, 
žaidė vartinį tenisą, šachmatais, fechtavosi ir vaidino dramos būre- 
lyje. Juos suvedė muzika, kuri vėliau pakeitė gyvenimą ir jų šeimas. 
Dionai ir Maloriai susitiko per jų vaikų pasirodymus mokykloje. 
Jie susidraugavo. Tada Dina paliko Patriką dėl Artūro, ir gyvenimas 
negrįžtamai pasikeitė. 


— Stai, prašom, — tarė Patrikas, įnešdamas padėklą su kavinu- 

ku. Jis įpylė jai puodelį ir padėjo ant stalo cukraus bei grietinėlės. — 
Jūs tikriausiai alkana. Galiu padaryti sumuštinį. 

— Ne, užteks kavos, — atsiliepė ji, gurkšteldama karšto gėri- 
mo. — Vėlai pietavau, todėl pavalgysiu, kai grįšiu namo. 

— Maryr, jūsų šeima labai supratinga. 

Džeinė šyptelėjo. 

— Turiu vyrą, kuris žinojo, ką veda. Beje, gerai, kad prisimi- 
niau. — Ji išsitraukė mobilųjį ir paskubomis parašė žinutę Gabrie- 
liui: GRĮŠIU VĖLAI. PRADĖKITE VAKARIENIAUTI BE MANĘS. 

— Ar randate, ko reikia? — paklausė Patrikas, linkteldamas į 
albumus. 

Džeinė padėjo telefoną. 

— Dar nežinau. 

— Jei pasakytumėt, ko ieškote, galbūt galėčiau padėti. 

— Ieškau sąsajų. 

— Tarp ko? 

— Tarp jūsų dukters. Ir šių mergaičių. — Džeinė atvertė ap- 
lanką, kurį buvo atsinešusi, ir parodė į keturias pavardes. 

Patrikas paniuro. 

— Aišku, aš žinau apie Lorą Fang. Kai dingo Šarlotė, policija 
tytė, ar tarp jų galėjo būti koks ryšys. Bet tų kitų mergaičių vardai, 
deja, man negirdėti. 

— Jos nesimokė Boltone, bet kaip ir jūsų dukra, dingo be pėd- 
sako. Iš skirtingų miestų, skirtingo amžiaus. Svarstau, ar Šarlotė ga- 
lėjo pažinoti kurią nors iš jų. Gal per muziką ar sportą. 

Patrikas minutėlę mąstė. 

— Detektyvas Bukholcas man sakė, kad vaikai dingsta visą lai- 
ką. Kodėl jus domina būtent šios mergaitės? 

Nes jomis domėjosi toks Ingersolis, kuris dabar jau negyvas, 


pagalvojo Džeinė. Bet garsiai pasakė: 

— Šie vardai iškilo tyrimo metu. Gali būti, kad nėra jokio ry- 
šio. Bet jei ryšys su Šarlote egzistuoja, galbūt rasiu jį Čia. 

— Jos mokykliniuose albumuose? 

Džeinė pervertė mokinių veiklos lapus. 

— Pažiūrėkite, — tarė ji. — Dar aną kartą tai pastebėjau. 
Boltono akademija labai nuosekliai fiksuoja visą mokinių veiklą — 
nuo mokyklinių koncertų iki teniso turnyrų. Veikiausiai todėl, kad 
mokykla nedidelė. — Ji parodė į besišypsančius mokinius prie savo 
mokslo projektų. Ten buvo užrašas: NAUJOSIOS ANGLIJOS MOKSLŲ 
MUGĖ; BERLINGTONAS, VERMONTAS, GEGUŽĖS 17. — Naudodamasi 
šia chronologija, tikiuosi atkurti Šarlotės mokyklinius metus. Kur ji 
buvo, kokioje veikloje dalyvavo. — Džeinė pažiūrėjo į Patriką. — Ji 
grojo altu. Taip jūs susipažinote su Maloriais. Per vaikų muzikinius 
pasirodymus. 

— Kuo tai jums padės? 

Džeinė atvertė muzikinės veiklos puslapius. 

— Štai. Čia jos pirmieji metai orkestre. — Ji parodė į grupę 
muzikantų, tarp kurių buvo Šarlotė ir Markas. Apačioje buvo užra- 
šas: ORKESTRO SAUSIO MĖNESIO KONCERTAS SUKĖLĖ OVACIJAS! 

Išvydęs nuotrauką, Patrikas susiraukė, tarsi pajutęs fizinį skaus- 
mą. 

— Sunku žiūrėti į šias nuotraukas, — tyliai ištarė jis. — Prisi- 
minti, kaip... 

— Jums nebūtina to daryti, pone Dionai. — Džeinė palietė jo 
ranką. — Aš peržiūrėsiu šiuos albumus viena. Jei turėsiu klausimų, 
paklausiu. 

Jis linktelėjo, staiga regimai susenęs. 

— Tuomet paliksiu jus. 

Jis tylomis išėjo iš valgomojo ir uždarė duris. 


Džeinė įsipylė dar vieną puodelį kavos. Atsivertė kitą albumą. 

Aštunta klasė. Šarlotei turėjo būti trylika, o Markui — šešio- 
lika. Jis jau buvo gerokai ištįsęs, kampuoto veido, plačiapetis. Šar- 
lotė tebebuvo vaikiška, blyški ir gležna. Džeinė atsivertė mokyklos 
veiklos skyrių, ieškodama kurio nors iš jų nuotraukų. Abu rado 
grupinėje nuotraukoje, darytoje per valstijos mastu organizuojamą 
„Orkestrų mūšį ', kovo 20-ąją Lovelyje, Masačusetse. 

Debora Šifer gyveno Lovelyje ir ji grojo pianinu. 

Džeinė tyrinėjo Šarlotės ir jos draugų muzikantų veidus. Pra- 
ėjus dviem mėnesiams po to, kai buvo daryta ši nuotrauka, Debora 
dingo. 

Nuo susijaudinimo ir dėl kofeino virpėjo Džeinės ranka. Ji iš- 
tuštino puodelį ir įsipylė dar vieną. Krūvoje susirado Šarlotės de- 
vintuosius metus. Ji jau žinojo, ką ras, kai atsivertė muzikos skyrių. 
Nuotraukoje pozavo aštuoni mokiniai su savo instrumentais. Užra- 
šas skelbė: BOLTONO GERIAUSIEJI PATENKA Į BOSTONO VASAROS OR- 
KESTRO SEMINARĄ. Šarlotės tarp jų nebuvo, užtat buvo Markas Ma- 
loris. Čia jam buvo septyniolika; šis tamsiaplaukis gražus vaikinas 
būtų susukęs galvą bet kuriai paauglei. Tais metais Lorai Fang buvo 
keturiolika. Ji irgi dalyvavo orkestro seminare Bostone. Ar gali būti, 
kad Lorą sužavėjo vieno vaikino išvaizda ir turtas, vaikino, kuriam 
tokia kukli mergaitė kaip Lora veikiausiai buvo nė motais? 

O gal atvirkščiai, gal jis pastebėjo Lorą? 

Džeinės burna išdžiūvo, dūzgimas galvoje sustiprėjo. Ji gurkš- 
telėjo kavos ir atsivertė kitą albumą, Šarlotės dešimtąją klasę. Kaž- 
kodėl žodžiai ėmė lietis akyse, veidai tapo neryškūs. Ji pasitrynė akis 
ir susirado veiklos skyrių. Jame ir vėl buvo Šarlotė su savo altu. Bet 
Markas jau buvo baigęs mokyklą, ir prie timpanų stovėjo kitas ber- 
niukas. 

Džeinė atsivertė sporto skyrių. Vėl pasitrynė akis, bandydama 


atsikratyti rūko, aptemdžiusio regėjimą. Jai sunkiai sekėsi įžiūrėti 

nuotrauką, tačiau pagaliau pavyko pagauti Šarlotės veidą tarp teni- 
so žaidėjų. SPALIO MĖNESIO REGIONO TURNYRE BOLTONO KOMANDA 
UŽIMA ANTRĄ VIETĄ. 

Petė Bouls irgi žaidė tenisą, pagalvojo Džeinė. Kaip ir Šarlotė, 
ji buvo antroje gimnazijos klasėje. Ar ji taip pat dalyvavo šiame re- 
giono turnyre? Ar patraukė akį tokio žmogaus, kuris lengvai galėjo 
sužinoti, kas ji ir kokią mokyklą lanko? 

Praėjus šešioms savaitėms po to regioninio turnyro, Petė Bouls 
dingo. 

Džeinė papurtė galvą, tačiau rūkas, rodės, dar labiau sutirštėjo. 
Kažkas čia ne taip. 

Pro ūžimą ausyse prasiskverbė tolimas telefono skambutis. Ji 
girdėjo kalbant Patriką. Bandė šauktis pagalbos, tačiau iš gerklės ne- 
išsiveržė nė garsas. 

Šiaip taip atsistojusi, Džeinė išgirdo virstant kėdę. Jos kojos 
buvo bejausmės it mediniai kojūkai, nejautrios ir nerangios. Ji nu- 
svirduliavo prie durų bijodama, kad nugrius nepasiekusi jų, ir Pa- 
trikas ras ją gėdingai susmukusią ant grindų. Kai ji ištiesė rankas į 
duris, šios, rodės, atsitraukė, tyčiodamosios iš jos pastangų, nors ji 
beveik galėjo paliesti jas pirštų galiukais. 

Jai pamėginus dar kartą, durys staiga atsidarė, ir pasirodė Pa- 
trikas. 

— Padėkite man, — sušnabždėjo ji. 

Bet jis nė nekrustelėjo. Tiesiog stovėjo ir stebėjo ją šaltu abe- 
jingu veidu. Tik tuomet Džeinė suprato, kokią klaidą padariusi. Tai 


buvo paskutinė mintis prieš sudrimbant prie jo kojų. 

O, kaip norisi gerti. Džeinė pamėgino nuryti, tačiau jos burna 
buvo išdžiūvusi, liežuvis sausas kaip sena oda, prikepęs prie gomu- 
rio. Pamažu ji ėmė jausti kitus pojūčius: dilgčiojimą kairėje rankoje 
nuo per ilgo gulėjimo vienoje padėtyje. Šaltą ir šiurkštų paviršių po 
savo žandu. Ir balsą, šaukiantį ją, nekantrų ir įkyrų. Moters balsą, 
neleidžiantį jai miegoti, neduodantį ramybės, raginantį sugrįžti į 
realybę. 

— Pabuskite. Jūs privalote pabusti! 

Džeinė armerkė akis — bent jau manė, kad atmerkė. Tamsa 
buvo tokia neįžvelgiama, kad ji pagalvojo, ar nebus įstrigusi šešė- 
liuotame tarpe tarp miego ir budrumo, paralyžiuota, tačiau sąmo- 
ninga. O gal yra kita priežastis, neleidžianti jai pajudėti? Ji pamėgino 
apsiversti ant nugaros ir suprato, kad jos rankos ir kojos surištos. 
Pabandė išlaisvinti riešus, tačiau jie buvo tvirtai surišti lipnia juosta. 
Grindys po jos žandu buvo betoninės, kietos ir šaltos. Ji nežinojo, 
kaip atsidūrė šioje šaltoje ir tamsioje vietoje. Prisiminė tik tiek, kad 
sėdėjo Patriko valgomajame ir vartė Šarlotės albumus. Gėrė kavą. 
Kavą, kurią jis paruošė man. 

— Detektyve Ricoli! Maldauju, pabuskit! 

Džeinė atpažino Airisės Fang balsą ir pasuko galvą garso link. 

— Kaip... kur... 

— Aš negaliu jums padėti. Aš čia, prie sienos. Prirakinta prie 
sienos. Manau, mes rūsyje. Galbūt jo namuose. Aš nežinau, nes ne- 
prisimenu, kaip čia pakliuvau. 

— Ir aš ne, — sudejavo Džeinė. 

— Jis atnešė jus prieš kelias valandas. Mums liko mažai laiko. 
Jis tik laukia, kada grįš tas kitas. 

Tas kitas. Pro besisklaidantį rūką galvoje Džeinė pamėgino gal- 
voti. Žinoma, Patrikas veikė ne vienas. Jam šešiasdešimt septyneri; 
jam tikrai reikėjo pagalbos vykdant tokias pastangų reikalaujančias 
užduotis. Todėl jis pasamdė profesionalus, kad nužudytų Ingersolį, 
užpultų Airisę. 

— Mes turime pasiruošti, — tarė Airisė. — Kol jie negrįžo. 

— Pasiruošti? — Džeinė neišlaikiusi beviltiškai susijuokė. — 
Aš negaliu pajudinti nei rankų, nei kojų. Netgi nejaučiu savo plaš- 
takų! 

— Ber galite atsiridenti iki sienos. Prie durų kabo raktų ryšu- 
lys. Pastebėjau jį, kai jis uždegė šviesą ir įnešė jus. Galbūt pavyktų 
atrakinti mano antrankius. Jūs išlaisvinsite mane, tada aš išlaisvinsiu 
jus. 

— Į kurią pusę durys? 

— Mano dešinėje. Sekite mano balsą. Raktai kabo ant kablio. 
Jei jums pavyktų atsistoti, griebkite raktus dantimis... 


— Labai jau daug tų „jei. 


— Bandykit. — Įsakymas perskrodė tamsą aštrus kaip ašme- 
nys. Tačiau kiti žodžiai buvo švelnesni. — Jis pagrobė mano dukte- 
rį, — sušnabždėjo Airisė ir staiga sukūkčiojo. — Tai jis. 


Džeinė klausėsi Airisės verksmo tamsoje ir galvojo apie kitas 
dingusias mergaites. Debora Fišer. Perė Bouls. Serė Tanaka. Kiek 


dar jų buvo, kurių vardų jie nė nežino? Nergi jo paties dukra Šarlotė. 

Ji ėmė kovoti su pančiais, tačiau lipni juosta buvo nepajudina- 
ma, mėgstamas Makgaiverio ir kitų panašių serijinių žudikų įrankis. 
Kad ir kiek stengtumeisi, jos nenusiplėši. 

— Neleiskite jam laimėti, — ragino Airisė. Ji apsiramino, ir 
balse vėl pasigirdo plieninė gaidelė. 

— Man jo irgi reikia, — atsakė Džeinė. 

— Raktus turite pasiekti. 

Džeinė jau ritosi per grindis. Skaudamas klubas atsimušė į be- 
toną, ir ji aiktelėjo; tada kurį laiką giliai kvėpavo, kol aprimo skaus- 
mas. Paskui dar kartą atsispyrė ir vėl nusirito grindimis. Šį kartą ji 
smogė veidu į betoną, nusibrozdindama nosį ir susimušdama dan- 
tis. Ji atsivertė ant sveikojo klubo ir prisitraukė kelius, kovodama su 
skausmo ašaromis ir neviltimi. Kaip ji tai padarys? Ji netgi nesugeba 
ant grindų judėti, kaip tada atsistoti ir paimti raktus? 

— Jūs turite dukrą, — tyliai tarė Airisė. 

— Taip. 

— Galvokite apie ją. Galvokite apie tai, ką padarytumėt, kad 
vėl ją apkabintumėt. Kad pajustumėt jos plaukų kvapą, paliestumėt 
veidą. Galvokit. Įsivaizduokit. 

"Tas tylus paliepimas, rodės, kilo kažkur jos pačios galvoje, tarsi 
jos pačios balsas lieptų jai imtis veiksmų. Ji prisiminė Reginą vonio- 
je, slidžią ir kvepiančią muilu, su tamsiomis garbanėlėmis, prilipu- 
siomis prie rožinės odos. Reginą, kuri užaugs jauna moterimi taip ir 
nepažinusi savo motinos, išskyrus tuos bruožus, kurie atsispindės ir 
jos veide. Tada pagalvojo apie senstantį ir žilstantį Gabrielį. Tai gyve- 
nimas, kurio mes nenugyvensime kartu, jei aš neišgyvensiu šios nakties. 

— Galvokite apie ją. — Airisės balsas atsklido per tamsą. — Ji 
suteiks jums stiprybės, kurios jums reikia kovai. 

— Ar tai ir palaikė jus visus šiuos metus? 


— Tai viskas, ką turėjau. Mano gyvastį palaikė viltis, kad mano 

dukra gali sugrįžti pas mane. Aš gyvenau tuo, detektyve. Gyvenau 
diena, kai vėl pamatysiu ją. O jei taip neatsitiktų, diena, kai bus 
įvykdytas teisingumas. Bent jau žinosiu, kad miriau bandydama. 

Džeinė vėl apsivertė, ir jos sumuštas klubas atsitrenkė į grindis, 
veidas brūkštelėjo per šiurkštų paviršių. Staiga jos nugara atsirėmė į 
sieną, ir ji prigulė ant šono, sunkiai gaudydama kvapą, kaupdamasi 
kitam, pačiam sunkiausiam iššūkiui. 

— Aš prie sienos, — iškvėpė ji. 

— Atsistokite. Durys tolimajame gale. 

Įsirėmusi nugara į sieną, Džeinė pamėgino atsiklaupti, tačiau 
prarado pusiausvyrą ir krito veidu žemyn, burna kaukšteldama į 
grindis. Skausmas nuo dantų šovė tiesiai į kaukolę. 

— Jūsų dukra, — kalbėjo Airisė. — Kuo ji vardu? 

Džeinė apsilaižė lūpas ir pajuto kraujo skonį. Minkštieji audi- 
niai jau tino. 

— Regina. 

— Kiek jai metų? 

— Dveji su puse. 

— Ir jūs labai ją mylite. 

— Žinoma, myliu. 

Džeinė dejuodama pabandė atsiklaupti. Ji suprato, ką Airisė 
daro; ji jautė, kaip jos raumenys ir nugara įgauna naujų jėgų. Ne, 
niekas nearplėš jos nuo dukters. Ji išgyvens šią naktį, kaip Airisė 
išgyveno pastaruosius du dešimtmečius, nes motinai nėra nieko 
svarbiau, kaip vėl pamatyti savo vaiką. Ji priešinosi žemės traukai, 
tiesdama nugarą ir kaklą, kad galėtų atsiklaupti. 

— Regina, — tęsė Airisė. — Ji kraujas jūsų gyslose. Oras jūsų 
plaučiuose. — Jos balsas hipnotizavo, jos žodžiai skambėjo it tyli 
malda, kuri kaitino kraują Džeinės galūnėse. Žodžiai, tariami uni- 


versalia kalba, suprantama kiekvienai motinai. 

Ji kraujas jūsų gyslose. Oras jūsų plaučiuose. 

Stokis, galvojo Džeinė. Paimk tuos raktus. 

Ji klūpodama palinko į priekį, įrempė raumenis ir pašoko. Nu- 
sileido ant kojų, bet kelias sekundes pasvirduliavusi vėl prarado pu- 
siausvyrą ir griuvo, keliais atsitrenkdama į betoną. 

— Dar kartą, — paliepė Airisė be jokios užuojautos balse. Ar 
ji tokia negailestinga ir savo mokiniams? Ar taip treniruojami tikri 
kariai — be gailesčio stumiami už žmogaus galimybių ribų? 

— Raktai, — tęsė Airisė. 

Džeinė giliai įkvėpė, įsitempė ir pašoko. Ir vėl ji nusileido ant 
kojų, susvirduliavo, tačiau siena buvo visai šalia. Ji atsirėmė į ją peti- 
mi ir luktelėjo, kol aprimo mėšlungis blauzdoje. 

— Stoviu, — pasakė ji. 

— Slinkitės į tolimąjį kampą. Ten durys. 

Dar vienas šuoliukas; susverdėjo. Jai pavyks. 

— Kai išsilaisvinsime, mums dar teks pro jį praeiti, — tarė 
Džeinė. — O jis turi mano ginklą. 

— Man nereikia ginklo. 

— O taip, tiesa. Nindzės skraido oru. 

— Jūs nieko nežinote apie mane. Ar ką aš galiu. 

Džeinė vėl liuoktelėjo it kengūra. 

— Tai papasakokite man. Nes mes vis tiek tikriausiai mirsime. 
Ar jūs Beždžionių karalius? 

— Beždžionių karalius — mitas. 

— Jis palieka tikrus plaukus. Žudo tikru kardu. Tai kas jis? 

— Kai kas, ko norėtumėt savo pusėje, detektyve. 

— Pirma noriu žinoti, kas jis. 

— Jis jumyse ir manyje. Jis kiekviename, kuris tiki teisingumu. 

— Tai ne atsakymas. 


— Daugiau nieko negaliu pasakyti. 

— Aš kalbu ne apie kažkokias mistines būtybes, — Džeinė 
šnopuodama šokavo tolyn. — Kalbu apie kažką tikrą, ką pati savo 
akimis mačiau. Tą, kuris išgelbėjo man gyvybę. — Ji stabtelėjo at- 
gauti kvapo. Ir tyliai pridūrė: — Tiesiog noriu jam — ar jai — už 
tai padėkoti. Todėl jei žinote, kas tai, gal perduotumėt mano žinutę? 

Airisė atsiliepė taip pat tyliai: 

— Jis jau žino. 

Džeinė paskutinį kartą liuokcelėjo ir atsimušė kakta į duris. 

— Aš vietoje. 

— Jie kabo maždaug ties jūsų galva. Ar jaučiate? 

Braukdama skruostu per sieną, Džeinė staiga pajuto šalto me- 
talo prisilietimą. Išgirdo, kaip tyliai skimbtelėjo raktai. 

— Radau! 

— Prašau, tik nepameskite jų. 

Džeinė burna suspaudė raktus ir nukabino žiedą nuo sienos 
kablio. Mums pavyks. Mes juos įveiksime... 

Ji sustingo, išgirdusi atveriamų durų cypimą. Nušvito tokia 
ryški šviesa, kad ji net susigūžė apakinta prie sienos. 

— K gi, turime problemą, — ištarė balsas, kurį ji atpažino. 
Džeinė lėtai prasimerkė ir pamatė Marką Malorį, stovintį šalia Patri- 
ko. Jiedu visą laiką veikė kartu, pagalvojo ji. Kartu medžiojo. Kartu 
žudė. O gija, siejanti šiuos du vyrus, buvo Šarlotė. Vargšelė Šarlotė, 
kurios kiekvienas pomėgis, kiekviena veikla suvesdavo grobuonis su 
jų aukomis, nors visiškai nekaltai, pavyzdžiui, per teniso turnyrą, 
orkestro koncertą, suteikdavo galimybę žudikams apsižvalgyti ir iš- 
sirinkti naują veidą. 

Markas sugriebė už žiedo ir ištraukė raktus iš Džeinės burnos. 
Tada stumtelėjo, ir moteris išsitiesė ant grindų. 

— Ar kas nors žino, kad ji atvažiavo čia? 


— Greičiausiai, — atsiliepė Patrikas. — Todėl mums reikia 

atsikratyti jos automobilio. Turėjome padaryti tai anksčiau, jei tik 
būtum greičiau sugrįžęs. 

— Norėjau pažiūrėti, ar kas nors pasirodys. 

— Niekas jos neatėjo? 
gal ji niekam nerūpi. Laukiau keturias valandas, bet nepasirodė jokia 
gyva dvasia. 

— Na, šitos tai tikrai kas nors pasiges, — tarė Patrikas, žiūrė- 
damas į Džeinę. 

— Kur jos mobilusis? 

Patrikas padavė jį Markui. 

— Ką ketini daryti? 

— Regis, jos paskutinė žinutė buvo skirta vyrui. — Jis ėmė rin- 
ti naują žinutę Džeinės telefone. — Pasakykime jam, kad ji išvažiavo 
į Dorčesterį ir ten užtruks. 

— O paskui? 

— Viskas turi atrodyti kaip nelaimingas atsitikimas. Arba savi- 
žudybė. — Jis žvilgrelėjo į Patriką. — Aną kartą tau pavyko. 

Patrikas linktelėjo. 

— Jos ginklas valgomajame. 

— Mano vyras viską supras, — tarė Džeinė. — Jis žino, kad aš 
niekada nenusižudyčiau. 

— Sutuoktiniai visuomet taip sako. O policija niekada jais ne- 
tiki. Ar ne, detektyve? — Markas nusišypsojo. 

Jei jos galūnės nebūtų surištos, pašoktų ir trenktų jam, kumš- 
čiais išdaužytų tuos tobulus dantis. Bet nors įniršis kaitino raume- 
nis, ji negalėjo išsilaisvinti, negalėjo nieko padaryti, tik stebėti, kaip 
jis baigia rašyti žinutę ir išsiunčia ją. Turbūt viskas bus taip: jie paleis 
jai kulką į galvą, tada įspraus į ranką ginklą ir iššaus dar kartą, kad 


ant plaštakos liktų parako likučių — kaip inscenizavo ir Vu Veimi- 

no savižudybę. Markas teisus: dažniausiai tai, ką sako aukos šeima, 
yra paneigiama. Ją pačią galima tuo apkaltinti. Džeinė prisiminė, 
kaip stovėjo šalia jauno vyro lavono, kuriam šūvis buvo nunešęs 
pusę galvos. Prisiminė, kaip raudojo jo motina: Jis niekada nebū- 
tų nusižudęs! Jis ką tik pradėjo gyvenimą iš naujo! Ir prisiminė savo 
žodžius Frostui apie nieko nenujaučiančias šeimas, kurios niekada 
nieko nemato. 

— Jūs padarėte tiek daug klaidų, — prabilo Airisė. — Jūs nė 
nenutuokiate, kas bus. 

Markas atsisuko į ją ir nusijuokė. 

— Tik pažiūrėkit, kas kalba. Ponia, prirakinta prie sienos. 

Airisė nužvelgė jį keistai ramiu žvilgsniu. 

— Kol dar esate čia, papasakokite man, kodėl išsirinkote mano 
dukterį? 

Markas nužingsniavo prie Airisės ir atsistojo priešais ją. Nors 
jis buvo gerokai aukštesnis, nors jis čia buvo padėties šeimininkas, 
Airisė neparodė nė lašelio baimės. 

— Gražioji Lora. Prisimeni ją, Patrikai? — Jis grįžtelėjo į vyres- 
nįjį vyrą. — Mergaitę, kurią mes paėmėme pakeliui iš mokyklos. Tą, 
kurią pasisiūlėme pavėžėti. 

— Kodėl? — paklausė Airisė. 

Markas nusišypsojo. 

— Nes ji buvo ypatinga. Jos visos tokios buvo. 

— Mes gaištame laiką, — pasakė Patrikas, žengdamas prie 
Džeinės. — Nešame ją iš čia. 

Bet Markas tebežiūrėjo į Airisę. 

— Kartais aš išrinkdavau mergaitę. Kartais Patrikas. Niekada ne- 
žinai, kas patrauks tavo dėmesį. Į uodegą surišti plaukai. Mažas dailus 
užpakaliukas. Kažkas, kuo ji išsiskiria iš kirų. Dėl ko ji būtų verta. 


— Šarlotė tikriausiai žinojo, — pasakė Džeinė, su pasibjaurė- 

jimu žiūrėdama į Patriką. — Ji veikiausiai suprato, kokie jūs. Jėzau, 
jos pačios tėvas. Kaip galėjai ją nužudyti? 

— Šarlotė niekuo dėta. 

— Niekuo dėta? Ji buvo viso šito centre! 

Suskambo Džeinės mobilusis. Markas žvilgrelėjo į skambintojo 
numerį ir tarė: 

— Regis, vyrukas tikrina savo žmoną. 

— Neatsiliepk, — paliepė Patrikas. 

— Ir neketinau. Tiesiog išjungsiu jį, ir nešame ją į automobilį. 

— Manote, kad bus taip paprasta? — paklausė Airisė. 

Nekreipdami į ją dėmesio, vyrai pasilenkė ir pakėlė Džeinę. 
Patrikas paėmė ją už kojų, o Markas — už pažastų. Nors Džeinė 
muistėsi, ji negalėjo pasipriešinti, ir jie lengvai nunešė ją prie durų. 

— Jūs jau pralaimėjote, — tarė Airisė. — Tik to dar nežinote. 

Markas prunkštelėjo. 

— Užtat žinau, kas prirakintas prie sienos. 

— O aš žinau, kas atsekė paskui tave čionai. 

— Niekas manęs nesekė. 

Staiga Markas nutilo, nes tą akimirką užgeso šviesa. 

Aklinoje tamsoje abu vyrai paleido Džeinę, ir ji nukrito ant 
grindų, susimušdama galvą. Kurį laiką ji gulėjo apsvaigusi, bandy- 
dama susiorientuoti kambaryje, kuriame nieko negalėjo įžiūrėti, kur 
tamsoje skambėjo keiksmai ir paniškas kvėpavimas. 

— Kas per velniava? — irzo Markas. 

Tamsoje pasigirdo Airisės šnabždesys: 

— Jau prasideda. 

— Užsičiaupk tu! Tiesiog wžsičiaupk! — rėkė Markas. 

— Gal čia nieko rimta, — tarė Patrikas, tačiau jo balse skam- 
bėjo susirūpinimas. — Gal tik perdegė saugiklis. Eime į viršų, pati- 


krinsime. 

Trinktelėjo durys, ir laiptais nudundėjo žingsniai. Džeinė gir- 
dėjo tik savo širdies plakimą. 

— Dabar gulėkite nejudėdama ir nesibaiminkite, — pasakė 
Airisė. 

— Kas vyksta? 

— Tai, kas turėjo įvykti. 

— Jūs žinojote? Jūs šito tikėjotės? 

— Paklausykite manęs atidžiai, detektyve. Tai ne jūsų kova. Ji 
buvo suplanuota labai seniai, ir jūs joje nedalyvausite. 

— O kas dalyvaus? Kas ten, už durų? 

Airisė neatsiliepė. Tyloje Džeinė greičiau pajuto nei išgirdo oro 
gūsį palei savo veidą, tarsi į kambarį būtų patekę vėjo, kuris drumstų 
tamsą. Čia yra dar kažkas. 

Ji išgirdo tylų nukrentančių antrankių barškesį. Ir šnabždesį. 

— Atsiprašau, sifu. Būčiau atėjusi greičiau. 

— Mano kardas? 

— Štai jūsų Zheng Yi. Radau jį viršuje. 

Džeinė pažino tą balsą. 

— Bela? 

Ranka užspaudė jai burną, ir Airisė sumurmėjo: 

— Likite čia. 

— Negalite taip manęs palikti! 

— Jums čia saugiau. 

— Bent jau išlaisvinkite mane! 

— Ne, — pasakė Bela. — Ji tik pridarys rūpesčių. 

— Ojei jums nepavyks? — paklausė Džeinė. — Aš liksiu įstri- 
gusi čia ir negalėsiu nė apsiginti. Suteikite man bent jau šansą pasi- 
priešinti. 

Ji pajuto, kaip kažkas truktelėjo ją už rankų, išgirdo ašmenų 


čirkštelėjimą per lipnią juostą. Kitas kirtis išlaisvino jos kojas. 


321 


— Atminkite, — sušnabždėjo Airisė jai į ausį. — Tai ne jūsų 
kova. 

„Dabar jau mano. Tačiau Džeinė nurylėjo ir luktelėjo, kol dvi 
moterys ištirpo tamsoje. Ji nematė ir negirdėjo, kaip jos išėjo; tepa- 
juto kitą oro bučinį, tarsi jos būtų susiliejusios su vėju, prasiskverbu- 
sios pro duris ir nulėkusios laiptais. 

Džeinė pamėgino atsistoti, tačiau apsvaigusi susvirduliavo tam- 
soje. Ji vėl atsisėdo; nuo trankymosi į betoną skaudėjo galvą. Ji ištie- 
sė rankas, apčiuopė netoliese sieną ir vėl pabandė atsistoti, šį kartą 
pasiramstydama, nevikri it ką tik gimęs kumeliukas. 

Išgirdusi šūvį, ji staigiai kilstelėjo smakrą. 

Aš negaliu čia likti, pagalvojo ji. Turiu nešdintis iš šio namo. 

Džeinė apgraibomis susirado kelią prie durų. Jos buvo neužra- 
kintos ir tyliai girgždėjo. Kažkur viršuje ji išgirdo sunkius žingsnius. 
Dar du šūvius. 

Dink iš čia, kol jie negrįžo tavęs. 

Pamažu, bijodama sukelti triukšmą, Džeinė pajudėjo laiptais į 
viršų. Bijojo išsiduoti. Neturėdama ginklo, neturėdama kuo apsigin- 
ti, ji negalėjo dalyvauti šioje kovoje. Ji tarsi civilė, o ne karė bandė 
prasmukti pro karo zoną į saugią vietą, kad ir kur ji būtų. Susirasti 
išėjimą, išsigauti iš namo. Ji neturi raktelių nuo savo automobilio, 
todėl teks bėgti pas kaimynus. Džeinė pamėgino mintyse atkurti 
teritoriją. Prisiminė ilgą įvažą, namą supančius miškelius, vejas ir 
aukštą gyvatvorę. Dienos šviesoje valda priminė svetimoms akims 
neprieinamą asmeninį rojaus sodą. Dabar ji žinojo, kad vartai su 
smailais stulpeliais turėjo ne tik neįleisti žmonių, bet ir jų neišleisti. 
Tai ne rojaus sodas; tai mirties stovykla. 

Džeinė pasiekė laiptų viršų ir apčiuopė dar vienas uždarytas 
duris. Priglaudė prie jų ausį, tačiau nieko neišgirdo. Tyla kėlė jai 


nerimą. Kiek šūvių nuaidėjo? Mažiausiai trys, pagalvojo ji, pakanka- 

mai, kad paklotų Airisę ir Belą. Ar už tų durų guli negyvos moterys? 
Ar Patrikas su Marku jau grįžta į rūsį ieškoti jos? 

Slidžia nuo prakaito ranka ji sugniaužė durų rankeną. Durys 
be garso atsivėrė į tamsą, tokią pat gilią kaip rūsyje. Džeinė negalėjo 
įžiūrėti jokių kontūrų ar šešėlių. Čia grindys taip pat buvo betoni- 
nės, ir kai ji pamažu ėmė slinkti, ištiesusi priešais save rankas, kad 
neatsimuštų į nematomas kliūtis, jos koja užkliudė ir paspyrė kažko- 
kį mažą metalo gabaliuką. Tada klubu atsitrenkė į kampą ir sustojo, 
bandydama atspėti, kas tai. Kampo forma priminė stalą, padengtą 
dulkėmis. Staiga jos pirštai apčiuopė dantytą metalą, ir ji išsigandusi 
atsitraukė. Tai buvo stalinis pjūklas. Ji pasislinko tamsoje dar keletą 
pėdų ir atsimušė į kitą kliūtį. Šį kartą į spaustuvus. Ji pateko į Patri- 
ko medžio dirbtuves. Džeinė stovėjo tarp galingos įrangos, galvoda- 
ma apie ašmenis ir grąžtus, svarstydama, ar raudonmedis bei klevas 
buvo vieninteliai kūnai, kuriuos pjaustė šie įrankiai. 

Apimta argijusios panikos, ji puolė tamsoje ieškoti išėjimo. Su- 
sirado sieną ir nuslinko palei ją į kampą. 

Vėl šūviai. Keturi iš eilės. Nešdinkis iš čia! 

Pagaliau Džeinė susirado duris ir negaišdama laiko nėrė pro jas, 
tačiau ir vėl atsidūrė ant laiptų. Ar taip giliai ji buvo po namu? 

Pakankamai giliai, kad niekas negirdėtų riksmų. 

Užlipusi laiptais, ji išėjo pro duris ir atsidūrė kilimu išklorame 
koridoriuje. Čia tamsoje jai vargais negalais pavyko įžiūrėti kontūrus 
ir baliustradą dešinėje. Ranka braukdama sieną, ji slinko į priekį. 
Džeinė nė nenutuokė, kuria kryptimi juda; svarbiausia buvo surasti 
išėjimą. 

Antro aukšto aikštelėje sugirgždėjo laiptai ir kažkas ėmė leistis 
žemyn. 

Džeinė negalvodama puolė pro pirmas atidarytas durys kairėje, 
į kambarį, kur pro langus sklido mėnulio šviesa, atsispindinti ant 


stalo ir lentynų. Kabinetas. 

Žingsniai pasiekė pirmą aukštą. 

Ji nuropojo tolyn, ieškodama priedangos šešėliuose, ir jos batai 
sugurgždėjo ant sudužusio stiklo šukių. Staiga jos pėda už kažko 
užsikabino, ir griūdama ji ištiesė ranką. Jos delnas nuslydo kažkuo 
šiltu ir lipniu. Mėnulio šviesoje ji įsispoksojo į tamsų siluetą, gulintį 
ant grindų šalia jos. Lavonas. 

Patrikas Dionas. 

Aiktelėjusi Džeinė nušliaužė tolyn, slydinėdama per grindis. 
Jos ranka užčiuopė kažkokį sunkų daiktą. Ginklas. Vos tik pirštai 
sugniaužė rankeną, ji suprato, kad čia jos ginklas. Tas, kurį Patrikas 
atėmė. Mano senasis draugas. 

Žingsniai sugirgždėjo jai už nugaros ir sustojo. 

Pro langą sklindanti mėnesienos šviesa Džeinę apšvietė it ryš- 
kus neišvengiamas prožektorius. Ji pakėlė galvą ir pamatė Marką, 
stovintį virš jos. 

— Manęs čia niekada nebuvo, — tarė jis. — Kai policija ateis 
pas mane, pasakysiu jiems, kad visą laiką buvau namie, lovoje. Tai 
Patrikas nužudė visas tas mergaites ir palaidojo jas savo kieme. Patri- 
kas nužudė ir tave. O tada pats nusišovė. 

Džeinė suspaudė už nugaros ginklą. Ber Markas jau buvo nusi- 
taikęs į ją. Jis spės iššauti pirmas. Ji neturės laiko nusitaikyti, neturės 
laiko daugiau niekam, nebent spėtų paleisti veikiausiai paskutinę 
kulką savo gyvenime. Netgi keldama ginklą ji žinojo, kad viskas vel- 
tui, kad jau per vėlu. 

Tačiau tą akimirką Markas apstulbęs įkvėpė ir nusisuko nuo 
jos, nukreipdamas dėmesį ir ginklą į kažką kita. 

Tuo metu Džeinė kilstelėjo ginklą ir iššovė. Trys šūviai, keturi. 
Nestabdydama. Kulkos susmigo į jo kūną, ir Markas atsilošęs drėbė- 
si ant stalo krašto. Pasigirdo lūžtančios medienos traškėjimas. 


Nepaisydama kraujo šniokštimo ausyse, Džeinė atsistojo ir pri- 

šoko prie jo kūno, atstačiusi ginklą ir pasiruošusi, jei jis stebuklingai 
atgytų. Ber Markas jau nejudėjo. 

Užtat sujudėjo šešėliai. 

Džeinė pajuto visiškai begarsį oro gūsį. Akies krašteliu tamsoje 
pastebėjo juodą šmėstelėjimą. Ji lėtai atsigręžė į figūrą, kuri stovėjo 
apsigaubusi tamsa. Nors Džeinė turėjo ginklą, nors galėjo iššauti, 
ji to nepadarė. Tik tylėdama spitrijosi į veidą po sidabrinio kailio 
karūna. Ir į nelygius dantis, spindinčius tamsoje. 

— Kas tu? — sušnabždėjo ji. — Kas tu? 

Jos veidą palietė oro gūsis, ir ji sumirksėjo. Kai vėl atsimerkė, 
veidas buvo dingęs. Džeinė paskubomis apsidairė, ieškodama to, kas 
ką tik stovėjo kambaryje, tačiau pamatė tik mėnesieną ir šešėlius. Ar 
ji iš tiesų čia buvo, ar aš tik įsivaizdavau? Ar aš sukūriau tą būtybę iš 
tamsos ir savo baimės? 
nesienos nušviestą sodą ir pamatė ją, nulekiančią per veją ir dings- 
tančią tarp medžių. 

— Detektyve Ricoli? 

Krūptelėjusi Džeinė atsisuko ir pamatė abi moteris tarpduryje. 
Airisė sunkiai rėmėsi į Belą. 

— Reikia iškviesti greitąją! — pasakė Bela. 

— Aš jau nebe tokia jauna, kokia kažkada buvau, — sudejavo 
Airisė. — Ir nebe tokia greita. 

Bela švelniai paguldė savo mokytoją ant grindų. Pasidėjusi Ai- 
risės galvą sau ant kelių, ji ėmė murmėti kiniškai, kartojo ir kartojo 
žodžius, tarsi skanduotų stebuklingus burtažodžius. Gydomuosius 
žodžius. 


Vilties žodžius. 

Džeinė stovėjo tarp Bruklino ir Bostono policijos automobilių, net- 
varkingai susigrūdusių Patriko Diono kieme, ir stebėjo tekančią sau- 
lę. Ji buvo visą parą nemiegojusi, nuo vakar dienos nevalgiusi, ir 
aušra jai pasirodė tokia akinanti, kad staiga apsvaigusi ji užsimerkė 
ir atsirėmė į policijos patrulių mašiną. Kai atsimerkė, iš namo išėjo 
Mora su Frostu ir pasuko jos link. 

— Važiuok namo, — paliepė Mora. 

— Visi man taip sako. — Ji pažiūrėjo į namą. — Jau baigėte 
ten? 

— Tuoj išneš kūnus. 

Kai Džeinė pasilenkė užsimauti antbačius, Frostas paniuro. 

— Žinai, būtų geriau, jei tu neitum į vidų, — tarė jis. 

— Tarsi nebūčiau ten buvusi? 

— Būtent. 

Jam nereikėjo aiškinti; ji jau suprato. Tai ji nušovė Marką Ma- 
lorį ir beveik neabejojo, kad iš jos ginklo paleista kulka pataikė Patri- 
kui Dionui į galvą. Dabar jos ginklas buvo pas balistikos ekspertus, 
ir jai trūko jo svorio ant diržo. 

Atsidarė durys, ir pasirodė pirmieji neštuvai su vienu iš kūnų. 


Jie tylėdami nulydėjo jį akimis iki morgo furgono. 

— Vyresnysis buvo nušautas vienu šūviu. Į dešinįjį smilkinį, iš 
arti, — tarė Mora. 

— Patrikas Dionas, — pasakė Džeinė. 

— Nujaučiu, kad ant jo dešinės rankos rasime parako likučių. 
Ar tai jums neprimena kito nusikaltimo? 

— „Raudonojo Fenikso“ žudynės, — tyliai ištarė Džeinė. — 
Vu Veiminas. 

— Jo mirtis buvo pavadinta savižudybe. 

— Kaip pavadinsi šią, Mora? 

Mora atsiduso. 

— Mes neturime liudininkų, ar ne? 

Džeinė papurtė galvą. 

— Bela sakė, kad jos su Airise buvo viršuje, todėl nieko nematė. 

— Tačiau name buvo dar kažkas, — pastebėjo Frostas. — Sa- 
kei, kad matei jį. 

— Aš nežinau, ką mačiau. — Džeinė nužvelgė sodą. Ten, va- 
kar naktį mėnulio šviesoje, ji matė kažką nubėgantį į miškus. — Ir 
nemanau, kad kada nors sužinosiu. 

Mora atsisuko, kai iš namo buvo išneštas antras kūnas. 

— Galėčiau pavadinti Patriko Diono mirtį savižudybe, tačiau 
ji pernelyg panaši į „Raudonąjį Feniksą , Džeine. Viskas atrodo su- 
režisuota. 

— Manau, kad to ir buvo siekiama. Ji turėjo priminti praeities 
aidą. Teisingumas įvykdytas, ratas užsidarė. 

— Terminas teisingumas, nenusako mirties būdo. 

Džeinė pažiūrėjo į ją. 

— O galėtų. 

— Ei, Frostai! Ricoli! — Detektyvas Tamas mojo jiems nuo 
giraitės, kur stovėjo su grupe kriminalistų. 


— Kas atsitiko? — šūktelėjo Džeinė. 

— Šuo ką tik kažką aptiko! 

Dingusios mergaitės. Ji neabejojo, kad dingusiųjų sąrašas buvo 
daug ilgesnis nei tas, kurį susidarė Ingersolis; turėjo būti ir kirų mer- 
gaičių, kurios taip ir nepasirodė per tuos metus nuo Šarlotės din- 
gimo. Ir kur rastum patogesnę vietą kūnams paslėpti, jei ne šiame 
nuošaliame prieglobstyje, toli nuo smalsių akių? Jiems nuėjus pas 
no uodegą. Tik šuo ir buvo linksmas. Kiti vyrai ir moterys, susirinkę 


medžių šešėliuose, stovėjo tylūs ir paniurę, nes jie nujautė, kas guli 


po jų kojomis. 

— Dirva čia nelygi, — pasakė Tamas, rodydamas į pliką žemės 
lopinėlį po medžiais. — Jis buvo uždengtas šakomis, kad nesima- 
tytų. 


Nesena kapavietė. Džeinė nužvelgė miškingą vietovę, tankius 
krūmus, visas slaptas vieteles, užgožtas šešėlių. Neįmanoma suvokti 
tokio milžiniško blogio. Kiek kūnų čia guli, svarstė ji. Kiek tylinčių 
mergaičių, kurios pagaliau prabils? Staiga ji pasijuto prislėgta — su- 
vokė, kokia užduotis jų laukia. Jai skaudėjo visą kūną, jautėsi alkana 
ir pavargusi nuo mirčių. 

— Manau, kad viską paliksiu tau, Frostai. Važiuoju namo, — 
tarė ji ir patraukė per veją. Atgal į saulės šviesą. 

— Ricoli. — Tamas atsivijo ją į kiemą. — Tik norėjau pasaky- 
ti, kad susisiekiau su ligonine. Airisė Fang išoperuota ir jau atgavo 
sąmonę. 

— Ji pasveiks? 

— Kulka paraikė jai į šlaunį, tad ji neteko daug kraujo, tačiau 
viskas bus gerai. Ji — kietas riešutėlis. 

— Mes visi turėtume tokie būti. 

Kieme ryto saulė skaisčiai švietė jiems į veidus. Tamas išsitrau- 


kė iš kišenės tamsius akinius ir užsidėjo. 

— Gal man nuvažiuoti į ligoninę ir šnektelėti su ja? — pasi- 
siūlė jis. 

— Vėliau. Kol kas tu reikalingas čia. Bruklinas paprašė mūsų 
pagalbos, todėl mums teks daug laiko praleisti šiose valdose. 

— Tai aš lieku komandoje? 

Ji prisimerkusi pažiūrėjo į jį; ryški saulė gėlė jos pavargusias 
akis. 

— Taip, aš paprašysiu A-1 rajono valdžios, kad leistų mums 
pasilaikyti tave, kol viską baigsime. Žinoma, jei tu pats nori likti 
Žmogžudysčių skyriuje. 

— Ačiū. Labai norėčiau, — trumpai atsakė Tamas. Kai jis pa- 
sisuko eiti, Džeinė staiga pastebėjo ryškią giją, spindinčią ant jo pa- 
kaušio. Prilipusi prie jo juodų it rašalas plaukų, vieniša gija išsiskyrė 
it blizgutis. Sidabrinis plaukas. 

— Tamai? — pašaukė ji. 

Jis atsisuko. 

— Taip? 
čiau jis buvo su tamsiais akiniais, ir tuose veidrodiniuose lęšiuose 
ji tematė savo pačios atvaizdą. Džeinė prisiminė, kaip vikriai ir ty- 
liai jis įlindo pro Ingersolio langą. Prisiminė, kaip stebėjimo kamera 
Nepo gatvėje užfiksavo ją ir Frostą, nerangiai lipančius gaisrinėmis 
kopėčiomis, bet ne Tamą. Gal aš vaiduoklis, tuomet pajuokavo jis. 
Ne vaiduoklis, pagalvojo ji, bet kažkas panašaus. Kažkas, dalyvavęs 
kiekviename tyrimo žingsnyje, žinojęs, kas kalbama ir kas planuo- 
jama. Ji negalėjo įžvelgti jo akių, negalėjo įsiskverbti į jo paslaptis, 
tačiau žinojo, kad jis jų turi. Paslapčių, kurias ji nusprendė leisti jam 
pasilaikyti. 

Bent jau kol kas. 

— Ar norėjai ko nors paklausti, Ricoli? 


— Ne, nieko, — atsakė ji. Tada nusisuko ir nuėjo. 


J. P. Doilio bare buvo laiminga valanda ir jame šurmuliavo tiek 
daug darbą baigusių policininkų, kad Džeinė sunkiai susirado Kor- 
saką. Tik kai padavėja parodė jai valgomojo link, ji pagaliau pamatė 
jį, sėdintį vieną prie staliuko su keptų jūrų gėrybių lėkšte ir pinta 
alaus. 

— Atleisk, kad pavėlavau, — tarė ji. — Kaip reikalai? 

— Tikiuosi, tu nieko prieš, kad aš jau užsisakiau. 

Ji nužvelgė jo lėkštę, kupiną keptų krevečių. 

— Tai jau nebesilaikai dietos? 

— Nemink man ant sąžinės, gerai? Diena buvo sumauta, ir 
man reikia paguodos maisto, labai reikia. — Jis pasmeigė keturias 
krevetes ir susikišo į burną. — Tai gal ko užsisakysi? 

Ji pamojo padavėjai, užsisakė nedidelę salotų lėkštę ir ėmė ste- 
bėti, kaip Korsakas doroja kitą pustuzinį krevečių. 

— Čia visas tavo valgis? — nusistebėjo jis, kai padavėja atnešė 
jos užsakymą. 

— Vakarieniausiu namuose. Pastarąsias kelias dienas retai ten 
būnu. 

— Taip, girdėjau, kad Brukline vyksta tikras cirkas. Kiek kūnų 
jau iškasė? 

— Šešis, regis, visi mergaičių. Užtruksime mėnesius, kol apieš- 
kosime visą valdą, be to, jie galėjo laidoti jas ir kitose vietose, kurių 
mes nežinome, todėl ieškome dar ir Marko Malorio valdoje. 

Korsakas kilstelėjo alaus bokalą. 

— Kaip ten jūs, ponios, sakote? Pirmyn, mergyt 

vojo: jo krūtinė tokia įspūdinga, kad iš tiesų galėtų pasinaudoti ta 
fraze. Ji pakėlė stiklinę su vandeniu, ir jie garsiai susidaužė, palieda- 
mi alaus ant jo niekaip nemažėjančio krevečių kalno. 

— Čia tik viena musė sriuboje, — tarė ji, pasiimdama šaku- 
tę. — Aš jokiu būdu nenutrauksiu nei Džeinės Dou, nei Džono 
Dou bylų. Juk būtent nuo jos mirties viskas ir prasidėjo. 

— Taip ir neradote to kardo, kuriuo ją nužudė? 

— Išgaravo. Tikriausiai dingo tą naktį kartu su būtybe, kurią 
mačiau išnykstant tarp medžių. Juk niekas neprisipažins. Nors aš 
nutuokiu, kas tai padarė. 

— Ir turi pakankamai įrodymų, kad pasodintum? 

— Atvirai? Aš nenoriu sodinti. Žinai, Korsakai, kartais dirbda- 
ma savo darbą turiu nusikalsti. 

Korsakas nusijuokė. 

— Niekada taip nekalbėk girdint daktarei Ailz. 

— Ne, ji nesuprastų, — pritarė Džeinė. 

Mora supranta tik faktus, ir tie faktai prieš keletą dienų padėjo 
nuteisti pareigūną Veiną Grafą. Taip arba ne, juoda arba balta — 
Morai linija visuomet visiškai aiški. Tačiau kuo ilgiau Džeinė dirbo 
policininke, tuo labiau silpo jos įsitikinimas, kur brėžti liniją tarp 
teisinga ir neteisinga. 

Ji pakabino salotų ir įsidėjo į burną. 

— "Tai kas nutiko? Apie ką norėjai pasikalbėti su manim? 

Jis atsiduso ir padėjo šakutę. Išskyrus tuščią lėkštę, Korsaką ma- 
žai kas galėjo priversti padėti šakutę. 

— Tu žinai, kad myliu tavo mamą, — tarė jis. 

— Taip, puikiai žinau. 

— Ber aš ž$ riesų ją myliu. Ji linksma, protinga ir seksuali. 

— Čia ir sustokim. — Džeinė padėjo savo šakutę. — Tiesiog 


pasakyk, kur lenki. 

— Aš tik noriu ją vesti. 

— Ir ji jau pasakė „taip“. Tai ką? 

— Problema — tavo brolis. Jis skambina jai tris kartus per 
dieną ir bando atkalbėti. Jis akivaizdžiai manęs nekenčia. 

— Frenkiui nepatinka jokie pokyčiai, taškas. 

— Jis prikalbėjo jai tiek, kad tavo mama nori atšaukti vestuves, 
kad tik jis būtų laimingas. 
gretimą staliuką. Į kūdikį aukštoje kėdutėje, kuris, vos žvilgtelėjęs 
į jį, apsipylė ašaromis. Motina smerkiamai dėbtelėjo į Korsaką ir 
paėmė kūdikį ant rankų. Vargšas Korsakas, toks negražus, kad net 
vaikai baidosi, nes jie neįstengia pro jo šiurkščią išvaizdą įžvelgti 
geros širdies. Ber mama ją mato. Ir ji nusipelno tokio žmogaus kaip 
JIS. 

— Viskas gerai, — tarė ji. — Pasikalbėsiu su Frenkiu. — Jei ir 
tai nepadės, ji gerokai niūktels broliui į pašonę. 

Jis kilstelėjo galvą. 

— Padarytum tai dėl manęs? Tikrai? 

— Kodėl ne? 

— Nežinau. Man susidarė įspūdis, kad ir tu nelabai džiūgauji 
dėl manęs ir mamos. Kad mes sutariame. 

— Aš tik nenoriu girdėti intymių detalių. — Ji ištiesė per stalą 
ranką ir draugiškai kumštelėjo jam į petį. — Tu šaunus, Korsakai. 
Ir ji laiminga su tavim. Tai man svarbiausia. — Džeinė atsistojo. — 
Turiu eiti. Dabar jau geriau? 

— Aš myliu ją. Tu juk žinai. 

— Žinau, žinau. 

— Ir tave myliu. — Jis susiraukė ir pridūrė. — Bet e tavo 
brolį. 


— Visiškai suprantama. 

Džeinė paliko jį su jūrų gėrybių lėkšte ir ėmė brautis per minią 
prie baro. Kai ji jau buvo prie durų, kažkas šūktelėjo: 

— Ricoli! 

Tai buvo detektyvas Bukholcas, kuris prieš devyniolika metų 
tyrė Šarlotės Dion dingimo bylą. Jis sėdėjo savo įprastoje vietoje prie 
baro, pasistatęs priešais save taurę viskio. 

— Turiu su tavim pasikalbėti. 

— Aš skubu namo. 

— Tuomet aš tave palydėsiu. 

— Ar negalime pasikalbėti rytoj, Henkai? 

— Ne. Turiu kai ką pasakyti, kas visą laiką neduoda man ramy- 
bės. — Jis ištuštino taurę ir trankiai pastatė ją ant baro. — Išeikime 
į lauką. Čia velniškas triukšmas. 

Jie išėjo iš baro ir sustojo automobilių aikštelėje. Buvo vėsus 
pavasario vakaras, oras kvepėjo drėgna žeme. Džeinė užsisegė švar- 
kelį ir dirstelėjo į savo automobilį svarstydama, kiek jie čia užtruks ir 
ar ji spėsianti nupirkti pieno pakeliui į namus. 

— Aš norėjau pakalbėti dėl tos bylos prieš Patriką Dioną ir 
Marką Malorį, — prakalbo jis. — Tu suklydai. 

— Ką tuo nori pasakyti? 

— Visi žinių kanalai apie tai trimituoja. Du turtingi vyrukai 
dvidešimt penkerius metus kartu medžiojo mergaites. Visa šalis 
apie tai kalba ir stebisi, kodėl mes nieko nepastebėjome ir kodėl jų 
nesustabdėme. 

— Nes buvo labai gudrūs, Henkai. Jie neskubėjo ir elgėsi labai 
apdairiai. Žudikams pavyko neišsiduoti. 

— Patrikas Dionas kai kuriems iš tų atvejų turi alibi. 

— Nes jie grobė mergaites pasikeisdami. Kai kurias pagrobė 
Maloris, kai kurias — Dionas. Pastarojo valdose mes jau radome 


šešis kūnus, ir neabejoju, kad rasime dar daugiau. 

— Šarlotės nerasite. Garantuoju, kad jos ten nėra. 

— Iš kur žinai? 

— Aš ryriau tą bylą nearmestinai, supranti? Kas, kad praėjo 
devyniolika metų, bet aš viską prisimenu. Vakar vakare išsitraukiau 
senus užrašus, norėjau įsitikinti, kad neklydau. Žinau, kad Patrikas 
Dionas buvo Londone tą dieną, kai dingo Šarlotė. Jis atskrido dar rą 
patį vakarą, kai išgirdo žinią. 

— Gerai, kad dėl to esi įsitikinęs. Be to, nesunku patikrinti. 

— Aš taip pat teisus ir dėl Marko Malorio. Jis negalėjo pagrobti 
Šarlotės, nes irgi turėjo alibi. Jis lankė savo motiną. Prieš metus ji 
buvo patyrusi insultą ir gydėsi reabilitacijos ligoninėje. 

Džeinė nužvelgė jį blėstančioje šviesoje. Bukholcas gynėsi dėl 
savo darbo nesėkmės, todėl negalėjo būti objektyvus. Sprendžiant iš 
jo išsekusio veido, nudėvėtų marškinių, pensijoje jam buvo nelen- 
gva. Jis faktiškai gyveno Doilio bare, tarsi tik ten, tarp policininkų, 
vėl galėjo jaustis gyvas. Vėl naudingas. 

Pagailėk senuko. Džeinė užjaučiamai linktelėjo jam. 

— Peržiūrėsiu bylą ir pranešiu tau. 

— Manai, kad taip lengvai gali mane atstumti? Aš buvau geras 
policininkas, Ricoli. Aš patikrinau tą vyruką. Jei įtariame pagrobi- 
mą, pirmiausia tikriname šeimos narius, todėl nuodugniai tikrinau 
jos įbrolį. Kiekvieną jo žingsnį tą dieną. Markas Maloris jokiu būdu 
negalėjo pagrobti Šarlotės. 

— Nesjis teigė lankęs savo motiną? Liaukis, Henkai. Negali ti- 
kėti nei jo, nei jo motinos žodžiais. Ji galėjo meluoti, kad apsaugotų 
savo vaiką. 

— Ber gali patikėti medicininiais įrašais. 

— Ką? 

Jis įsikišo ranką į kišenę, ištraukė sulankstytą lapą ir atkišo jai. 


— Gavau iš Barbaros Malori ligoninės žurnalo. Tai slaugytojos 


334 


užrašų fotokopija. Pažiūrėk, kas parašyta prie balandžio dvidešimto- 
sios, pirmos valandos po pietų. 

Džeinė perbėgo akimis lapą ir susirado tą vietą. KS rr5/80, 
pulsas 84. Pacientė ramiai ilsisi. Jos aplankyti atėjo sūnus ir prašo, 
kad motina būtų perkelta į ramesnę palatą, toliau nuo slaugytojų 
kabineto. 

— Pirmą po pietų, — pasakė Bukholcas, — Šarlotė Dion su 
klase buvo Fanel Hole. Mokytojai jos pasigedo penkiolika po pir- 
mos. Tai pasakyk man, kaip Markas Maloris, sėdintis motinos pa- 
latoje už dvidešimt penkių mylių, po penkiolikos minučių gali pag- 
robti savo įseserę nuo gatvės Bostone? 

Džeinė dar kartą perskaitė slaugytojos įrašą. Dėl datos ir laiko 
nėra jokios abejonės. Bet vis tiek kažkas čia ne taip, pagalvojo ji. 

Kita vertus, viskas parašyta juodu ant balto. 

— Liaukis raukiusis, tarytum aš čia būčiau viską sugadinęs, — 
tarė Bukholcas. — Akivaizdu, kad tiedu Šarlotės negrobė. 

— Tuomet kas tai padarė? — sumurmėjo Džeinė. 

— Mes tikriausiai niekada nesužinosime. Spėju, kad ją paste- 
bėjo koks nors kitas vyrukas ir pasinaudojęs proga pasičiupo. 

Koks nors kitas vyrukas. Dar vienas nusikaltėlis, kurio asmenybę 
reikia nustatyti. 

Ji važiavo namo, pasidėjusi forokopiją ant gretimos sėdynės, ir 
galvojo apie tokią tikimybę. Šeimoje du žudikai, o Šarlotę pagrobia 
koks nors nepažįstamasis? Ji įsuko į aikštelę prie namų ir kurį laiką 
sėdėjo mąstydama, dar nepasirengusi įžengti į triukšmą ir motinys- 
tės chaosą. Ji galvojo apie tai, ką jie tikrai žinojo: Dionas ir Maloris 
sekė ir žudė mergaites kartu. Kad Diono valdose jie palaidojo ma- 
žiausiai šešis kūnus. Ar Šarlotė sužinojo tėvo paslaptį? Ar todėl jie 
turėjo ja atsikratyti? Ar viskas buvo suorganizuota per trečią asmenį, 


kad abu — Patrikas ir Markas — turėtų tvirtą alibi? 

Džeinė masažavosi pakaušį, nebegalėdama aprėpti visų klau- 
simų. Ir vėl viskas sukasi aplink Šarlotę: ką ji žinojo ir kada apie 
tai sužinojo. Ir kam papasakojo. Ji prisiminė paskutiniąsias Šarlotės 
nuotraukas, darytas per jos motinos ir patėvio laidotuves. Prisiminė 
Šarlotę, iš abiejų šonų supamą tėvo ir Marko. Supamą priešų ir ne- 
galinčią pabėgti. 

Staiga Džeinei nušvito atsakymas, kuris turėjo būti aiškus nuo 
pat pradžių, ir ji išsitiesino. 


Galbūt jai vis dėlto pavyko. 

Vidurdienį Džeinė kirto Naujojo Hampšyro sieną ir pasuko į šiaurę, 
į Meiną. Buvo šilta gegužės diena, medžių lapai pavasariškai vešė- 
jo, laukai ir miškai spindėjo pasidengę auksine migla. Kai vėlyvą 
popietę ji pasiekė Mushedo ežerą, oras jau buvo arvėsęs. Ji pastatė 
automobilį, apsivyniojo šaliku kaklą ir patraukė į prieplaukėlę, kur 
jos laukė motorinė valtis. 

Jai mojavo iš pažiūros penkiolikmetis berniūkštis vėjo sušiauš- 
tais šviesiais plaukais. 

— Jūs ponia Ricoli? Aš Vilas iš Lun Point Lodžo. — Jis paėmė 
jos krepšį. — Čia visas jūsų bagažas? 

— Atvykau tik vienai nakčiai. — Ji apsižvalgė po prieplau- 
ką. — Kur škiperis? 

Jis išsišiepęs pamojavo ranka. 

— Aš čia. Vairuoju šią valtį nuo aštuonerių. Jei kartais neri- 
maujate, tai žinokite, kad esu kėlęs — o, keletą tūkstančių kartų. 

Vis dar abejodama šio vaiko sugebėjimais, Džeinė įlipo į valtį 
ir apsivilko jai pasiūlytą gelbėjimosi liemenę. Įsitaisiusi ant suolelio, 
ji pastebėjo dėžes su maisto produktais ir krūvą 7he Boston Globe 
laikraščių. Akivaizdu, kad berniukas atplaukė ne tik jos pasitikti, bet 


ir apsipirkti. 

Kai jis užvedė variklį, ji paklausė: 

— Ar seniai dirbi toje stovykloje? 

— Visą gyvenimą. Ji priklauso mano mamai ir tėčiui. 

Džeinė atidžiau nužvelgė berniuką. Pamatė tvirtą smakrą ir 
saulės nubalintus plaukus. Jo kūnas buvo kaip gelbėtojo — liek- 
nas, tačiau raumeningas; kokiame nors Kalifornijos paplūdimy jis 
jaustųsi kaip namie. Berniukas ramiai išvairavo valtį iš prieplaukos. 
Nespėjus užduoti daugiau klausimų, jie jau šokinėjo per banguotą 
ežerą, o variklis taip garsiai riaumojo, kad jie negalėjo susikalbėti. 
Džeinė įsikibo į valties kraštą ir įsmeigė akis į tankų mišką ir ežerą, 
kuris driekėsi priešaky platus lyg jūra. 

— Čia gražu, — pasakė ji, tačiau berniukas jos neišgirdo; jo 
dėmesys buvo sutelktas į paskirties tašką kitame krante. 

Kai jie pasiekė krantą, saulė jau leidosi horizonto link, nuspal- 
vindama vandenį raudonomis ir auksinėmis spalvomis. Džeinė pa- 
matė kaimiškas trobeles ir daugybę kanojų ant kranto. Prieplauko- 
je stovėjo šviesiaplaukė mergaitė, pasiruošusi sugauti virvę. Kai tik 
Džeinė pamatė mergaitę iš arčiau, iškart suprato, kad jiedu brolis ir 
sesuo. 

— Ši neklaužada vardu Samanta, — pasakė Vilas ir meiliai su- 
šiaušė mergaitei plaukus. — Ji mūsų pasiuntinukė. Jei prireiks dan- 
tų šepetėlio, rankšluosčių ar dar ko nors, tiesiog šūktelėkite jai. 

Kai mergaitė pasišokinėdama nubėgo prieplauka su viešnios 
krepšiu, Džeinė tarė: 

— Jai kiek — aštuoneri, devyneri? Negi jūs abu nelankote mo- 
kyklos? 

— Mes mokomės namuose. Žiemą per daug sudėtinga patekti 
į miestelį. Mano tėtis vis kartoja, kad mes laimingiausi vaikai pa- 
saulyje, nes gyvename rojuje. — Jis nusivedė ją takeliu į vieną iš 


namelių. — Mama paruošė jums šį. Jis nuošaliausias. 

Jie užlipo laipteliais į verandą, ir tinklelinės durys, jiems įėjus, 
girgždėdamos užsivėrė. Samanta jau buvo atnešusi Džeinės krepšį, 
ir šis pūpsojo ant medinės lentynos lovos kojūgaly. Džeinė nužvelgė 
neuždengtas sijas, gumbuotas pušines sienas. Akmeniniame židinyje 
jau spragsėjo ugnis. 

— Viskas gerai? — pasiteiravo Vilas. 

— Gailiuosi, kad neatsivežiau savo vyro. Jam čia patiktų. 

— Atsivežkite kitą kartą. — Vilas atidavė pagarbą ir pasisuko 
išeiti. — Kai įsitaisysite, ateikite į namą vakarienės. Man regis, šįva- 
kar valgysime jautienos troškinį. 

Jam išėjus, Džeinė nugrimzdo į supamąją kėdę verandoje ir 
ėmė stebėti saulėlydžio nurviekstą ežerą. Nuo vabzdžių dūzgimo ir 
vandens šiūravimo į krantą ją apėmė miegas. Ji užsimerkė ir nepa- 
stebėjo, kaip prie trobelės prisiartino viešnia. Tik išgirdusi beldimą ji 
atsimerkė ir pamatė prie durų stovinčią šviesiaplaukę moterį. 

— Detektyve Ricoli? — pašaukė moteris. 

— Prašom. 

Moteris įžengė į vidų, atsargiai uždarydama paskui save duris. 
Netgi verandos prieblandoje Džeinė galėjo įžiūrėti moters panašu- 
mą su Vilu ir Samanta, ir ji suprato, kad ši moteris yra jų motina. Ir 
dar ji, be jokios abejonės, žinojo jos vardą. Būtent tas keistas laikas, 
kurį Ingersolis pasirinko žvejybai, privertė Džeinę atidžiau pasido- 
mėti Lun Pointu. Ingersolio kelionė, į kurią jis nepasiėmė jokios 
žvejybinės įrangos. Štai tikroji priežastis, kodėl Ingersolis buvo atvy- 
kęs į Meiną: jis norėjo aplankyti moterį, kuri dabar stovėjo Džeinės 
namelio verandoje. 

— Sveika, Šarlote, — tarė Džeinė. 

Moteris pažiūrėjo pro tinklelines duris norėdama įsitikinti, ar 


niekas jų negirdi. Tada atsisuko į Džeinę. 

— Prašau daugiau niekada nevadinti manęs tuo vardu. Dabar 
mano vardas Siuzana. 

— Jūsų šeima nežino? 

— Vyras žino, bet vaikai ne. Jiems būtų per sunku suprasti. O 
ir aš niekada nenorėjau, kad jie sužinotų, koks žmogus buvo jų se- 
nelis... — Moteris nutilo ir atsidususi susmuko į vieną iš supamųjų 
kėdžių. Kurį laiką girdėjosi tik kėdės girgždėjimas verandoje. 

Džeinė stebėjo moters profilį. Šarlorei — ne, Siuzanai buvo 
tik trisdešimt šešeri, tačiau ji atrodė gerokai vyresnė. Metai, praleisti 
lauke, išmargino jos veidą strazdanomis, o jos plaukuose jau buvo 
sidabrinių gijų. Tačiau labiausiai ją sendino skausmas akyse, skaus- 
mas, palikęs gilias raukšles ir išsigandusį žvilgsnį. 

Atlošusi galvą ant supamosios kėdės, Siuzana stebeilijo į tam- 
sėjantį ežerą. 

— "Tai prasidėjo, kai buvau devynerių, — ėmė pasakoti ji. — 
Vieną naktį, kai mano motina jau miegojo, jis atėjo į mano kambarį. 
Pasakė man, kad esu pakankamai didelė. Kad laikas man išmokti to, 
ką visos dukterys turėtų daryti. Tenkinti savo tėčius. — Ji sunkiai 
nurijo seiles. — Ir aš paklusau. 

— Negi nepasakėte savo motinai? 

— Motinai? — Siuzana karčiai nusijuokė. — Mano motina 
niekada niekuo nesirūpino, tik savimi. Užmezgusi romaną su Artū- 
ru Maloriu, ji jau po dviejų mėnesių paspruko. Nė neatsigręždama. 
Aš netgi nesu tikra, kad ji iš viso prisiminė turinti dukrą. Taip aš li- 
kau su tėvu, kuris tik džiaugėsi galėdamas prisiteisti globą. Žinoma, 
niekas tam neprieštaravo. O taip, kelis kartus per metus turėdavau 
praleisti savaitgalius su mama ir Artūru, tačiau ji beveik nekreipė į 
mane dėmesio. Artūras vienintelis man buvo tikrai geras. Aš jo gerai 
nepažinojau, tačiau jis atrodė kaip padorus žmogus. 


— Ojo sūnus, Markas? 


34() 


Stojo ilga tyla. 

— Aš nežinojau, kad Markas toks, — tyliai ištarė ji. — Kai 
mūsų šeimos susipažino, jis atrodė visiškai nepavojingas. Netrukus 
mes visi pradėjome matytis dažniau. Vakarienės mūsų namuose, 
paskui pas Marką. Mes visi puikiai sutarėme. Tik bėda, kad mano 
mama ir Artūras sutarė geriau, nei aš tuomet įsivaizdavau. 

— Regis, jūsų tėvas ir Markas taip pat gerai sutarė. 

Siuzana linktelėjo. 

— Kaip geriausi draugai. Tarsi mano tėtis būtų pagaliau atradęs 
sūnų, kurio visuomet norėjo. Netgi kai mano tėvai išsiskyrė, Markas 
atvažiuodavo aplankyti tėčio. Jie nusileisdavo į tėčio dirbtuvę ir ga- 
mindavo inkilus arba nuotraukų rėmelius. Aš nė nenutuokiau, kas 
iš tikrųjų ten vyksta. 

Daug daugiau nei inkilų gamyba, pagalvojo Džeinė. 

— Jums nepasirodė keista, kad jie tiek daug laiko praleisdavo 
kartu? 

— Aš džiaugdavausi palikta ramybėje. Maždaug tuo metu, kai 
man sukako trylika, tėtis liovėsi lankęs mane naktimis. Tada aš neži- 
nojau kodėl. Dabar suprantu, kad tuomet ir dingo pirmoji mergaitė. 
Buvau trylikos, kai tėtis susirado kitą žaislą. Marko padedamas. — 
Siuzana liovėsi suptis ir sustingo, įsmeigusi akis į ežerą. — Jei būčiau 
žinojusi, jei būčiau supratusi, koks Markas iš tiesų, mano motina ir 
Artūras tebebūtų gyvi. 

Džeinė paniuro. 

— Kodėl taip sakote? 

— Tai dėl manęs jie tą vakarą nuėjo į „Raudonojo Fenikso“ 
restoraną. Nes aš kai ką jiems papasakojau. 

— Jūs? 

Siuzana giliai įkvėpė, tarsi kauptų jėgas tolimesniam pasako- 


jimui. 

— Pagal išankstinį susitarimą tą savaitgalį turėjau praleisti su 
mama ir Artūru. Buvau ką tik gavusi vairuotojo pažymėjimą, ir pir- 
mą kartą nuvažiavau pas juos automobiliu. Paėmiau tėčio mašiną. 
Tada ir radau tą pakabutį. Jis buvo užkritęs tarp sėdynės ir konsolės, 
kur dvejus metus niekas jo nepastebėjo. Jis buvo auksinis, drakono 
formos, o kitoje pusėje buvo išgraviruotas vardas. Lora Fang. 

— Jūs atpažinote tą vardą? 

— Taip. Laikraščiai rašė apie jos dingimą. Prisiminiau tą vardą, 
nes ji buvo mano amžiaus ir grojo smuiku. Boltone kai kurie mo- 
kiniai kalbėjo apie ją, nes pažinojo ją iš vasaros orkestro seminaro. 

— Markas lankė tą seminarą. 

Siuzana linktelėjo. 

— Jis pažinojo ją. Bet aš negalėjau suprasti, kuo čia dėtas 
mano tėvas. Kaip Loros pakabutis atsidūrė mano tėvo automobily- 
je? Tada ėmiau galvoti apie tas naktis, kai jis ateidavo į mano mie- 
gamąjį ir ką darydavo su manim. Jei jis prievartavo mane, galbūc 
prievartavo ir kitas mergaites. Galbūt jis prievartavo ir Lorą, todėl 
ji ir dingo. 

— Ir tada jūs papasakojote savo motinai? 

— Tą savaitgalį, kai aplankiau ją, viskas iškilo aikštėn. Viską 
papasakojau jai ir Artūrui. Kaip su manimi elgėsi tėtis. Ką radau 
jo automobilyje. Iš pradžių mama negalėjo patikėti. Paskui kaip vi- 
suomet susirūpino dėl savęs — kad skandalas iškils į viešumą ir 
laikraščiuose jos vardas bus drabstomas purvais. Kad ją išvadins 
išsižiojėle, kuri nežino, kas vyksta jos pačios namuose. Bet Artū- 
ras — Artūras rimtai susirūpino. //s patikėjo manimi. Ir aš visuomet 
jį už tai gerbsiu. 

— Kodėl jie iš karto nesikreipė į policiją? 

— Mano mama pirmiausia norėjo įsitikinti, kad tai tiesa. Ji ne- 


norėjo kelti triukšmo, kol nebus tikra, ar tai ne koks nors sutapimas. 

Gal yra kita Lora Fang, sakė ji. Todėl jie ketino parodyti pakabutį 
Loros šeimai, įsitikinti, kad jis priklausė tai pačiai Lorai, kuri dingo 
prieš dvejus metus. — Siuzana nuleido galvą, ir Džeinė vos išgirdo 
kitus jos žodžius. — Paskutinį kartą mačiau juos gyvus, kai išėjo į tą 
restoraną susitikti su Loros tėvu. 

Štai ir paskutinė dėlionės detalė: paaiškinimas, kodėl Artūras 
su Dina tą vakarą lankėsi restorane. Jie nuėjo ne valgyti, o pasikalbė- 
ti su Džeimsu Fangu apie jų dingusią dukterį. Jų pokalbį nutraukė 
šūviai, kruvinos žudynės, kuriomis buvo apkaltintas niekuo dėtas 
imigrantas. 

— Policija tvirtino, kad žudynių kaltininkas nusišovė, — pasa- 
kė Siuzana, — o mano mama ir Artūras tiesiog atsidūrė netinkamo- 
je vietoje netinkamu metu. Pakabučio taip niekas ir nerado, todėl aš 
neturėjau įrodymų. Daugiau neturėjau į ką kreiptis. Vis svarsčiau, ar 
Lora ir tos žudynės susijusios. Ir ką daryti dėl Marko? Jis tą vakarą 
buvo namuose su mumis, todėl žinojo, kas vyksta. 

— Jis paskambino Patrikui. Pasakė jam, kad jūsų mama ir Ar- 
tūras važiuoja į Kinų kvartalą. 

— Veikiausiai taip ir buvo. Tačiau man tik per laidotuves viskas 
paaiškėjo. Mano tėvas ir Markas veikė kartu. Neturėdama pakabu- 
čio, nieko negalėjau įrodyti. Mano tėtis buvo įtakingas, ir aš žinojau, 
kad jam būtų nesunku padaryti taip, kad aš dingčiau. 

— Todėl nusprendėte dingti pati. 

— Aš neplanavau iš anksto. Bet taip jau atsitiko, kad su klase 
išvykome į Bostoną pasivaikščioti Laisvės taku. — Ji liūdnai nusi- 
juokė. — Ir staiga pagalvojau: aš irgi noriu būti laisva! Metas ištrūk- 
ti į laisvę. Man pavyko atsiskirti nuo mokytojų. Už kelių kvartalų 
ėmiau galvoti, kaip visus apgauti. Kuprinę ir asmens pažymėjimą 
numečiau gatvėje. Turėjau šiek tiek grynųjų, tad užteko bilietui į 


šiaurę. Nė nežinojau, kur vyksiu. Tik žinojau, kad turiu pabėgti nuo 

tėvo. Meine išlipau iš autobuso, ir staiga pasijutau tarsi... — Siuzana 
atsiduso. — Tarsi būčiau parvykusi namo. 

— Ir likote. 

— Įsidarbinau namelių valytoja. Sutikau savo vyrą Džo. Ir tai 
buvo didžiausia mano gyvenimo dovana — sutikti vyrą, kuris myli 
mane. Kuris visada šalia, kad ir kas atsitiktų. — Ji giliai įkvėpė ir pa- 
kėlė galvą. Išsitiesino kėdėje. — Čia aš pradėjau gyvenimą iš naujo. 
Pagimdžiau vaikus. Kartu su Džo pastatėme šiuos namelius. Sukūrė- 
me verslą. Maniau, kad gyvensiu laimingai čia pasislėpusi. 

Nuo ežero, kur Vilas su seserimi, dabar su maudymosi kostiu- 
mais, lenktyniavo per prieplauką, atsklido juokas. Kai jie suvirto į 
šaltą vandenį, juokas virto cypavimais. Siuzana atsistojo ir ėmė ste- 
bėti vaikus, džiaugsmingai besitaškančius ežere. 

— Samantai — devyneri. Aš buvau tokio pat amžiaus, kai 
tai prasidėjo. Kai mano tėvas pirmą kartą atėjo į mano miegamą- 
jį. — Siuzana stovėjo nugara į Džeinę, tarsi nenorėtų rodyti jai savo 
veido. — Atrodytų, galėtum užmiršti tuos prievartos metus, tačiau 
negali. Praeitis visuomet tyko tavęs, laukdama, kada galės pasirody- 
ti tavo košmaruose. Ji pasirodo, kai mažiausiai tikiesi. Kai užuodi 
džiną ir cigarus. Kai naktį išgirsti sugirgždant duris. Netgi prabėgus 
tiek metų jis vis dar kankina mane. O kai Samantai sukako devy- 
neri, košmarai tapo dar baisesni, nes mačiau save jos amžiaus. Tokią 
nekaltą, dar nepaliestą. Aš galvojau, ką jis padarė man, ką galėjo 
padaryti Lorai. Ir svarsčiau, ar buvo kitų mergaičių, kitų aukų, apie 
kurias nė nežinojau. Bet aš neįsivaizdavau, kaip jį prispausti; be to, 
viena pati nebūčiau to padariusi. Neturėjau drąsos. 

Už lango buvo maryti, kaip Vilas su Samanta išlipo iš vandens 
ir juokdamiesi džiovinosi. Siuzana prispaudė ranką prie tinklelio, 


tarsi semtųsi drąsos iš savo vaikų. 

— Tada, kovo trisdešimtąją, — tęsė Siuzana, — atsiverčiau 7Je 
Boston Globe. 

— Ir pamatėte Airisės Fang skelbimą. Apie „Raudonojo Fenik- 
so“ žudynes. 

— Tiesa taip ir nebuvo atskleista, — sušnabždėjo Siuzana. — 
Taip buvo rašoma skelbime. Ir staiga supratau, kad nesu viena. Kad 
kažkas irgi ieško tiesos. Siekia teisingumo. — Ji atsisuko į Džei- 
nę. — Tada pagaliau ir išdrįsau paskambinti detektyvui Ingersoliui. 
Pažinojau jį, nes jis tyrė „Raudonojo Fenikso“ bylą. Papasakojau jam 
apie Loros pakabutį. Apie savo tėtį ir Marką. Pasakiau, kad gali būti 
ir kitų dingusių mergaičių. 

— Todėl jis ėmė klausinėti apie mergaites, — tarė Džeinė. 

Tie klausimai pastatė jį į pavojų, nes Patrikas nugirdo, kad In- 
gersolis renka įrodymus, siejančius jį ne tik su dingusiomis mergai- 
tėmis, bet ir su „Raudonuoju Feniksu“. Jis tikriausiai pagalvojo, kad 
šurmulį kelia Airisė Fang, nes ji įdėjo skelbimą į G/obe. Ji buvo nete- 
kusi dukters ir vyro. Airisės ir Ingersolio nužudymas būtų išsprendęs 
problemą, todėl Patrikas pasamdė profesionalus. Tačiau samdomi 
žudikai neįvertino, su kuo jiems teks susidurti. 

— Aš labai bijojau, kad tėvas gali mane surasti, — pasakė Siu- 
zana. — Liepiau detektyvui Ingersoliui nesakyti mieko, kas padėtų 
atsekti mane. Jis pažadėjo, kad nė jo paties dukra nežinos, ką jis tiria. 

— Jis ištesėjo savo pažadą. Mes nė nenutuokėme, kad jį pasam- 
dėte jūs. Manėme, kad ponia Fang. 

— Jis man paskambino po kelių savaičių. Pasakė, kad turime 
susitikti, ir atvažiavo čia. Papasakojo išsiaiškinęs modelį. Jis sužinojo 
kitų trijų mergaičių, kurias aš galėjau pažinoti prieš joms dingstant, 
pavardes. Tos mergaitės dalyvavo tuose pačiuose teniso turnyruose 
arba tose pačiose muzikos stovyklose. Paaiškėjo, kad 2š buvau toji 


jungtis. Jas rinkosi per »222e. — Siuzanos balsas užlūžo, ir ji susmu- 

ko į kėdę. — Aš saugiai ir ramiai gyvenu Meine ir nieko nežinau 
apie kitas aukas. Jei būčiau buvusi drąsesnė, jau seniai būčiau padė- 
jusi sutramdyti nusikaltėlius. 

— Jie jau sutramdyti, Siuzana. Ir jūs tikrai prisidėjote. 

Ji pažiūrėjo į Džeinę blizgančiomis nuo ašarų akimis. 

— Labai menkai. Detektyvas Ingersolis žuvo. O jūs viską už- 
baigėte. 

Bet ne viena, pagalvojo Džeinė. Man padėjo. 

— Mama? — Iš kiemo šešėlių pasigirdo mergaitės balsas. Sa- 
manta stovėjo už lango; liekna figūrėlė ežero šviesos fone. — Tėtis 
prašė pakviesti tave. Jis nežino, ar jau laikas ištraukti iš orkaitės py- 
ragą. 

— Ateinu, mieloji. — Siuzana atsistojo. Atidariusi duris, ji at- 
sigręžė ir nusišypsojo Džeinei. — Vakarienė paruošta. Ateikite, kai 
išalksite, — pasakė ji ir išėjo, paleisdama užsitrenkti girgždančias 
duris. 

Stovėdama verandoje Džeinė stebėjo, kaip Siuzana paima Sa- 
mantą už rankos. Motina ir dukra nužingsniavo paežeriu ir dingo 


prieblandoje. Jos visą kelią nepaleido viena kitos rankos. 

Po trijų mėnesių 
Fudžijano provincyja, 


Kinija 


Salsvas smilkalų kvapas sklinda per kapines, kur mudvi su Bela sto- 
vime prie jos tėvo protėvių kapo. Tai senos kapinės. Jose jau ma- 
žiausiai tūkstantį metų laidojamos Vu šeimos kartos, o dabar Vu 
Veimino pelenai atsigulė šalia jo prosenelių. Jo iškankinta siela ne- 
besiblaško po dvasių pasaulį, reikalaudama teisingumo. Pagaliau jis 
atgulė čia amžiams ramybėje. 

Kai šešėliai sutirštėja, mes su Bela uždegame žvakes ir nusilen- 
kiame jos tėvo atminimui. Staiga aš pajuntu dar vieną žmogų ir atsi- 
sukusi pamatau pro kapinių vartus įžengiančią figūrą. Nors tamsoje 
nematau veido, iš tylios ir grakščios eisenos atpažįstu Vu Veimino 
sūnų iš pirmosios santuokos, sūnų, kuris niekada jo nepamiršo ir 
nesiliovė gerbęs. Kai vyriškis įžengia į žvakių šviesą, Bela linkteli savo 
pusiau broliui, ir jis liūdna šypsena atsako į pasveikinimą. Jie tokie 
panašūs, abu nepalenkiami kaip tas akmuo prie jų tėvo pelenų. Da- 
bar, kai jų pareiga atlikta, man įdomu, kaip jie gyvens toliau. Kai 
pusę savo jauno gyvenimo paskyrei vieninteliam tikslui ir pagaliau jį 
įvykdei, ką dar gali nuveikti? 


Jis pagarbiai nusilenkia man. 


347 


— Sifu, atsiprašau, kad vėluoju. Mano reisas iš Šanchajaus dėl 
blogo oro buvo atidėtas. 

Žiūriu į jo veidą žvakių šviesoje ir raukšlelėse aplink jo akis 
matau daugiau nei nuovargį. 

— Ar kilo problemų Bostone? 

— Man atrodo, ji žino. Jaučiu, kaip ji mane stebi ir tiria. Jaučiu 
jos įtarimą kiekvieną kartą, kai ji pasižiūri į mane. 

— Kas dabar bus? 

Jis giliai atsidūsta ir įsmeigia akis į degančias žvakes. 

— Manau — tikiuosi — kad ji supranta. Ji man parašė puikią 
rekomendaciją ir nori, kad su ja dirbčiau tiriant kitą Kinų kvartalo 
nusikaltimą. 

Aš nusišypsau Džoniui Tamui. 

— Detekryvė Ricoli nedaug kuo skiriasi nuo mūsų. Galbūt jai 
atrodo nepriimtinas būdas, kuriuo pasiekėme savo tikslą, tačiau ti- 
kiu, kad ji supranta, kodėl mes tai darėme. Ir širdies gilumoje ji mus 
pateisina. 

Aš įmetu degtuką į kapinių laužavietę. Liepsnos plyksteli it go- 
dūs dantys, ir mes pakurstome jas dievų popierėliais. Ugnis praryja 
juos, ir pakilę dūmai nuneša paguodą ir sškmę mūsų mylimų žmo- 
nių dvasioms. 

Liko sudeginti paskutinį daiktą. 

Kai ištraukiu iš maišo kaukę, laužo šviesoje blyksteli sidabri- 
niai plaukai ir staiga tarsi atgyja, tarytum iš šešėlių būtų iššokusi 
Sun Vukongo dvasia. Tačiau kaukė karo suglebusi mano rankoje, tik 
negyvas daiktas, padarytas iš odos ir beždžionės kailio, yranti bura- 
forija, kurią prieš daugelį metų nupirkau iš kinų operos kompanijos. 
Mes visi trys dėvėjome šią kaukę. Visi trys dalijomės vienu vaidme- 


niu. Aš — kai gyniausi nuo žudikės ant stogo, Bela — kai gelbėjo 

policininkei gyvybę, ir galiausiai Džonis, kai paleido kulką Patrikui 
Dionui į galvą, užbaigdamas mirties ratą. 

Aš įmetu kaukę į liepsnas. Plaukai tučtuojau užsiliepsnoja, ir 
aš užuodžiu šnypščiantį kailį ir anglėjančią odą. Netrukus kaukė 
dingsta ugnyje, grąžindama Sun Vukongą į dvasių pasaulį, kur ir yra 
Beždžionių karaliaus vieta. Bet iš tiesų toli jis neišeina; kai mums jo 
prireikia, kiekvienas atrandame jį savyje. 

Liepsnos užgęsta, ir mes visi trys žiūrime į laužavietę, ieškoda- 
mi tų žėruojančių pelenų, kuriuos kiekvienas norime pamatyti. Bela 
ir Džonis ieško pritariamos tėvo šypsenos. Jie atliko savąją dukters ir 
sūnaus pareigą; dabar galės gyventi sau. 

O ką aš matau tuose pelenuose? Įžiūriu savo dukters Loros vei- 
dą, kurios palaikai prieš dešimt savaičių buvo iškasti iš Patriko Dio- 
no vijokliais užžėlusio valdos kampo. Matau savo mylimą vyrą, vis 
dar jauną ir juodaplaukį kaip tą dieną, kai mes susituokėme. Jie ne- 
sensta, o aš laikausi šioje žemėje ir jaučiu, kaip silpsta mano sveikata, 
matau, kaip žyla plaukai, o į veidą vis giliau įsirėžia metai. Tačiau 
sendama aš kasmet artėju prie Džeimso ir Loros, prie dienos, kai 
mes vėl būsime kartu. Todėl nužingsniuoju per gilėjančius šešėlius 
romi ir saugi. 


Nes žinau — mano kelionės pabaigoje jie lauks manęs. 


PADĖKOS ŽODIS 


Nė vienas mano romanas nebuvo toks asmeniškas kaip 
šis. Istoriją įkvėpė mano motinos pasakojimai apie vaikys- 
tę Kinijoje, legendos apie dvasias, paslaptingus Rytų ko- 
vos menų meistrus ir — taip — didvyriškąjį Beždžionių 
karalių. Todėl ačiū tau, mama, kad supažindinai mane su 
nuostabiu kinų legendų pasauliu. 

Taip pat dėkoju Tony Yee ir Bostono policijos de- 
partamento pareigūnui Iommy Yungui už žinias apie 
Kinų kvartalą; Halfordui Jonesui, kuris jau seniai ragino 
mane parašyti knygą apie Rytų kovos menus; savo sūnui 
Adamui Gerritsenui už mandarinų kalbos konsultacijas ir 
žinias apie man mažai suprantamus ginklus; dr. Reenai 
Roy, profesorei adjunktei iš Pensilvanijos valstijos uni- 
versiteto Teismo medicinos mokslų programos už neįkai- 
nojamą pagalbą pateikus duomenų apie primatų plaukų 
tyrimus; Johnui R. Michaudui, teisės mokslų profesoriaus 
padėjėjui, ir jo Baudžiamosios teisės klubo studentams iš 
Hiusono universiteto už patarimus dėl senovės kardų me- 
talo analizės; ir detektyvui Russelui Grantui iš Bostono 
policijos departamento, visuomet pasiruošusiam atsakyti 
į mano klausimus. Bet kokios klaidos, kurias aptiksite šia- 
me romane, yra mano ir tik mano padarytos. 

Taip pat esu dėkinga savo ištikimajai komandai, kuri 


nuolatos padėjo man patarimais, padrąsinimais, o kartais 


350 


taip reikalinga martinio taure: mano neprilygstamajai li- 
teratūros agentei Megei Ruley iš Jane Rotrosen agentūros; 
Ballantine redaktorei Lindai Marrow; Transworld nugalė- 
tojai Selinai Walker; ir žmogui, kuris palaiko mano sveiką 
protą, kol aš dirbu, Brianui McLendonui. 

Labiausiai dėkoju savo vyrui Jacobui, kuris taip 
linksmai kenčia bendro gyvenimo su rašytoja išbandy- 
mus. Praleidusi visą dieną su žmonėmis, kurie egzistuoja 
tik mano galvoje, džiaugiuosi galėdama sugrįžti pas savo 


herojų iš kūno ir kraujo. 

Niūriuose garvės šešėliuose guli nukirsta moters ranka. Ant daugiabučio namo stogo aptin- 
kamas žiauriai nužudytos jaunos moters kūnas. Vieninteliai detektyvės Džeinės Ricoli įkalčiai — 
du sidabrinės spalvos plaukai. Tačiau ir jų pakanka, kad būtų atversta sena byla: prieš devyniolika 
metų per žudynes Kinų kvartale galvą padėjo penki žmonės. Šį atsitikimą labai gerai prisimena 
viena moteris, paslaptinga Rytų kovos menų meistrė. Dėl to, kad niekaip negali susitaikyti sų 
asmeninėmis netektimis, ši moteris tampa didelio blogio taikiniu. 

Joks kitas rašytojas taip nevedžioja sk: 
“ tuvo ašmenys ir kupinais pavojų tam 


kaip „Ledinio šalčio“ ir „Chirurgo“ autorė. Kai paimsite į | 


rankas populiariausios New York Times autorės Tess Gerritsen 
knygą, atsiduokite jos meistriškumui ir pasiruoškite neišven- 


giamai įtampai ir kraują stingdančioms scenoms. 


Kiekviena nusikaltimo vieta turi savo istoriją. Kai kurios iš jų 


neleidžia užmigti naktimis. Kitos persekioja sapnuose. Vieno- 


je išjų išvydus kraupų vaizdą, Žmogžudysčių skyriaus detek- 


tyvei Džeinei Ricoli teks patirti ir nemigą, ir košmarus. 


Prieš devyniolika metų Kinų kvartalo restorane per bepro- 
tišką šaudymą, pasibaigusį savižudybe, žuvo penki žmonės. 
Viena moteris, susijusi su tomis žudynėmis, tebėra gyva — tai 
paslaptinga Rytų kovos menų meistrė, žinanti paslaptį, apie 
kurią nedrįsta prasitarti ir kuri vis dar gyvuoja Kinų kvartalo 
šešėliuose. Dabar ši moteris tampa gilaus ir negailestingo 
blogio taikiniu. 

Tirdamos nusikaltimą, į kurį įsipina šiurpūs senovės Kinijos 
legendos atgarsiai, Džeinė Ricoli ir Mora Ailz turi per- 
gudrauti nematomą priešą ir išsiaiškinti, į ką nukreipti 


negailestingo šimtmečių senumo kardo ašmenys. 

